
Motto: „Gloria lui Dumnezeu constă în a-și ascunde misterele iar a 
omului în a le descoperi!” (Solomon). 


E salutară apariţia unei noi cărți despre Reiki. 


Sincer, înainte de a o fi citit am avut o ezitare. Mă gândeam: ce s- 
ar mai putea scrie despre această metodă de vindecare, subiect despre 
care au scris deja peste douăzeci de autori romani. Nu mai vorbesc 
despre cei străini. Am citit multe dintre ele şi semănau izbitor, ca niște 
copii, cu mici înflorituri ici-colo. 

E adevărat că fiecare maestru a adus o mică contribuţie la 
elucidarea și dezvoltarea Reiki-ului, dar toate scrierile se construiau pe 
același schelet rațional. Toate găseau argumente științifice, biosice! 

privind istoricul, proveniența, efectul, necesitatea, drepturile 
folosirii luminii în viaţa de zi cu zi. Şi în această pădure de rațiune și 
gânduri apare o carte care analizează trăirea. 

O carte scrisă din suflet, care expune trăirea unui suflet pe calea 
de a deveni OM. Pentru că până la urmă asta ne face înțelegem că este 
ținta finală: îndumnezeirea noastră, a celor care am ales aceasta cale 
combinată cu calea creștină a ortodoxiei. Dincolo de boli, iniţieri, 
maeştri şi discipoli, există zbuciumul interior al fiecăruia din noi, 
oamenii care căutam adevărul și Daniela, a avut inspiraţia divină și 
curajul de a îşi expune sufletul şi trăirile pentru ca noi ceilalți să ne 
regăsim în carte propriile trăiri şi experienţe, ca să înţelegem că nu 
suntem singuri şi că multe considerate nefireşti sunt firești pe drumul 
spre Dumnezeu. 

Salutăm apariția acestei cărți și odată cu ea ridicarea unui 
maestro în elita maeștrilor Reiki și îmi doresc ca ea să fie începutul căii 
unui Mare Maestru în îndrumarea oamenilor pe Calea Reiki. 

Calea Luminii, spre cel Dintâi. 


Cu multă prietenie şi considerație. 


! Nivelul biosic se referă la psihicul /sufletul omului - alcătuit din principalele procese 
psihice (gândirea, limbajul, memoria, imaginaţia, atenția, motivaţia, dorința etc), 
structurat la rândul său pe cele trei instanţe: Inconştient, Conștient şi Subconştient. 


(ral hrag hpa 


Ovidiu Dragoş ARGEŞANU 


Fulgii... mii de fulgi care au cotropit văzduhul, transformând 
totul într-o imensitate albă, pustie de oricare alt suflet pe o rază de 
câțiva km. 

Soare!... un soare puternic, ca de vară face fulgii să se așeze uşor 
şi blând, ca o îmbrăţișare, pe pământ. Stau în mijlocul eternului alb, 
fără a avea gânduri sau dorinţe. Mă bucur doar că sunt aici. E o „stare”. 
Îi pot da numele de bucurie... dar este mai mult o liniște, un vid 
interior care primeşte tot ceea ce este în afară. 

Când am pătruns în acest spaţiu, am dislocat o fâşie pentru mine 
anume. Fulgii parcă s-au îndepărtat dar au început să se apropie şi să 
cadă peste mine, integrându-mă în decor. A fost realmente o acceptare, 
un tandru: „Bun venit!” Și, dintr-odată, cu ultimii fulgi, se întâmplă 
minunea. Printre fulgii mari şi pufoşi apar mici sclipiri care se 
transformă în steluțe din ce în ce mai bine conturate, mai clare. 

„Fulgii tocmai curățaseră văzduhul pentru „vizitatori”, vine un 
gând răzleț. Începe o adevărată... reprezentaţie cosmică! Zeci, sute de 
steluțe coboară din înalturi, ca dintr-o navă cosmică invizibilă. 


Stau nemişcată urmărind fascinată „spectacolul”. Așa am ales să 
trec ziua de astăzi, zi de putere, ziua când harta stelară s-a imprimat pe 
retină şi de atunci continuă să se deruleze până voi învăţa să recunosc 
fiecare vibrație planetară cu darul de putere care mi-l aduce. Voi 
înțelege mesajul, va fi bine, dacă nu, el se va derula cu „noi” 
impregnări, sub noi forme, sincronicităţi, în viețile mele până îl voi 
recunoaşte. Atât va fi suficient. Recunoașterea lecţie este sinonimă cu a 
o învăța. Instantaneu. Va rămâne în timpul în care am înțeles-o; 
nerepetând-o, va fi bine... voi trece la următoarea. Doar Eternitatea 
există, nu?! 

Steluţele au o viaţă a lor. Unele sunt mai lente altele parcă sunt 
săgeți plecate dintr-un arc nevăzut. Și toate „caută”, caută ceva. Toată 
atenția mea este îndreptată spre ele, sunt fascinată de acest joc al 
căutării. Și, dintr-odată „înţeleg”: fiecare caută o rază de Soare. lar 
atunci când o găsesc, se aprind brusc de parcă ar exploda. Şi, mă 
trezesc dintr-odată, în mijlocul unui imens joc al iubirii... celeste. Sunt 
în mijlocul unui imens foc cosmic al iubirii. Nuuu, sigur nu am știut 
până acum ce înseamnă vrajă... să trăieşti în vrajă. Pentru că, nu doar o 


văd. Steluţele se aşază pe ochii mei, pe păr, pe obraji, pe buze. Întind 
mâinile cu palmele deja arzând și ele încep să strălucească. Parcă, 
brusc, am devenit ținta preferată. 

Nu mai există timp şi spaţiu, nu mai exist eu... în curând. Pentru 
că ochii mei primesc strălucirea Luminii când micile lumini se așază pe 
ei, părul meu devine ca o apă curgătoare, obrajii sunt hrăniţi de 
sărutarea lor, buzele absorb însetate fiecare fir de soare care vine pe 
ele... iar ființa lor devine picătură de nemurire care pătrunde în 
adâncul trupului meu. 

Devin totuna cu nemărginirea din jur. Nu mai văd steluțele, 
forma lor, pentru că am devenit esenţa lor. Forma lor fizică dispare iar 
ele devin sensuri care prin firele multicolore pătrund în mine. 

Caut eu însămi o rază de soare. Trebuie să o găsesc. Păşesc uşor 
prin aerul care mă atrage spre un loc anume... și dintr-odată rămân 
într-o nemișcare totală. Cred că nici nu mai respir de fapt nu mai exist 
în clipa aceea. Devin sunet şi lumină... mii de culori vibrează în mine 
reverberând în sonorități care sunt un unic cântec. Disting fiecare 
notă, dar urmează alta și alta... într-o derulare care nu mă ameţeșşte ci 
mă face să vibrez intrând într-o mare a culorilor şi sunetelor. 

Nemișcarea mea... nu este nemișcare pentru că sunt și în aerul 
din jur nici eu nu ştiu cât de departe, sunt şi în pământul acoperit de 
nea. Mi-e bine și așa. Este ca o scurgere lină spre adâncurile 
pământului, dar și ale mele. 

Nu este tăcere și nemişcare chiar dacă la un moment dat, simt că 
din afară, aşa mă văd. Aș vrea, aş vrea... să zâmbesc dar nu o fac eu... 
pentru că explodează aerul din jur ca răsfrângere a gândului meu. 

lar în clipa aceea am auzit râsul îngerilor, aşa cum mi-am dorit 
dintotdeauna să-l aud. Acum, știam, vedeam cum se joacă îngerii când 
aruncă cu bulgări de lumină unii în alţii. Acum, râsul lor a spart tăriile 
rostogolindu-se în valuri de iubire peste tot, cuprinzându-mă și pe 
mine în reverberaţia lui. 

lar ruga mea, revine fierbinte, în mine: „Doamne, dacă sunt copil 
al stelelor, priveşte-mă încă o dată”. Nu şoptesc nimic iubirii care mă 
cuprinde. Eu însămi sunt, devin marea recunoştinţă față de EL, care 
este nemurirea însăși. Fiinţa care-şi iubeşte cu ardoare, Creatorul. 


Plec încet spre căsuţa ca din poveşti, bătrână ca timpul însuși. 
Prieteni dragi mi-au dăruit-o pentru această sărbătoare a mea. Le sunt 
profund recunoscătoare, le mulțumesc încă odată. Mângâi câinele care 
se preface că nu-i pasă. Ciudat animal. Trăind în singurătate simt cum 
absoarbe fiecare atingere în ființa lui. Nu cere nimic, dar primește totul 
cu o recunoștință imensă. Rareori se gudură. Are nemișcarea dar și 
freamătul munților în el. Doar te priveşte în ochi şi asta este 
mulțumirea pe care ţi-o transmite. M-a „adoptat” din prima clipă după 
o privire luuungă și pătrunzătoare de mi-a venit să mă întorc să văd... 
dacă nu mai este cineva în spatele meu. Stăpânii lui au răsuflat ușurați 
în clipa aceea. „O să ai zile bune aici. Mitu te-a „primit”. Ştiam ce 
înseamnă asta. 

Intrând în odaia mică și-n care miroase a mere şi a busuioc, 
parcă au trecut zeci, sute de ceasuri de când nu am mai fost aici. Nu 
mai sunt cea care a ieşit din odăița mică, simțindu-se inutilă şi a 
nimănui. 

Focul mocnit primeşte bucăţile de lemn pe care le cuprinde într- 
un vârtej amețţitor. Privesc flăcările şi simt statornicia bucuriei din 
mine. Este limpede şi curată, o totalitate dincolo de orice stare. Nu mai 
exist eu, ci liniștea şi pacea dinlăuntrul meu, o mare împlinire. 

Privesc unica floare pe care am primit-o înainte de plecare. A 
rămas neschimbată. Apropii degetele de ea. Cu sfială... cu teamă parcă, 
că nu e din lumea aceasta. Căldura împrăștie mirosul merelor în 
fiecare atom al aerului, busuiocul îi ține isonul. Devin sufletul dintr-o 
casă a poveştilor, aşezată pe un vârf de munte alb și care se pierde în 
imensitatea cerului, devenind totuna. 

Tot trupul meu, totalitatea mea, a fost hrănită cu iubire celestă 
iar acum cu cea aromitoare, pământeană, într-o armonie deplină. 
Sufletul meu a primit tămăduirea Iubirii. Miracolul devenirii... 

„La mulți ani!”, pot să şoptesc și aud reverberația răspunzându- 
mi: 

„La mulţi ani!” 

Și încep să scriu... 


Iniţierea 


REIKI a ajuns în România, via Franţa şi America. În ultima 
vreme sunt maeştri care au ajuns la sursă, în Japonia, primind iniţierea 
de la maeștri japonezi. 

Este predat ca „sistem de vindecare naturală bazată pe 
canalizarea unei energii vindecătoare prin mâini” (D. Hristenco - 
„REIKI tradițional”), sau „mod de a abandona vechile obișnuinţe sau 
dependențe, de a vă vindeca la nivel mintal şi emoțional!” (Risvan Vlad 
Rusu - „Compendiu ilustrat de Reiki”) sau „starea interioară în care ne 
aflăm în armonie cu tot ceea ce ne înconjoară, în care cu inima sinceră 
şi cu mintea deschisă putem primi şi transmite adevărul divin, trăim 
minunea permanentă care se întâmplă de fiecare dată când ne punem 
în acord cu sursa” (Aurelian Curin - „REIKI, arta japoneză a armoniei”). 

Sau: „Un adevărat maestru Reiki este un războinic care a promis 
să lupte în slujba lui Dumnezeu sau a Cerului, să aducă Lumină acolo 
unde este întuneric..." 

El este tot timpul conștient că este doar un soldat aflat în oastea 
lui Dumnezeu, din care fac parte mulți alţii care vin din toate semințţiile 
şi religiile lumii” (Ovidiu Dragoș Argeşanu - „REIKI - între mit şi 
realitate”). 

Se spune că dr. Mikao Usui, director al Universităţii Dosisho şi 
preot, a fost întrebat de studenți CUM a vindecat IISUS prin simpla 
aşezare a mâinilor. A promis un răspuns și l-a căutat în temple, 
mănăstiri, manuscrise... până a hotărât să aplice tot metoda Maestrului 
lisus, de a posti în singurătate. S-a retras pe muntele sfânt Kuryama 
sau Kurama Yama. În dimineaţa celei de-a douăzeci şi una zile, a apărut 
o lumină puternică care l-a lovit în mijlocul frunţii. Usui a văzut mai 
multe sfere multicolore care aveau înscrise, desenate în ele 
Simbolurile care vor deveni ulterior cele ale sistemului Reiki. A primit 
şi informaţiile despre cum se face Iniţierea pentru ca aceasta energie 
să fie cunoscută de cât mai mulți. Pentru că aşa s-a întâmplat, dincolo 
de voia lui Usui, el rămâne Maestrul prin care oamenilor li s-a mai dat 
o şansă. Câte semințţii stelare sunt pe Pământ, tot atâtea căi de a ne găsi 
Calea spre Casa celestă. 

„Reikiul se bazează pe iniţiere. Nu există Reiki fără iniţiere. 


Aceasta se face prin acordaje specifice”. Acestea auzim când ne 
hotărâm să învăţăm, să cunoaștem și să practicăm Reiki. 

Reiki este o metodă, devenită sistem, care are la bază principii 
esoterice transmise în temple, scrieri sacre așa că în toate celelalte 
zone ale lumii. 


Cei care au primit inițiere în Reiki de ceva ani, vor înţelege mai 
bine ceea ce scriu. Ei au trecut deja prin schimbările pe care le voi 
prezenta. Schimbări profunde dar unii încă nu au ajuns să înțeleagă ce 
li se întâmplă. 

De ce luăm, de ce cerem, de ce dorim inițierea? 

Unii aud și fiind bolnavi fizic speră într-o ultimă minune, alţii au 
probleme emoționale (cei mai mulți), alții văd ceva, o schimbare la 
coleg și află că a primit inițiere în Reiki și că se simte bine, că s-au 
schimbat multe în bine, aşa că vrea și el. Alţii iau în mână o carte 
despre Reiki şi ştiu că asta este calea lor. TOȚI doresc să schimbe 
omenirea și visează la asta chiar dacă li se spune că nu e corect, că 
„iadul este pavat cu intenţii bune” și că fiecare are dreptul la lecţia de 
viață proprie pe care el trebuie să o înţeleagă, să și-o asume. Oare așa 
am fost canalizaţi ca să primim Reiki pe planetă? Se poate. Dorința 
omului de a dărui este imensă. Ce, cât, condiţiile, nu asta vreau să 
evidențiez acum, ci faptul că pe Planeta Pământ se practică Reiki. 
Uitaţi-vă şi voi pe net. Luaţi țările la rând, sau continentele ca să fie mai 
simplu. Cel puţin, în ţările hipercivilizate, sunt site-uri enorm de multe. 
La noi în ţară, credeţi că există vreo localitate urbană în care să nu fie 2 
- 3 reikişti? Eu NU cred. Da’ de ce? Asta este una din întrebările mele 
favorite. Era o necesitate cosmică!!! Chiar dacă unii se vor cruci 
auzind asta, este treaba lor, este crucea lor. Punct. O să explicitez, cu 
încetinitorul. Aici nu încape grabă. 

Ce s-a întâmplat cu primele sute de maeștri, cei care au primit 
inițierea cu 5 - 10 ani în urmă? Acum trec prin iniţierea proprie, 
esoterică după ce au fost părtași la cea exoterică pe care au învăţat să o 
dea mai departe pentru că era necesară planetei, pământului. Ei au fost 
iniţiatorii inițiați. Și ce am cerut noi cu ardoare? Evident, darul 
vindecării, al bunătăţii. Nu cred că s-au gândit la valori materiale. Nu 
mai contează imboldurile personale. S-a început cu inițierea exoterică 
la nivel planetar şi gata. Aşa trebuia, aşa a hotărât Dumnezeu. Începem 


acum să vedem şi de ce. 


Ce am cerut? Între timp mulți au şi uitat. Intri într-o stare 
specială, în care totul ți se pare că este posibil, că ai venit aici, nu 
degeaba. Unii conștientizează asta pentru prima oară și este o stare 
specială. Vrei să mergi mai departe. 

Între timp au apărut o mulţime de sisteme Reiki şi treci prin ele. 
Mai repede, mai puțin repede, după posibilitățile fiecăruia câteodată 
numai materiale (dar... nu întâmplătoare). Știți când am primit eu 
Inițierea în măiestrie? Este o întrebare retorică. După un an şi ceva, 
cred. Am făcut primele trei grade cu o maestră cu care am avut 
disensiuni ulterior, aşa că m-am dat deoparte pentru că voiam ca Reiki 
să fie și în oraşul unde locuiam la acea vreme, voiam ca mulţi, mulți 
oameni să primească iniţierea. Știu acum că nu a fost voia mea ci 
egregorul oraşului a hotărât așa. Cert este că după un an am sunat-o și 
i-am spus că aş vrea să fac măiestria, dar, cu o condiţie: să nu predau 
Reiki, să nu am obligativitatea aceasta. Îmi rămăsese mie ideea că după 
măiestrie eşti obligat să predai şi mă treceau fiori ori de câte ori mă 
gândeam la aceasta. Mi-a explicat că nu este necesar să predau, că am 
înţeles eu eronat. OK. În clipa când mi-a spus cât costă cursul... adio 
măiestrie. Ei, dar planurile, undeva erau bine structurate. Dragoș 
Argeșanu era la a doua carte, aveam o bună prietenă a cărei copilă era 
în spital cu un diagnostic aiurea (copil indigo). 

Aşa că l-am sunat pe Dragoș cu două rugăminți: de a o ajuta pe 
puştoaică şi de a ne face inițierea în măiestrie celor care nu reușiseră 
până atunci să facă un împrumut în bancă. A venit şi a făcut inițiere în 
măiestrie unui grup destul de mare și cu o plată simbolică, aici, pentru 
că avea grijă de contul lui de sus. 

Deci, ne trezim (bine ar fi!) maeştri Reiki. Încep să dispară vechi 
prieteni, ştii că este din cauza diferenței de energie, de vibrație şi, asta 
e! Serviciul nu mai e, în casă ai tăi devin suspicioșşi și așteaptă să te 
vadă ajungând la un serviciu cu o specializare strictă, tot diferență de 
vibraţie e și asta... mai apare și o traumă mai veche. Ce mai, nimic nu 
mai este ca înainte și tu trebuie să le faci față la toate. Și ţi se amintește 
din ce în ce mai des că de când ai început cu prostiile tale, de atunci 
toate sunt aiurea. Nu este la toată lumea așa, mai ales acum, dar la 
începuturi așa a fost. Și, ajungem la o etapă importantă: dezicerea sau 


deznădejdea. De fapt și una și alta. Când nu mai poţi să faci nimic, nu 
mai ai putere, te mişti cu încetinitorul, totul e fără sens și rost. Aşa se 
vede de la noi. Şi este normal, pentru că am uitat ce am anunţat 
universul că vrem: Vindecare! lar acum și în condiţiile arătate, se 
petrece propria noastră vindecare. Atâta tot. În noua situație puţini se 
mai recunosc pe ei înșiși. Normal. Vechea persoană era ceva mai 
cunoscută. Spiritul şi sufletul încă sunt noţiuni abstracte, dar folosite 
din ce în ce mai des în vorbirea zilnică, care încearcă să facă o legătură 
cu noi. Noi chemăm spiritul celest, el ne răspunde (în modalitatea cea 
mai necesară nouă) iar noi... asurzim brusc. Comedie cosmică, ce mai! 
Ei, dar cine cere, primește! celebrul: „ai grijă ce ceri, că s-ar putea 
împlini”. (Culmea, acest „s-ar” ne amăgeşte cel mai tare. Fiecare ştie 
mai bine). 

Cunoașterea implică responsabilităţi și putere, două noţiuni 
pentru care reikiştii nu au fost pregătiți. Responsabilitate și putere! 
Dintr-odată dimensiunea a ceea ce ni s-a dat se mărește ameţitor. Şi 
starea de ameţitoare dilatare durează ceva timp. Este înfricoșător de 
frumoasă. Ea vă va da dimensiunea a ceea ce aţi cerut inițial și acum 
sunteţi pe Cale. 

În prezent, interesul pentru Iniţiere este din ce în ce mai mare. 
Parcă vechile mistere vor să fie cunoscute. Sunt multe palierele de pe 
care sunt percepute și primite. Este normal. Fiecare ajunge acolo unde, 
cum şi la ce grad trebuie. Un nou curent lăuntric a luat ființă în 
umanitate. Să dea Dumnezeu să fim ajutați să-l înțelegem și să fim 
demni de a-l parcurge. Depinde de cât de constanţi suntem în ceea ce 
facem, depinde de noi să primim și inițierea esoterică, care este o 
ceremonie sacră, părtași fiind cei interesați şi cei care aud chemarea. 

Ce se va strădui fiecare să înțeleagă prin inițiere, aceea va avea. 
Întrebuințăm cuvinte cu prea multă uşurinţă, chiar fără discernământ. 
De câte ori nu am făcut-o și eu. Sunt încăpățânată! Nu înseamnă că țin 
morțiş la o idee ci vreau să percep de ce cealaltă persoană spune că eu 
sunt orgolioasă, de exemplu. Trebuie să-mi asum asta sau nu? Și în ce 
conjunctură? Acum am un orgoliu: sunt maestru Reiki. Înainte nu 
aveam acest orgoliu. Cumva evitam, mai ales în preajma anumitor 
persoane să spun asta. Îi supăram, gândeam eu. Păi, chiar nu eram 
maestru Reiki. Acum va auzi tot universul. Nu pentru că scriu această 


carte ci pentru că așa cred și ştiu că este. 


Deci, inițierea este cărarea îngustă pe care ne-am angajat să o 
parcurgem. Că nu prea ne pricepem noi cum, la început nu trebuie să 
ne descurajeze. Dimpotrivă. Este ca şi cum elevul învaţă lecţia pentru 
ziua respectivă și este ascultat din toate vieţile, pardon, lecţiile. 

Primim o carte ale cărei foi sunt albe. Aparent. Sunt scrise cu o 
cerneală invizibilă la început pentru noi. Când începem să scriem și 
coincide cu ceea ce este în carte, scrisul dumnezeiesc devine treptat 
vizibil. Aceasta înseamnă pentru mine revelație proprie. Nu contează 
că la început scriem foi întregi și nu se vede nimic sau decât ceva - 
ceva. Cu atât mai tenaci trebuie să fim, mai hotărâți. Poate se va șterge 
din când în când câte un cuvânt sau măcar literă (faptele noastre). 
Poate, cu o propoziție simplă, am început să scriem un roman... uitând 
esența. Multe posibile erori, dar, din care vom învăţa ceea ce este de 
cuviinţă. 

Şi, așa, Iniţierea ne va duce la muntele de pe al cărui vârf vom 
avea o viziune a eternului căruia îi aparținem. Dar, va veni clipa când 
inițierea va aduce şi iadurile mai aproape. Ştiu că am mai spus cât e de 
dificil, dar din înălțime vom cobori în iad, nu se poate altfel. Aici e aici. 
Mulţi numai la asta nu se mai așteaptă când ajung pe vârf. Dar, acolo, în 
iad, sau peșteră, cum găsim în unele scrieri, se află secretul binelui și 
răului, al opoziţiilor, care ne vor învăța să vedem întregul. O oprire 
necesară de unde vom pleca cu alte forțe. Aici, staționarea poate fi mai 
scurtă sau mai lungă. Nu prea ne arde să acceptăm că de fapt această 
coborâre arată că suntem demni, într-adevăr de Iniţiere. Vom avea 
parte de adevărate reconstituiri. Dacă am învăţat până acum să ni le 
asumăm, e ok. Dacă nu, învăţăm acum. Oricum, negrutzii sunt pregătiţi, 
sunt în imediata apropiere (doar e teritoriul lor, nu?!) Suntem 
potențiali clienți? Depinde. Am văzut persoane care au căzut în 
deznădejde. Un duhovnic chiar a întrebat pe cineva: „Al doilea război 
mondial a început cumva, din cauza ta?”. Prin asumare emoțională, în 
loc să învăţăm, pentru că greşeala şi durerea sunt mari maeștri pentru 
umanitate, noi deznădăjduim. Dar, toți trecem prin aceasta. Am trecut 
prin suficiente paliere întunecate, altfel nu aş fi putut acum înţelege. 

Răul este Rău ca entitate. Dar există şi ceea ce noi interpretăm 
ca rău personal. Am făcut o greşeală, uneori chiar o repetăm. Trebuie 


să învăţăm, dar atunci când începem să ne văităm că e de neiertat ceea 
ce am făcut - fiți siguri - vom repeta cu și mai mare intensitate 
greşeala până vom vedea învăţătura din ea. Durerea şi suferința sunt 
marii maeştri. Dar, știu că degeaba citim asta de mii de ori, până nu 
trecem singuri prin aceasta, nu este altă cale de mântuire. Nu vor 
înțelege marea majoritate ceea ce scriu (chiar dacă citind vor fi de 
acord). Am trecut prin aceasta şi ştiu că este așa. Este o stare abstractă, 
pe care o percepi cumva, când îţi este prezentată de alții. Când eşti 
acolo jos, nu mai e. Totul este îngăduit de Dumnezeu pentru a ne 
forma, pentru a învăța pe această planetă. Drumul nostru ca spirite nu 
se opreşte aici. 

Măsura coborârii în infern este direct proporțională cu misiunea 
noastră pe pământ. Învăţăm să ne golim de toate patimile, 
ataşamentele, să învăţăm ascultarea (tăierea voii proprii). Citeam în 
Vieţile Sfinţilor Părinţi cum stareţul i-a cerut ucenicului să care câte un 
sac de alimente din port până la chilie. Fiind voinic, a luat doi odată 
pentru a termina mai repede şi a se întoarce la chilie pentru a continua 
rugăciunile. Starețul l-a certat aspru şi l-a pus să ducă sacii înapoi şi să 
care numai câte unul, așa cum îi spusese de la început. Ucenicul a cerut 
iertare pentru neascultare, a luat binecuvântare și a făcut aşa precum i 
se spusese. Starețul fiind întrebat de o persoană prezentă, de ce a 
aplicat pedeapsa atât de aspru şi de ce nu a ţinut cont de buna intenţie 
a ucenicului, care se grăbea pentru rugăciune, nu pentru lucruri 
deşarte, a răspuns: „Dacă nu mă ascultă pe mine, care îi vorbesc clar (și 
pe Muntele Athos starețul este considerat legătura ucenicului cu 
Dumnezeu) cum o să-L asculte pe Tatăl ceresc?”. Starețul l-a ajutat să- 
şi descopere neascultarea care este o golire a simțămintelor proprii, 
pentru a face loc unei stări mai înalte. Sacii pe care îi cărăm, dar şi voia 
proprie, chiar dacă avem o motivaţie (de moment) înălțătoare, ne pot 
fi una din cele mai mari oprelişti. 

Această etapă este cea care zguduie totul, temelia vieţii noastre 
se fisurează, se destramă. Lumina pleacă. Această Lumină este Harul 
Duhului Sfânt cum se spune în ortodoxie. Lumina Harului ne părăseşte. 
Noi am încălcat o lege a universului și l-am alungat. Un gând de mânie 
asupra unui semen și Harul a plecat. Simplu, nu? 


Gândiţi-vă cu sinceritate la asta și veţi vedea când a plecat 


Harul de la voi. O nemulțumire în care l-am făcut vinovat pe cel de 
lângă noi și nu am înţeles mesajul comportării sale, care ne avertiza 
asupra a ceva din noi şi Harul a plecat. Aceasta nu înseamnă că nu 
trebuie să avem discernământ în viaţa de zi cu zi, dimpotrivă, dar a 
acționa cu calm şi iubire este una și a face șmotru cu cei din jur este cu 
totul altceva. 

Conştientizând mereu ce este în jurul nostru și învățând așa ne 
lăsăm conduși şi conștientizăm că avem îndrumători celești. 

Iniţierea este calea proprie care duce spre Împărăţia din 
interiorul nostru. Privim în jur și în funcţie de cât de atenţi suntem, 
vedem sau percepem lumea exterioară. 


Cercul interior 


Am făcut de multe ori o meditaţie cu elevii mei și am 
recomandat-o la mulți. Totul a început citind cartea lui Osho: 
„Meditaţia: arta extazului”. Am să vă dau această meditaţie şi încercaţi 
fiecare. 

Aşezaţi-vă în fața unei oglinzi și priviți-vă chipul, priviți-vă în 
ochi. Vedem imaginea noastră exterioară, nu? Oricum, am văzut-o de 
atâtea ori până acum încât unii au spus că se cunosc. Eu nu aș fi atât de 
sigură. Să facem următorul pas. Vă priviți în ochi, apoi inversați 
procesul. Începeţi să simţiţi că sunteţi priviţi de imaginea din oglindă 
drept în ochii voştri fizici. Voi deveniți imaginea din oglindă. Simplu, 
nu? Priviţi și sunteţi privit. Veţi simţi că aţi intrat în alt spaţiu, care era 
acolo de mult timp vă asigur. Faceţi acest exercițiu doar pentru câteva 
minute la început. O să amețţiţi. Energia proprie nu v-o cunoașteţi - 
tocmai ați făcut cunoștință cu ea. Vedeţi cât de puternică este? Se 
creează un cerc energetic, un circuit pe care o să învățați de acum 
încolo să-l aplicaţi în viaţa de zi cu zi. Este un experiment la început, de 
autocunoaștere. Multe persoane au simţit un şoc fizic când au făcut 
prima dată acest exercițiu, însoţit chiar de teamă. Noi am privit în 
afara noastră până acum, dar prin oglindă, am avut prima tentativă 
spre interior. Este un alt aspect a ceea ce tocmai aţi făcut. Orice acțiune, 
cuvânt are mai multe sensuri și paliere de manifestare, nu uitaţi asta. 


Până acum ceea ce manifestăm bine este extrovertirea, acum învăţaţi 
introvertirea. Încetul cu încetul. La început, dacă faceți această 
meditaţie, pentru că aceasta este, câteva zile veți simți un surplus de 
energie pe parcursul întregii zile. Dar, nu acesta este scopul, nu pentru 
asta dau acest exercițiu. După o perioadă, chipul din oglindă se poate 
schimba, poate apare altul. Tot voi sunteţi, din alt timp. Lăsaţi asta pe 
mai târziu. Vă dau doar această informaţie ca să nu fiți surprinși și 
pentru ca teama să nu vă facă să renunțati. Câteva minute, dimineața, 
sunt suficiente la început. 

Noi lăsăm energie pe oriunde trecem, ne disipăm singuri. 
Vedem o rochie şi am vrea să o cumpărăm, dar nu avem bani. Din când 
în când ne mai gândim la ea. O parte, mai mică sau mai mare din 
energia noastră „zboară” la acea rochie. Pe lângă faptul, probat de 
mulți, că s-ar putea să atragem banii necesari să ne cumpărăm rochia 
respectivă, pentru că o înconjurăm cu energia noastră care va ţine la 
distanță pe ceilalți, noi am pierdut o cantitate din energia proprie. 

Să vedem dacă se poate și altfel. Dacă sunteţi în natură este şi 
mai bine. Priviţi o floare și fiți conştienţi de frumuseţea ei, lăsaţi să vă 
încânte toate simţurile, toată ființa. Tocmai ați făcut un transfer 
energetic. Nu total, pentru că nu conștientizați încă ce s-a întâmplat. 
Acum, lăsaţi floarea să vă privească. Exersaţi pe rând. Întâi voi priviţi 
floarea, apoi ea vă priveşte pe voi. Veţi simți ceva ce nu se poate 
descrie decât vag. Toţi am auzit de culori, miresme, sunete celeste și 
doar oftăm. Făcând această meditaţie, veţi avea surprize... celeste. 

Eram la munte şi un domn care tocmai începuse să practice 
Reiki s-a plâns că el nu simte, nu aude, nu vede nimic, pe când toți 
ceilalți spun de culori mirifice, de energii deosebite. El, nimic! I-am 
explicat cum să privească şi cum să se lase privit de obiectul atenţiei - 
energiei sale (pentru că asta este). A început să privească un brad 
imens, de un verde intens. S-a clătinat pe picioare. „Parcă au trecut mii 
de volți prin mine”, așa a descris ceea ce a simțit. 

Aceasta a fost o inițiere, aşa cum avem mereu, dar nu 
conştientizăm, nu suntem centraţi în noi înşine și nu valorificăm 
totalitatea a ceea ce ni s-a dat. 

Această meditaţie ne poate dărui chiar mai mult. Începem să fim 
copacul sau floarea. 


Trecem prin trei faze diferite când facem această meditaţie: una 
intelectuală, una senzorială și una spirituală. 

Întâi ne dirijăm atenţia asupra obiectului (îl privim). Se crează 
un circuit energetic benefic în primul rând. 

Apoi, după o perioadă, vom percepe obiectul privit şi 
particularitățile cele mai neobservate până acum. Nu aceasta este cel 
mai important. Vom reflecta asupra acestei noi cunoașteri și vom 
descoperi ce, cum, cine este obiectul în cauză. Și asta se va întâmpla cu 
ajutorul gândirii care va ordona informaţiile primite. 

Nu trebuie să vă atașați nici de obiectul gândirii voastre. Tot veţi 
pierde energie. Gândirea este curcubeul care face legătura între 
ignoranță şi cunoaștere spirituală, divină. Cunoașterea se face prin 
acest proces al gândirii. 

Faza senzorială înseamnă trecerea de la gândire la simţire. 
Experimentăm atunci calitățile obiectului privit, în noi înșine. Aţi văzut 
că aşa se întâmplă și încă fulgerător, încât ne trebuie ceva timp să 
observăm și să diluăm etapele. Fiecare celulă din noi va simți și 
înțelege ce înseamnă obiectul concentrării. Într-un fel, îl vom realiza, 
chiar în noi la cele două nivele: intelectual și senzorial. 

Cea de-a treia etapă, sau fază, este cea spirituală. Devii obiectul 
în cauză. Este starea de FIINŢĂ. Toate gândurile, toate sentimentele, 
toate cuvintele, toate acțiunile tale, devin acum precum cele ale 
obiectului respectiv, ești totalitatea lui, manifestarea lui. Așa vom 
percepe grandoarea Creaţiei. 

Dacă vă veţi simţi pregătiţi, întoarceţi-vă la oglindă. Odată şi 
odată, tot va trebui să o faceţi. Dar întâi exersaţi cu elemente din 
natură. Învăţaţi să recunoașşteţi fazele prin care treceţi şi după aceea, 
oglinda! 

Aplicabilități zilnice sunt multe. Mergeţi pe stradă şi dacă priviţi 
o secundă un copac lăsaţi ca în următoarea secundă să vă privească şi 
el. Vă va fi recunoscător pentru comunicare. Știți de ce? Natura suferă 
că nu o mai observăm și doar ea există, creată fiind pentru noi, de asta 
Adam a fost cel care a pus nume la tot ceea ce a creat Dumnezeu 
înainte de el. Nu luaţi cuvintele mots à mots. Așa s-a creat acea 
cunoaştere Gândită. Adam cunoștea spiritual. Noi luăm procesul 


invers, atâta tot. 

Vedeţi unde poate duce... o privire? Și, ştiţi că nu există limite şi 
spațiu?! 

Veţi învăța multe din orice întâmplare căreia îi veți dărui 
energia iubirii. Ea a venit să vă înveţe iar darul va fi după credința 
voastră. Prin aceste percepții profunde și recunoașteri veți suferi dar 
veți avea parte de creșteri direct proporţionale unele în timp de câteva 
ore sau săptămâni sau ani. Consecvenţa voastră își va arăta roadele. 


Am spus de multe ori că nu este o zi în care să nu mi se întâmple 
câte ceva şi că mulțumesc mereu pentru asta. „A, da! Tu ești o fericită”, 
în sensul că la mine curge numai lapte şi miere. Începusem să mă 
hrănesc şi cu hrană mai uscată. Învăţasem lecţia observării, a 
asimilării, a coincidenţelor, a sincronicităţilor. Cum le puneam în 
practică, cum era... lapte şi miere, așa cum observau ceilalți, cum nu, 
asta este altceva! 

De exemplu, în metrou un domn uriaș față de mine, m-a călcat 
pe picior și, aproape instantaneu, o unghie și-a găsit să se desprindă (e 
vorba de unghia mea, nu a voastră). Credeţi că i-am dat cu geanta în 
cap sub privirile călătorilor care începuseră deja să-i eticheteze 
comportamentul, mai ales că îmi curgea sânge şi asta incită spiritele și 
mai mult? NU! În prima clipă am înţeles că e o plată care musai trebuia 
făcută și calea dată era chiar ușoară. Cred că am zâmbit destul de 
amuzată de toată situaţia, suficient ca persoana să-și dea seama că nu 
se va trezi cu geanta în cap. Mi-a propus, pentru o eventuală liniștire, 
să-l strâng de gât, aplecând și capul. „Nu, îmi ajunge!”, a fost răspunsul 
meu și mi-am amintit că am făcut cândva asta, așa că nu era cazul să 
repet. Ne mai vedeam şi sigur nu scăpam doar cu o unghie lipsă. ȘTIA 
şi el şi m-am bucurat cu toate că ceilalți ori erau nedumeriţi ori mă 
îndemnau la atitudini mai dure. Eram fericită şi nu am uitat să 
mulțumesc lerarhiilor Cereşti care au fost atât de blânde. Știu că şi 
călătorii prezenţi au avut lecţia lor. Au învăţat ceva? La nivel de spirit, 
da. Acum am o unghie nouă şi o lecţie depășită cu bine, asumată. 

Procesul de expansiune a conștiinței produce stări de criză în 
viața noastră, cotidiană. Este tot o inițiere şi, iarăși, trebuie să începem 
să fim cât mai conştienţi de ceea ce ni se dă. S-ar putea să nu mai existe 
repetabilitate. Ea marchează un punct în realizarea noastră a cărui 


valoare o vom percepe în timp. Dar el există și aceasta înseamnă o 
recunoaştere din înalturi, că suntem fiinţe iubite, că nu mai dormim, că 
nu ne hrănim numai cu lapte ci și cu hrană uscată. 

Sunt treceri graduale, sunt grade în toate inițierile pe care le 
primim. Nu sunt cele de pe diplome ci cele din planurile fizic, astral şi a 
mentalului superior. 

Din tot ceea ce ați citit până aici, sensuri pe care am încercat să 
le expun în mai multe moduri, sper că se desprinde ideea că după 
inițierea primită în plan fizic primim și inițierile din planuri divine, 
interioare, date prin suferință și durere. De la prima iniţiere primim o 
nouă haină pe care trebuie să învăţăm s-o purtăm și s-o păstrăm 
întreagă. Şi asta se întâmplă când spălăm ce este murdar în noi, pe noi 
şi în jur. 

Şi, cei care aţi început iniţierile... nu vă opriți din drum, chiar 
dacă ați descoperit alt mod, altă cale de evoluţie. Vorbesc de Reiki Usui, 
nu de alte sisteme desprinse din acesta, care nu au acea finalitate, care 
se numește „măiestria”. Nu o să deveniți în 10 minute Maeștri, nu asta 
vreau să spun. Ci de accesarea energetică care se primeşte prin 
inițiere. Până la gradul trei este ca și cum am fi la curent alternativ. 

Gradul patru înseamnă starea de curent conținu care se va 
revărsa prin noi. Fiecare va primi starea necesar benefică de a lucra 
energetic cu ceea ce face parte din fiinţa lui. Este o cunoaștere a cărei 
conștientizare va depinde, în totalitate, numai de persoană. De ce este 
aşa? Sincer, nu ştiu prea bine. Doar am înţeles această stare și așa spun 
celor cărora le dau inițiere. Niciodată nu considerăm că suntem 
pregătiți suficient și, poate nici nu vom fi, în această viață, dar 
finalitatea va lucra, nevăzut, în noi, pregătindu-ne pentru cele viitoare. 

NU noi gândim așa, ci acel eu care simte că pierde teren şi are 
grijă să vă „avertizeze”, în fel şi chip: „ce nevoie mai ai de aşa ceva” sau 
„uite altceva mai, mai”, „nu o să am timp de așa ceva, am alte priorități 
acum”... pentru că tocmai pierduse din bunurile umane, cea mai mare 
parte etc... 

Mi s-a reproșat de multe ori că am citit mult, că aşa am devenit 
ceea ce sunt. În primul rând ţin să spun că sunt cea mai mică și 
neînsemnată ființă de pe planetă, asta referitor la sensul pe care l-au 


dat ființei mele. Râd şi plâng cu aceeași intensitate ca toţi, ba uneori 
chiar mai mare, mă bucur și sufăr de mama focului, sunt fericită când 
mă cațăr prin munți (nu aș sfătui pe nimeni să se ia cu mine la 
întrecere, oricât de fragilă aş părea eu). lar a spune: „lartă-mă!” mi se 
par cele mai frumoase cuvinte. Mai sunt și: „Te iubesc”, dar care 
trebuie să devină totalitate a ființei tale și atunci se pot rosti fără 
cuvinte, pentru că tu eşti iubire. lar această stare întâi trebuie să o ai ca 
să poți să o manifeşti... fără cuvinte, ea plecând din tine și 
reîntorcându-se înzecit. 

Învățasem să văd divinitatea manifestată în fiecare persoană din 
jurul meu. Adică gândeam asta. Făceam proiecţii. Voiam să văd. La fel 
şi cu lumea necuvântătoarelor. Îmi pun mereu întrebări dar și ascult 
răspunsul „şoapta îngerilor”, care vine întotdeauna (este primul, 
primul gând care ne apare când avem o nedumerire, sau este o 
îndrumare necesară, întotdeauna). Și atunci, se manifestă acea 
cunoaştere instantanee care te îmbogățește, uneori pentru toată viața. 

Leo, câinele meu, un ciobănesc alsacian, negru ca tăciunele, luat 
de la o familie care îl găsise pe stradă, lovit şi traumatizat şi care a 
devenit umbra mea cât sunt acasă, m-a făcut să înţeleg și ulterior, să 
aplic meditaţia „Cercului interior”, cum poate nu aș fi reuşit, decât 
după mult timp. 

Aşa că, într-o bună zi „l-am privit” şi am lăsat privirea să se 
întoarcă. Nu știu, nu ştiu să explic foarte bine ce s-a întâmplat în acea 
secundă (cosmică) dar valul imens de căldură, de uriaşă căldură, m-a 
cotropit din cap până la picioare, făcând să vibreze fiecare fibră din 
mine de ceva ce nu conștientizasem până atunci că poate exista, dar 
era. Am plâns, am plâns de bucurie, de tandreţe, de duioșie. De 
gingășie. Toate acestea erau în ceea ce tocmai se revărsase în mine cu 
o plinătate de neînchipuit. Totul în jurul meu s-a schimbat de atunci. 
lar legătura dintre noi este totală. Așa învăţăm... graiul acestor ființe 
superbe care ne sunt aproape. Cu care locuim pe această planetă 
albastră. Şi nu numai la câine, mă refer. 

Eram la o grădină zoologică şi am găsit de cuviință să aplic 
această tehnică pe un șarpe destul de măricel, care dormita, plictisit de 
atâtea priviri. Am şi întins palma spre el. A început să ridice capul și m- 
a privit. Era uimire. Nimeni nu mai „comunicase” cu el... de ceva timp. 


A început să se unduiască ridicându-se uşor, privindu-ne unul pe altul. 
Pur şi simplu mă bucuram că îi fac şi lui o bucurie, acea senzaţie pe 
care o au numai copiii (şi pe care bine ar fi să ne-o reamintim și noi). 
Martori, în jur erau destui. Se adunaseră, dar stăteau tăcuți. Cumva 
„vraja” acelei clipe, îi prinsese și pe ei. Dar, rezistența umană în fața 
unui lucru minunat, este mică. Ne autoprotejăm, revenind rapid, la 
vechile simțăminte, modalităţi cu care suntem mult mai obișnuiți, ne 
este teamă tocmai... de ceea ce ne dorim cel mai mult: comunicarea 
totală şi neinhibată de precepte şi lozinci şi... şi... Așa că am renunțat la 
„convorbirea” cu şarpele (oricum ai mei deja mă trăgeau spre ieșire, 
pentru că devenisem ţinta unui spectacol. Într-un fel sunt obișnuiți cu 
asta, mă avertizează „să stau blândă când mergem undeva”, dar cu 
şarpele dansator... li s-a părut că este prea mult). Deci, vreau să spun 
că noi habar nu avem ce este în jurul nostru, nu comunicăm cu nimic și 
nimeni real, deplin conștienți de tot și toate. De asta mie mi se 
întâmplă câte o minune, cel puţin, în fiecare zi. Nu mă extaziez, 
eventual mai spun şi eu câte un waw! Și gata, las clipa la locul ei, aşa 
cum s-a așezat în mine. Pentru că oamenii fac, unii, obsesii față de 
aceste stări. Nu este bine. Ne pierdem și vom crea haos în jur. Cine este 
atât de puternic, cu atâta energie interioară de a susține clipa de 
comunicare permanentă?! Aceasta vine în timp, trebuind să fim mereu 
atenţi la noi înșine. Se poate, se învață. 

lar cel mai extraordinar, uluitor, total, nemaipomenit... a fost 
când am „aplicat” această tehnică pe oameni! pe oamenii din jurul meu. 
Acum știu că toate celelalte, enunțate până acum, au fost pregătirea 
pentru această măreață întâlnire! Marea întâlnire, care va rămâne și 
unica. 

Adică: am mai spus că îmi propuneam să văd divinitatea în 
oamenii din jurul meu. Și o vedeam, ştiam, cu gând curat, că sunt creați 
după chipul și asemănarea LUI. Dar. Era o proiecţie pe care o făceam, 
aşa cum învăţăm în Reiki (şi nu numai), „divinitatea din mine salută 
divinitatea din tine!” 

O spuneam la nivel raţional la început, apoi la niveluri mai 
profunde, spirituale dar, nu era o totalitate. Ceva lipsea. Şi tocmai acel 
ceva a sosit într-o bună zi să se aşeze, definitiv, în inima şi sufletul 
meu. Definitiv!!! 


Îmi place să mă plimb singură, să cunosc „energetic” ceea ce este 
în jur. Când sunt cu cineva, musai că apare câte o „problemă” care, nu 
că mi se reproșează, dar... îi pune pe gânduri pe ceilalți. Am extrem de 
puţini prieteni cu care aş pleca oriunde (şi ei cu mine). Pentru că 
trebuie să dau explicaţii şi acest lucru nu sunt capabilă să îl fac 
întotdeauna. Sunt trăirile mele, pe care încerc să le deslușesc. Sunt şi 
lecţiile lor pe care ar trebui să și le asume, singuri. Așa că mi-am 
propus să am discernământ în alegerea celor foarte apropiaţi, atâta tot. 
Nu jignesc pe nimeni prin aceasta, dimpotrivă, consider că nu 
bulversez persoane încă nepregătite pentru anumite stări şi degeaba 
le-aş explica eu de o mie de ori, până nu vor învăţa singuri, ei înșiși 
fiind de acord cu asta, nu vor şti cu adevărat. 

Într-o asemenea plimbare, am văzut un bărbat în vârstă care era 
foarte supărat. Am avut senzația că are de gând să-și grăbească 
plecarea, fără acord divin, pentru că nu mai putea suporta ceea ce îl 
durea. Degeaba am încercat să-i trimit Iubire și Lumină și Pace. 
Privindu-l şi captând ceea ce venea de la el, m-a cutremurat în prima 
clipă. Şi nu sunt un om pe care emoțiile celorlalți să-l domine, dar de 
data asta, am încremenit. Era starea de neant și de alunecare continuă 
spre hăuri. O secundă am simțit că încearcă să mă cuprindă şi pe mine. 
Nu știu, nu ştiu ce s-a întâmplat în acea secundă când am explodat în 
mii de scântei care au revenit în mine, când am spus: „Doamne, știu că 
eşti în mine, ajută-mă!!!”. Și atunci, L-am văzut pe Dumnezeu în fața 
mea: ERA în persoana din fața mea, ea devenise după „chipul și 
asemănarea” LUI, era EL. Bărbatul a început să plângă şi după o 
secundă de ezitare, a venit şi m-a luat în braţe. A fost cea mai totală 
îmbrăţișare de care am avut parte. lar eu, şopteam într-una: 
„Mulţumesc! Mulţumesc frumos, Doamne!” 

Pentru că Dumnezeu din mine stătuse față în față cu EL însuși, 
prin cealaltă persoană. Este ceea ce port de atunci, ca suflet, în starea 
de materie fiind. 

Mi-a povestit toată durerea sufletului lui: nu mai avea pe 
nimeni, soţia îi murise, copii îl uitaseră... se simţea de prisos. Ne mai 
întâlnim, întâmplător, din când în când. Este senin și calm. Cred că şi-a 
găsit liniştea, după zâmbetul de pe chip. 

De atunci, aşa am învăţat să privesc oamenii. Nu pe toți şi, 


evident că m-am întrebat de ce, așteptând „şoapta îngerilor”. Darul Lui 
vine, dar mai şi pleacă, făcându-ne pe noi să-L căutăm până vom 
conștientiza cu adevărat ce Har este acesta. Au fost rare aceste clipe, 
dar ştiu că SUNT. 

Dar, a trebuit să învăţ multe lecții pentru asta, să trec prin ele 
antrenând și pe alţii, cu voia lor sau chiar fără voia lor, din dorința mea 
de a fi bine. Nu numai eu trebuia să trăiesc acestea ci voiam să le dau 
tuturor. Şi, evident, că... am luat-o „peste ochi”, cum se spune destul de 
clar, în popor. 

Adică, toate bune și frumoase, mi se cerea ajutorul, chiar dacă 
prietena mea este la Luxembourg. Foloseam tot ceea ce învățasem în 
Reiki începând cu mine însămi întâi și aşa reușeam să fac să treacă 
acea energie spre prietena mea. Era uluitor de fiecare dată. Am învăţat 
să mă „monitorizez”, să mă observ pe mine, baleindu-mi interiorul, ca 
şi cum nu ar fi al meu. 

Și, am încercat să-L văd pe Dumnezeu de fiecare dată în ea. Da, 
era, dar manifestarea LUI nu era vizibilă, atâta tot. Eu îl vedeam, Îl 
percepeam, dar depindea și de conștientizarea acelei ființe, aceasta tot 
încerca să mi se spună. 

Și, într-un final, am înţeles. Am continuat să fac acest lucru 
mereu, pentru că devine o stare firească. 

Dar, există şi... alte lecţii. Se creează o legătură uimitoare între 
cei doi: tu care priveşti și persoana privită, care te va privi la rândul ei, 
cu TOT ceea ce este ea. Așa, dacă ai ochii sufletului deschiși, vezi multe, 
iar dacă eşti direct implicat... uneori este greu. 

Acum priviți din nou simbolul REIKI. Meditaţi la sensurile lui. 
Priviţi şi lăsaţi-vă inundaţi de REIKI. Veţi ști ce iniţiere ați fost aleşi şi 
demni să primiți. 

Iniţierea și drumul care urmează, reprezintă scopul experienţei 
vieții noastre de acum înainte. Noi atragem în viața noastră acele 
experiențe care ne dau înțelepciunea necesară, pentru a putea să ne 
„acordăm” la schimbarea prin care va trece Pământul. 

Priviţi icoana lui lisus, Icoana Maicii. Este tot ceea ce vă pot 
dărui din ceea ce sunt acum. Dar o fac cu o imensă iubire. 


Șlefuirea pietrei brute 


În lumea Reikiului mi s-au deschis ochii cunoaşterii. Acum 
ştiu că a fost o cale, doar una din multele din ziua de azi. Și mai ales, o 
mare încercare. 

Eu sunt capricorn, născută într-o zi de duminică, dimineaţa, deci 
îl am pe Arhanghelul Mihail ocrotitor. Și nu numai. Știu să lupt, urc 
zdrelindu-mi palmele, genunchii, dar un final există. 

Încăpăţânarea, ca orice sentiment pe lumea asta, poate fi și bună 
şi rea. Noi alegem prin stările emoționale proprii. Orice sentiment este 
neutru. Starea noastră îl împinge în dreapta sau în stânga. 

Fizica cuantică mi-a întărit şi mie această convingere pe care 
marii maeștri au știut-o dintotdeauna și au transmis-o doar 
discipolilor, unul dintre cele mai bine păzite secrete, ocultat dar... la 
vedere: în Biblie. 

Energia cuantică se transformă în funcție de cercetător. De 
vrerea lui. Vrea să fie o undă - este undă, vrea să fie corpuscul - este. 
Implicaţiile sunt mult, mult mai imense. 

„Dumnezeu-Cuvântul s-a făcut trup”. 

„La început era Cuvântul și Cuvântul era la Dumnezeu și 
Dumnezeu era Cuvântul”. 

Meditaţia cu aceste două fraze deschide percepții nebănuite, 
cunoaştere și înțelesuri... până la Creaţie. 

Ce este şi cine este CUVÂNTUL. 

„Acesta era întru început la Dumnezeu...” sunt primele 
versete din „Sfânta Evanghelie după loan” DAR cap. 1 are un motto: 
„Dumnezeu - Cuvântul s-a făcut trup”. 

Vă mai arde de a gândi/cuvânta fără discernământ? Învăţați 
măcar atât din Sfânta Evanghelie pe de rost şi repetaţi în fiecare 
dimineaţă sau seară, frază după frază iar înţelegerea interioară vă va 
răsplăti pe măsura consecvenţei voastre. Lăsaţi cuvintele să-și 
dezvăluie ADEVĂRUL lor, pentru că asta vor face, depășind tot ceea ce 
este scris în cărțile cele mai savante. Atunci vom avea înţelegerea dacă 
şi cât există identitate între Cuvântul divin și cuvintele din noi. Putem 
răspunde la cuvintele Sf. Pavel: „Cuvântul e foarte aproape de tine, pe 


buzele tale și în inima ta (Rom. 10.8). Pentru că Dumnezeu prin 
rostirea Cuvântului devine VERB. 

În primul rând, responsabilitatea a ceea ce rostim şi, a ceea ce 
gândim. Să nu creadă cineva că dacă nu „spunem”, nu am creat. Nu 
trebuie să mă creadă nimeni pe cuvânt. Eu nu am crezut pe nimeni, 
dar... am lucrat, am practicat, am învăţat... și am început să mă 
„monitorizez”. 


Experienţe... am făcut destule și acum sunt convinsă că doar așa 
înveţi să te cunoşti pe tine însuţi, în primul și în ultimul rând. 

Nu am predat niciodată, un simbol de exemplu, fără să-l 
experimentez pe mine însămi. Şi încă, nu știu desăvârșita lor putere. 
Dar, știu un lucru, fiecăruia i se dă cât poate duce, altfel energia te 
„pârleşte”. În funcţie de treapta de înţelegere și acumulare în tine 
însuți, ai acces mai departe. Energia se autoprotejează, sau mai simplu, 
nu avem acces la ea. Motivaţii, sunt dintre cele mai banale sau chiar 
hilare. Intervine întotdeauna câte ceva: nu mai avem timp sau pierdem 
mașina sau o durere de cap care ne face să ne urcăm pe pereți. 

Aproape întotdeauna, m-am întrebat ce îmi aduce o întâmplare, 
o vorbă, un gest. De ce am atras spre mine? Pentru că noi suntem 
magnetul. Ceilalţi sunt răspunsurile la ceea ce nu știm. Nu neapărat la 
ceea ce întrebăm ci la ceea ce ar trebui să învăţăm. Suntem teribil de 
iubiți, asta o spun după ani de încercări şi treceri. 

Toţi începem cu ceva, depinde de dorinţa pe care o avem şi câtă 
este ea. 

Îmi place o veche zicală: „Dacă vecinul îţi pune gunoiul în fața 
ușii, nu te certa cu el ci întreabă-te ce ai făcut de ai meritat aceasta”. 
Poate omul, de bună credinţă, chiar voia să-l ducă la container dar... 
cine ştie, într-un moment de „suspans” (cum avem toți, adică facem și 
nu ne gândim de ce, pur şi simplu „se întâmplă”), ţi-a lăsat punga la 
uşă, sau i-a apărut un gând... poate a fost la tine și a auzit că vrei să-ți 
duci gunoiul... nu asta are importanţă, de ce a făcut-o el, ci, de ce ţi s-a 
întâmplat ţie. Simplu, ceva din tine a atras asta. Ceva care încearcă să 
te atenţioneze, să conștientizezi şi să eliberezi chiar o traumă. Evident 
că nu vom primi o scrisoare în care să ne fie expuse pricinile 
întâmplării, dar... putem conștientiza că am primit un mesaj şi, simplu, 


să mulțumim. Această stare, ne pune pe recepție. Sigur vom primi 
îndrumarea de care avem nevoie în a ne cunoaște propria cauză 
declanșatoare a evenimentului cu pricina. 

Deschidem tv, citim „ceva”, ne cade o carte în mână (sau în cap, 
pur şi simplu, dar... se întâmplă și așa) 

Totul este să nu ne luăm la harță cu vecinul. În clipa când am 
înțeles aceste lucruri, noi deschidem o poartă de comunicare, învăţăm 
să ascultăm mesajele care ni se trimit întruna. Este și o metodă de 
autocontrol, benefică întotdeauna. Nu este ușor dar, nici imposibil. 

Cel care nu poate să-i ierte pe alții, distruge podul peste care el 
însuși trebuie să treacă. Nu învaţă nimic și calea spre ură se deschide. 

Iarăşi, responsabilitatea gândurilor și a cuvintelor care creează 
şi, NE creează propriul univers. Învățăm greu să ne asumăm această 
responsabilitate. Dar, aşa începe șlefuirea pietrei brute care suntem. Și, 
nu este o cale ușoară. Vom observa destul de repede că dispar 
persoane din viața noastră, cu diferite motivații sau prin întâmplări 
dintre cele mai hazlii sau aiurea sau dureroase. 

Sau, vom auzi: S-a scrântit de tot... a luat-o la vale... Sigur că aşa 
se întâmplă și, uneori, nu este ușor de dus. Pot dispărea prieteni de o 
viață, sau omul de lângă tine sau... 

Orice cunoaștere transformă ființa umană, o schimbă energetic. 
Și, depinde enorm sub ce „patronaj” te pui. Unii, rămân ancoraţi în 
propria lor Raţiune, nesesizând că şi aceasta este tot o Creaţie. Și încă, 
ancorată în nivelul grosier al materiei. 

Este o formă, uneori teribil de subtilă, a orgoliului, care te 
aruncă în hăuri, te îndepărtează de Unicul Creator, Dumnezeu. Sunt 
cele mai grele încercări prin care trece un suflet. Sunt atât de subtile 
încât fără o adevărată încredere în Dumnezeu, ne pierdem definitiv. 
Calea spre Veşnicie nu mai este. 

Doar când am ajuns să citesc vieţile Sfinţilor Părinţi, a marilor 
asceți și mistici, am început să înţeleg subtilitatea cu care suntem 
atraşi (atacați) de către luciferieni. Și, nu este de glumit. Cu cât „creşti”, 
cu atât încercările vor fi mai dure. Dar, totul este pe măsura ta (numai 
noi nu înțelegem). Nu exista păcat mare sau mic - pur şi simplu este 
păcat, atât. Și Eva a mușcat dintr-un măr... și uite unde ne duse acest 


„banal” gest. In materie. 
„Ce nu te omoară, te face mai puternic!” mare adevăr. 


Simbolurile 


În structura grafică a simbolurilor Reiki, vom întâlni două figuri 
geometrice foarte simple: cercul şi pătratul. Le-am desenat în joacă 
când eram mici - trăgând linii şi liniuţe, desenând zeci de cerculeţe și 
pătrăţele pe unde apucam, spre disperarea celor mari. 

Sunt amintirile noastre despre lumile din care venim, despre 
prietenii din înalturi, despre relațiile matematice ale universurilor. 
Aici, jos, devin mâzgăleli de copil. 

Şi totuși, să ne reamintim. 

Cercul împreună cu centrul său, crucea și pătratul sunt 
simbolurile fundamentale ale omenirii. 

CERCUL este simbolul Universului, văzut nu numai prin ochii 
copilului ci transmis ca atare de toate tradiţiile oculte ale pământului. 

Un punct în centru reprezintă Ființa Supremă, care îl susține și 
însuflețește, care reprezintă Creaţia, este Dumnezeu. 

Acest punct, văzut sau nevăzut, dar existent, menţine cercul în 
echilibru, la egală distanță de toate punctele periferice. Este o 
condensare enormă de energie. 

Spre acel punct ne îndreptăm, mai devreme sau mai târziu, 
pentru că acolo este Dumnezeu şi vom fi pe deplin conștienți de El şi 
vom fi părtași la o nouă creaţie. 

Încercaţi să vă imaginaţi că acest cerc, cu un punct în centru, 
este o structură vie, plină de energie. Prin cele 360 de raze se transmit 
informaţii spre periferie iar periferia va transmite la rândul ei spre 
centru, informaţii. Are loc un schimb care dă naştere vieţii întregului 
spațiu cuprins în interiorul cercului. Oricare punct din creaţie este, 
cuprinde și îl manifestă pe Dumnezeu. Aşa mi-am imaginat eu 
Universul cu totalitatea lumilor. Alţii au altă imagine a lui, dar nu asta 
contează. Oricum este nelimitat, infinit. Dar, aveam la un moment dat 
nevoie de un punct de sprijin, de a ști cum este universul, de a-l 
cuprinde cumva, cred că așa cum fac mulți oameni. Este o stare care te 


năuceșşte, te lasă perplex. 

Am căutat şi imaginea pe care am găsit-o, m-a liniștit oarecum. 
Nu numărând punctele din cerc şi lumile care se tot formează din 
acestea iar şi iar, reprezenta ceea ce căutam eu, așa că, imaginea 
formată mi-a fost suficientă pentru ca acest aspect să nu mă mai 
preocupe. Recunosc că devenise stresantă această căutare. 

Așa devenim conștienți că Dumnezeu este în fiecare, forță 
manifestată în astru sau atom, plantă sau animal, materie sau ființă 
umană. Mereu există un punct central în interiorul cercurilor, așa 
începând Creaţia. 

Dumnezeu se manifestă, pe Sine, în toate formele create, dar 
aceste forme nu îl pot manifesta, toate la fel, nu mai au forța necesară, 
forţa înţelegerii. Şi atunci, nu îl mai pot exprima pe propriul Creator, 
deoarece nu mai sunt conștiente de el. 

Vastitatea poate deveni înspăimântătoare sau o noţiune fără 
sens. Cum să exprimi ceea ce nu cunoşti, pentru că, prin cunoaştere 
profundă, devii aidoma cu cel cunoscut. Trebuie făcută o „mare lucrare 
asupra ta însuţi” cum spun Sfinții Părinţi, ca să poți manifesta pe 
Dumnezeu. Acesta se face conform nivelului de dezvoltare fiecărei 
ființe umane, de cunoaştere sau de ardoarea dorinţei. 

Căci, a trăi conștient o forţă, a o cunoaşte în profunzimile ei, 
înseamnă să te identifici cu ea, să devii, să fii, acea forţă. Vibraţiile celor 
două forţe trebuie să fie de aceeași valoare, altfel cea mai mare o va 
distruge, o va nimici pe cea cu valoare mică. Atunci ajungi să-ţi vezi 
Creatorul, Faţă în Faţă. 

Spiritul divin, dumnezeiesc este în noi, dar cum să-L manifestăm 
cu un suflet mic, ignorant, neştiutor, care nu poate rezista nici în fața 
unei fericiri umane, pe care nu o poate susține energetic mult timp, 
darămite în faţa unei energii care a creat universurile. 

Şi totuşi, există o singură creatură care poate învăța să domine 
energiile şi forțele care acționează în univers și în ea însăși, pentru a fi 
ceea ce îşi dorește: ființa umană. Dar pentru asta ea trebuie să devină 
conștientă pe deplin, să recunoască prin forțe proprii aceste energii, să 
le stăpânească responsabil, în totalitate. Deocamdată oamenii, 
deoarece nu vor, nu caută să cunoască aceste forțe, care au pus 


stăpânire pe ei. 

Asta vor să ne înveţe înțelepţii antichităţii, prin acel: „Nosce Te 
Ipsum-Gnothi Seauton”. 

Călătoria interioară, orientarea spre sacru, înseamnă a te trezi 
din punct de vedere spiritual, a evolua. Este foarte important să 
realizăm că autocunoașterea este extrem de necesară pentru omul de 
azi. Ea permite omului să dobândească înțelepciunea, să afle cine este 
cu adevărat, de unde vine și încotro se îndreaptă. 

Pe frontispiciul templului din Delphi scrie: „Cunoaște-te pe tine 
însuți şi vei cunoaște întregul Universul, cu energiile și forțele sale 
ascunse”. 

Un aforism al înțelepţilor ne învaţă: „Ceea ce este aici (în 
microcosmosul ființei mele) este pretutindeni (în macrocosmos), ceea 
ce nu este aici nu este niciunde”. 

Libertatea trebuie cucerită de fiecare pentru el şi a spune 
aceasta nu este o concepţie egoistă, pentru că tu însăţi o vei face, 
trecând prin mari încercări. Pentru că o ființă echilibrată, armonioasă, 
stăpână pe posibilitățile sale, o ființă lucidă, care nu vede realitatea 
prin prisma deformantă a fantasmelor și angoaselor proprii, are o 
influență benefică asupra ei şi a celor din jur. 

Nihil sine Deo - Nimic fără Dumnezeu, este calea adevăratei 
cunoașteri, asumată prin eforturi proprii. 

Ființa umană, este acel punct în care se reflectă întreg universul: 
tot ceea ce se găseşte în cer, în infern sau pe pământ. TOATE forţele, 
calitățile, puterile acestora sunt cuprinse în ființa umană. 

Acesta este un nivel al perceperii imaginii-simbol, a cercului, a 
punctului și a tuturor celorlalte simboluri la care avem acces prin 
Reiki. 

Simbolul întotdeauna are corespondenţă în lumea ideilor, care 
este un nivel al Creaţiei. Aceste idei le primim, ne sunt transmise prin 
simboluri. 

Priviţi spirala din CKR. Deocamdată am primit-o cu trei spirale 
şi jumătate. De ce? Este un sistem Reiki în care am primit inițiere 
pentru CKR cu 7 şi 9, 33 spirale. CE reprezintă ele, Ce trebuie să 
înţeleg, Ce informaţie mi-a dat Cerul? 


Totul face INTENȚIONÂND foarte clar ceva. Intenţia înseamnă și 
„a şti” ceea ce faci, „a cunoaşte” înseamnă și „a voi” total, fără nicio 
îndoială. 

Mai este un aspect de care trebuie să ținem cont când trasăm 
spiralele CKR. Vibrația fiecărei spirale. Noi o Intenționăm. 

Sufletul nostru ȘTIE, spiritul nostru ȘTIE unde se află centrul. 
Pentru că LUI i se cuvine toată atenţia. Dacă ne vom mărgini să tot 
„analizăm” centrul și nu ne gândim mereu la centru, vom rămâne 
tributari materiei. Gândindu-ne la Centru, la Dumnezeu, punând acest 
punct pe primul loc vom fi atrași spre centru, spre și în Dumnezeu. 

„Nu este greu, este imposibil. Dar ce la noi este imposibil la 
Dumnezeu se pot toate” - spune părintele Rafael Noica. 

Lăsaţi-l pe EL să vă arate calea și fiți siguri că o va face pentru El 
există real, în noi. 

Omnia mea mecum porto = Tot ce este al meu port cu mine 
(nimic nu este realmente al tău decât ceea ce ai asimilat complet - 
informaţii, judecăţi, precepte, lucruri pe care le ai „la tine” absolut 
timpul). 

Ce fel de informaţii, date de cine? Scrise, stocate de cine şi 
pentru ce? Privind cercul învăţăm să înțelegem că este o proiecție a 
sferei, care ordonează în ea lumile cereşti iar undeva avem și noi un 
loc. 

Ne întrebăm, uneori, ce secret teribil, ascundem în străfundurile 
ființei noastre?! Ce destin, influențat de cine și de ce, neînțeles 
deocamdată, ne condiționează existenţa, sau existenţele?! 

Citind cartea lui Gregg Braden, „Codul lui Dumnezeu”, am 
primit un răspuns. Or să mai vină şi completări, sunt convinsă de asta. 

Cum este să deschizi o carte și să citeşti că numele lui Dumnezeu 
este înscris în ADN-ul tău? YHWH. 

Simplu: cineva a spus știam. Dacă vi se întâmplă şi vouă, nu vă 
uitaţi în jur, voi înșivă ați răspuns. Pentru că memoria noastră 
păstrează aceste amintiri, pentru că marile scrieri au transmis, chiar 
şoptit la urechea inițiatului în cel mai înalt grad, tainele care acum sunt 
redate omenirii, la nivel de masă. 


După ce te mai obișnuieşti cu ideea și înţelegi ceea ce Gregg 


Braden susține, că suntem uniţi, un tot planetar, prin această inscripție 
codată în fiecare, că aceasta ar fi puntea de legătură a umanităţii, nu 
am mai avut răbdare, am făcut tabele cu informațiile din carte pe care 
le-am trimis şi prietenilor. 

Din toate reieșea un lucru clar: cu manifestarea stăm prost, are 
valoarea cea mai scăzută. Asta nu reuşim, noi, cei care purtăm înscrisul 
divin, să-L manifestăm. Probabil fiecare poartă informaţia necesară lui 
însuși şi îi va fi dat să și-o decripteze. 

Codul vieţii este înscris în corpurile noastre dar... fiecare are și 
un mesaj propriu. Numai pentru el: Cartea, sau mai bine zis: manualul 
propriu de utilizare, cum m-am gândit la început. 

Cele mai recente cercetări rusești explică fenomene ca intuiţie, 
clarviziune, vindecări miraculoase spontane, auto-vindecări, influența 
mentalului asupra climei. 

Grazyna Fosar și Franz Bludorf arată că ADN-ul poate fi 
influențat și reprogramat prin cuvinte şi anumite frecvenţe. 

Doar 10 % din ADN-ul uman este folosit pentru a fabrica 
proteine. Restul de 90 % este considerat „material de balast”, fără 
importanță. ADN-ul uman nu este doar responsabil pentru construirea 
corpului nostru, dar servește și ca depozit de informații dar și cale de 
comunicare. Adică un fel de Internet. Lingviștii ruși au descoperit că 
întregul cod genetic, îndeosebi partea de 90 % declarată inutilă de 
occidentali, respectă aceleași reguli folosite în toate limbile umane. 

Astfel, au descoperit că moleculele alcaline din ADN respectă 
regulile gramaticale obişnuite folosite în toate limbajele umane. Cu alte 
cuvinte, limbajele umane nu au apărut „la întâmplare”, ci sunt 
rezultatul ADN-ului, deci a Codului lui Dumnezeu. Ei au reușit să 
moduleze anumite modele vibratorii pe o rază laser cu care au 
influențat ADN-ul și informaţia genetică. 

Și din moment ce structura ADN-ului este aceeași cu cea a 
limbajului uman, se pot folosi cuvinte și propoziţii în mod direct 
pentru a influența ADN-ul, nefiind nevoie de nicio decodificare. 

Este deci normal și natural ca ADN-ul să reacționeze la limbaj. 
Știu că înțelegând acest lucru, ne cam ia cu fiori. Responsabilitatea 
noastră în ceea ce ne priveşte ne este relevată pe deplin așa că nu ne 


rămâne decât să ne-o asumăm. 

Învățătorii spirituali şi esoterici cunoșteau de mii de ani faptul 
că acest corp uman este programabil prin limbaj, sentimente şi prin 
gând. Acum s-a demonstrat şi explicat științific acest lucru. Desigur, 
frecvenţa folosită trebuie să fie cea corespunzătoare. Şi de aceea nu 
oricine are succes totdeauna sau nu obține rezultate de aceeași 
anvergură dar, poate, pentru a grăbi procesul de înțelegere a ceea ce 
suntem, au fost făcute cunoscute, la nivel planetar, vechile secrete din 
temple, conţinute și în simbolurile cu care lucrăm. 

Omul trebuie să lucreze asupra proceselor interioare şi să 
obțină o anumită maturitate spirituală pentru a putea stabili o 
comunicare directă și conștientă cu ADN-ul şi a ajunge să-L 
manifeste. lar fiecare în parte, va face propria revoluţie interioară. Dar, 
citind toate acestea, mă gândeam la explozia de cunoaștere spirituală 
de la ora actuală, la faptul că mulţi, foarte mulți avem acces la energii 
condensate în simboluri și ar trebui măcar să le folosim cu inima 
curată, pentru că ele se implementează în memoria colectivă, pentru că 
acționăm asupra întregului. 

Informaţia poate fi transmisă și în afara legilor spaţiului și 
timpului. ADN-ul atrage informaţii din macrocosmos și le transmite 
conștiinței noastre. Este ca un rezonator multiplu, ca un aparat de 
radio capabil să recepționeze mai multe posturi diferite, în funcție de 
frecvența pe care acestea emit. lar aceste informaţii sunt condensate şi 
în simbolurile pe care le folosim în Reiki, simboluri la care avem acces 
dar pe care nu le conștientizăm nelucrând cu ele. Ştiinţa demonstrează 
la ce avem acces prin folosirea energiei condensate în simboluri. 

Acest proces de comunicare este extrem de eficient într-o stare 
de relaxare profundă, în meditații. Omul actual cunoaște doar o mică 
parte sub numele de intuiție, inspiraţie sau „șoapta îngerilor” dar 
atunci când folosim simbolurile noi trebuie să știm clar semnificația 
lor, să observăm cum acționează pentru că devenim răspunzători de 
ceea ce facem datorită motivaţiilor în numele cărora acționăm. 

La ce ne mai putem aştepta de acum înainte? 


Ce se întâmplă pe planetă și în univers, de fapt în universuri? La 
un moment dat gândeam, cu recunoştinţă: „Doamne, cât de iubiţi 


suntem!”. Suntem, este adevărat, dar ni se dă unica lecţie - suferința, 
ca să nu spunem în fața Domnilor Karmei că nu am știut că noi am 
distrus și planeta şi pe noi. Nu mai avem nicio scuză. Gata! Informaţiile 
sunt chiar și pe tarabe, la vedere. Ignoranţa o vom plăti şi vom începe, 
totuși, această plată de pe acum. 

Întrebarea de ce a apărut Reikiul pe planetă poate avea o 
multitudine de răspunsuri, pentru că sunt mulţi cei care practică, dar 
fiindcă a devenit şi o STARE trebuie să ne dea de gândit. Accesăm așa, 
numai ca să ne fie bine azi, puterea creatoare, energia care mișcă şi o 
stea și un fir de nisip? 

Prin durerile și necazurile şi suferințele morale, fizice, psihice 
pricepem că avem ceva mai mult de făcut decât să alergăm la un doctor 
uman pentru niște hapuri. 

Căci dacă nu vom bea din Apa Vieţii nu vom cunoaște adevărata 
sănătate (de asta dacii erau considerați taumaturgii antichității, 
recunoscuți și de greci, care au lăsat informaţiile lor în scris, dacii nu, 
asta este), pentru că triada corp, minte suflet alcătuia omul care 
trebuia vindecat, nu o mână sau un picior sau o durere de cap. 

Mă mai întâlnesc cu persoane care încep să-l critice pe 
terapeutul la care tocmai au fost sau spun ce au auzit despre unii 
maeștri. Și am ajuns să simt marea singurătate a terapeutului sau a 
maestrului respectiv. Marea singurătate în care rămân după ce el 
plantează o sămânță de cunoaştere, în cei care tocmai i-au trecut 
pragul. O vorbă, o înţelegere cât de insignifiantă, în pacient sau elev, 
tot rămâne. Poate și-o va aminti şi atunci va crește plăntuţa înţelegerii. 

Aşa cum în biserici atunci când slujesc preoții, slujesc și îngerii 
în ceruri, pentru că deasupra fiecărei biserici pământene, există una 
cerească, aşa și în timpul inițierii pământene primim şi o inițiere de la 
lerarhiile Cereşti, în funcție de ceea ce trebuie să îndeplinim spre 
Mântuire. Gradul de dezvoltare interioară va determina momentul 
când se va produce această trecere, care este zguduitoare, nu poate fi 
explicată cu toate cuvintele. 

Importante sunt și inițierile pe care ni le dau celelalte structuri, 
din exterior, şi asta aproape sunt zilnice. Dacă le observăm, creierul 
nostru se obișnuiește şi cu acest gen de a lucra (ceea ce nu am făcut de 


mult timp, marea majoritate). Învățăm să fixăm în creierul fizic 
informaţii care vor duce la o expansiune a acestuia, în care se vor 
dezvolta noi legături, noi sinapse între neuroni. Nu volumul creierului 
contează ci tocmai aceste legături care provoacă descărcări electrice, 
producând mii de conexiuni. 

Acum ceva timp, trebuia să fac inițiere (impropriu spus, este tot 
o participare şi din partea ta, devenit undă prin care se transmite 
energia Divină) la un grup de persoane. Au început să anunţe că 
întârzie, unul câte unul. OK. Devenisem curioasă. Ceva se pregătea. Şi 
am primit un telefon de la o fostă pacientă, care îmi devenise prietenă 
şi care se simțea rău. A plecat cineva cu mașina după ea, au trecut pe la 
spital şi i s-a făcut o injecție de întărire şi așa a ajuns să primească și ea 
inițiere. Pentru toţi cei prezenți a fost o mare lecție. Nu noi hotărâm cui 
facem iniţiere şi când, ci Iniţiatorul a tot și toate. Trebuie învăţate 
aceste lucruri cu profund respect, dacă nu, le vei pricepe prin suferință. 

Şi eu am trecut prin multe îndrumări de acest gen. Au fost atât 
de dureroase, încât spuneam că gata, am atins limita. Că în această 
viață este suficient. Cineva avea alte planuri cu mine, Spiritul meu știa 
mai multe decât mine și mă iubea mai mult decât o făceam eu. De câte 
ori nu rostim fraze de acest gen, marea majoritate care practicăm 
Reiki? Uneori e un laitmotiv al convorbirilor. Dar, mi-am dat seama că 
e o diferenţă între rostirea și împlinirea a ceea ce spunem. Da, EL chiar 
ştie când pune în practică strategiile de aducere pe Cale. Noi nu știm, 
de fapt şi, ne sabotăm singuri. 

Am scris că citind cartea lui Braden și făcând tabele, am văzut că 
stăm prost cu manifestarea divinului din noi și pentru noi. Asta 
înseamnă manifestarea Duhului Sfânt pe care îl avem la inițierea fizică 
dar, pe care îl vom pierde la prima nemulțumire, la prima bârfă, la 
prima greşeală. Atunci, ne va fi dor de acea împlinire pe care am simțit- 
o datorită apropierii sale şi vom munci cu noi înșine pentru a-l 
readuce. 

Este necesară dezvoltarea prin cunoaștere, cel puţin în etapa 
societății de acum, profund intelectuale. Noi nu mai avem acea stare 
psiho-afectivă, când „Crede şi nu cerceta” era perceput la alt nivel, 
sublim, față de ceea ce afirmăm noi acum, că ni se cere să credem 
necondiționat, pentru cei mai mulţi, ceva ce nu există. Aceştia am 


devenit. A trăi în lumea super-tehnologizată înseamnă informație 
exterioară care s-a dezvoltat în detrimentul celei interioare. Nu e bine, 
nu e rău, este! Și trebuie să învăţăm și să adaptăm urcarea Scării care 
nu mai este de lemn ci din metale. 

Creierul nostru, primind informaţii va avea nevoie din ce în ce 
mai mult de activarea unei memorii mai performante. Și asta o face 
singur, dar la nivel superior de percepţie. O informaţie poate declanșa 
o stare de boală sau chiar boală pe o perioadă nedefinită. Gradul de 
suportabilitate a persoanei respective este redus. Atâta tot. Decodarea 
impulsurilor interioare, care ne sunt de un real folos, sunt din ce mai 
mult înțelese de către oameni. 

Conștientizarea acestei stări este necesară în zilele noastre. 
Uităm când coborâm în materie de strălucitoarea energie din care am 
fost creaţi, așa că ni s-a mai dat o șansă: să învăţăm să ne recreăm 
singuri, bucăţică cu bucăţică, celor care încep să se întrebe ce caută 
aici. 

Hai să ne jucăm, să dăm un mic impuls pătratului. În mişcare va 
construi cercul perfect, care îl va cuprinde. Cercul, care este simbolul 
Spiritului Celest. 

Prin coborârea în materie, lisus leagă cerul cu pământul dar și 
creația cu Creatorul, așezând în cerc forma pătrată care corespunde 
omului. De fapt El înscrie pătratul în cercul divinității astfel încât el 
este sfărâmat şi rămâne doar CRUCEA din interiorul cercului astfel 
încât omenirea are posibilitatea să fie legată de divinitate. Din timpul 
uman să se ajungă la veşnicie (pentru că pătratul este ca o clipă smulsă 
veşniciei, oprind în el însuşi şi mișcarea), din vizibil la structuri 
invizibile, subtile, dar pline de măreţia pătrunderii în Lumina 
formatoare. 

Când Patru reprezintă Crucea, acesta este aspectul lui dinamic 
iar când vedem crucea deasupra inimii în Iconografia creștină, avem 
reprezentarea „Sfintei inimi”, sau a „Inimii Lumii”. Deci patru ne 
vorbeşte prin geometria Sacră, devenind un patru încifrat. Deasupra 
globului Lumii găsim o cruce, glob ţinut în mână de lisus, iar pământul 
ca planetă are ca reprezentare un cerc cu o cruce dedesubt. 

Exemplele din Biblie sunt grăitoare prin semnificația 


simbolistică pe care o însumează şi trebuie să căutăm sensul lor în 
viața noastră. El există. Cartea Sfântă a fost scrisă pentru pământeni. 

Și toate acestea le-am scris pentru a face legătura dintre cele 
PATRU elemente ale ADN-ului și ceea ce ne-au transmis creatorii 
noştri de atâta timp. Nu eram pregătiţi la nivel de masă, să înțelegem, 
până acum, însă totul vine spre noi. 

Cercul înscris într-un pătrat este unul din cele mai cunoscute 
simboluri ale kabaliștilor, reprezentând Scânteia Focului Divin ascunsă 
în materie. Acea Scânteie este Viaţa. 

Rezolvarea matematică a cvadraturii cercului, a dat bătăi de cap 
tuturor celor care au încercat să construiască un pătrat cu aceeaşi 
suprafață ca a unui cerc. Toţi au ajuns la concluzia că nu este realizabil 
aşa ceva. Şi totuși, cineva a realizat aceasta: lisus, perfecțiunea însăși. 
Se va putea și la nivel uman? Dacă ar fi să ascultăm şi să credem cu 
adevărat ceea ce a spus El, vom reuși şi atunci, pătratul și cercul, vor 
coincide. 

Aşa s-a întâmplat și în Atlantida. 

Căderea în materie (materialitate) a fost profund resimțită, mai 
ales de cei care erau preoți în Temple, Marii Iniţiaţi. Unii au ales să 
lupte cu maleficul, care știau că va cuprinde omenirea. Acele vremuri 
au rămas în memorie și sub formă de simboluri, urmare a credinţei lor. 
Datorită acestor iniţiaţi, preoţi și luptători, care au trecut prin foc 
Templele şi Sanctuarele în care începuseră orgiile care au dus la 
distrugerea Atlantidei, mai regăsim sensuri ale simbolurilor la care, 
până de curând, nici nu gândeam. 

„Crucea Atlanteană”. Acest Simbol mi-a fost trimis de cel care, 
pe parcursul câtorva luni, a redevenit ghidul meu spiritual. Dacă scriu 
acum această carte, o infimă parte (ştiu că nu va accepta nici atât), i se 
datorează. Dar când dăruiești, mulțumirile se cuvin a fi adresate de cea 
care era la poarta Templului. 

Decriptarea acestui simbol s-a petrecut în timp. Percepțţiile 
aduse au fost atât de puternice, de reale, încât „am avut senzaţia că m-a 
lovit un meteorit”. 

Formarea omenirii este ritmată de cuaternar. Formarea crucii 
constituie adevărata cvadratură a acestui cerc. 


În Reiki am făcut cunoștință cu SIMBOLURILE. Citisem şi înainte 
despre ele dar impactul a fost dur. Din cauza DE CE-urilor mele. 
CE sunt simbolurile? 


Noi pornim cu simboluri determinate, adică cele primite de Usui 
pe muntele Kurama. Se spune că ele creează legături spre Sursă cu 
intenționare energetică, clară și bine stabilită, care nu depind de noi, şi 
cam atât. 

Dar, este posibil să regăsim ideile şi adevărurile pe care 
simbolurile le concretizează? Care sunt acestea, cui aparțin, de ce le-a 
creat, de ce atât de multă lume are acces la ele acum și, pe termen lung, 
se schimbă acţiunea lor? Cum? Multe întrebări care simțeam că mă vor 
duce spre o lume nouă, dacă voi fi constantă în a aștepta răspunsurile. 
Un lucru destul de nou pentru mine, obișnuită să citesc, să verific 
repede cele scrise şi gata, se finaliza o problemă. Dar să aștept pe 
termen lung, nici eu nu știam prea bine ce, mi se părea fără sens. Și 
totuși, ceva din mine, era hotărâtă să aștepte. 

Înainte de a începe gradul 1, am făcut exerciţii de activare a 
palmelor. Mi-am prins şi vârful degetelor cu clești de rufe, pentru că 
aşa citisem într-o carte. Nu zic că a fost un moment tare plăcut fizic sau 
de privit, dar scria în cartea de Reiki că se poate verifica energia 
înainte și după inițiere. Așa că m-am hotărât să verific. Mi-a prins bine 
această încăpățânare a mea de a avea o cunoaștere clară, de „a fi în 


=n 


temă”. 

După prima iniţiere am început practica în Reiki. Dar nu așa, 
câte 5 minute, cum se spune la curs, ci stând şi câte 15 - 30 de minute, 
cu mâinile într-un loc. 

Simțeam energia cum curge prin palmele mele şi apoi dispărea 
absorbită de un interior pe care îl monitorizam foarte atentă, aproape 
tot timpul uluită de ceea ce se întâmpla, eu nefiind decât un spectator, 
din ce în ce mai fidel. 

Unde ajunge energia, ce se întâmplă acolo? Eram eu și starea 
nou percepută, care nu depindea de mine dar, undeva, se întâmpla 
ceva. Să nu credeţi că trăiam ceva de genul: vreau să rezolv această 
ecuație matematică și gata. Eu voiam să știu și ridicam neputincioasă 
din umeri dându-mi seama că nu pot să explic, dar că ŞTIU. Mă uluia și 


mă amuza, în același timp această situaţie. Eu, care căutam și, de cele 
mai multe ori, găseam răspunsuri mulțumitoare în cărți, acum trebuia 
să fiu... propria mea carte. 

Ei bine, nici cei din jurul meu nu au scăpat de aplicarea 
tratamentelor. 


Și am făcut gradul 2 și 3. Am învățat cum se desenează 
simbolurile. Mă uitam la ele așa cum se uitau cei care priviseră scrierea 
cuneiformă, înainte de Champolion. Recunosc că asta făceam, nu pot 
spune că meditam cu ele. Pur şi simplu le priveam, le desenam în aer și 
simțeam energia lor cum se manifestă. Dulce copilărie mai trăiam 
atunci. La un moment dat, știu că am aplicat simbolul Dai-Ko-Mio 
(DKM) şi, l-am dat deoparte din locul în care îl desenasem. Tot mai era 
energie în acel loc. 

Este un lucru simplu, explicabil, dar important este ca să 
practicăm şi să observăm. 

Evident că veneau și întrebările, dar eram un elev model din 
acest punct de vedere, al practicii şi observării. 


Le aplicam în tratamente şi simțeam că este mult mai mult, dar 
căutam acel „ceva” ca manifestare în mine, nu în exterior, apoi ridicam 
ochii şi gândul la Sursă. A trebuit să treacă mult timp, până să descopăr 
că SURSA este și în mine iar Sursa de sus o activează pe cea de jos. De 
„ştiut” ştiam teoretic acest lucru... ca toată lumea, dar să și simţi, să 
trăieşti deplinătatea înțelesurilor, este o altă stare. 

O luasem de bună: de la Sursă, inepuizabilă și totală şi de 
nemanipulat cu ea, vine, curge energie și, tu o primești. Te foloseşti de 
simboluri care o direcționează şi stai deoparte, altfel s-ar putea să nu 
funcționeze. Nici vorbă că s-ar putea manipula cu acea energie. Așa era 
pe vremea aceea, astăzi s-au mai schimbat informaţiile. 

M-am înspăimântat când am pus mâinile pe băiatul meu, pe 
spate, într-o anumită poziție. A spus că îi arde coloana, de fapt aproape 
a țipat aşa că de atunci încolo am terminat cu tratamentul pe el, o 
bucată de timp, suficient de lungă. Nici nu mai voia să audă. Am 
realizat că este vorba de Kundalini, că puteam să fac o nenorocire, am 
întrebat şi eu pe maestra mea și mi-a spus că nu am aplicat 
tratamentul corect, că trebuie „să respect întocmai poziţiile din 


manual, fără niciuna în plus”. Punct. Nu are nicio vină, eram la 
începuturile Reikiului la noi în țară, informaţiile erau atâtea câte erau. 
Dar, îi sunt recunoscătoare pentru ceartă. Pentru că, atunci am știut că 
Reikiul este ceva mai mult, pe care trebuie să-l cunosc, ca să nu fac rău. 
Simplu de gândit aşa, nu? 

Când vrei să ştii, cauţi. Am reluat cărțile marilor maeștri fie ei 
teozofi, kabaliști, rosa-crucieni, budiști sau alchimiști. 

Scriu clar: în ortodoxie nu am căutat. Nici nu-mi trecea prin cap 
în acea perioadă de început. Până de curând. Am să încerc să fac o 
retrospectivă. Poate le va fi de ajutor celor care sunt pe această cale. 

Am citit în unele cărți despre REIKI şi este și părerea câtorva 
maeștri, că simbolurile sunt „unelte ajutătoare”, sunt „cârje” de care nu 
mai ai nevoie după un timp. Nu mi se pare că este chiar așa. 

Reprezentarea prin simboluri a cunoașterii spirituale este o cale 
de transmitere a învățăturilor - atâtea câte sunt pe planetă la ora 
actuală. 

Deci, am înţeles eu pe urmă, că energia vine de sus, iar noi o 
primim prin aceste simboluri, care... sunt coduri de manifestare ale 
acelei energii, sunt o mare forţă, cuprinsă în câteva linii. Un fel de a 
coda energia, transmis de mult timp pământenilor. lar marii inițiați au 
păstrat aceste simboluri, revelate acum omenirii în masă. 

De ce? Pentru ce avea nevoie cerul de atât de mulţi oameni? De 
ce aveau nevoie atât de mulți oameni să acceseze această putere, la 
urma urmei, pentru că era o nouă stare care te cuprindea, se instala în 
tine, aducătoare de manifestări, destul de năstrușnice, uneori (ca să mă 
exprim mai clasic)? 

Cu răspunsurile venite din înalturi cred că stăteam bine, dar nu 
le pricepeam eu decât după ce se manifestau și asta venea, în timp. 

Adică: nu auzeam nimic cu urechile fizice, cum doreşte multă 
lume, dar percepeam, şi mai ales observam aplicarea acelei percepții, 
de ajunsesem să spun tot timpul: „Aha, am înţeles!”. La început, pentru 
că, mai apoi, spuneam, „Asta am înțeles, ce urmează?” 

Nici măcar nu aveam vise premonitorii cum începuseră să aibă 
unii cursanţi. Ce e drept, vedeam culori, forme dar, nu le dădeam 
importanța pe care le-o dădeau alții. Am observat că dacă nu te 


extaziezi în fața unei persoane care vede muuulte culori ești considerat 
gelos, că nu înţelegi „acea” lume mirifică, că ești pierdut pentru 
Paradis. Și nu aveam cunoașterea de acum, dar tot încercam să-i fac să 
înţeleagă că este ceva bun, dar periculos. Nu-mi plăcea că acele 
percepții puseseră stăpânire pe prietenii mei şi ei, aproape nu mai 
vedeau altceva. Erau unii care sufereau că nu văd și, se resemnau: „Eu 
nu pot să văd, nu pot” dar s-au ambiţionat și au muncit în continuare și 
acum sunt buni maeştri și terapeuți. Ei au înțeles, pe parcurs, că 
percepţia este mult mai importantă, este comunicarea de care e bine să 
ţii cont (adică acele avertizări de care avem parte, să nu facem aia sau 
ailaltă, dar noi nu ţinem cont şi după aceea spunem: ce bine era dacă 
îmi ascultam intuiţia, ridicând la rang de știință a ascultării ceva care, 
doar din când în când, observăm că există). 


Esenţa spiritului din Reiki rezidă în simbolurile primite de Mikao 
Usui. 

Cât de uşor trecem peste această informație dar câte porți de 
comunicare nu a deschis pentru omenire, pentru cei mulți. Este 
important acest aspect: de cei mulți. Am devenit o masă umană unită 
prin accederea la o energie unică. Nu o nouă religie. Nu. Pentru că 
fiecare a început să aibă o altă legătură cu religia din care face parte. O 
legătură de suflet, cum se spune. 

Eu una, eram ortodoxă şi cam atât. Adică aprindeam o 
lumânare, mai spuneam Tatăl nostru sau citeam, la nevoie, Paraclisul 
Maicii Domnului. Ştiam că există Dumnezeu, dar era o noțiune 
abstractă, tare depărtată. Eram uluită când vedeam patima unora care 
spuneau că merg la biserică, că spun o grămadă de rugăciuni al căror 
nume mi-era total necunoscut. Nu-mi plăcea patosul lor, de moment, 
nu-mi plăcea că în următoarea clipă vărsau venin asupra, „ălei a, care 
face şi drege şi dracii o s-o ia”. Vedeau defectele celorlalți cu lupa. Era 
înspăimântător. Două persoane distincte, într-una singură. Mai bine 
lipsă. 

Crescusem altfel, într-o puritate religioasă pe care o uitasem 
(credeam eu). 

Mi-am amintit, la un moment dat, că ducându-mă în fiecare 


duminică cu bunicul la Biserică, câțiva kilometri buni pe jos, aveam o 
singură dorinţă: să-L rog pe lisus să-mi dea în palme, lumină și căldură 
ca să pot vindeca florile din grădină, să nu se mai ofilească și să moară. 
Sufeream cumplit când vedeam cum li se scutură petalele. Așa că, m- 
am aşezat în fața icoanei și am început a-l explica. Sincer şi cu toată 
încrederea mea de copil, cu palmele larg deschise. Nu știu ce am 
primit, ce s-a întâmplat în acel suflețel, dar tot drumul am ţinut pumnii 
strânși iar când am ajuns la florile mele am început să le mângâi cu 
credința că vor primi Lumina de la El și o să se facă bine, nu o să mai 
moară. Mare noroc am avut cu bunicul care a înţeles ce era cu mine, și 
care mi-a spus că florile tot or să se ofilească, dar că se vor bucura mai 
mult cât stau aici, pe pământ. Și eu vedeam că sunt altfel, mai 
frumoase, mai puternice de când primeau acea lumină ca razele 
soarelui, dată de lisus prin palmele mele. 

Acea totală încredere în El, acea trăire și paza legilor Lui, care la 
ai mei bunici era simplă şi totală și manifestată cu uşurinţă și firesc, nu 
o regăseam la lumea din jur. Amintirile erau undeva departe iar eu 
trăiam în mijlocul unei lumi care explica, folosind prea multe vorbe, 
ceea ce nu simțeau, iar eu nu credeam că este ca ei. 

Uitasem învăţăturile copilăriei iar în mine nu era decât un mare 
gol, de care nici nu eram conștientă. 

Simbolurile au conferit o scânteie de legătură cu Divinitatea, pe 
care le-o putem transforma în undă permanentă și atunci 
manifestarea este deschisă, aşa cum i-a îndrumat pe mulți reikiști 
care au mers pe această cale. 

Cel care învaţă să se ridice până la contemplarea unui simbol în 
lumea arhetipurilor, din care provin, va simţi în el cum se produc 
mişcări şi vibrații care vor determina descifrarea prin acel: „Aha, știu”, 
chiar dacă neexplicabil la început. Munca fiecăruia. 

Ştiinţa din zilele noastre m-a ajutat enorm, mai precis fizica 
cuantică. Se spune ca Dumnezeu le-a vorbit inițiațţilor, profeților, 
hierofanţilor. În realitate, Dumnezeu de-a lungul eonilor tot ne 
vorbește şi continuă să o facă şi acum. Dar, cine are urechi de auzit 
glasul LUI în inima sa? În timpurile de acum ştiinţa devine 
promotoarea descifrării creaţiei, poate om privi şi noi altfel la 
manifestările din jurul nostru și le-om înţelege. Ceea ce au auzit şi 


reprodus cei de dinainte, a fost determinat de situația existentă, de 
problemele și mentalitățile epocilor respective. Marile descoperiri 
ştiinţifice o luau cu mult înaintea epocii dar acum, datorită dezvoltării 
intelectului uman tot mai mult omenirea are acces la o cunoaștere care 
era destinată numai inițiaţilor. 

Descoperirile fizicii moderne se află azi la graniţă cu adevărurile 
exprimate de mii de ani de tradiţiile spirituale ale lumii, energiile 
fundamentale ale lui Dumnezeu, sunt redescoperite prin teoriile fizicii 
cuantice. Îmi imaginam cam ce au simţit cei din laborator când au 
văzut şi înțeles, că dacă se concentrează pe ideea de undă, energia 
devine undă, dacă vor particulă, devine particulă și încă mai și 
influențează pe altele aflate la distanțe mari care manifestă aceleaşi 
proprietăți. 

Gândul nostru este o undă cuantică, este energie. Cuvântul sau 
gândul, îl transformă în particulă concretă, îl stabilizează, într-un fel. 
Când emitem o particulă (un gând) ea pleacă de la noi dar reapare într- 
un punct din spaţiu cu care rezonează. Imaginați-vă un gând de ură (ca 
doar nimeni nu-l vede, nu?). Pleacă şi când vom mai emite alt gând ne 
trezim racordațţi la ceva mult mai puternic. Şi, mai spunem că nu avem 
noroc. Noi am dat, noi am primit. La fel cu gândurile de iubire, nu de 
genul: vreau să fie al meu, ci acea iubire de început în care încă nu 
devine manifestare egotică sau pur fizică (vom vorbi mai încolo despre 
asta). Dar între timp amintiți-vă de „efectul aripilor de fluture”. O 
mişcare de aripi la Ecuator poate provoca tsunami în Florida. Și 
aparatele, acordate pe anumite frecvențe pot provoca la ora actuală 
măcar un vânt tropical, nu? 

Prin iubire unda noastră ajunge la îngeri și la arhangheli dar şi 
la demoni... vă dați seama de la cine primim răspuns? De la cei pe care 
îi apelăm, nu? 

Şi dacă gândim „iubire” pentru Creator, cum ne va răspunde EL? 
Doar există Legea Corespondenţei care se va împlini şi într-un caz și în 
celălalt. Este modul meu de a privi această descoperire științifică care 
m-a ajutat să-mi ordonez mult mai clar cunoașterea primită. 

Cineva ne-a gândit și ne gândește în continuare cu IUBIRE! Prin 
accederea noastră la cunoaștere începem să percepem frânturi din 
marele Gând Cosmic. Mai greu este cu însușirea și punerea în practică 


şi, mai ales, a continuării practicii. 

Dacă credeţi că am scris doar de dragul unui enunț, vă înșelați. 
Practicăm și... ne plictisim sau nu ne iese. Oamenii sunt capabili de 
motivații tare ciudate uneori. Nu, motivele sunt câteva: am ajuns prea 
repede, prea brusc într-o anumită energie. Atunci ar fi bine să lăsăm 
timp pentru acomodare, să fim atenți la percepții şi să încercăm să le 
monitorizăm, fără interferenţele gândurilor de joasă vibraţie: mi-e 
greu, mi-e frică, simt îndoială... e ca și cum am merge pe autostradă şi 
punem o frână bruscă: cine amețește sau e proiectat prin parbriz? 
Evident că nu ne mai trebuie - cel puţin pentru acest secol!!! 

Alt motiv ar fi că atunci când suntem o luminiţă mai mică, 
atragem musculițe, când suntem un foc de tabără, prezența noastră 
este percepută ceva mai de departe și de către cineva mai „mare”. Și, cu 
îngăduința Bunului Dumnezeu, suntem testați. Merităm acel loc și să 
plecăm mai departe? Eu cred că nimic nu mișcă în universuri fără 
acord divin. Acu să nu înţeleagă cineva că Doamne-Doamne te vede 
personal şi începe să-ţi facă un referat. Nu, sunt Legi în virtutea cărora 
vom învăţa, care sunt pe pilot automat. Asta e tot. Te-ai situat într-un 
anumit cadru legal-divin, înveţi să citeşti, aplici şi ţii cont pentru 
totdeauna. Nu Dumnezeu este nedrept sau părtinitor. 

De asta lecţiile sunt mai uşoare la început, nici nu le observăm. 
Apoi, pentru a ni le însuși, ele devin din ce în ce „mai vizibile”. Nu este 
uşor deloc dar așa învăţăm mai întâi să recunoaștem ce avem de făcut. 
Este cel mai mare pas. Cel mai important. Rezolvarea situaţiilor se va 
face tot în conformitate cu ceea ce şi cât am înţeles. 

A fost lungă introducerea la capitolul despre simboluri, dar 
consider informaţia dată ca necesară. 

Unii vor înțelege mai puţin, dar, va însemna un pas mare, însă, 
vor fi şi cei puţini, care vor înţelege mult, și atunci REIKIUL va deveni 
ceea ce a fost cu intenţie dăruit omenirii: Iniţierea Luminii, Iniţierea 
Duhului Sfânt. 


Simbolurile reiki 


Sunt două identificări date simbolurilor și să le cunoaștem 


pentru că este necesar să nu le amestecăm. 

Sunt simboluri care vin din materie înspre noi, adică cele ale 
lucrurilor inerte, ale obiectelor fizice, materiale, cărora noi le punem o 
amprentă pentru a lumina gândul uman și a fi transmise doar la o mică 
grupare, să zicem, chit că are ramificații pe tot pământul. 

Precum vedeţi, simbolismul este cel mai corect mod de a 
transmite adevăruri de ordin superior, fie ele religioase sau metafizice, 
ceea ce în zilele noastre ori nu se recunoaște ori se ignoră, ceea ce 
denotă o stare deplorabilă a sufletului uman, voită de unii, acceptată 
de alții, suflet pe care toţi afirmăm că îl avem, că îl cunoaștem dar 
mereu suntem în căutarea lui. 

Viața oamenilor și lumea în care trăim sunt ele însele alegorii. 
Alegorii și simboluri ale unei alte vieţi și vălurile unei altei lumi. Cei 
care îşi vor dezvolta o minte smerită și înțelegătoare vor pătrunde 
înţelesul tainic a ceea ce li se arată. Cu toate că simbolurile fac parte 
din viaţa zilnică, sunt vizibile, simple, ele trebuie integrate cu credință 
absolută, în noi înşine și lăsate apoi să se manifeste. 

Este necesar să avem o privire cuprinzătoare, aprofundată 
asupra simbolurilor, pentru că ele sunt limbajul naturii însăși care le-a 
păstrat pentru noi, pentru că, de tare de de mult, ştiam să comunicăm 
cu ea. Sunt câteva zeci de mii de ani de când uitarăm cum se face asta, 
marea majoritate. 

Avem o șansă uriaşă acum. 

Limbajului ocult i se mai spune și limbajul păsărilor, limbajul 
celest. Însă şi sufletul este comparat cu o pasăre în opoziţie cu şarpele 
atmosferic, la daci, de exemplu. Însă pasărea şi sufletul formează un 
cuplu antagonic, atunci când sunt împreună. Pasărea reprezentă lumea 
cerească. 

Este dovada unei altei legături păstrată vie în memoria omenirii. 
Ființa umană reflectă tot universul în ea, tot ceea ce se găseşte în cer, 
în infern sau pe pământ. 

Totul este reflectat de această ființă care se privește neștiutoare, 
de ceva veacuri. 

Într-un simbol determinat, aşa cum sunt cele din Reiki, trebuie 
să redescoperim ideile şi adevărurile pe care el le concretizează. 


lar unii vor ajunge să vadă corespondenţa cu lumea din care au 
venit. Așa se descoperă şi se creează o corespondenţă cu lumea de sus 
care ne vorbeşte tot timpul... simbolic. Nu că nu ar ști limbajul 
pământenilor, dar acesta este destul de simpluț, ca să fiu elegantă. 
Altfel comunicarea, în sensul ei descendent este mult îngreunată dacă 
nu și neînțeleasă și tot noi ajungem să ne plângem. 

Celălalt tip de simbol este cel al lumilor celeste, predate unele și 
în Reiki ca mod de comunicare, căi de accesare a energiei Sursei. 


Cho Ku Rei 


Manualul de utilizare a simbolului, că tot se plângea un 
maestru că nu-l are, este forma lui. Îl vom desface ca să-l putem analiza 
mai bine. 

Avem două linii, una orizontală şi una verticală. Este relevant 
acest lucru. Când trasăm o linie, undeva delimităm două spații, planuri, 
le creăm, anunțăm universul că întreprindem ceva. 

Deci: începem cu linia orizontală, apoi formăm un unghi drept în 
jos. Intrăm în spaţiul doi, cum ar veni. Dacă am început prima linie din 
partea stângă, vom începe înspre dreapta să trasăm o spirală, apoi încă 
una mai mică, cuprinsă în prima și încă una. În total trei spirale şi ne 
oprim după ce depășim linia mediană, deci: trei spirale jumătate... 

Și am format simbolul Cho Ku Rei. 

Semnificațiile ideogramei kanji ajunse la noi, sunt cele care se 
predau la cursuri şi se găsesc în cărțile pe care le veţi găsi la 
bibliografie. 

Câteva: Doamne! Pune puterea aici! 

Dumnezeu este aici! 

Putere a universului, vino Acum, Aici! 


Să desenăm acest simbol, gândind la semnificaţiile liniilor pe 
care le imprimăm în spaţiu. 

Nu desenăm oricum, ci cu ideea clară că liniile sunt Lumină. 
SUNT, nu gândim cu sau DE lumină, ci SUNT LUMINĂ. 


„Există o putere generatoare a formelor, această putere este 
lumina. Lumina creează formele, urmărind legi matematice eterne. 
Lumina care este instrumentul material al gândirii” (Eliphas Lévi - 
Cheia marilor mistere) 

Acesta este „instrumentul” pe care îl folosim şi tot marele 
ocultist îl denumește: 

„Lumina este instrumentul Verbului, scriitura albă a lui 
Dumnezeu pe marea carte a nopții”, adică a nopţii spiritului nostru. 

Asupra acestui mod de a accesa Lumina trebuie să medităm și 
să devenim conștienți de marea lucrare la care ni s-a permis accesul. 

Să nu fie cu supărare, dar am văzut mulți cursanți care scrijelesc 
ceva în palmă, care numai simbol nu e. Mă gândeam că dacă ar avea un 
fier înroșit în loc de propriul deget, atunci nu ar mai proceda așa - 
aceasta este greşeala maeștrilor lor. Trebuie să-i îndrumi cu răbdare și 
calm. Ideea cu fierul înroșit este bună, pentru că lucrează pe mai multe 
planuri asupra elevului, le sensibilizează partea senzorială cu un 
minimum de imaginaţie. 

Simbolul se simte, se integrează în structura energetică a 
elevului care prin practică îl va percepe la vibrații din ce în ce mai 
subtile. Desenat deasupra palmei, la 1 - 2 cm va face ca percepția 
simbolului să fie mai bună. Şi asta se învaţă de la prima predare. Este 
racordare la Spirit a cărui energie vrem să o manifestăm în 
dimensiunea noastră, el existând deja în structura ființei umane, 
ocultat de ceva timp. 

Deci începem cu o linie de lumină orizontală, pe care o 
proiectez, o aduc în jos şi continuăm anti-orar spiralele. Anti-orar 
pentru că asta înseamnă condensare, vom termina a treia spirală 
dincolo de linia verticală. Acela este punctul de maximă condensare a 
energiei Reiki. Până acum am accesat Sursa, acum o stabilizăm. 

Acel punct reprezintă infinitatea Sursei, este Infinitul, aşa cum 
spun marii iniţiaţi. 

„Punctul acela de mișcare, mult mai slab ca raza lunii. 

E stăpânul fără margini, peste marginile lumii”. 

Cred că toţi ştim aceste versuri din Scrisoarea 1, a lui Eminescu. 

Am văzut maeştri Reiki arătând cum se desenează simbolurile şi 


a căror rapiditate era demnă de Circul de Stat. Numai ei ştiau ce semne 
făceau universului. lar elevul, imitându-l pe maestru, făcea și mai şi Și 
eu l-am desenat așa o perioadă şi nu mai simțeam nimic, m-am 
întrebat ce se întâmplă şi am căutat răspunsuri. 

Îl desenăm în încăperi pentru protecţie. Începem din dreptul 
ferestrei (de la lumină), anti-orar, continuând pe tavan și pe podea. Îl 
creăm mic, poate să fie cât un vârf de ac, cu atât mai bine. Apoi îl 
expandăm, formăm o încăpere din lumină direct proporțională cu 
Intenţia noastră. 

Acesta este un prim mod de a învăța CKR. 


Apoi îl desenăm pe chakre de sus în jos și pe umeri, formând 
Sfânta Cruce. 

LUMINA este cea mai puternică protecţie, venită direct din 
Nemărginirea LUI. 

Și unde este Lumină nu sunt boli, necazuri, dizarmonii, viruși, 
necunoașştere, întunericul minţii și al sufletului. Cuanta de lumină se 
transformă conform Intenţiei noastre, a „chemării” pe care i-o 
adresăm. E ca şi cum am deschide o linie directă cu „Satelitul Doamne”, 
cum spune părintele Rafael Noica. „Pune TU Doamne, cât și cum este 
nevoie aici”. Acesta este un prim aspect, vizibil. Nu acționăm noi, ci, 
prin Iniţiere, avem acces la acest mare dar. Cu cât îl folosim mai des şi 
conștientizând, detaşat, cu uimire copilăroasă, ceea ce facem... cu atât 
va fi mai bine. 

Ştiţi cum arată un titirez? Acea jucărie căreia îi dăm un impuls şi 
ea se tot învârte? Aceasta este imaginea simbolului văzută de sus, din 
înalturi. 

Încercaţi să vizualizați aşa simbolul. Energia degajată este 
uriaşă. 

Imaginaţi-vă Simbolul tridimensional în fața voastră. De 15 - 20 
de cm. Imprimațţii mișcarea de rotaţie. O să amețiți privindu-l. Mie așa 
mi s-a întâmplat. La început, imprimați-i o mișcare mai lentă. Lăsați-vă 
pătrunşi de vibraţiile lui. Vor fi valuri din ce în ce mai puternice de 
culoare și chiar de sunet. Pentru că există şi un sunet propriu acestui 
simbol. Poate nu o să vedeți şi nu o să auziți nimic la început, sau doar 
vag. Dar cumva, veţi şti că așa este, că asistați la o manifestare cosmică, 


celestă, divină. 

Culorile şi sunetele fac parte din lumi și regiuni din care este 
constituită sfera noastră actuală de dezvoltare. 

Ni se mai spune la cursuri că nu forma în care este desenat 
simbolul contează ci... repetarea de trei ori a numelui lui. Deh! Știe 
Sursa ce vrem şi ne serveşte. De ce să ne chinuim noi?! 

Că tot se vehiculează ideea cu programele făcute de alții, sigur 
de data asta ne facem noi o programare... spre haos. Pentru că asta 
creăm. HAOS!!! Și dăm dovadă de o mare ignoranță și lipsă de respect, 
noi, cei care am fost binecuvântaţi de a primi lumină. 

Mult timp mi-a trebuit şi mie să înțeleg acestea. Am trecut (și 
trec şi acum) prin încercări teribile. Dar, nu m-am dezis niciodată de 
Lumină, de Dumnezeu - Tatăl şi Mamă. 

Un prieten nepreţuit mi-a amintit în clipele grele de pilda lui 
lov. Am trăit-o cât mi-a fost dat și mulțumesc că am fost atât de iubită 
încât lerarhiile au considerat că sunt pregătită să trec probe atât de 
grele. Pentru cei mulți pot fi o mare păcătoasă. Cum să le spun că sunt 
probe inițiatice? Pierzi totul, aici, pe pământ și ai totul în ceruri. Sună 
bine în urechile celor mai mulţi. Dar, cum este să vezi durerea și 
spaima chiar și neputinţa în ochii celor dragi când se uită la tine ca la 
un ciumat?! 

Prin toate acestea veți trece toți cei care veţi primi inițieri în 
Reiki. Dar și ajutorul dat este pe măsură, ba chiar mult mai mare. 

Numai să aveţi sufletul îndreptat spre Dumnezeu. Atât. 

Deci: avem un CKR spaţial în fața noastră. După ce ajungem să 
percepem pachetele de cuante care sunt eliberate, asta după zeci şi 
sute de imagini create, într-o bună zi vom avea un prototip. Îl putem 
păstra într-un seif al nostru (se învaţă la un moment dat) sau depune 
în Banca Cosmică. Revenim oricând la el pentru a-l folosi. Este o 
posibilitate. Cel mai bine este să îl formăm în momentul în care avem 
nevoie pentru noi sau pentru pacienți (vibrația lui este în funcție și de 
necesități, nu depinde de ceea ce vrem), dar se pot întâmpla multe cu 
noi, hai să spun: multe agresiuni de nici nu mai ştim cum să-l desenăm, 
darămite să-l proiectăm spațial. 

Facem o sferă de Lumină și „implementăm” CKR în sferă. O 


punem în seif și o luăm când avem nevoie. La fel putem proceda cu 
toate simbolurile. Cu fiecare în parte sau chiar făcând o unică sferă, 
după intuiţie. 

Nu am să mai repet ceea ce s-a scris în cărțile, manuale-le de 
Reiki. O listă veţi găsi la sfârșitul cărții. 

Căutaţi acest simbol în jurul vostru: priviți galaxia, descoperiți-l 
în pietre, în forma cochiliei melcului (este un exemplu perfect). 
Suprapuneţi-l peste toate din jur şi veţi ajunge să-l găsiți înscris în 
marea Carte a naturii. 

Formați-l pe fiecare chakră, lăsaţi-l pe el să se rotească. Voi fiți 
doar spectatori şi bucurațţi-vă. Primiţi şi priviți cu respect acest 
spectacol al energiei divine. Mulţumiţi. Recunoștința e un semn de 
conștientizare. Veţi fi și mai iubiți pentru asta. Dar, fiți consecvenți. Nu 
lucraţi cu el lunar, rezultatele vor fi tot așa. Consecvenţa este o 
manifestare umană pe care greu o aplicăm. În acest demers este vitală, 
altfel, tot amânând, din lipsă de timp, spaţiu sau orice altceva, este din 
ce în ce mai dificil de revenit. Cred că mulţi înţeleg la ce mă refer. 

Sau, puteţi să îl faceţi așa: intru în dimensiunea luminii (linia 
orizontală) şi cobor un canal vertical de lumină până la coccis de unde 
încep să proiectez spiralele în jurul corpului, până ajung cu punctul 
final în dreptul inimii. ÎI lăsăm, îl privim cum expandează în noi şi în 
jurul nostru. 

Un vârtej de lumină în care se vor întâmpla multe. Iarăşi, 
monitorizați ca mișcarea spiralei să nu fie rapidă. Nu trebuie să iasă 
fum din voi, fiți blânzi cu voi înşivă. 

Puteți desena CKR ducând verticala până la steaua de sub 
picioare apoi să vă înfășurațţi în spirale. Lăsaţi să se termine acolo unde 
trebuie, unde vrea energia, nu voi. Şi în exemplu de mai sus la fel. Am 
dat ca reper chakra inimii. Nu e obligatoriu. Dar știu că la început, toţi 
întreabă, toți avem nevoie de îndrumări. Apoi descoperim singuri ce şi 
cum. 

Şi când practicăm această înfăşurare în simbol se petrec lucruri 
minunate. Fiecare le va descoperi după ce va practica. Aş putea să scriu 
zeci de pagini, dar sunt convinsă că v-aş priva de un mare dar. Veţi 
încerca, unii, să simțiți ceea ce vă dau ca reper. Nu este corect din 


partea mea. Ar fi bine să practicaţi aceste exerciții având un maestru 
prin preajmă, mai ales dacă sunteţi la început de drum sau măcar într- 
un grup. 

Deasupra unui animal, nu-i imprimaţi viteza luminii. S-ar putea 
să aveţi cine ştie ce surprize! Data viitoare să nici nu vă mai lase prin 
apropiere. Mi se pare corect din partea lui, nu și a voastră. 

Trimiteţi spirala de lumină, într-o noapte cu stele, spre cer, cu 
intenţia de a vă racorda cu steaua voastră, chiar dacă nu o cunoaşteţi 
până în acel moment. Ea nu va greşi drumul, ne privește în fiecare 
noapte. Va fi o revedere plină de emoţii. 

Creați un CKR în fața voastră, ca și cum ar fi culcat. Spiralele 
formează un tunel de lumină. Introduceţi mâna în acel tunel. Fiţi atenţi 
la ceea ce simțţiți. Unora le este un pic teamă, la început. Este o 
diferență mare de energie între mâna care este în spirală şi cealaltă, 
diferenţă cu care corpul nostru nu este obişnuit, așa că mintea, mereu 
prezentă, ne avertizează ca şi cum am fi în fața unui pericol. Depinde 
de voi să comunicaţi mentalului că nu e niciun pericol. 

Creați un CKR mare în fața voastră (evident că la turație 
rezonabilă). Meditaţi asupra lui, încercaţi să îi simțiți vibrația. Cu 
timpul... veți vedea energia superbă care se degajă. Este un spectacol 
fascinant. Apoi intrați în el. Linia mediană să se suprapună pe coloana 
vertebrală. Atenţie la acest lucru. Fiți atenţi la ceea ce percepeţi, lăsați 
această energie să pătrundă în fiecare celulă din corpul vostru. Asta în 
primul rând, apoi de abia după o perioadă de exersare, expandați-l în 
exterior. Nu vă grăbiţi. Dacă voi nu sunteți lumină în interior, cum o să 
percepeţi ce este în exteriorul vostru și mai ales cât. Nu aveţi termen 
de comparaţie. 

Tot ceea ce am descris, se aplică şi în tratamentul la distanţă, 
folosind și alte simboluri. 

Într-o zi, având spirala desenată în fața mea, am început să 
trimit simbolurile... ca pe topogan. Le desenam și le lansam spre 
persoana la care trebuia să-i trimit tratament, ea aflându-se la celălalt 
capăt al spiralelor... în alt oraș. A doua zi mi-a spus că a perceput un 
şuvoi puternic de energie a cărui intensitate creştea mereu, până s-a 
stabilizat la un moment dat și a stat în acea energie mai mult timp. 


Încercați și voi, lucraţi cât mai mult. Numai să vreţi. Voința este 
motorul manifestărilor noastre, mai ales a celor spirituale. 

Simbolurile nu sunt doar desene și nume și gata scăpăm de 
munca proprie, spunând că „au inteligenţă proprie”. 

Da, au, este adevărat, dar ce-ar fi să faceţi şi voi cunoștință cu 
ea? 

Ce-ar fi să înțelegețţi şi alte dimensiuni? 

Ce-ar fi să răspundeți la invitaţia la vals a cosmosului şi să lăsați 
partenerul să vă conducă? 

Zilele acestea, m-am întâlnit cu un maestru Reiki la care fusese 
în vizită o doamnă din America. Practica şi ea Reiki de ceva ani şi a 
rămas surprinsă când colegul român i-a spus că el desenează, de 
fiecare dată, la fiecare pacient, simbolurile şi încă din memorie. Ea le 
avea desenate pe cartonașe şi gata, ele funcționau. 

„Cred că ţie îți spunea că nu practici Reiki”, a concluzionat 
prietenul meu. 

Haideţi să vedem, cât de puţin, ce sunt spiralele. 

Spirala logaritmică se întâlneşte frecvent în natură. Un exemplu 
sunt curbele formate de șiruri de seminţe ale florii-soarelui, care sunt 
spirale logaritmice. 

Multe specii de cochilii sunt de asemenea curbate după astfel de 
spirale. 

Tot spirale logaritmice sunt şi nebuloasele din cosmos, precum 
şi cozile celor mai multe comete. 

Pitagora elaborează ştiinţa și arta numerelor, afirmând că „totul 
este orânduit după număr”. Pitagora considera că fiecare stea, planetă 
sau satelit emite o vibraţie proprie pe parcursul călătoriei sale prin 
spațiu şi că toate vibraţiile corpurilor cereşti compun ceea ce se 
numește „muzica sferelor” sau Armonia Universală. 

Când se naște o ființă, în structura atât de proaspătă, 
nesofisticată şi sensibilă, se întipăreşte melodia creată de vibraţiile 
stelare din acel moment. Această impregnare rămâne în ființă pe 
parcursul întregii vieţi şi este determinantă pentru modul ei de a fi şi 
de a acţiona. 

Prima inspiraţie a nou născutului aduce în corp, odată cu aerul, 


şi energia cosmică specifică acelui moment și loc. Această întipărire 
seamănă cu realizarea primei fotografii, care va rămâne întipărită pe 
retină toată viaţa, având imprimată prima hartă stelară a noii vieți. 

Tradiţia populară explică acest proces printr-o metaforă 
sublimă: la naștere pruncul este asistat de Ursitoare (reprezentarea 
energiilor astrale personificate) şi ele influențează nou-născutul cu 
puterea lor, hărăzindu-i cursul întregii vieți. 

SPIRALA este legată de simbolismul acvatic al cochiliei și de cel 
al fertilității, de simbolismul cosmic al Lunii. Ea reprezintă totodată 
caracterul ciclic al evoluţiei, ritmurile tainice și repetate ale vieţii, 
permanenţa ființei, care este confruntată cu vremelnicia mișcării. 

O spirală dublă simbolizează și evocă simultan cele două sensuri 
(YANG (+) şi YIN 0), eliberarea spirituală și înlănţuirea datorată 
ignoranței; evoluţia şi involuţia; nașterea și moartea; 

Ea indică acțiunea misterioasă a celor două forțe fundamentale 
care se manifestă în sens invers. 

Tot niște spirale duble sunt și dubla încolăcire a celor doi șerpi 
mitici pe Caduceul lui Mercur, dubla mișcare de încolăcire a celor 
două canale principale - Pingala Nadi, în legătură cu nara dreaptă și 
Ida Nadi, în legătură cu nara stângă - împrejurul Canalului 
fundamental, sau cu alte cuvinte a Axului fiinţei umane - Sushumna 
Nadi. 

Spirala evocă de asemenea dinamica vieții, mișcarea sufletelor, 
în cadrul creației şi a expansiunii universului, călătoria sufletului după 
moarte de-a lungul unor cărări care cel mai adesea îi sunt necunoscute 
şi care în cele din urmă îl conduc prin ocolișurile lor ordonate, spre 
izvorul central ultim al vieţii veșnice, Dumnezeu. 

Cho Ku Rei. Avem sau nu datoria să știm cu ce forțe lucrăm ca 
să înțelegem bine responsabilitățile proprii? 

Aceasta era ştiinţa sacră a antichităţii. Pentru noi nu poate fi la 
fel?! 

Nu este suficient să vrem binele. „Iadul este pavat cu intenții 
bune” iar responsabilitatea noastră este una singură: noi înșine. 

Am descris tehnic câteva utilizări ale simbolului CKR. Dar la fel 
ca în meditaţia privesc-sunt privit, sunt şi aici trepte de învăţare, de 


percepţie, până când simbolul, esenţa lui, va fi conştientizată. 

Aşa şi Reiki: Esenţa esenței trebuie să o percepem prin munca 
noastră de zi cu zi. Nu alergaţi la maeştri după noi soluții pentru că 
starea voastră energetică scade și tot ceea ce înseamnă Viaţă devine o 
şi mai mare necunoscută, trântindu-ne la pământ, cum se spune. Aţi 
plantat seminţele cunoașterii care acum produc procedee alchimice, de 
profunde transformări fie că vrem sau nu, care pot fi mai lente sau 
nu, dar care există la fiecare. Sunt din ce mai profunde şi mai 
dureroase, dar necesare. Noi le-am vrut?! spiritul nostru a știut că este 
timpul să facem acest pas (nu ne-a legat nimeni de scaun, uneori chiar 
insistăm), dar asta presupune o mare muncă din partea noastră pentru 
a conșştientiza darul primit. 

Esența simbolului CKR vă va aduce percepția alcătuirii 
universului din interior, care este la fel cu a celui exterior și vom 
înţelege cine suntem. Dacă nu, vom rămâne pe calea suferinţei. 

Cercul simplu sau cu un punct este o taină a manifestării, 
încriptarea multor sensuri ale existenţei Creaţiei, la fel pătratul și 
crucea şi triunghiul, şi tot ceea ce folosim ca simplă figură geometrică 
în şcoală la o materie care ne dă bătaie de cap la mulți. 

Nu sunt figurile geometrice din manualul de şcoală primară, 
sunt Cărți, fiecare în parte. Ni s-a dat şi o cheie dar noi deschidem ușa 
cunoașterii. E casa noastră nu a altuia și dacă nu intrăm în ea, şi nu am 
făcut asta unii de veacuri, ca să aprindem Lumina, cine vrem să învârtă 
de comutator? În casă trebuie făcut curat, noi nici nu am ştiut unii, că o 
avem, alții cum să pună mâna pe mătură și făraş. 

Nu voi prezenta toate simbolurile din Reiki, ci, sintetic, 
simbolurile care stau la baza formării lor. Cine va fi pregătit, va primi 
informaţia care ea însăşi este o energie și care se autoprotejează. 

Simbolurile de bază, fac parte din Alfabetul Cosmic, pe care îl 
puteţi înţelege studiind cartea Creaţiei. De aceea sfântul loan spune: 
„La început era Cuvântul și Cuvântul era la Dumnezeu și Dumnezeu era 
Cuvântul”. Cuvântul este Viu, este lisus, este Fiul Tatălui Ceresc, este 
Leul lui Iuda din Apocalipsă (Biserica din Laodiceea). Este iubirea care 
stă la baza creației. Este mielul sacrificat, al cărui sânge a impregnat 
structurile energetice al planetei, devenind legătura, cimentul care a 


asigurat o nouă trăinicie creației și nouă, ca parte a ei, care este liantul 
în universul format din atomi și molecule (la rândul lor imense cărți 
sau biblioteci). Vedeţi, nu trebuie să căutăm prea departe, informaţia 
ESTE la purtător. 

Cât voi reuși să scriu din semnificații nu are importanţă, 
important este să vedeţi că ele există, să vedeţi că aveţi capito-le, cărți 
întregi ale marilor mistici ai timpurilor, ale alchimiștilor, ale filosofilor, 
gata scrise şi publicate și să începeţi şcoala de unde am lăsat-o, unii, 
cândva, acum câteva mii bune de ani. 

Impulsul de a învăța Reiki este dat unora prin suferințele „din 
iubire”. Suferă că sunt singuri, că s-au despărțit şi nu-și găsesc 
jumătatea sau că persoana de lângă ei s-a transformat în călău sau 
necunoscut. Unii pentru că s-au născut... fără mari pretenții fizice şi 
atunci doresc să compenseze. 

A fost interesant să urmăresc această luptă a Spiritului lor, 
pentru a-i îndruma pe Calea Adevărului, folosindu-se de motivații... 
umane. 


Bineînţeles că motivațiile se pot observa ca fiind și combinate 
între ele. Totul e ca cel care are ceva de îndeplinit să poată fi adus 
„respectându-i-se Liberul Arbitru”. Știu că se spune că Eva a ales să 
muşte din măr, de parcă ea ştia ce gust are... cunoașterea! Da, am fost 
atât de călăuziți de propriile instincte, că arătăm oribil. A lăsa să se 
manifeste plenar ceea ce este încriptat în noi, în codul celulei dar și ca 
lecții din subconștient, este alegerea fiecăruia, este Liberul lui Arbitru. 

Da, recunosc, informaţiile nu le-am dat în totalitate. Să nu se 
supere nimeni că fac asta. Am trecut și eu prin acea fază când după 2 - 
10 - 30 de cărți citite, tot nu găseam ceea ce voiam să știu. Cu toate 
că... informaţia ERA acolo. Nu cel care scrie, nu o comunică. Fiecare o 
face în felul lui. Ci, informaţia se protejează singură. Și, te protejează şi 
pe tine. Mentalul nostru nu este învățat să lase comanda, să nu aibă el 
habar, să nu „înțeleagă”. Pentru că noi vrem să înțelegem totul... dar nu 
pricepem nimic. Armonia superioară ni se dezvăluie personal, 
fiecăruia. Avem nevoie să hrănim cu cunoaștere mentalul, este 
adevărat. Aceasta este devenirea umană de acum. Dar, ulterior vor 
veni percepții subtile şi de abia după o perioadă le vom decodifica. Va 
fi, ca un Aha! al ființei noastre. Dar, iar revin, asta presupune MUNCĂ. 


Este o maximă Ocultă: 

„Lege, lege, relege, labora ora et invenies” („Citeşte, citește, 
citește din nou, muncește, roagă-te și vei găsi”). Recitind cursurile, 
cărțile, descoperim sensuri noi care ne ridică vibrația spre cunoașterea 
divină, spre noi descifrări, atât de simple uneori, că nu de puţine ori 
am pufnit în râs. „Doamne, le-ai pus pe toate la vedere! Mulţumesc 
frumos!”. Nimic nu se compară cu acele clipe de înţelegere, de 
percepţie, de iubire. 

Şi încă o aplicaţie a Simbolului CKR 

Haideţi... să-l privim de sus! Deschidem Simbolul deasupra 
chakrei Sahasrara şi coborâm prin Sushumna linia verticală până în 
Muladhara. Aici, începem să formăm cele Trei spire şi jumătate ale 
lui Kundalini. 

Aceasta am realizat-o stând într-o asană, în timp ce meditam. 
Nu, nu sunt cursant yoga. Dar, la un moment dat, binecuvântat, 
informaţii din acest mare sistem esoteric au venit, ca o ploaie de aur, în 
viața mea. Am primit cursuri, îndrumări, am cunoscut oameni de 
excepție care mi-au acordat tot sprijinul lor. Parcă eram de-a casei. Le 
sunt recunoscătoare. Mi-am completat cunoştinţele cu informaţii din 
acest sistem. Dar, cea mai importantă este practica. Zis și făcut. Am 
început cu asanele de început, pentru fiecare centru energetic, pentru 
cele trei „noduri” care trebuie deschise, despre nadisurile spirituale 
care se formează la practicanțţii căilor spirituale (și pe care le voi 
prezenta într-un capitol special). Ştiam de beneficiile lor, teoretic. Dar, 
atunci când le conștientizezi în structura ta, de abia atunci ai făcut 
cunoștință, cu adevărat, cu ele. 

Deci, stăteam în asana și, a venit „șoapta îngerului” (Ghidului 
Reiki îi place să-i spun așa. Am avut senzaţia de multe ori, că se amuză 
teribil. Nu-i coboară statutul pe care îl are, ci simte profunzimea 
afecțiunii mele față de el). 

Aşa că am „desenat” CKR așa cum am scris mai sus. Parcă 
urmăream conturul lui Kundalini, un „ceva” de o forță imensă și totuși 
blândă. Degetele mele energetice dădeau energie acelei puteri 
adormite. Trăiam o senzație de Iubire greu de descris. Am simțit 
VIAȚA. Greu de descris multitudinea de trăiri. Uluirea și bucuria erau 


totale. Inima parcă se oprise şi de acolo, Sinele meu asista și el la acest 
spectacol cosmic. El era fericit că ființa, pe care o formase până atunci 
trăia o asemenea experiență. Am desfăcut încet acele spirale şi le-am 
urcat pe canal. Obişnuiam și înainte să fac mental acest lucru. Tot prin 
diferite tehnici. Dar ACUM trăiam plenitudinea. Parcă s-a cutremurat 
cerul când a țâșnit deasupra capului. Corpul a avut o convulsie enormă. 
Tocmai această ieşire dă senzația că te dilaţi, că te disipezi brusc. Devii 
mii de particule de lumină, de energie fiecare cu o conștiință proprie 
dar făcând parte dintr-un vast întreg. M-am trezit după un timp, cu 
fruntea pusă pe mâini. Eram fericită. 

Am reluat exersarea. Nu se întâmplă întotdeauna. Depinde de o 
anumită stare, care în timp se învaţă. Sunt imense lecţii de învățat doar 
prin practică ardentă. Nimic nu se realizează fără aceasta. lar acest 
lucru, te scutește şi de urmări, hai să spun neplăcute. Pentru că odată 
plecat pe acest drum, oricât de slab la un moment dat îţi afirmi tu 
dorința, există un timp, când Calea este ireversibilă. Doar practica te 
duce spre o mai uşoară trecere. Alegem fiecare: dureri sau practică. 
Simplu, nu? Ca să nu ne întrebăm după aceea de ce nouă nu ne iese și 
la altul, care poate ştie, are informaţie mai puţină decât noi, are o Cale 
mai ușoară, realizări ale Fiinţei vizibile cu ochiul liber. PRACTICA: 
Acesta este secretul. Și dorința ardentă de a FI într-adevăr. 

Kundalini coboară și îți trezește un dor imens de realizare. De a 
reveni la acea experiență. Simți frustrare, dor, ameţeală, singurătate... 
tot practica este cea care te va îndruma. 


Toată puterea Universului Aici-Acum! 

Este cunoscut ca Simbolul Puterii. 

Aplicațiile lui sunt multiple, este unicul simbol care se poate 
folosi singur ori de câte ori este nevoie. 

Utilizări: 

— Concentrează și amplifică Lumina în locul unde este desenat. 

— Curăţarea unor spații de energii malefice împreună cu 
simbolul Sei-He-Ki (SHK). 

— Aplicat pe chakre împreună cu Sei-He-Ki (SHK) deschide, 
curăță și protejează chakrele. 


— Aplicat pe mâncare, lichide, cristale, bijuterii le curăţă și le 
energizează. 

— Util pentru sigilarea energiilor, tratamentelor, inițierilor, 
câmpurilor, dimensiunilor, faptelor, gândurilor. 

— Se poate folosi împotriva furtului de Lumina (se face CKR 
invers pe atacator). 

— Se aplică pe palme înainte de autotratament 

— Pentru protecția mașinii se face sus, jos şi pe lateralele 
mașinii. 

— Pentru protecţia obiectelor se face CKR pe ele. 

— Legăturile făcute cu CKR cu lumină se desfac cu CKR invers. 
La fel și în furtul de lumină, (ceea ce se practică destul), la ora actuală. 
Se face CKR invers spre persoana care ţi-a luat lumina. 

— CKR invers se foloseşte și pentru a scoate lumina, energia din 
viruși, bacterii, paraziți. Deci, atenţie cu ce fel de energie lucrăm. 

Totul este să fim atenți; îndrumare de la ghizii noștri vom avea 
întotdeauna. 

Cel care ştie în orice secundă de ce am venit pe Pământ este 
Spiritul nostru divin. Prin coborârea în materie noi „uităm” dar vom 
încerca să ne aducem aminte, începând conştientizarea că nu degeaba 
am venit, că avem noi ceva de făcut... dar, CE?! 


Sei He Ki 


Simbolul vindecării mental - emoționale sau Simbolul Armoniei. 

Sau Simbolul celor patru părţi, Simbolul numărului doi, sau 
Simbolul Vederii Clare. Suficient de multe detalii ca unii maeștri Reiki 
să atragă atenţia de a nu fi folosit fără discernământ pentru că simpla 
intenționare când îl formăm duce la manipulare. 

Prima definiție, ca „Simbol al vindecării mentale şi emoţionale” 
arată că acest simbol acționează asupra corpului mental (reprezentând 
gândurile și ideile individului care sunt depozitate în subconștient ca 
lecții necesare) și asupra corpului emoțional (care stochează 
sentimentele persoanei). 


Atât corpul mental cât și cel emoțional sunt cele de pe nivelul 
inferior al existenței umane, cel prin care cunoaștem şi acționăm în 
lumea materiei, ale cărei legi le transformă şi le cunoaște prin 
capacitatea rațiunii umane de a le corela prin intermediul simţurilor și 
emoțiilor. Ceea ce duce la ataşamente, la manifestări de egoism, 
acaparare, distrugere, perturbări pe toate planurile existenței noastre, 
a planetei şi a Universului din care facem parte. 

Acţionează asupra celor două corpuri subtile: mental şi 
emoțional? Cine acționează şi pentru ce este necesară această acțiune? 

Şi de ce Simbolul celor patru părți? Care sunt acestea? (iarăși 
numărul patru?!) 

Haideţi să vedem câteva din semnificaţii. 

Spiritul și omul vin împreună! 

Dumnezeu şi omul sunt una! 

— Dumnezeu şi omul sunt una! 

Templul interior spre Templul interior! 

Cum este sus așa este și jos! 

Cheie pentru subconștient! 

Eu am cheia! Aminteşte-ţi singur! 

Ce se poate deduce din cele de mai sus? 

Cum se produce vindecarea? 

Răspunsul meu ar fi: la nivel Cosmic, de cunoaștere a lui 
Dumnezeu. EL singur îşi poate vindeca creația, dacă aceasta vrea și 
recunoaște că are cine să o facă. Este cea mai frumoasă legătură pe 
care o creăm în Reiki. 

De ce spun asta? Când mi-a venit această informaţie în minte, 
am trecut la verificarea ei. Pe mine însămi, evident. 

Am făcut SHK pe chakre, deasupra capului, în palme, pe inimă şi 
am așteptat să văd ce se întâmplă. În câteva zile sigur ajungeam la o 
Mănăstire (mai ales la Antim), ascultam sau citeam Acatiste și 
Rugăciuni, sau citeam mai mult din cărţile Sfinţilor Părinţi. S-a 
întâmplat o dată, de două ori... şi cum nu cred în simple coincidenţe, ci 
că acestea clar, sunt un mijloc de comunicare a celeștilor cu noi, am zis 
să am răbdare că voi înțelege ceea ce trebuie. Așa că, o perioadă nu am 


mai făcut simbolul. Nu am mai ajuns aşa repede la Biserică, nu mai 
citeam cărți despre credinţă, nu mai ascultam muzică psaltică, se iveau 
alte „oportunități”. 

ATÂTA putere are acest Simbol??? 

Sper să vă convingeţi şi voi exersându-l. Responsabilitatea va fi 
direct proporțională cu ceea ce percepeți. 

Şi, un avertisment pentru cei care vor dori să manipuleze cu el: 
funcţionează în ambele sensuri, vă veţi trezi racordaţi la negrutzi 
(luciferieni) dacă emiteţi gânduri pe care ori nu le controlaţi sau, mai 
rău, o faceţi cu intenţie clară. 

Ce-și face omul cu mâna lui... cu știință sau fără! Va suporta 
consecințele oricum. Și, atunci va fi dispus să înveţe, să își pună 
întrebări şi să aștepte frumușel răspuns la ele. 

CE se întâmplă în planurile subtile? Accesăm „Satelitul Doamne” 
cum spune părintele Rafael Noica, duhovnicul sufletului meu, 
necunoscut în plan fizic dar prezent întotdeauna în cel spiritual. Îmi 
doresc să ajung să-i cer Binecuvântare şi să-i sărut cu smerenie mâna 
dreaptă. Poate mă va ajuta Dumnezeu. 

Dacă veţi mai citi odată semnificaţiile, aşa cum le-am aranjat, 
din cele mai multe care sunt predate, veţi înțelege singuri, aşa că vă las 
bucuria aceasta. Veţi intui mai întâi apoi va veni şi cunoaşterea în 
funcție de cât poate percepe mentalul fiecăruia. Cu cât îl veţi hrăni cu 
noi informaţii, cu atât percepțiile vor fi mai clare, pentru că informaţia 
se transformă într-o cheie cu care veţi descifra mesajul pe care altfel 
nu l-aţi fi înțeles. Nu se poate una fără alta și aceasta este munca 
proprie. 

Şi așa mi-am explicat o întâmplare cu un domn care venise la 
tratament cu o durere ca un cui în cap și care îl chinuia de ani buni. L- 
am întrebat la un moment dat când a fost la Biserică ultima oară. „Sunt 
ATEU doamnă!”, de parcă l-aș fi opărit. A răspuns cu asemenea 
hotărâre de nezdruncinat, cu asemenea siguranţă că m-am uitat lung la 
el. „Bine, doar am întrebat, nu a fost o jignire la adresa 
dumneavoastră”. După câteva şedinţe a spus că pleacă la țară. OK. M- 
am trezit cu el într-o bună zi, cu un buchet imens de flori, cele mai 
frumoase care le-am primit vreodată. Era împreună cu soţia, amândoi 


cu zâmbete pe chip. Mi-a spus, radiind de o fericire luminoasă (altă 
expresie nu găsesc pentru a explica): „Doamnă, m-am spovedit și m-am 
împărtăşit! M-a şi împărtăşit preotul! Mulţumesc mult!”. „Cum să-mi 
mulțumiți, nici nu am vorbit cu dumneavoastră despre asta”. „De când 
m-aţi întrebat dacă mă duc la Biserică, parcă ceva s-a schimbat, în 
timpul tratamentului simţeam nevoia să spun o rugăciune dar nu îmi 
mai aminteam niciuna”. Stăteam şi mă uitam uluită la el. l-am explicat 
că energia Reikiului face asta, că nu am niciun amestec, că oricine 
poate învăța. 

Se uita prea ciudat la mine ca să mai continui. L-am rugat să 
aprindă câte o lumânare pentru pacienţii mei şi pentru mine. Sunt 
convinsă că o face și acum. 

Întâi, vreau să spun „Sărut mâna, Părinte!” acelui preot dintr-un 
sat al Moldovei care l-a Spovedit (câteva ceasuri bune, cum mi-a spus 
omul) şi l-a Împărtășit, readucându-l așa în sânul bisericii... După 
Canoane ştiu că nu se împărtășeşte o persoană care nu a trecut 30 - 35 
de ani pe la Biserică, decât doar la ocazii speciale, nunți, botezuri sau 
înmormântări. Dar, acest suflet o va face de acum înainte până la 
sfârșitul vieţii lui. 

Aceasta a fost prima dintr-o serie de asemenea „întâmplări”. 
Făceam SHK la începutul și la sfârșitul tratamentului. Se spune că 
deschide dimensiunile; fiţi siguri că aşa este. Încercaţi şi convingeţi-vă 
dar, aveți grijă spre ce dimensiune o faceţi. Dacă ați fost supăraţi sau 
furioşi sau alte asemenea, înainte spuneţi o rugăciune. „Împărate 
ceresc” este cea mai indicată şi evident, Tatăl Nostru. S-ar putea să 
aveți unele mici surprize, care vor dura, care vor deveni obișnuinţă. 

Deci, asta este și explicaţia ca „Simbol al vederii clare”, începem 
să vedem clar de cine avem nevoie, cine este vindecătorul nostru: lisus 
Christos, Dumnezeul cel mai înainte de veci. Începem să ne vedem clar 
pe noi înșine, să avem percepția clară a ceea ce suntem: Fii lui 
Dumnezeu. Noi trăim ambiguitatea acestei stări şi o „accesăm” unii 
când au nevoie, când sunt în suferință sau boală iar alții când se 
trezesc că... nu mai au nimic aici. De aceea, Vederea clară se referă la 
starea noastră de lumină, a lerarhiilor Cerești şi a Creatorului nostru. 

Da, ştiu că sunt unii care ar fi vrut ca să spun că acest simbol le 
va deschide al treilea ochi, că or să vadă cine ştie ce. Aveţi grijă ce vă 


doriți, nu sunt doar vorbe! Realitatea, când se împlinește dorința, s-ar 
putea să nu fie așa cum aţi crezut voi. S-ar putea să vedeţi ceea ce, pe 
unii i-a dus spre spital. Și adevărul ăsta e! Nu veți vedea culori și 
peisaje mirifice ci, mai ales cum este iadul, care e aici, prezent. 

Eram la metrou la Unirii și stăteam pe un scaun și încercam să 
mă golesc de gânduri. Spuneam „Împărate Ceresc”, rar, concentrată pe 
rugăciune. Și, la un moment dat, am simțit o energie care mă 
înconjoară, care s-a aşezat în jurul meu ca un balon protector. Era 
extraordinar. Dar, privind în jur, dacă nu era acea energie care să mă 
ocrotească, cred că o luam razna. Vedeam la o femeie cum are sânge la 
gură şi curgea ca nişte şuviţe spre bărbie, un bărbat era negru înăuntru 
şi când şi-a întors capul, m-a privit cu nişte ochi ca două lasere de foc, o 
femeie în vârstă avea umerii dezgoliți și i se vedeau sânii căzuți şi goi 
iar pe spate era prinsă o pocitanie ca o maimuţă. Avea o expresie de m- 
am gândit: „Așa arată Talpa iadului”. Alţii aveau tot felul de lighioane 
prinse de ei sau erau ei înșiși ca nişte lighioane. Stăteam și priveam ca 
la cinematograf fără să simt nicio frică, realizând că sunt ocrotită de 
acea lumină care se condensase în jurul meu. Încet a dispărut imaginea 
şi am început să plâng. Doamne, cum ajunseseră oamenii, cum este 
omenirea acum! Ce simte EL când vede atâta mizerie și, totuși, cât de 
mult ne iubește! Acesta era cel mai mare dar primit, simţeam iubirea 
LUI pentru oameni, păcătoși fiind, răbdarea și statornicia Lui 
nepieritoare şi veşnică. Pentru că fiecare din cei pe care îi văzusem, 
ştiam, cumva, că vor avea șansa de a se „întoarce acasă”. Depindea 
numai de ei. „Doamne, mântuieșşte pe copii Tăi!” este ceea ce mă rog de 
atunci. Ar fi bine, ar trebui să o facem fiecare. Pentru că depinde de noi 
toţi să fie Lumină pe planetă și așa o vor vedea mai ușor şi cei care sunt 
încă adormiţi spiritual. Vom fi răsplătiți pe măsură. 

Revenim la „Vederea clară”. Da, putem să ne dorim să vedem 
clar în interiorul nostru, să ne cunoaștem cu toate ale noastre. Vom 
avea surprize şi acolo, dar nu chiar atât de necunoscute. Le știm, le-am 
ținut ascunse, acum e timpul să vedem de ce și cum au ajuns ele acolo. 

Vom înțelege de ce citim în Acatistul Domnului nostru lisus 
Hristos: „Văzând, Doamne pe văduva care plângea foarte și precum 
atunci milostivindu-Te, ai înviat pe fiul ei, pe care îl ducea să-l 
îngroape, aşa înviază şi sufletul meu cel omorât cu păcatele, lubitorule 


de oameni și Te milostiveşte spre mine, care strig Ție: Aliluia!” 

Văduva reprezentând umanitatea care îşi pierde ce are mai 
scump: pe fiul ei, oamenii care mor în ignoranță, gata de a fi înghiţiți de 
hăurile neființei. Cel căruia îi adresăm Rugăciunea de salvare este şi 
acum prezent cu noi, prin sângele care s-a scurs din rănile Lui și au 
rămas impregnate în eterul planetei. 

El, Împăratul împăraţilor, Stăpânul stăpânilor, este cel ce va 
salva sufletul umanităţii, înviind sufletul nostru în care am adunat 
păcate, gata să ne ducă în iaduri, dar care prin lubirea arzătoare fată de 
EL, se autoelimină, rămân în urmă ca lecţii învățate. Pur și simplu 
nimic negativ nu poate exista în lumina Lui... Şi a arătat Calea 
Rugăciunii și a Credinței. Umanitatea trebuie să se roage pentru 
salvarea fiecăruia în parte dar şi fiecare pentru el însuși. 

Omul trebuie să înveţe că obiceiurile rele pun stăpânire pe el și 
pe viața lui şi atunci devin obstacole greu de trecut, care nu pot fi 
învinse decât cu ajutorul lui lisus, care ne va curăţi „după marea mila 
Lui”, şi care „ne va lumina gândul cel tainic al inimii”. 

Se pot spune multe despre acest simbol, al Vindecării şi 
Armoniei, Marea Pace sau Cheie a Universului. 

Cheie a Universului! larăşi a urmat un moment de hai să mă 
exprim mai plastic, un moment în care am uitat să respir și a trebuit să 
trag cu forţă aer ca să-mi revin. Ce este Cheia? Ce reprezintă? 

Deschidere-închidere, pază, protecţie. Ea are dublu rol în viața 
noastră fizică şi spirituală. Atribuirea Cheilor Împărăției sfântului Petru 
are rol de inițiere, puterea dată pentru legare și dezlegare sau de 
deschidere și de închidere a cerurilor. Regăsim simbolul cheii 
apostolice pe stema papală, unde sunt două chei: una de aur 
(dragostea divină) şi cealaltă de argint (înțelepciunea divină), dublu 
aspect al Împărăției cereşti și a celei pământeşti. 

În conformitate cu sensul dat în ermetism, cheia simbolizează 
accesul la Paradisul ceresc şi la Paradisul pământesc sau la Marile 
Mistere şi la Micile Mistere; deschide calea iniţierii. 

În sens esoteric, a avea cheie, înseamnă să fii inițiat, înseamnă 
accesul la o stare, la un lăcaş spiritual, să fii pe o treaptă de inițiere. A 
avea cheie înseamnă să fii pregătit să pătrunzi sensurile acțiunilor care 


urmează în calea ta, a etapelor care duc la dezvăluiri iar atunci când 
sunt înțelese, Dumnezeu se face cunoscut. 

Acestea sunt doar câteva din sensurile cuvântului cheie. 

O cheie a iniţierii se primește și în Reiki. Asta nu înseamnă că 
deja suntem și inițiați. Prin multe încercări vom trece până vom ajunge 
să o folosim, multă cunoaștere trebuie să acumulăm prim muncă şi 
dăruire proprie. Ni se dă, dar noi învăţăm să o folosim, așa că trebuie 
să avem discernământ. Altfel, având dublu rol, ne vom trezi închiși 
într-o percepţie sau atitudine greşită din care se iese greu, până vom 
ajunge să știm: Eu am cheia, Templului interior spre cel interior! 

Atenţia la ceea ce se întâmplă în templul nostru interior este 
necesară. Dar nu acea atenție care vânează percepții mai deosebite pe 
care să le fluturăm pe la nasul profanilor așteptând mirarea lor în fața 
capacităților noastre. Vom fi închiși în propriile noastre „realizări” care 
se pot transforma fie în tra-ume, fie în păcate (înfumurarea). 

Ştiu şi înţeleg pe cei care văd pentru prima oară culori „altfel 
decât pe pământ”, ştiu cât de tulburătoare pot fi, mai ales că ne trezesc 
amintiri despre lumile celeste, despre acasă unora. Cum să te desprinzi 
aşa uşor de aceste amintiri de care ne este tare dor, uneori?! Tocmai 
pentru că suntem aici, pe pământ, trebuie să o facem, altfel devenim 
călători fără bilet între două lumi. Să avem conștiința că realizarea şi 
pregătirea călătoriei ne aparține, că avem îndrumătorii necesari atunci 
când suntem gata. 

Modalităţi „practice” de utilizare exoterică a acestui simbol, ca și 
a celorlalte de fapt, sunt trecute în cărţile de Reiki apărute până acum. 
Luaţi-le, citiți-le, studiați-le, comparațţi-le și vă veți găsi calea proprie 
de înţelegere. 

Aşa veţi avea „Lumină în inima spirituală și înțelepciune în 
mintea duhovnicească” o urare pe care am primit-o şi eu şi v-o 
transmit şi vouă. 

Rugăciunea „Împărate Ceresc” este pentru mine transpunerea 
SHK în ortodoxie, cheia: 

„Împărate Ceresc, Mângâietorule, Duhul Adevărului care 
pretutindenea ești şi pe toate le împlinești, Vistierul bunătăţilor și 
Dătătorule de viaţă, Vino şi te sălășluiește întru noi şi ne curăţește pe 


noi de toată necurăția și mântuiește, Bunule, sufletele noastre. Amin”. 

Dumnezeu nu locuieşte în temple clădite de mâini omeneşti 
(Fapte 17: 24). El a ales să locuiască în credincios, astfel că trupurile 
noastre sunt templul Său. Noi construim Templul LUI prin gândurile și 
faptele noastre. 

Lucrând cu acest simbol vom învăţa să ne asumăm cu iubire, 
întreaga responsabilitate a acțiunilor noastre. Pentru că, aşa cum ştim, 
ele sunt consecinţele unor decizii luate tot de noi. 

Nu ne despărțim de cineva pentru că ne este teamă că vom răni 
acea persoană, sau ne este tot teamă că nu vom suporta singurătatea. 
Aplicând simbolul pe chakra inimii, împreună cu SKSK și Hart, ne vom 
recupera sufletul, cum se spune, adică va interveni o vindecare 
emoțională, dar și mentală. Vom fi detaşaţi în a lua deciziile care se 
impun, neafectați de emoţiile datorate celei de a doua chakre. Mentalul 
superior va fi cel care ne va îndruma, neafectat de „cele lumești”. De 
regulă, bărbaţii au această detaşare mai mare decât femeile, care fiind 
supuse emoțiilor, dominarea asupra lor este mai grea. 

Se spune despre acest simbol că este cel mai mistic dintre toate. 
Și este. Semnificația „Dumnezeu şi omul” mi se pare cea mai completă. 

De ce? Pentru că această apropiere, uniune nu se poate petrece 
decât după ceea ce anticii şi alchimiștii și multe şcoli esoterice ale 
zilelor noastre, numesc: 

„Căsătoria mistică”, care trebuie să aibă loc în omul însuși, de 
abia atunci devenind ființa capabilă de a se ridica până la desăvârșire. 

Cine participă la această căsătorie mistică? 

Întâi trebuie să aibă loc echilibrarea celor două polarități, 
masculin şi feminin. 

Chiar după primele acordaje această echilibrare începe să se 
producă, vizibilă fiind atracţia fizică care se diminuează considerabil, 
mai ales dacă partenerul nu este pe aceeași cale cu noi. Apare 
separarea la nivel energetic urmată de cea la nivel spiritual, clipă mai 
dificil de trecut. Dacă partenerul nu este deschis spre aceste învățături, 
nu avem dreptul să manipulăm situația numai pentru a avea noi 
linişte. Tot în liniște, fiecare poate pleca pe Calea lui, pe Calea care o 
alege şi o înțelege. Nu avem dreptul să judecăm, că este mai în urmă, că 


ne ține pe noi în loc (asta este un fel de a ne acoperi propriile 
indecizii). 

Începem să percepem primele stadii de unire a masculinului şi 
femininului, starea androgină, Rebisul alchimiștilor sau Unicornul din 
unele tradiţii, rămas sub formă de legende. 

SHK este deosebit de util pentru vindecarea relațiilor 
interumane şi a problemelor care derivă din ele. Dar, vom lucra cu el 
când l-am cunoscut suficient de bine, ca manifestare în noi înșine. 

Este utilizat pentru orice fel probleme emoţionale sau mentale, 
cum ar fi primejdie, nervozitate, frică, depresie, furie. 

Când ne aflam la începutul practicii tendința noastră naturală 
este să ne orientăm aproape exclusiv spre aplicarea de tehnici 
proaspăt învățate și obținerea de rezultate imediate. Este necesar 
aceasta, dar trebuie să o facem cu detaşare. Emoţia nu are ce să caute 
aici. 

Poate îmbunătăți memoria, prin conectarea subconștientului, în 
care sunt stocate toate amintirile, cu mintea conștientă. 

Pot fi folosite pentru a spori eficiența afirmațiilor, pe care le 
determină să fie mai clare și puternice, manifestarea și rezultatele pe 
care le doriţi fiind mai rapide. 

Este utilizat pentru a purifica apa sau alimentele, sau pentru a 
anula energia negativă dintr-o cameră, folosit împreună cu CKR. 

Dacă, în timpul unui tratament, o persoană începe să se 
manifeste la nivel emoțional, utilizarea acestui simbol ajută pentru 
conştientizarea cauzei care a provocat dizarmonia. Se poate folosi 
(chiar este indicat) împreună cu Dumo, din Karuna. 

Desenat dublu în chakra coroanei. Eram la sfârşitul unei 
experiențe care putea să mă coste ceva mai mult decât era cazul. Așa 
că, rog pe un fost elev, acum maestru Reiki și terapeut, să mă ajute. De 
ajutor a fost doar că i-am dat telefon, pentru că în timp ce ţipa la mine: 
„Voi, mari maeștri şi nu puteţi să faceţi ce trebuie etc, etc”. am simțit 
furia cum urcă în mine. Era atât de puternică, încât primul impuls a 
fost să îi închid telefonul. „Nu-s io” mi-am zis brusc și... m-am liniștit. 
Am încheiat convorbirea în termeni amiabili, cât se putea la acea oră. 
M-am ridicat în picioare și mi-am făcut SHK dublu în chakra coroanei. 


Atât. Am avut senzaţia fizică că se armonizează două părți în mine. Că 
simbolul dublu curgând în mine, mă unește într-un întreg. Golul din 
dreptul inimii era evident. Sufletul meu era... hai-hui. Așa că am făcut 
„podul de lumină” şi m-am rugat: „Doamne, Tată Ceresc, vezi TU ce 
este în mine!” 


Oricum, aflasem deja că sufletul meu era... la plimbare (cam de 
multişor, ce e drept, recunosc). Haideţi să vă spun ceva: ne dăm seama 
CE se întâmplă, dar... nu facem nimic pentru că avem senzația de 
„bine”. De obicei acest aspect apare atunci când credem că suntem 
„îndrăgostiți”. Facem prostioare cu duiumul. Măcar dacă ni le-am 
motoriza, tot este bine. Mă lăsasem „atrasă” într-o asemenea poveste 
şi, la un moment dat, am simţit că... mi-e bine. Din când în când, mai 
apărea „şoapta îngerului”, care îmi trimitea semnale că ar fi cazul să-mi 
revin. Aș! Eu mă apucasem de scris poveşti. Treceam prin stări 
contradictorii, care, din zi în zi, mă puneau la pământ. Uneori, de abia 
aveam chef să fac câte ceva prin jur. lar aici, apare încăpățânarea 
capricornilor: dacă este pe așa, măcar să duc până la capăt și să învăţ. 
În ziua când mi-am sunat prietenul, deja mă cam săturasem de stat... 
pe minus. Dar, în timp ce el perora despre cât de inconștienţi sunt 
„unii” maeștri (a se citi subsemnata) ... eu deja îi făceam lui transfer. 
De abia a doua zi a realizat ce s-a întâmplat și m-a sunat. 

„Stă scris cu cărbuni aprinşi în cartea vieţii, că cel ce obţine 
Eliminarea totală a Egoului poate ajunge să-și schimbe semnul și 
influenţele după voinţă”, este o maximă ocultă pe care este necesar să 
o parcurgem de multe ori și să o percepem în profunzimea ei. Ne va fi 
de ajutor. 

Prin SHK vom învăţa starea că starea de dualitate a fiinţei 
înseamnă o mare lecţie de iubire, nu de luptă. Armonia între cele două 
părţi dar și cu ÎNTREGUL este totalitatea din jurul nostru. 

Compasiunea reflectă direct conținutul de Lumină al unui suflet. 


Acele suflete pure în Inima și Minte, care au lăsat deoparte 
judecata și comparațţia, vor primi acces la lumină și învățătură după 
efortul depus. 

Aceasta este o Lege Divină... 

Cum se poate obține această stare? Cere și ţi se va da. Este la fel 


de adevărat acum precum era pe vremea lui lisus... Orice dorim adânc 
şi deplin în interiorul ființei noastre se va manifesta. 

Există desigur nivele de protecţie implementate în planurile 
eterice şi astrale ale planetei, care au grijă ca să nu primim dacă cerem 
ceva ce afectează liberul arbitru al altui suflet. Dacă vom cere așa ceva, 
Prezenţa noastră Divină și ghizii pe care îi avem vor avea grijă (cu cea 
mai mare dragoste) să nu primim. Asta atât pentru protecția noastră 
cât şi pentru protecţia sufletelor cu care interacționăm. 

Partea stângă a simbolului reprezintă partea Yang a ființei 
noastre, partea stângă a creierului (logica, structura și liniar de 
gândire etc) iar partea dreaptă a simbolului, Yin, partea dreaptă a 
creierului (fantezie, sentimente, intuiție etc). 


Cuvântul şi Fiinţa 


O singură planetă, aflată în mijlocul unui sistem solar, 
formată din pământ şi apă, sunet şi lumină, o planetă pe care sunt 
atâtea fiinţe separate unele de altele... Totuși, ceva le unește, ceva ce 
ele însele caută, dincolo de stări, de cuvinte. 

Un văl face invizibil Universul infinit. Unde este așezat el, din ce 
este format? Cine l-a creat între noi şi Cine? Există teama de 
necunoscut. Acum, la marea majoritate, după ce am privit aievea 
călătoriile printre stele, nu mai există. Teama fizică a fost înlăturată, 
dar cealaltă, cea spiritual-emoţională?! 

Descoperim ceea ce suntem: pod de lumină între inima lui 
Dumnezeu şi Noi înşine, între El și Creaţia Sa. Pod de lumină care are 
şapte nivele de manifestare, înscrise în noi. 

Nu citiți doar cu mintea, ea sare de la un gând la altul, ca o 
maimuţă beată. Observaţi dacă nu simțiți vreo „reacţie de răspuns” în 
timp ce citiți sau un sentiment de recunoaștere venit din interior. Nu 
există niciun adevăr spiritual pe care în adâncul sufletului să nu-l 
cunoaşteţi deja; în fiecare celulă a corpului este activată și eliberată 
cunoașterea vie, veche şi totuși mereu nouă. 

De la materializarea ei, ființa umană a trăit, cu picioarele ferm 
aşezate pe pământ dar cu fruntea printre stele. Când a mușcat din 


fructul dorințelor şi al îndoielii dar şi a nerecunoașterii greşelii, a uitat 
starea de Lumină şi astfel s-a rupt legătura cu divinitatea. Acesta a fost 
punctul de plecare spre... materie. 

Scriam undeva că Adam a fost pus de Doamne-Doamne să dea 
UN NUME fiecărei creații a LUI, prin aceasta devenind co-creator dar și 
stăpân peste ceea ce denumise. Cuvântul rostit având putere de 
legătură, de stăpânire... o enorm de mare responsabilitate! Limba lui 
Adam a fost o Limbă Naturală, înțelegând prin aceasta că fiecare 
cuvânt rostit de primii oameni, avea o reprezentare concretă în Lumea 
Fizică. Umanitatea la început, utiliza o limbă ce poate fi socotită drept 
hieratică în exprimări, (sacerdoţii egipteni își învățau discipolii două 
feluri de exprimare și scriere: una preoțească (hieratikos = preoţesc) şi 
alta care era predată în școli (demotica = populară). 

Dar... adâncit în materie din ce în ce mai mult, omul a uitat Calea 
Luminii. 

Pentru a relaționa cu semenii a inventat cuvântul, mai bine zis 
rostirea lui. Pentru că, nerostit, cuvântul este DUMNEZEU în adâncul 
fiinţei noastre, este EL... Rostirea lui ne cam dă bătaie de cap ACUM, 
mai ales că nu ni-l asumăm, unii nici nu mai știm că el creează lumea 
proprie de bucurii sau durere. 

Ştii... vorbim toată ziua, unii de dimineață până seara iar a doua 
zi ne întrebăm „De ce nu avem noroc!”. Păiii... nu noi CREARĂM, prin 
cuvinte clar rostite, ziua de acum??? lo cred că DA. Așa că, nu mai avem 
a ne plânge de „intervenții” ostile (de ce nu şi extraterestre?!). 

Și totuşi, a mai rămas în ființa umană o undă de comunicare la 
care avem acces unii, din când în când, alţii, prin muncă proprie, din ce 
în ce mai bine. 

Este vorba de telepatie. Cu toţii suntem telepaţi. Doar că unii 
sunt mai înzestrați decât alţii. În plan pur spiritual, toate fiinţele sunt 
interconectate între ele. Suntem fragmente din aceeași sursă divină 
infinită care intră în legătură indiferent de distanța sau spațiul care 
separă ființele din planul fizic. 

Aceasta se întâmplă permanent, dar, din nefericire, ecranăm 
procesul de interconexiune prin fluxul haotic al gândurilor. Pentru a 
reuși să percepi cu claritate gândurile unei alte fiinţe este necesară o 


stare profundă de calm interior şi un control perfect al fluxului minții. 

Într-adevăr, nu este ceva accesibil oamenilor obişnuiţi, care nu- 
şi pun nicio întrebare despre ei înşişi şi care necesită un antrenament 
perseverent. De un real ajutor este meditaţia și rugăciunea. La unii este 
un dar înnăscut, dar care tot trebuie perfecționat. 

Mulţi trec acum prin această... perfecționare telepatică. 

De ce atunci citirea gândurilor nu este accesibilă tuturor? 

Telepatia necesită o măiestrie atât din partea ființei emițătoare, 
cât şi din partea ființei receptoare. Este o putere care există latent în 
fiecare dintre noi şi care trebuie trezită și amplificată. 

Uneori se manifestă spontan, fără o pregătire prealabilă. Nu vi s- 
a întâmplat niciodată să spuneți unei persoane: „Mi-ai luat vorba din 
gură”, adică să fi gândit ceea ce ființa din fața voastră formulează în 
acea fracțiune de secundă? Nu aţi avut niciodată senzaţia că sunteţi 
privit şi, când aţi întors capul, ați întâlnit privirea unui necunoscut? (că 
se poate să „exersaţi” și voi pentru ca ființa din faţa voastră să întoarcă 
capul... este un alt exercițiu de cunoaștere). 

Nu v-aţi gândit niciodată intens la o ființă chiar înainte ca ea să 
vă sune? (aici nu spun de „dorinţa, de așteptarea” de a fi sunat... asta 
este altceva. Tocmai acestea devin piedici în a nu fi sunaţi, deoarece 
noi „aşteptând” NU lăsăm „apelul” să plece, tot îl formăm iar și iar şi 
atunci... cum vrem să primim răspuns la ceva ce nu am lansat? Of! 
Mare harababură umană!). 

Experiențele telepatice sunt numeroase în viața de zi cu zi. Din 
păcate suntem prea puţin conștienți de ele. 

Telepatia este dependentă de puterea minţii alimentată în 
permanență de „focul” cunoașterii, învăţării și exersării. Cu cât 
capacitatea noastră de concentrare și focalizare este mai mare, cu atât 
gândul emis de noi are şansa de a fi recepționat de ceilalți. 

De obicei, acest proces se petrece la nivel inconştient. Când 
„citim” o persoană ca pe o carte deschisă, îi receptăm gândurile, chiar 
dacă nu facem eforturi conștiente pentru asta, intrăm în rezonanţă cu 
ea. 

În general, în afara ideilor obsesive pe care toată lumea ni le 
citeşte destul de ușor (pentru că sunt mai bine reliefate, sunt structuri 


bine conturate, nu ca cele fugare care au o „consistență” mai firavă), 
gândurile noastre sunt inaccesibile majorității oamenilor. Totuși există 
anumite legături între persoane foarte apropiate, care sparg aceste 
tipare. Conduce la revelarea adevărurilor sufletului. 

Există peste 7.000 de limbi vorbite de peste 7 miliarde de 
oameni. Atâtea ființe apropiate şi totuşi atât de înstrăinate de conflicte. 
Acestea se nasc din erorile de comunicare. 

Răstălmăceşti un cuvânt, care devine o înţelegere proprie, iar 
suferința care apare alimentează conflictul de care numai noi suntem 
vinovați. Dacă sesizăm aceasta, se rezolvă şi problema, dacă nu... 

Cuvântul, oricât de util se dovedeşte, are și neajunsuri. Căci 
rareori are același înțeles pentru două persoane diferite. Fiecare om 
atribuie o nuanţă proprie vorbelor pe care le spune, în funcţie de 
starea lui, de cunoaștere, de disponibilitatea, chiar de moment, ceea ce 
ar trebui să ne facă mult mai atenţi la „emisiile” noastre care deja au 
creat energii ce vor străbate spaţiile și se vor întoarce la noi (unii nu-și 
mai recunosc capodopera. Nu-i nimic... ne recunoaște ea!!! şi așa vom 
învăţa să ne asumăm ceea ce spunem). 

Folosim cuvinte nu doar pentru sensul lor, ci pentru imaginea 
sau emoția pe care ne-o evocă. 

Așa că atunci când cuvintele sunt utilizate în anumite contexte 
afective, este foarte ușor să apară neînțelegeri care duc la înstrăinare 
între doi oameni dar creându-ne și nouă, tare psihice: că nu ne putem 
exprima, că nu suntem înţeleşi, ajungând la depresii. 

De câte ori nu ai senzaţia că vorbele nu pot exprima anumite 
puncte de vedere sau stări? Că tu... „simți” mai mult dar exprimi mai 
puţin pentru că nu ai unealta potrivită?! De gesturi, şoapte, atingeri... 
se mai încrede cineva în ele? Mai știe cineva puterea lor?! 

Cuvintele sunt doar indicii ale unor realități. Nu pot exprima 
decât cu aproximaţie ceea ce simte fiecare, pentru că nu pot cuprinde 
subtilitatea care hrăneşte sufletul iar a prinde aceeaşi lungime de undă 
nu se întâmplă... în fiecare zi. 

Cuvintele își au originea în materie sau, mai corect spus, 
datorită materiei. Sunt legate de corpul fizic, încearcă să îl traducă... 
limitativ. 


Dar conștientizarea cuvântului este o artă. Cuvintele nu există 
în sferele mentale şi ale spiritului. În planurile acelea se manifestă ca 
nişte corpuri energetice ce folosesc singurul limbaj universal, cel al 
ENERGIEI. 

Fiecare emoție, senzație sau gând ia forma unui impuls 
energetic care trimite un mesaj către receptori de aici sau de oriunde. 
Unda vibrațională va curge până va ajunge la alta asemenea ei. Multe 
se pot întâmpla în asemenea situaţii: efectul aripilor de fluture, efectul 
de bumerang. Responsabilitatea ne aparţine... în totalitate!!! 

Ființele superioare, marii înţelepţi, îngerii, însuși Dumnezeu nu 
comunică decât în acest fel, prin energie creatoare și modelatoare. 

Imaginaţi-vă o lume în care am fi capabili să transmitem ceea ce 
gândim-dorim direct, fără a folosi cuvinte sau formule, prin a căror 
„rostire” pierdem, disipăm o parte din energie, nemaivorbind că şi 
concentrarea este disturbată. 

Imaginaţi-vă pacea pe care o putem dobândi atunci, calmul total, 
nedepinzând de nimic, necerând nimic - care ne ajută să depăşim toate 
neînțelegerile şi neînțelesurile. 

Aceasta este puterea telepatiei. Un telepat are acces la corpurile 
superioare ale mentalului nostru și la adevărul sufletului nostru. 

Spiritul şi sufletul nu mint niciodată. Minciuna este folosită doar 
în lumea oamenilor care folosesc vorbele ca paravan. A te ascunde în 
spatele gândurilor nu este tot aşa de simplu, deoarece această intenție 
formează un alt gând peste un gând, care tot se manifestă în tine, în 
profunzimile tale și care devine spaimă sau durere, neîmplinirea ta. 

Pentru a minţi este necesar să gândeşti minciuna. Acest gând 
nu scapă niciodată unui telepat, de aceea a trișa o astfel de ființă nu 
este cea mai înțeleaptă alegere... și vom fi în pierdere, deoarece am 
închis un eventual canal de comunicare şi de înțelegere a noastră 
înşine. 

Fiecare ființă are un suflet - o replică temporară a Spiritului 
care sălășluiește în lumea astrală. 

Fiecare spirit are o frecvență vibratorie precisă şi unică, 
necesară și în conformitate cu ceea ce și-a propus ca și învăţare, 
reluând de câte ori este necesar venirea aici. 


Spiritul care locuiește în trupul fizic permite sintonizarea 
acestei frecvenţe particulare și asigurarea comunicării între cele două 
dimensiuni existenţiale: cea fizică şi cea spirituală. Fiecare ființă este 
ca un aparat de radio spiritual cu o frecvență unică (uneori ca și un 
Tv), aceea a Sinelui profund (spiritul). 

În practică, lucrurile sunt destul de simple. Uneori putem capta 
o altă frecvenţă diferită de a noastră şi atunci intrăm în armonie cu o 
altă persoană. În acel unic moment avem acces la altcineva, iar acea 
persoană are acces la noi, la gândurile și la sentimentele noastre... 

Aceste momente de armonie se numesc comunicare telepatică 
iar ea depinde de empatia dintre cele două sau chiar mai multe 
persoane. 

Pentru aceasta trebuie avute în vedere, următoarele patru 
cerinţe: 

— Să ne putem opri, la propria comandă mentală, șuvoiul 
gândurilor, amplificând liniştea interioară şi pacea inimii; 

— Să învăţăm să disociem procesul de gândire de cel al vorbirii, 
astfel încât gândurile noastre să fie în armonie; să nu mai pierdem 
energie inutil; 

— Să ne amplificăm puterea de concentrare și focalizare, pentru 
a reuşi să ne concentrăm pe o singură voce (undă) dintre toate 
vibraţiile percepute; 

— Să ne controlăm proiecția gândurilor în plan astral până când 
mesajul nostru ajunge la persoana dorită. 

Dar, aşa după cum ştim unii, există o serie de bariere psihice 
prestabilite care previn pătrunderile intempestive în mentalul unei 
alte fiinţe. 

Accesul la gândurile unei alte ființe se face doar prin 
intermediul corpului astral şi nu e suficientă simpla cerință mentală ci 
o cunoaștere mult mai complexă. 

Legătura se produce prin spiritul celor implicaţi și noi, când 
vorbim la telefon o facem datorită sateliților... nu direct, mare atenţie 
la acest aspect! 

Cât timp acest trup fizic este în viaţă este imposibil ca ființa să 
capteze undele unui alt Sine, profund, pe de-a-ntregul. Există anumite 


blocaje înnăscute care fac să se petreacă lucrurile astfel. Dacă nu, am 
înnebuni. Imaginaţi-vă că ați avea capacitatea să auziți gândurile 
tuturor. Un astfel de zgomot infernal ar duce la nebunie. Telepatia 
abordată fără un antrenament adecvat conduce la nebunie. De aceea 
nu avem acces imediat la această capacitate, la această putere 
paranormală care trebuie trezită gradat. 

Ai grijă ce gândești... 

A recepționa și a emite anumite gânduri implică asumarea unei 
enorme responsabilități. Această capacitate paranormală trebuie 
folosită doar în bine, pentru a face bine. 

Un telepat are datoria de a lăsa ființele să acționeze conform 
liberului lor arbitru, chiar dacă are puterea de a le influența. ladul este 
pavat cu intenții bune. EL are de învăţat, SINGUR, în funcţie de ceea ce 
este ca și devenire pe treapta umană. 

Această etică trebuie avută CLAR în vedere. Din nefericire, 
există persoane care folosesc inconștient această capacitate trezită 
într-un grad destul de mare în ființa lor. Ele îşi impun voinţa şi domină 
în mod natural spiritele slabe, care se comportă ca și cum ar fi 
hipnotizate. 

Dacă ne amplificăm voinţa, (şi nimeni nu o poate face în locul 
nostru, uneori nici să ne-o explicăm) menţinem o stare de vigilență şi 
aşa blocăm conexiunile cu aceste spirite inconștiente, dar puternice şi 
putem să ne ferim de acțiunea lor nefastă, unii zic malefică... 

Când vă gândiţi la cineva, omul respectiv se gândește de 
asemenea la voi. Cu cât vă gândiţi mai intens la el, creşte probabilitatea 
ca această ființă să vă caute. Dacă o căutați voi, este foarte posibil să 
auziți: „A, tocmai mă gândeam la tine...” De aceea, pentru un telepat nu 
este dificil să determine o ființă să se îndrăgostească de el. Îi va fi de 
ajuns să dorească aceasta suficient de puternic, un timp îndeajuns de 
îndelungat. Însă... întotdeauna este un preţ de plătit, căci fiecare 
ființă trebuie lăsată să acționeze potrivit voinței sale, potrivit liberului 
său arbitru. 

Avem experienţe telepatice zi de zi. Timpul/ destinul sau karma, 
țes între noi legături invizibile, legături care sunt matematic înscrise în 
destinul nostru, fie că vrem sau nu, fie că și conștientizăm sau nu. 


Unele se pot pierde definitiv, pentru că „am ales” să nu ieșim din casă 
astăzi, cu toate că „şoapta îngerilor” spunea: „Hai, ai ceva de făcut!!!” 
Altele, se tot repetă și, prin cumulare, devin puternice, stresante. 

Stabilim legături telepatice cu toţi oamenii care ne sunt dragi. 

Aprofundând această capacitate ne putem înţelege fără cuvinte 
şi ne putem simţi de la orice distanţă. 

Ne putem apropia inimile şi aşa, împlini vieţile. Însă, doar 
stăpânirea deplină a acestei capacităţi, antrenamentul serios al voinţei 
reușesc să stabilească o conexiune permanentă și indestructibilă între 
toate ființele: aceea a IUBIRII UNIVERSALE DEPLINE ȘI 
INDESTRUCTIBILE. 


Hon Sha Ze Sho Nen 


Simbolul distanţei. Folosit mai mult pentru transmisiile distale, 
la distanţă. 

Ce este dincolo de cuvântul distanță? Este vorba de cea strict 
spaţială? Sau, conform fizicii cuantice, este altă distanţă, altă stare de 
manifestare? 

În mod cert, dacă vom face corelările dintre cele două 
cunoaşteri, vom vedea că de fapt distanţa așa cum o percepem noi, nici 
nu există. Cred că v-aţi convins că energia ajunge instantaneu, nu? 

L-am desenat de zeci de ori, pe bucățele, pe grupe, el fiind 
format din cinci elemente distincte... CE aduce, ce face el? 

Se spune, mai plastic, că şuntează distanța, adică e ca un fel de 
amăgire a ei, ca și cum ar trece peste ea. De fapt, chiar asta se întâmplă, 
distanța practic neexistând, decât ca normativ în 3D, timpul la fel. 

Am reluat cartea maestrului Curin și cu ocazia aceasta, studiul, 
bineînţeles. 

Ce scrie domnia sa? Că un preot budist a citit această expresie 
(HSZSN): „Moto wa, kore shonen (Sursa tuturor lucrurilor este intenţia 
corectă!), iar Sensei Doi interpretează: „Conştiinţa corectă (Shonen) 
este (ze) rădăcina pentru tot (Hon Sha)”, amintind că și Sensei Usui 
susținea că „intenţia noastră este cel mai important lucru”. 

La semnificaţii se predau următoarele: 


— Din Univers, prin Univers! 

— Pod între cer şi pământ. 

— Transcende timpul și spaţiul. 

— Deschide cartea vieţii şi citeşte din ea. 

— Cheie pentru Cronica Akashă. 

— Divinitatea fie cu mine, conectează-te şi tu cu Divinitatea. 
— Omul și Dumnezeu devin una. 

— Un om corect are toate gândurile corecte. 

— Conștiinţa corectă reprezintă rădăcina tuturor lucrurilor. 
— Armonia a tot ceea ce există. 


Sunt doar câteva din semnificaţiile care se predau. 

Se predau dar tot informaţia că HSZSN deschide calea rămâne, 
ca şi cum ar fi autostrada Soarelui, adică face legătura între două 
puncte. Dacă nu am lua sensul strict şi anume că-l folosim ca RATB ar fi 
bine, dar de obicei, acesta este folosit cel mai des. Și eu l-am predat așa, 
deci nu este cazul să oftăm. 

Se observă la semnificaţii, că sunt paliere diferite de acțiune: de 
legătură, (de la mine la tine), de trecere transcendentală, de afirmare a 
contopirii om-Divinitate dar și de a afirma legătura cu noi înșine. Deci, 
devenim pontifex - constructorul de poduri ca și podul însuși - mediator 
între cer şi pământ. 

„Vindecare la distanță” este în clipa de acum, „fără trecut, fără 
prezent, fără viitor” ceea ce a dus la percepţia „mot à mot” că se poate 
schimba trecutul, trimițând lumină, îmbrăţișând aceea ființă care are o 
durere etc. Făcând acest lucru, ne vom simţi bine, noi, cei din prezent şi 
nu vom mai căra sacul în spate. Asta da. Și în funcţie de cât ne vom 
transforma acum, acel trecut nu ne va mai fisura prezentul. Dar, noi 
trebuie să avem o atitudine corectă față de noi înşine și față de toată 
Creaţia, altfel Nemesis își va face simțită prezenţa. Trecutul este cartea 
din care putem învăţa ce legi ale universului am încălcat (cu știință sau 
cu neștiință). 

Îmi spunea cineva, că am făcut asemenea greșeli că ar fi trebuit 
să fiu demult prin alte părți, mai închise la culoare, ale dimensiunilor, 


dar că m-am apărat în fața Domnilor Karmei, spunând că „N-am știut, 
le-am făcut fără ştiinţă, fără cunoaştere, pentru că nu am avut acces la 
cunoașterea... esoterică”, şi mi s-a mai dat o şansă. Sufletul meu era 
amorțit, legătura mea cu Divinitatea nu mai exista de multe vieţi, de 
asta mi s-a dat încă o... venire. 

Acum, ce aș putea spune? Că nu am citit despre Legile divine sau 
că nu am trăit prezenţa Lui măcar o clipă, în sufletul meu? Deoarece, 
chiar dacă nu se spune, se vede în Cartea vieții, fiecare gând. 

Și dacă folosesc HSZSN, voi schimba trecutul, cu toate relaţiile 
pe care le presupune? sau voi adopta (următoarele) concepte 
„conştiinţa dreaptă este rădăcina tuturor lucrurilor”, Aici și acum și 
„un om drept poate corecta orice gând” iar atunci „Omul şi Dumnezeu 
devin una”? Doar aşa creez acel pod între Cer şi Pământ, doar așa 
Dumnezeu este manifestat în inima mea sau a pacientului. 

Vedeţi, se lucrează cu sensurile spirituale, nu cu cele fizice așa 
cum este intelectul nostru obișnuit să ne arate, dominându-ne și 
făcând ca percepțiile cele mai subtile să le ignorăm. 

Uneori este util să te uiţi, să cauţi în contextul cultural și 
lingvistic a ceea ce ţi se dă, ca să înţelegi ce reprezintă pentru cei care 
l-au dezvoltat şi apoi să înţelegi contextul tău în care îl vei folosi. 

Altfel se creează confuzii, cele spirituale fiind mai mult decât 
dăunătoare, putând să ne transforme în unelte luciferiene fără ca 
habar să avem. Și nu-mi arde de glumit când spun lucrul acesta, pentru 
că le luăm ad litteram și ulterior nu mai înţelegem nimic. 

Contextul cultural din care vin simbolurile Reiki este prea puțin 
cunoscut dar aceasta nu ne împiedică să le înțelegem mesajul... 
simbolic, care este universal, păstrat în tradiţiile tuturor popoarelor. 


Mai clar: ar fi un asemenea sens, care este mai uşor de 
recunoscut de intelectul nostru, nu prea obișnuit cu metaforele. Adică, 
să facem analogii între ceea ce este în jurul nostru și utilitate privită 
sub mai multe aspecte, aparent banale. 

POD. La ei au participat cei care l-au gândit, au ales un loc 
benefic și necesar, l-au proiectat în cele mai mici amănunte, apoi sunt cei 
care l-au construit, l-au ridicat, piatră cu piatră, lemn cu lemn, punând 


șuruburile acolo unde este necesar, strângându-le cât trebuie, 
respectând Planul Iniţial. Altfel, pot apărea surprize nu tocmai dintre 
cele mai plăcute de cele mai multe ori. 

Podul pe care îl trece iniţiatul, ca în basmul binecunoscut 
„Harap Alb”. 

Simbolul HON SHA ZE SHO NEN este util în: 

— Amplificarea energetică a informaţiei transmisă în timp şi 
spaţiu; 

— Asigurarea codificării telepatice a informaţiei mentale; 

— Asigurarea parcurgerii instantanee a informaţiei către țintă şi 
înlătură obstacolele perturbatoare, care există pretutindeni în spațiul 
eteric; 

— Mențţine transmisia pe durata stabilită, în direcția dorită şi cu 
efectul scontat; 

— Asigurarea unei protecții maxime a emițătorului telepatic. 

Trebuie să avem în vedere faptul că orice acțiune telepatică, 
intenționată şi de bună calitate, este supusă din start unui bruiaj 
exterior, ce se exercită aproape instantaneu cu lansarea informației în 
spațiu. Este un bruiaj ce încearcă să contracareze emisia respectivă, 
fiind încadrat perfect în Legea acțiunilor contrare din univers. Dacă nu 
ar exista această Lege, nicio acțiune din partea fiinţelor şi neființelor 
nu ar mai putea fi stăvilită şi explozia universală s-ar produce 
instantaneu. 

Simbolul HSZSN se utilizează ori de câte ori dorim să trimitem o 
informaţie în timp și spaţiu. El este podul ce asigură legătura între 
țintă şi emițătorul din creierul nostru dar este şi paznicul ce însoţeşte 
informaţia lansată de raza noastră energetică în călătoria sa spaţială. 

HSZSN înlătură impuritățile ce pot diminua emisia telepatică a 
subiectului şi îl protejează pe acesta de atacurile malefice din jur. Când 
pronunțăm numele simbolului, racordându-ne la energia ce o 
reprezintă, noi înșine devenim un focar de emisie energetică pură. Este 
bine să-l folosim după CKR. 

Dacă folosim unul, două sau cele trei simboluri principale de 
REIKI fără să avem o intenţie clară, ele n-au niciun efect, uneori 
manifestându-se o oarecare mărire a cantității de energie emisă de 


corpul tău. 

Când folosim simbolurile de bază, declanșăm automat 
deschiderea canalului energetic care coboară din Shahasrara iar 
energia focalizată va trece prin noi spre destinaţie atât cât trebuie și 
este necesar, în conformitate cu binele divin. 


Dai Ko Myo 


Unul devine doi. Unitatea crează din sine Spiritul Masculin 
Celest şi Spiritul Feminin Celest. lar prin Căsătoria mistică vor crea, în 
ceruri, la rândul lor Copilul Divin. Pentru mine aceasta reprezintă 
prima parte a simbolului. Partea superioară. 

Ca structură, simbolul Dai Ko Myo (DKM) seamănă cu Arborele 
Vieţii din toate tradiţiile lumii, cel mai bine explicitat în Kabalah, care a 
stat la baza multor învățături ale școlilor, organizaţiilor, grupurilor 
esoterice. 

Deci, privit de sus în jos, reprezintă drumul descendent al 
spiritelor spre materie. Coborârea care s-a transformat în cădere 
pentru mulţi eoni. Materia însuflețită de Spirit a devenit Stăpână 
atotputernică o perioadă destul de mare, în timpi tereștri. Are 
farmecul ei, incontestabil, dar atâta timp cât nu uităm că şi ea este şi 
face parte din Creaţie. Când s-a vrut dominarea ei, s-a ajuns la 
distrugere. Inevitabil, efectul de bumerang a acționat întotdeauna. 
Cum putem avea pretenţii de Creator? Cine a creat măcar un ochi? 

Materia însufleţită de cei care şi-au dat sufletele pentru a o 
stăpâni, a devenit puternică, acaparatoare. 

Va trebui să refacem drumul, ascendent de data aceasta. Și fără 
tehnologia sofisticată a ultimelor decenii. Nicio rachetă nu ne va duce 
mai aproape de Creator. Fizica cuantică ne va ajuta să percepem lumi 
de energie mult mai puternice decât acceptă unii savanţi de acum. Dar 
Lumile Spirituale le vom cunoaşte doar în Duh, când vom fi noi înşine 
acea vibraţie. 


„Nădejdea mea este TATĂL, scăparea mea este FIUL, 
acoperământul meu este DUHUL SFANT. Treime Sfântă, Slavă 


Ţie”. 


Aceasta este pentru mine traducerea ortodoxă a acestui Simbol. 

Calea ascendentă spre Lumea Divină a Spiritului meu, scăparea 
din materie. 

lar Cel care a coborât pentru a ne arăta că învierea în Duh este 
posibilă, este: „Nădejdea cea de la moartea mea”, „Viaţa mea de după 
moarte”, Cel care prin „hrana cea tare” și „băutura cea nesecată” a 
devenit „Domnul meu cel fără de moarte”, „Ziditorul meu cel 
preaslăvit”, „Îndreptătorul meu cel preabun”, „Mântuitorul meu cel 
preamilosârd”: lisus Christos, Fiul lui Dumnezeu. Atât! 

Aceasta este vindecarea tămăduitoare la care am ajuns prin 
Reiki. Fiecare celulă a corpului a vibrat de lumină, iar mintea a primit 
răspunsuri care au fost transformate în Imn și Rugăciune de împlinire. 

Nu am avut nimic a cere. Am devenit conștientă la un moment 
dat că mi se dă cu o iubire atât de mare, că eu nu pot să o văd, nu că ea 
nu există. Vălul era pe ochii mei. 

Acesta este secolul în care intelectul vrea cunoaștere până 
ajunge în punctul în care... tace. Cunoașterea vine atât de măreaţă şi 
nesfârşită încât nu poţi decât să o priveşti, lăsându-te cuprins în ea, 
pentru că vastitatea ei te transformă în acea nemărginire, devenind o 
unică manifestare. 

Nu pot să dau decât repere în a medita cu acest simbol. Nu uitaţi 
că toate simbolurile sunt tridimensionale, că îmbrăcămintea lor este 
energie pură, că sunt idei pure pe care le vom sesiza și descifra în 
funcție de noi înşine, niciodată ca alții. Nimeni nu poate comunica 
învățături totale. 

Cine îl cunoaște, cine poate avea măcar gândul ăsta? Esenţe din 
acest Adevăr, da! Şi asta în funcție de cât este intelectul de pregătit să 
recunoască fără traume. Mai este nevoie și de un mare discernământ 
care ne va fi dezvăluit prin Intuiţie de către Veghetorii noștri divini. 

Fiecare vom acumula până la acea secundă cosmică, când se va 
lăsa Tăcerea. Atunci, Adevărul ni se va revela doar nouă înșine, 
asimilându-l în structurile noastre, ne va aparține, vom deveni una cu 
EL. Asta nu se transmite, este mântuirea fiecăruia. Se depășește orice 


limită a puterii de comunicare umană. 

Pentru aceasta, când vom medita cu DKM trebuie să înlăturăm 
toate prejudecățile din trecut, limitările raționale și cu un suflet în care 
nicio patimă umană nu mai vibrează, asemeni unui copil, să ne predăm 
în totalitate Infinitului, nemuririi din noi înşine... Nu este uşor. Aș fi 
putut scrie Dumnezeu sau lisus. Este acelaşi lucru, în starea umană de 
acum, dar Infinitul te cuprinde într-o vastitate de care ţi-e frică. Până 
nu învingi și această frică, abandonarea totală nu există. Se trezesc 
facultățile superioare ale sufletului, adormite, care în trezirea lor ne 
provoacă toate durerile. Dar fără ele nu se poate. Întâi vom coborî în 
iad, pentru a urca. Întotdeauna a fost așa și nici reikiștii nu fac 
excepție. Au un mare ajutor, prin lucrul energetic zilnic asupra lor, 
care va face căderea de dinaintea ascensiunii mai uşor de dus. Dar 
trebuie să devii conștient de fiecare secundă din viaţa ta, altfel... 
negrutzii, sunt pe aproape. 

Mi-am dat seama că informaţiile din toate vieţile mai 
importante, au ajuns, în diferite forme, la mine, în această viaţă. 

Am folosit DKM. Eu am devenit simbolul. Fiecare parte a 
corpului şi-a găsit corespondent în structura lui. Vă dau doar ideea a 
ceea ce poate însemna acest simbol. Fiecare îl va descoperi în el însuși. 
Cum este sus așa și jos. Are vibrația cea mai mare deoarece face 
legătura cu Spiritul nostru a cărui asemănare suntem. Devenim 
imaginea Spiritului în materie, vibraţiile noastre transformându-se... 
Dacă nu încercăm să înţelegem acest lucru că noi și El una suntem, 
transformările ulterioare petrecute în noi, ne vor lua pe nepregătite şi 
vor deveni dureroase până vom înţelege ce se întâmplă. Numai prin 
lecţia durerii învăţăm, altminteri nu. 


Învăţăm să-l desenăm în chakra coroanei lăsându-l să pătrundă 
în noi. Nu este numai atât. Energia astfel accesată va crea o punte, un 
culoare de legătură între Spiritul Divin şi noi ca manifestare a lui, mai 
mult sau mai puţin conştienţi de asta. Ştiu că unii pot să spună: „L-am 
făcut/desenat, funcționează şi gata!”. Da, dar la nivelul cel mai profund 
se vor petrece transformări care ne vor face de nerecunoscut nouă 
înșine. Am plecat pe această Cale a cunoașterii și trebuie să și 
conștientizăm ce forțe/energii folosim, pentru că lucrând marea 
majoritate de unii singuri, la un moment dat, ne pot domina. Şi este 


ciclică această stare. Pentru că avem multe de înlăturat, de curăţat din 
structurile noastre energetice din ce în ce mai subtile dar care au o 
energie mult mai mare, mai puternică, mai înălțătoare. Pentru că 
starea noastră energetică se va amplifica începând de la celulă până la 
straturile subtile energetice. 

Marea majoritate suntem doar ca niște umbre ale potenţialului 
energetic pe care îl avem. Dezvoltarea intelectului, prin crearea a zeci- 
sute-mii de noi legături între sinapse creează și un câmp 
electromagnetic propriu mult mai puternic. 

Acest simbol reprezintă forța care ne este accesibilă acum - aici, 
de a ne recunoaşte starea originară a spiritului. 

Energia necesară pentru a deveni ceea ce suntem cu adevărat o 
putem recupera și conştientiza (şi) prin autotratamentul Reiki. Nu este 
singura Cale, dar este cea la care aveţi acces cei care citiți acum, sau 
cea care vă va atrage. 

Spiritul fiind cel spre care vom crea și conştientiza cine suntem. 

Simbolurile sunt arhetipuri rămase în subconștientul colectiv. 
Ele reprezintă prin structura energetică forțe imense, de real ajutor în 
aceste timpuri pentru cei care vor să-și înțeleagă existența şi 
devenirea. 

Expresia Dai Ko Myo a parvenit pe cale orală, de-a lungul 
timpului suferind mai multe modificări de pronunție și transcripție 
grafică. Înseamnă în limba japoneză veche „raza soarelui ne 
încălzeşte și ne dă viaţă”. 

Pronunțând numele acestui simbol extrem de puternic, un 
maestru cu o anumită intenţie își transformă mintea într-un focar de 
emisie energetică cuadridimensională, putând acționa atât în plan fizic 
cât şi în plan mental. Este un simbol cu rol de emiţător și receptor 
energetic. Acest simbol însoțește de obicei toate simbolurile folosite de 
maeștrii în REIKI. 

Dai-Ko-Mio este simbolul maestru. 

Este cel mai important simbol din Reiki şi are cea mai 
înaltă vibraţie. Vibraţia Dai-Ko-Mio este aproximativ egală cu vibrația 
crucii. 

DKM face legătura cu sursa de Lumină. În momentul în 


care se face inițiere pe Dai-Ko-Mio se produce această legătură directă 
cu sursa de Lumină, Duhul Sfânt. Astfel cel care are iniţiere pe acest 
simbol preia Lumina direct de la Duhul Sfânt, ceea ce până la gradul III 
nu se poate, Lumina fiind preluată prin maestru. Poate părea, hai să 
spun, „ciudat” unora, alții poate nici nu ştiu acest aspect. Aveţi grijă cu 
ce maestru faceți inițieri. Nu este obligatoriu să faceţi toate gradele cu 
aceeași persoană. Este adevărat că după fiecare inițiere, este de datoria 
maestrului să taie legăturile energetice cu elevii. Marea majoritate o 
fac. Oricum, cel care ajuns să primească inițiere pe acest simbol, va şti 
ce trebuie să facă pentru a nu fi legat energetic. Că se crează o mare 
empatie între maestru şi cursanți, este la fel de adevărat. Datorită 
acestei stări se vor transmite și informaţiile necesare, elevul având 
acces la cunoaşterea spirituală a maestrului său. De multe ori mi s-a 
întâmplat ca elevii mei să înceapă să caute date despre daci, despre 
piramide, cristale, plante, cu o pasiune care înainte era... latentă. 

Simbolul Dai-Ko-Mio poate fi folosit în combinaţie cu 
toate simbolurile cunoscute. 

Activarea palmelor acum se face începând cu DKM apoi 
celelalte simboluri iar la sfârşit iarăși DKM sau este suficient - DKM ȘI 
CKR... Fiecare va hotărî în funcţie de necesități. 

DKM conectează la Doamne-Doamne lisus. Aşa că putem 
spune, cu sufletul curat, că Reikiul este unul dintre cele mai frumoase 
daruri ale lui Dumnezeu lăsate omenirii! Întăreşte credinţa în 
Dumnezeu celor care o au, dar, ceea ce este cel mai minunat este 
descoperirea credinţei la cei care nici nu mai ştiau că au pe cineva care 
îi iubeşte şi îi așteaptă să vină ACASĂ. 


Chakrele şi nadisurile 


Despre chakre s-au scris tomuri întregi. Le găsim 
menționate în toate religiile lumii, în sistemele esoterice. 

Am să fac doar o paralelă care mie mi s-a părut relevantă. Sper 
că vă va fi de ajutor și vouă. 

Reprezentarea chakrelor având deschidere spre partea frontală 
a corpului și care manifestă dorinţele este strâns legată de nadisurile 


care se dezvoltă odată cu manifestarea spirituală a omului, Saraswati, 
Medha și Lakshmi. 

Chakrele din partea dorsală a corpului sunt responsabile de 
manifestarea voinţei și sunt mai puternic legate de cele două canale 
Ida-Pingala și de Sushumna. Ele interacționează în permanenţă, 
mecanism pe care îl voi dezvolta pe parcurs. 


Muladhara chakra 


Este situată în zona anusului, la întâlnirea canalului uretral şi 
anus. Are culoare roşie, patru petale (patru feluri de energii, patru 
nivele de conştiinţă, legate de patru nadisuri care pleacă de aici). 

Simț: miros 

Organ: nas 

Element subordonat: Pământ 

Subordonare în corp: toate părțile tari, coloana, oase, dinți, 
unghii, ambele picioare, anus, rect, intestine, prostată, sânge, formarea 
celulelor. 

Glande/hormoni subordonate: suprarenale, adrenalina, 
noradrenalina 

Culoare cromoterapie: roşu-foc 

Fonoterapie: - Vocală: „u”. 

— Notă: Do 

— Acord: Do-major 

— Silabă: LAM 

Meloterapie: Muzică ritmată 

Aromoterapie: Cuişoare (efect general benefic: 100%), mentă 
(90%) 

Cristaloterapie: Agat, jasp, granat, coral roșu, rubin 

Naturoterapie: Răsăritul sau apusul Soarelui, pământul reavăn. 

În Kabbalah această chakra este al zecelea sefirot: Malkuth. Sau 
Împărăţia, Regatul, Câmpia minunilor. 

Malkuth este Templul conștiinței. Denumirile sugestive, pe care 
le mai are, sunt: Poarta, Poarta Morţii, Poarta umbrei Morţii, Poarta 


lacrimilor, Poarta justiţiei, Poarta rugăciunii, Poarta grădinii Edenului, 
Mama inferioară, Kallah, mireasa. 

Toate sunt reprezentative pentru înţelegerea rolului acestei 
chakre. 

La acest nivel al conștiinței atingem acel chip al divinității numit 
Adonai Ha Atreţ sau Adonai Malekh, Stăpânul Pământului și 
Universului  Vizibil. Adică Dumnezeul împărăției omenirii, 
coordonatorul stării materiale şi a celei fizice. 

La acest nivel găsim arhanghelii: Sandalfon - „Acela care se 
apropie” sau „Prințul Rugăciunii” (pentru că ne poartă rugăciunile 
acolo unde vor fi cel mai bine ascultate, la Regele Regilor), el fiind 
indispensabil în diferențierea sexului la nivel embrionar, având şi un 
cuvânt greu de spus în formarea vieţii psihice. 

Se spune că El însuşi a păşit pe pământ ca profetul Ilie, iar prin 
medierea Sa, putem intra în legătură cu ceilalți doi arhangheli asociaţi 
acestei sfere: 

Metatron și cel pe care îl numim Sfântul Duh. 

Tot aici, sub conducerea lui Sandalfon vom găsi ASHIM, sau 
Sufletele şi Flăcările Focului. 

Dar, reprezentarea magică este a unei tinere încoronate, șezând 
pe un tron. 

Aşa ne apare, recunoaştem Divinitatea, care își are sălașul, în 
orice formă fizică așa cum vom vedea în continuare. 

Viciile asociate acestei sfere sunt inerția şi avariţia. Dacă vrem 
să obținem roade, va trebui să muncim, să practicăm cu asiduitate. Dar, 
să nu ne oprim aici, sau să exagerăm, ceea ce va duce la avariţie. 

Culorile care ne amintesc aici legătura cu pământul sunt 
măsliniu, arămiu şi gălbui. 

Aici avem şansa să distingem binele de rău, când să acționăm 
sau când să stăm, când să ne odihnim sau când să dormim. Acest nivel 
al conştiinţei ne dezvăluie lucrurile ascunse, încriptate, în lumea 
noastră fizică dar, prin corespondenţă, și în Univers. 

Simbolurile asociate acestei chakre sunt: Altarul Crucii duble, 
Crucea cu brațe egale, Cercul magic, Triunghiul artei. 

Experiența spirituală pe care o avem meditând în această 


chakră este cea a Sfântului înger Păzitor. Care ne poate oferi 
îndrumare, răspunsuri, orientare. 

Spuneam că aici își are sediul ceea ce numim energia Kundalini. 
La descrierea simbolului CKR am amintit o experienţă legată de acest 
simbol. 

Elementul subtil care guvernează această chakră este Pământul. 

Zeitatea care guvernează această chakră este Brahma, a cărui 
contraparte feminină sau SHAKTI este SAVITRI. 

Aici își are sediul SVAYAMBHU LINGAM (SHIVA LINGAM) în 
jurul căruia doarme încolăcită strâns de trei ori şi jumătate 
KUNDALINI SHAKTI sau Puterea Primordială, această forță gigantică, 
putere centrală a ființei umane, radiind lumina divină, strălucind 
precum mii de sori magnifici. 

„Zeița Kundalini doarme acolo ca un şarpe și este luminoasă 
prin propria sa lumină. Ca un șarpe trăieşte printre încheieturi; este 
zeița limbajului și mai este numită sămânță. 

Acolo, frumoasă ca floarea Bandhuk, este plasată sămânța 
focului divin al iubirii: L-AM; aceasta este strălucitoare ca aurul arzând 
şi este descrisă ca fiind eternă. 

Sushumna de asemenea o îmbrățișează fiindcă frumoasa 
sămânță este acolo; aceasta se odihneşte acolo strălucind ca o lună de 
toamnă, cu luminozitatea a milioane de sori şi răceala a milioane de 
luni”. (Shiva-Sambhita, Dan Mirahorian, Florin Brătilă, Ed. Dragon, 1993, 
pag. 81). 

KUNDALINI stă adormită în jurul lui SHIVA LINGAM, acoperind 
cu capul său „poarta” lui BRAHMA, sau BRAHMADVARA, cea prin care 
trebuie să pătrundă energia pe Canalul SUSHUMNA. 

Kundalini este „Inteligența strălucitoare”, o infinită putere 
divină, care este adormită la marea majoritate a ființelor. Cât timp ea 
rămâne ca o putere ascunsă, o potențţialitate adormită în interiorul 
fiinţei umane iar ființa nu are acces conştient la această imensă putere, 
nu va avea loc niciun progres spiritual autentic, nu ne vom cunoaște 
capacitățile, disponibilităţile și tendinţele lăuntrice. 

Binecuvântarea iubirii divine nu va fi cunoscută în toată 
plenitudinea ei, nu vom putea să cunoaștem adevărata evoluţie 


cosmică a ființei care suntem. 


O mantră sau un simbol, repetate cu dăruire şi credință, devin 
amplificatori ai stării de fuziune cu sfera din care provin. Devin o mare 
putere care se manifestă în sfera individuală a discipolului. Aşa se 
explică, de ce unele persoane, care au o ardentă credinţă în lisus 
Cristos, sau într-o zeitate care aparține cultului lor, prin repetarea 
constantă, cu nețărmurită credinţă şi încredere, reușesc să transcendă 
materialitatea, devenind sfinţi, avatari. „Crede şi nu cerceta” privit prin 
acest aspect, este un mare adevăr. Trăind mereu, ardent în 
ideea/simţirea LUI, aspirând cu totalitatea ființării spre divin se ajunge 
la unificare. Cel perceput, dorit, devine parte a noastră înșine, noi 
integrându-ne în El. O să observați că sunt în total 50 de litere înscrise 
pe petalele chakrelor. Ele reprezintă energii specifice redate prin 
Mantre, care le pot dinamiza. Pentru aceste 50 de Mantre există în 
alfabetul limbii sanscrite 50 de foneme (silabe). Să nu creadă cineva că 
ele corespund ca energie formei lor scrise, atunci când sunt doar 
rostite. Trebuie ajuns la sunetul lor subtil și cauzal. Este periculos să se 
practice fără discernământ, uneori argumentul este că „așa simt eu”. 
Sigur: Egoul vrea să fie stăpân, își revendică locul deținut atâta timp. În 
ortodoxie avem Amin (în Apocalipsă, lisus este numit Amin), sinonim 
cu Aum, Sunetul Supremului Absolut sau Logosul. Adoptat din ebraică 
de liturghia creştină. 

În Muladhara fiind stocate tainele formării Universului fizic, aici 
apare capacitatea diferenţierii, vindecarea fizică, diminuarea şi 
dominarea inactivității. 

Centrul unde sunt depozitate toate percepțiile reziduale, este 
receptaculul, rădăcina iar energia încolăcită, Kundalini, a acțiunii, 
atunci când este „trezită”, când străpunge micul canal sau poarta lui 
Brahma, înseamnă primul pas spre conştientizare. Aceasta este FORȚA 
pe care trebuie s-o trezim, fără ea nu suntem nimic, doar biete 
marionete care dormitează, care mănâncă, procreează, dorm, muncesc 
și... repetă ciclul. 

În Apocalipsa Sfântului loan Teologul, Cele ŞAPTE CHAKRE sunt 
cele ȘAPTE BISERICI, care ne dezvăluie anatomia ocultă a corpului, a 
marelui Templu. 


Prima este Biserica din Efes, reprezentată prin Muladhara. 


„Scrie îngerului Bisericii din Efes: Acestea, zice Cel care ţine cele 
şapte stele în dreapta Sa, Cel care umblă în mijlocul celor șapte 
sfeşnice de aur. 

Ştiu faptele tale și osteneala ta și răbdarea ta şi cum că nu poți 
suferi pe cei răi şi ai cercat pe cei ce se zic pe sine apostoli şi nu sunt şi 
i-ai aflat mincinoşi; 

Şi stărui în răbdare şi ai suferit pentru numele Meu şi nu ai 
obosit; 

Dar am împotriva ta faptul că ai părăsit dragostea ta cea dintâi. 

Drept aceea adu-ți aminte de unde ai căzut și te pocăieşte și fă 
faptele de mai înainte; iar de nu vin la tine curând și voi mișca 
sfeșnicul tău din locul lui, dacă nu te vei pocăi'. (BIBLIA, Ed. 
Institutului Biblic și de Misiune al Bisericii Ortodoxe Române, 2002, 
pag. 1395). 

Dar, „De şapte ori cade cel drept și dacă este așa, de alte șapte 
ori se ridică din nou”, spune o maximă ocultă. Pe măsură ce Kundalini 
se ridică/înalță, prin canalul Central, trezește fiecare chakră a 
nadisului Chitra, cel care este în interiorul Sushumnei. 


Cele şapte sfeşnice de aur sunt cele şapte canale ale corpurilor 
noastre, care fiecare are canalele sale, din ce în ce mai subtile. Cele 
şapte stele sunt cele șapte chakre prin care va trece electricitatea 
serpentină, Kundalini, străbătând calea îngustă, dificilă, pe care trebuie 
să o transformăm într-un drum regal - Via Regia sau Calea 
Împărătească sau Cărarea Cerească. 


Energia primordială, Kundalini Shakti, influenţează într-un mod 
complex ființa umană. Ridicarea ei, ascensionarea ei este a noastră 
înșine. Când trece prin chakre ea face să se manifeste forţele și 
energiile caracteristice fiecăreia. 

Acestea vor deveni, se vor transforma în acţiuni ale noastre, 
pentru că mintea așa le percepe. Acele energii vor crea impulsuri care 
vor fi „decodate” de mintea noastră și vor deveni acțiuni, în 
conformitate cu energia deblocată. Deci, nu există lecţie bună sau rea, 
ci doar necesară. Kundalini va parcurge chakrele în sens ascendent dar 
şi descendent. Dacă urcă, chiar până în Sahasrara, nu înseamnă că nu 
mai poate coborî. Sunt ascensionări accidentale sau cele care sunt 


provocare de stările de meditații sau exerciții speciale. 


Energia dizarmonioasă la acest nivel este semnul unei excesive 
preocupări de a nu fi rănit de ceilalți, manifestată prin teamă. 
Persoanei îi este mai mereu teamă să nu fie cumva atacată sau, 
dimpotrivă, are tendința de a-i ataca pe ceilalți, răspunzând la fel, fără 
discernământ de cele mai multe ori. Teama implicată aici este cel mai 
adesea o teamă intensă, iraţională, de tipul aceleia asociată rolurilor de 
vânător și vânat. 

La oamenii obișnuiți, ridicarea parţială a lui Kundalini implică 
momente de concentrare a minții, ca niște străfulgerări. Unii, în 
asemenea cazuri... se cred genii. Egoul, repede, își asumă aceste 
„realizări”, făcând să ne credem persoane importante, deosebite. Și 
raportăm cui vrea să ne asculte, ce grozavi suntem. Se poate să avem, 
într-adevăr sclipiri de geniu, aşa sunt artiștii, inventatorii. Când 
puterea energiei ascendente a lui Kundalini este mică, persoana 
trăieşte mai mult prin vise, sau prin imaginaţie, creând adevărate 
filme, care ar concura cu succes orice telenovelă. Adevărate fantasme, 
din a cărei lume se desprinde cu greu şi care pot degenera în obsesii. 

Ce se întâmplă în timpul unui tratament Reiki? Acțiunea este 
asupra corpului vital, în primul rând, căruia îi deschide canalele 
blocate, chakrele primind suficientă energie pentru a funcționa optim. 
Energia pe care nu reușim să ne-o mai luam singuri „coboară” prin 
terapeut. Este o stare uluitoare. Nu trebuie să mă creadă nimeni. Aici... 
am eu o problemă. Explic elevilor mei și îi văd cum se entuziasmează, 
ei căutând „starea” pe care tocmai am descris-o, în loc să simtă energia 
acționând. Fiecare este unic, o va simţi în felul său: ca o căldură, ca 
mersul unor furnicuțe, ca valurile mării. Câte persoane sunt... atâtea 
moduri de simţire, dar trebuie să fie „proprii”, nu că spun eu. Și aceasta 
se face numai prin muncă proprie. Da, sub îndrumarea unui maestru 
este mai ușor, dar... dacă nu-l avem tot timpul „la îndemână”, munca 
proprie de conştientizare, nu a stricat nimănui, vă asigur. E simplu să 
stăm ore întregi vorbind, povestind ce şi cum. Timp pierdut, irosit. Vin 
şi percepții deosebite, care se cer înțelese. Dar că ai fost nuş ce 
prințesă şi eşti în căutarea prințului care să te trezească că aşa simți că 
eşti împlinită... nu denotă deloc că ţi-ai făcut auto-tratamentul. 
Vorbăria multă este pierdere de energie aiurea. Și a voastră dar și a 


persoanei care vă ascultă. 


Adevărul este că am face orice ca să privim în exteriorul nostru 
pentru a nu intra cu privirea sufletului în interior. Acolo, la marea 
majoritate este întuneric. Dar, este un întuneric blând, credeți-mă, 
unde sunt comorile noastre. 

Hai să zic că eu am noroc: nu mi-e teamă de întuneric. Chiar 
dacă am simţit de câteva ori, fizic, că mă cufund în el, umorul m-a 
salvat: „Wau, aşa este... printre stele!” sau „Da, unde o fi becul?”... Sunt 
o fire mai vulcanică, așa că am nevoie de întuneric, în el sunt toate: 
liniştea şi calmul, încetineala și relaxarea. Acum chiar practic meditaţia 
cu întunericul propriu, stare de absolut a ființei, a netemutului neant. 

Dăm cuvintelor interpretări emoţionale, care se transformă în 
stări pe care uneori nu le mai putem controla, ajungând tot noi să ne 
îngrozim de ceea ce... am creat. Că doar suntem creatori, nu? Un pic, o 
picătură de autoironie, nu strică, mai ales la început, ca să nu începem 
să ne credem ori sfinți ori să cădem în depresii. 

Făcându-ne autotratamentul vom avea o altă forță lăuntrică, 
energie vitală, iar Kundalini va începe ascensionarea. Parţială. Marea 
majoritate se așteaptă/cred, ca această energie o să tot urce și tot 
urce... şi gata! A ajuns în Sahasrara și devenim nemuritori. Fals! 
Autoamăgire! Așa cum urcă, aşa şi coboară, ba încă și mai repede. Am 
arătat că sunt şase canale principale de energie subtilă (marea 
majoritate ştiu de trei... de cele dorsale). Sunt mult mai multe, dar 
acestea sunt colectoarele din partea anterioară și posterioară. Orice 
ușoară ascensionare a lui Kundalini, face ca persoana să se confrunte 
cu stări diferite fizice, psihice şi mentale, față de cele cu care era 
obişnuită. Experienţe cu totul noi, reale dar cu aceeași esență. Accesul 
la adevărurile parţiale, pentru mulți devine o stare de confuzie, 
provenită din suficiența propriilor realizări spirituale, pe care le 
consideră totale. Creează confuzii, atât pentru ei cât şi pentru cei din 
jurul lor. Și se mai și apucă de povestit cui vrea sau nu să îi asculte. Așa 
că mulți, auzind suficiente „ciudăţenii”, neexplicate uneori nici 
coerent... nu că se uită ciudat, cu oarecare compasiune, dar li se va crea 
o stare de aversiune față de paranormal, ocult, ș.a.m.d. care, „Uite! 
Sminteşte oamenii!”. Un simplu caiet și un pix ar fi salvatori pentru 
toţi: în primul rând aceste noi percepții trebuie scrise. Cu cât scrii, cu 


atât desfășurătorul stărilor se relevă mai bine. Noi oamenii uităm, 
adică înmagazinăm gândurile, întâmplările, le punem într-un sertar, le 
închidem, dar... uităm unde am pus cheia ca să deschidem când avem 
nevoie. Dacă scriem, oricând avem la dispoziţie aceste informații. Ne 
vor îmbogăţi ele pe noi, nu noi pe ele, atunci când le povestim și 
repovestim la alții. Am ascultat zeci de asemenea mărturisiri. Am avut 
răbdare de „înger” cum se spune... Voiam să văd și eu când se potoleşte 
omul respectiv. NICIODATĂ. O percepţie sau două şi este de ajuns 
pentru toată viaţa ca să aibă și la nepoți ce spune. Și, la un moment dat, 
m-am trezit asaltată de aceste persoane, care au crezut că au drept 
asupra timpului meu, că îmi fac, eventual, și un mare bine (adevărul 
este că sunt un auditoriu de excepție, fără falsă modestie, mai 
„strecurând” și câte o îndrumare necesară persoanei respective). Dar... 
atunci când consider că sacul este golit, pun persoana în fața ei însăși. 
Ori depășeşte starea ori spun că eu sunt depășită, asta ca să ne 
despărțim în termeni amiabili. 

Mulţi nu înțeleg aceste ascensiuni parţiale ale lui Kundalini. 
Parţial trezită, când revine/cade din Sahasrara în Muladhara. Sau, 
poate să urce pe oricare din canalele principale... ceea ce va duce la 
multe, multe lecții de învăţat cu/prin luare aminte. 

Întregul corp împreună cu totalitatea funcţiilor sale sunt 
manifestările acestei energii: Kundalini, cea care se autopolarizează în 
diferite forme de energie cinetică și potenţială aflată în corpul uman. 
Centrul static al ființei este Sahasrara, centrul dinamic, dar într-o fază 
de manifestare grosieră, este Muladhara, imensa uzină în care se află 
stocate toate energiile corpului, care devin manifestări. Kundalini este 
cea care trăieşte prin corpul nostru, bucuriile și suferințele. Toate 
puterile minţii cu experienţele avute, trecute-prezente-viitoare, la fel 
cele ale voinţei, egoului, ale simţurilor şi necesitățile corpului grosier, 
stau adormite în Muladhara. 

Toată cunoașterea umană ca parte a celei Divine, această putere 
care animă totalitatea ființei ca existenţă, ca manifestare, fiinţare, ca 
TOT, este energia primordială a ființei umane, KUNDALINI. Ea este 
Energia, Supremă (Shakti), Sursa Puterii din fiinţele vii, din care provin 
toate formele de existenţă și de energie, sursa prin care se manifestă 
toate, fie ele idei, dorințe, gânduri, cuvinte... deoarece până a ajunge în 


Muladhara, sediul său, ea a desăvârşit procesele emanării Minţii, 
Eterului, Aerului, Focului, Apei şi Pământului, care au, fiecare, sediul 
său în ființa umană. În ascensionarea deplină ea va curăța aceşti centri, 
lăsându-i goliți, luându-și energiile pentru a se regăsi în totalitate, 
deplin, în Sahasrara (retrage energiile manifestate). 

Kundalini este cea mai subtilă dintre realitățile subtile create şi 
conține în Ea însăși misterul întregii Creaţii dar şi Calea spre 
Eliberarea Supremă-Moksha. 

Ea nu se revelează pe sine decât când cel care o dorește cu 
ardoare nu va adopta atitudinea şi calea specifică, pentru a o trezi și a 
o face să ascensioneze pe Calea dreaptă spre planurile superioare ale 
ființei. 

Toate funcţiile corporale îşi primesc energia de la această 
mirifică Kundalini Shakti, ea furnizând în permanenţă energie vitală 
subtilă care dinamizează Muladhara chakra, de aici precum o rețea 
electrică, fiind distribuită tuturor centrilor de forţă şi în tot corpul, 
minţii, ca o energie specific modulată pentru fiecare. 

Prin Reiki, se învață de la gradul 1 să se facă autotratament 
ținând mâinile pe chakre, minim 5 minute la început. Energia la care 
avem acces prin iniţiere și cu care facem cunoștință lucrând, este 
tocmai această energie cosmică, divină, coborâtă în fiecare, de la 
începuturi. Lumina desprinsă din El, Sfântul Duh. Aceasta înseamnă 
Iniţierea în Reiki, aceasta ne aduce fiecăruia după străduința și munca 
proprie. 

Starea de bine realizată de toți după Iniţiere, rezidă un timp, dar 
dacă noi nu vom continua să „accesăm” SURSA, energia se va diminua, 
cheltuită fiind tot de noi. Multe lucruri se petrec în timpul Iniţierii, cei 
care au trecut prin aceasta știu. Ni se deschid căile de percepții, ni se 
schimbă, aproape brusc, viziunea asupra vieţii în ansamblu și a Lui, a 
Tatălui Ceresc. 

Dacă nu avem simptome la nivel fizic (răceală, febră, 
schimbarea mirosului transpiraţiei sau a urinei, dureri musculare, 
dureri de cap sau de gât, constipație sau diaree... toate acestea 
însemnând reacție a corpului fizic de dezintoxicare), sau acestea fiind 
foarte ușoare, energia Reiki va lucra la nivel emoțional, mintal, 


spiritual. Reacţiile la nivel fizic, sunt mai evidente în prima săptămână 
din cele 21 de zile. Creşterea vibraţiei se va face simțită în echilibrul 
nostru emoțional, multe din relaţiile noastre fiind vindecate, unele 
țeluri, care ni se păreau de neatins, acum devin realitate, greutățile 
trecutului, devin ceea ce sunt de fapt, lecţii pe care începem să le 
înțelegem, fără să ne mai învinovățim. Toate acestea înseamnă că 
Kundalini începe ascensionarea, noi dându-i energia necesară. Nu este 
atât de simplu, iarăşi zic. Munca trebuie să fie constantă și tot 
constante vor fi și rezultatele. Pentru că energia va trece prin fiecare 
chakră, prin fiecare nadis, iar dacă noi nu vom avea grijă de curăţenia 
fizică, emoțională, mentală și spirituală... să nu ne plângem după aceea. 
Un gând de ură va otrăvi ficatul sau va lovi inima, va otrăvi sângele, 
prin care circulă energia vieţii. Deznădejdea la fel. Am întâlnit 
persoane care nu au lăsat deznădejdea să plece. De ce? Li se părea că 
nu sunt oameni, dacă nu mai suferă după o persoană dragă, decedată, 
de exemplu. Doamne fereşte, să nu creadă cineva că nu am simţit ce 
este aceasta. Mi-au murit amândoi părinții şi cum nu am fraţi, la 
moartea mamei (Dumnezeu s-o odihnească!) simţeam cum... nu mai 
am trecut, nu mai am pe nimeni. 

Darmite când se stinge unicul copil în câteva zile de chin... Dar, 
să vrei să aduci durerea înapoi pentru că ți se pare că nu este „normal” 
să nu suferi, ştiind şi înțelegând de fapt ceea ce faci, deja este mai mult 
decât ignoranță. Plăcere aproape sadică. „Să nu zică lumea că am uitat 
copilul!”. Mi-a stat mie mintea. Mă rog, „plăcerea fiecăruia” şi lecţiile 
care se vor repeta, atâta tot. 

Lecţiile chakrei Muladhara, legate de corpul fizic, sunt primele 
pe care le vom învăţa. Încep apoi să apară apoi la suprafaţă, formele de 
gând ascunse cine știe de când, emoţii ascunse adânc (furie, supărări 
pe noi sau pe tot neamul, chiar și cel omenesc, frustrări, frică, tristețe), 
reprimate sau suspendate din această viață sau din altele, care acum se 
vor recunoscute, asimilate ca ceea ce sunt: lecţii mai mari sau mai mici. 
lar Energia la care noi avem acces ne va ajuta în a înțelege și trece de 
toate acestea. De ce se spune și în Apocalipsă să se facă curat, să se 
pregătească toate Bisericile? Să-şi răspundă fiecare, cred că am dat 
indicații cât de cât. Pentru că vreau ca fiecare să-şi spună sieşi, nu să 
citească şi gata! Ştie, dar şi uită după ce închide cartea. Vorbind niţel cu 


tine... e un pic mai mult, se imprimă altfel informaţia. 
Swadhisthana chakra 


Este al doilea centru de forță în ordinea ascendentă a lui 
KUNDALINI SHAKTI. Este localizată la trei degete deasupra organelor 
genitale. 

Este centrul elementului subtil APA, are șase petale deci 
acționează șase feluri de energii subtile care circulă prin cele șase 
nadisuri care fac legătura cu întreaga rețea energetică a fiinţei. 

Simţ: Gust 

Organ: limba 

Element subordonat: apa 

Subordonare în corp: Organe de reproducere, rinichi, vezică, 
toate lichidele: sânge, limfă, sucuri digestive, spermă. La nivel fizic 
controlează asimilarea, procreaţia, sistemul limfatic şi secrețiile 
menstruale. 

Subordonare glande /hormoni: Sexuale, estrogene, testosteron 

Culoare cromoterapie: orange, alb-argintiu 

Fonoterapie: - Vocală: „o” închis 

— Notă: Re 

— Acord: Re major 

— Silabă: VAM 

Meloterapie: Muzică fluentă (muzică populară germană, muzică 
ușoară) 

Aromoterapie: Ylang-ylang, santal 

Cristaloterapie: carneol, smarald 

Naturo-terapie: apa limpede, lumina cerului portocaliu de 
dimineaţă. 

Sefira din Kabbalah este YESSOD - Baza; Fundamentul, Valea 
Secretă. 

Caracterizare: Descoperirea nivelelor astrale şi a energiilor 
selenare; recunoașterea modului de acțiune a energiilor universale; 
realizarea conexiunii la Planul Divin. 


Numele divin: SHADDAL ELHAI sau Atotputernicul Dumnezeu 
Viu. La acest nivel se poate ajunge la viziunea așa-zisului Mecanism al 
Universului. Aceasta nu înseamnă că vom înțelege planul divin ascuns 
în spatele tuturor lucrurilor, ci vom începe să intuim că planul sau 
scopul lui ne va fi arătat la momentul potrivit. Învățăm să fim mai 
independenţi, bazându-ne pe ceea ce știm deja și începem să 
sintetizăm. Tot de la nivelul acestei sfere, putem să îi ajutăm şi pe alții 
să îşi găsească independenţa proprie, dar fără a-i subjuga. Dezechilibru 
aici, înseamnă viciul lenei. Nu cea care te face să nu te scoli din pat, ci o 
lene în sensul de autosuficiență, de mulțumire cu ceea ce am găsit şi 
utilizăm (o mare intuiție sau capacități psihice). Nu-i nimic. Dacă 
staționăm prea mult pe aici... o vom lua de la capăt, coborând în 
Malkut pentru a reînvăța discernământul. 

Energiile specifice celei de a doua chakre simbolizează în plan 
fizic toate relaţiile noastre înțelese ca fiind în esență mesageri 
spirituali. Prin intermediul acestor interacțiuni descoperim, ca într-o 
oglindă, propriile noastre calităţi și defecte și avem astfel șansa de a 
amplifica în noi ceea ce este bine şi a îndrepta ceea este rău. 

Arhanghelul pe care îl întâlnim la acest nivel este GABRIEL. 
Îngerul Adevărului şi întâiul Paznic al Paradisului. Deoarece Yesod este 
poarta către celelalte sfere ale conștiinței accesibile. Gabriel aduce 
Speranţa iar noi vom începe să înțelegem propriile motive pentru care 
o primim și s-o păstrăm în suflet, indiferent de manifestările din 
exterior. 

Ordinul Heruvimilor - îngerii Luminii şi ai Măreţiei și 
Păstrătorii Cronicilor Celeste din Paradis (cronicile akashice). Învăţând 
să îi contactăm, vom descifra aceste cronici (intuitiv). Ne vor deveni 
accesibile. Dar, dacă începe să apară acel: „EU ştiu... EU văd... EU şi iar 
EU”... (mai aud: „Oare cum de mi-a venit?” spusă cu sensul: „vezi cât de 
bună mi-s”, sau: „l-am dat niște sfaturi...” Sigur i-a dat sfaturi pe care în 
curând nu o să le dea, că nu ştie să mulțumească cui trebuie. Un pic de 
smerenie ar ajuta mai mult. Orgolioşi! oamenii devin foarte repede 
orgolioși dacă nu sunt atenți și, pierd). 

Știu că o să se întrebe unii de ce fac aceste „treceri” de la un 
sistem esoteric la altul. Pentru că este un TOT, pentru că cine a făcut 
KARUNA sau SEICHIM ARHANGELIC ș.a. va înţelege de ce. Şi această 


chakră, ca toate celelalte de altminteri, are nivele de percepții, mai 
puţin cunoscute de cei mai mulți, din această cauză. Nu ca să scriu doar 
informaţii din cultura mea generală. Repet, acțiunea energiei Reiki este 
asupra corpului fizic, emoțional, mental și spiritual. Dar aceasta nu 
înseamnă că devenim genii peste noapte sau că trebuie să se elibereze 
soclul Statuii Libertăţii pentru noi. Mentalul nostru se va dezvolta 
prin... STUDIU adică, școlărește spus: CITIT!!! Daaar... nu și luat de 
bună totul. Ci verificat. Nu teorie, ci practică. lar pentru susținerea 
efortului intelectual, vă asigur că REIKI este o cale de excepţie. Dar să 
fie şi folosită, dar și... constant. 

Manifestările în corpul uman asociate acestei sfere sunt: 
organele sexuale și inconştientul. 

Reprezentarea magică: un bărbat foarte puternic, superb, nud. 

Culoarea: citrin, pătat cu azuriu dar aceasta numai pe unul din 
planurile de manifestare, cel mai apropiat de noi. 

În Apocalipsa Sfântului loan, această chakră este cunoscută ca 
„Biserica din Smirna”. 

„Acestea zice Cel dintâi şi Cel de pe urmă, Cel care a murit care a 
înviat: Ştiu necazul tău și sărăcia ta, dar eşti bogat, și hula din partea 
celor ce zic despre ei înșiși că sunt iudei și nu sunt, ci sinagogă a 
satanei. 

Nu te teme de cele ce ai să pătimești. Că iată diavolul va să 
arunce dintre voi în temniță, ca să fiți ispitiţi, și veţi avea necaz zece 
zile. Fii credincios până la moarte şi îți voi da Cununa Vieţii”. (BIBLIA- 
Ed. Institutului Biblic şi de Misiune al Bisericii Ortodoxe Române, 
2002, pag. 1395) 

Trebuie să suferim pentru a realiza cei zece Sephiroţi în 
corpurile noastre, ca atributele lor să le integrăm armonios în 
structurile noastre. Lemniţa este coborârea din nou în primul centru 
dacă armonizarea cu noile percepții/învăţături nu a avut loc. 

Este important de reţinut că toate chakrele alcătuiesc de fapt 
întregul corp al lui KUNDALINI SHAKTI. În fiecare sunt conţinute 
diversele energii ale lui KUNDALINI. Coborârea sa în procesul de 
emanațţie şi formarea centrilor de energie duce totodată la o aparentă 
pierdere de subtilitate, devenind din ce în ce mai grosieră. Ea îşi pierde 


din puteri, impregnând centrii de forță cu elementele /energii specifice 
care reprezintă însăşi corpul său. Când ajunge în Muladhara ea devine 
cea mai grosieră și își pierde toate puterile sale subtile. Ea le va 
„recupera” când va începe urcarea din nou. Când KUNDALINI urcă, ea 
absoarbe gradat, toate energiile ce acționează în chakra la care ajunge 
şi care rămâne inactivă atunci când îl părăsește. Când KUNDALINI 
coboară din nou în centrul respectiv, acesta redevine activ, cu energiile 
şi activitățile specifice. 

Mișcările lui KUNDALINI în chakre și acțiunile ei asupra 
energiilor specifice fiecăreia, influențează mintea în întregime. Atunci 
apar în minte gânduri sau dorințe (bune sau rele) care sunt în 
conformitate cu energiile asupra cărora a acționat KUNDALINI, adică a 
ceea ce a găsit acolo. Din această cauză, trebuie să acționăm asupra 
chakrelor prin autotratament, pentru a avea suficientă energie ca 
reziduurile, în primul rând să fie înlăturate. În orice auto-tratament 
sau tratamentul asupra altei ființe, curățarea înseamnă 50 - 60%. 

Corpul subtil și cel grosier, fizic, sunt strâns legate unul de 
celălalt şi se influențează reciproc. Numărul petalelor chakrelor 
corespunde numărului de energii specifice ce acționează prin tot 
atâtea canale energetice. Forța subtilă vitală a ființei depinde de 
KUNDALINI în toate manifestările și activităţile sale, care generează 
permanent energie în Muladhara chakra. O parte a acestei energii este 
modulată printr-un complex proces în potenţial sexual creator care, în 
cazul bărbatului, rămâne în testicule. 

Întreaga lume creată s-a născut din „apa subtilă primordială”. 
Diferiţii constituenți ai corpului: nervii, fluidul limfatic, plasma 
sanguină, saliva, secreția lactată, secrețiile vaginale şi lichidul de 
lubrifiere la bărbat, apărute în timpul actului sexual, toate acestea sunt 
guvernate de energiile subtile care guvernează această chakră. 
Rinichii, glandele suprarenale, glandele bulbo-uretrale (COWPER), 
glandele vulvo-vaginale şi glanda prostată, sunt de asemenea 
guvernate de energiile subtile din această chakră. 

Activitatea armonioasă a acestui centru face ca ființa umană să 
fie atractivă, având o remarcabilă agilitate şi abilitate în menţinerea 
armoniei cu cei din jur și în cuplu, dezvoltându-și foarte mult o 
imaginație creatoare (creatori de artă, poeţi, scriitori). Persoanele 


influențate predominant de Swadhisthana Chakra sunt puternic 
impresionabile; ele posedă o imaginaţie activă și fertilă, precum și 
aptitudinea de verbalizare a percepţiilor, ceea ce le face excelente în 
profesiile de îndrumare și vindecare. 

În cazul dereglării sau perturbării activității acestui centru de 
forță, datorită slabei sale energizări sau pervertirii activității sale, 
fiinţele umane devin egoiste, invidioase, ușor iritabile, capricioase, 
caustice, despotice, orgolioase, înclinate spre degradare și abuz în 
experiențe sexuale haotice şi cu persoane sub nivelul lor, rezultând o 
rapidă vlăguire şi o îmbătrânire prematură, blazare și ofilire mult 
înainte de vreme. În cazul amplificării energiei din acest centru, rezultă 
o imaginație necontrolată, ceea ce va face ca ființa umană să ia de 
multe ori propria sa fantezie dezlănţuită ca fiind realitate, astfel că 
adevărul va fi acoperit de norii fantasmelor. 

La nivel psihic, acest centru de forță determină în ființa 
aspectele: dorința nestăvilită, imaginaţie debordantă, senzualitate, 
nevoia de a avea familie... 

Când Swadhisthana este predominantă, ființa se confruntă cu 
tendința interioară de a fuziona cu obiectele sau stările percepțţiilor 
sale. Este confruntată cu puternice ataşamente şi cu sentimentul 
totalei  identificări sau absorbției în celălalt. Ideea forță 
corespunzătoare celei de-a doua chakră este: „respectați-vă unii pe 
alții”. Ea se aplică tuturor inter-acțiunilor dintre noi şi orice formă de 
viață. Din punct de vedere spiritual, fiecare relație pe care o dezvoltăm, 
de la cea mai formală la cea mai intimă, are menirea de a ne ajuta să 
devenim mai conștienți, să evoluăm spiritual. 

La acest nivel pot surveni fenomene psihice de psihoză în masă, 
mentalul individual fuzionând aproape spontan cu mentalul celorlalte 
persoane, ascendentul fiind al celui care are mentalul cel mai puternic. 

Dezechilibrele corespondente petalelor: credulitate, suspiciune, 
dispreţ, iluzionare, cunoaștere falsă, lipsă de bun simț. Activarea 
dizarmonios excesivă a lui Swadhisthana Chakra poate avea un efect 
de „aspirare” a psihicului în jos, provocând stări de agitație și de 
confuzie mentală. 

Cel de-al doilea centru de forță, SWADHISTHANA, reprezintă 


conștiința senzuală, erotismul, imaginaţia, fiind asociat cu potenţialul 
creator. 

Energia specifică primei chakra, reprezentată de mentalitatea 
de grup, se divide în polarităţi la nivelul celui de-al doilea centru: 
feminin-masculin, bărbat-femeie. A înțelege ce presupune această 
polaritate înseamnă a înțelege mesajul transmis de acest al doilea 
nivel, că suntem atrași în anumite relații pentru a ne cunoaște pe noi 
înșine și nu pentru a domina. 


Contrariile se atrag - conform Legii rezonanțţei şi tocmai această 
lege face ca noi să atragem şi apoi să asimilăm de la ființele cu care 
suntem într-o relație, de orice tip, calitățile specifice lor, dar 
complementar/necesare, nouă. Provocarea celei de-a doua chakre este 
aceea de a învăţa să interacționăm în mod conștient cu ceilalți, aceasta 
reprezentând un mare sprijin în dezvoltarea noastră spirituală, 
trebuind să învăţăm să facem alegeri între modele pozitive și negative. 
Această alegere, în sine, este un proces de creaţie. Energia creatoare 
trebuie lăsată să se manifeste din plin aici, deoarece ea ne va scoate cu 
ușurință din rutină, închistare, limitare, fiind o formă de evoluţie. Una 
dintre lecţiile pe care trebuie să ni le asumăm este că alegerea 
reprezintă un act creator al puterii noastre spirituale, iar 
responsabilitatea acțiunilor noastre ne aparține în totalitate. 

Controlul asupra vieții noastre, se face prin îndreptarea privirii 
spre interior, nu spre exterior. Suferințele şi nemulțumirile cu care ne 
confruntăm nu sunt datorită unor circumstanţe exterioare, sociale 
nefavorabile, ci datorită propriilor noastre gânduri şi atitudini pe care 
le-am menținut de-a lungul multor altor relaţii și trăiri. La acest nivel 
trebuie să învăţăm să descoperim care sunt adevăratele motivații 
interioare, profunde, care ne determină să acționăm într-un fel sau 
altul. Aici, călătoria noastră spre desăvârşire presupune integrarea 
superioară a relațiilor noastre, pentru că altfel energia va fi perturbată, 
circulaţia ei fiind haotică, ceea ce se va manifesta și în viața noastră. 

Trebuie să facem alegeri prin care să urmărim tocmai 
transcenderea dualismului, mai ales într-o relaţie de cuplu. Cât timp ne 
focalizăm în controlarea altei persoane, noi continuăm să menţinem 
conflictele eu, dar și „în „noi înşine, ceea ce va duce la grave 
dezechilibre psihice uneori. 


Văzându-ne pe noi şi pe ceilalți într-o uniune profundă, aceasta 
ne va ajuta să ne formăm o cu totul altă idee despre viaţă, să înțelegem 
frumusețea unei relații fără dependențe, fără reproşuri inutile dar și să 
avem o atitudine de discernământ, atunci când se impune, fără a fi 
afectaţi emoțional. 

Caracteristica acestui centru de forță este exprimată prin nevoia 
de a avea o familie, aceasta la nivel uman, social... Spre deosebire de 
primul centru de forță, unde primordială era lupta pentru 
supraviețuire a individului şi a grupului, aici accentul se pune pe 
perpetuarea speciei, ca un prim aspect. 

La acest nivel apare dorința sexuală creatoare. Aici sexualitatea 
este un mod de exprimare, care determină și ușurința de a relaționa cu 
fiinţele din jurul nostru. Dar se impune un control al acestei energii 
care altfel ne va duce spre dependențe din care cu greu se iese. Focul 
lui Kundalini ne va arde propria ființă, atât timp cât va rămâne aici şi 
ne vom manifesta pârlind în jur dar și pe noi înșine. Așa se crează acele 
scenarii de dependenţă, de nevoie absolută de celălalt. O slabă 
energizare a acestei chakre se va restabili prin aplicarea lui CKR iar în 
cazul unei funcționări în exces, normalizarea se va face prin curăţare și 
armonizarea cu SHK sau alte simboluri care reprezintă dualitatea ca 
întreg, a ființei noastre. 


Manipura chakra 


Acesta este cel de-al treilea centru localizat în zona ombilicului. 
Este centrul elementului subtil FOC. În el operează zece feluri de 
energii subtile care sunt transmise către întreg corpul ființei prin zece 
nadisuri. 


Simţ: Văz 

Organ: Ochi 

Subordonare în corp: Spatele inferior, cavitatea abdominală, 
sistemul digestiv, ficat, splină, pancreas, sistemul neurovegetativ. 

Glande/hormoni, subordonate: Pancreas, insulină 

Cromoterapie: Galben până la auriu 

Fonoterapie: - Vocală „o” deschis 


— Notă: Mi 

— Silabă: RAM 

Meloterapie: Ritmuri înfocate, muzică orchestrală. 

Aromoterapie: Lavandă, rozmarin, bergamote 

Cristaloterapie: Ochi de tigru, chihlimbar, topaz nobil (auriu), 
Citrină 

Naturoterapie: lumina soarelui de prânz, câmp de rapiță înflorit, 
cereale coapte, floarea soarelui 

Această  chakră este centrul telepatic sau CREIERUL 
EMOŢIILOR. Undele mentale ale persoanelor care se gândesc la noi 
ajung la Plexul Solar și apoi pleacă spre Creierul nostru „de sus”. Deci 
este „Antena noastră Receptoare”. 

Manipura preia Forţele Solare şi cu ele hrănește toate plexurile. 
Când ea se trezeşte, face să intre în funcțiune plexurile hepatic şi 
splenic. 

La nivel psihic controlează voinţa, ego-ul, individualitatea, 
expansivitatea, puterea, stăpânirea de sine (autocontrolul), inteligența 
practică. 

În Apocalipsă este Biserica din Pergam, care este avertizată 
astfel: 

„Acestea zice cel ce are sabia ascuţită pe amândouă părțile; 

Știu unde sălășluiești, unde este scaunul satanei; și ţii numele 
meu şi n-ai tăgăduit credința Mea, în zilele lui Antipa, martorul Meu cel 
credincios, care a fost ucis la voi, unde locuiește satana. 

Pocăiește-te deci, iar de nu, vin la tine curând şi voi face cu ei 
război, cu sabia gurii mele”, (BIBLIA, pag. 1395) 

Plexul Solar este sediul lui Satan (corp Lunar, Astral inferior). 
De aici ne vin poftele de a consuma carne, de a bea alcool, de a fuma, de 
a ne droga. Pentru a-i hrăni pe „alţii”. În el păstrăm moştenirea 
ancestrală a josnicelor pasiuni, care vor determina personalități 
perverse, manifestate de-a lungul vieţii. 

„Până când nu veți fi ca nişte copii, nu veţi intra în Împărăția 
Cerurilor”. Satan se hrăneşte cu poftele şi pasiunile noastre, devenim 
sursele de alimentare. 


„Forța subtilă foc” din acest centru (lăsată de KUNDALINI la 
coborâre, să nu uităm acest aspect), ţine în viață și vitalizează întreg 
sistemul corp. Când acest „foc intern” nu mai radiază, când căldura lui 
nu mai pătrunde în toate sistemele, viața se va stinge în cel mai scurt 
timp, totul fiind ireversibil. 

Puterea de stăpânire asupra lumii în care te manifeşti este atât 
de mare pe cât de mare este puterea ta de a te stăpâni pe tine însuți. 

Forța subtilă a focului acționează și controlează: splina, 
stomacul, ficatul şi pancreasul, prin centri subtili, secundari ai 
glandelor mai mici, răspândite de-a lungul intestinelor şi în regiunea 
stomacului (glanda pilorică) și care produc necesarele sucuri digestive. 
Secreţiile interne generate de acest teribil foc, au aceeași putere de 
consum sau de ardere întocmai ca acizii puternici: acidul azotic, acidul 
clorhidric, acidul sulfuric, așa cum sunt cunoscuţi din chimie. Forţa 
subtilă foc din ființă produce deci „suc-foc” sau acidul absolut necesar 
proceselor de digestie prin intermediul grupului de glande, veritabile 
uzine producătoare ale secreţiilor vieţii: suc digestiv, bilă sau fluid 
acid. 

Ființele umane care prezintă o trezire și o energizare 
armonioasă a acestui centru, sunt fascinante toate, viguroase, 
perseverente, au o voinţă uriaşă, sunt mereu neobosite şi par că au un 
veşnic optimism. Au o capacitate imensă pentru a conduce masele și 
dețin o influență hipnotică, ființe înzestrate cu o putere charismatică 
ieşită din comun. Aceste ființe sesizează ușor ceea ce este autentic și de 
valoare. Fiinţa este tenace în tot ceea ce întreprinde, având o mare 
voință. Are o vitalitate dinamică, ajutând-o să depășească orice 
obstacole. 

Când activitatea acestui centru este dereglată sau energia este 
diminuată se constată devieri comportamentale grave, severe, ființa 
abuzând de vigoarea sa naturală și de energia ei sexuală pentru 
satisfacerea poftelor lacom, pervers sau devenind conducători de 
revolte antisociale, arătând o dorință de mărire nejustificată. Orgoliul 
unor asemenea fiinţe avide de putere atinge cote atât de înalte încât 
îndepărtează pe toți cei apropiaţi de ei (familie, prieteni). Sunt cei care 
suferă de ulcer gastric sau duodenal, tulburări hepatice sau tensiune 
arterială. 


Centrului Manipura Chakra îi corespund, conform celor zece 
petale: rușinea, înșelăciunea, gelozia, dorința, pasivitatea, tristețea, 
mondenitatea, ignoranţa, aversiunea şi frica. 

În cazul în care KUNDALINI acționează cu preponderență la 
nivelul primilor trei centri iar aceste energii sunt dezechilibrate din 
cauza nepăsării noastre, acestea vor deveni și mai accentuate dacă ne 
vom „juca” dorindu-ne ascensionarea lui KUNDALINI cu orice preţ, un 
preț greu de plătit, plătit de mulţi, dar neștiind din care cauză. Așa se 
observă că mintea nu este eliberată de sclavia simțurilor și de 
atașamentul față de aspectele materiale. Pentru că mentalul este 
„bruiat”, nepurificat, energia va avea urcări şi căderi repetate, va oscila 
mereu în ceea ce face, deoarece nu are suficient discernământ spiritual 
pentru a se orienta definitiv spre cunoaşterea și afirmarea /aplicarea 
legilor și principiilor care stau la baza Creaţiei Divine. 


Sufletul pereche 


O trecere halucinantă... Cum aş putea să descriu ceea ce 
simt? 

Bună dimineaţa, Soare! 

Bună dimineaţa, Primăvară a sufletului meu! 

Bun venit, lubire, lacrimă de stea! 

Cândva... tare de demult, când eram încă formaţi din Lumină, 
când ne era ușor să fim unul, când iubirea însemna să ne contopim 
într-o unică vibraţie, totală și perfectă, am trăit clipa separării, a 
despărțirii. 

Urmăream uimită cum TU te transformai într-o vibraţie 
necunoscută mie, care te făcea să dispari uşor şi simplu, parcă cu 
fiecare respirație a mea. Am încetat să mai respir, pentru a te mai 
vedea, pentru a-ți întârzia plecarea, care înțelegeam că este definitivă. 
Am cunoscut atunci, pentru prima dată, ce este disperarea, care mă 
cuprindea cu gheare de foc, gheare uscate și negre ca tenebrele 
înfricoșătoare. Mă priveam pe mine însămi, cum Lumina mea, se 
transformă în întuneric, nu în afară, ci numai înăuntrul meu. Cum, 
rubinul de foc, curat și pur al inimii, care strălucea precum inimă 


Creatorului, se strânge dureros înăuntrul meu și devine o inimă, opacă 
şi închisă în ea însăși. Acolo, pentru ultima oară, am absorbit imaginea 
TA, pentru a rămâne, în veșnicie cu mine. 

Am rămas, sărman stâlp de lumină, străină de locurile care 
deveniseră și ele întunecate. Simţeam cum crește în mine o forță 
cotropitoare, mai puternică decât tot ceea ce simțisem până atunci: 
URA! 

Şi am strigat către EL, cel din care ne desprinsesem: „TE urăsc! 
Mă dezic de TINE pentru că m-ai aruncat în Haosul întunecat! pentru 
că mi l-ai luat fără ca măcar să ştiu, fără a-mi spune niciunul nimic. 
Sunteţi amândoi, cruzi şi laşi. Am să rămân aici şi am să mă răzbun pe 
toată Creaţia TA!!! EL a plecat, fără a-mi spune pentru că TU ai vrut 
așa!!!” 

Iar Ura şi Mânia din mine s-au transformat în forţe teribile care 
au cuprins totul în jur. Pătrundea în fiecare ființă, a căror mirare, că 
ceva nou vine, pătrunde în ele, le lăsa la voia mea. Și voia mea era de a 
cotropi totul, pentru a distruge Creaţia LUI, cel care îmi luase Lumina, 
lăsându-mă ființă firavă şi neștiutoare, la cheremul forţelor 
întunericului, demonice. 

Am rămas pe această planetă, transformată în durere și ură, în 
negare față de TINE şi de EL. Nici nu încercam să înțeleg de ce mi l-ai 
luat, de ce ne-ai separat, de ce pe EL l-ai chemat la TINE, iar pe mine m- 
ai lăsat aici, m-ai părăsit. lar EL... să plece fără un cuvânt, fără un gest; 
doar ochii care se adânciseră în mine, îi mai vedeam, doar de ei, îmi 
mai aminteam în toate viețile pe care le-am trăit de atunci, aici, pe 
această Planetă Albastră. 

Ochii pe care am început să-i caut cu o disperare care cutremura 
totul în cale. 

Ochii care mai năşteau în mine amintiri vagi şi de care treptat, a 
început să-mi fie dor. 

Ochii care m-au făcut, într-un târziu, să-mi ridic privirea la stele, 
la cer, la EL, în multele vieţi trăite aici. 

Şi, de acolo, prima dată, am auzit spunându-mi că ţi-e dor de 
mine, că și TU m-ai căutat printre eoni, că şi TU m-ai crezut pierdută 
prin veșnicia LUI. Uneori înțelegeam mai bine, alteori şoapta TA era ca 


un susur prea îndepărtat, pentru a o mai desluși. 

Uneori, credeam că te-am găsit în vreo altă ființă şi ea căutând la 
rândul ei. Îi priveam ochii mereu și mereu, până vedeam că nu eşti TU. 
Atunci, o distrugeam sau eram distrusă, fără pic de milă din partea 
amândurora. 

Și, am învăţat și această ARTĂ teribilă, a distrugerii fără milă şi 
total. Dar, nu găseam nicio satisfacție în mine, nu puteam să umplu 
golul hâd și negru, cu nimic. Făceam răul și mai rău și tot nu-mi 
ajungea. Am învăţat să creez ura jurul meu și să-i învăţ și pe alții. Am 
distrus vieți şi am secerat capete ca pe spicele de grâu, care se unduiau 
fără teamă, sub mâinile mele. Doar ele îmi plăceau, doar ele mai 
potoleau mânia mea. 

lar ochii tăi mă urmăreau mereu, până când, într-un târziu, i-am 
auzit şoptindu-mi într-una: „Mi-e dor de tine! Am să vin! Redevii 
Lumină!!!” 

lar într-o zi, mi-am tăiat sufletul într-un ciob de amintire și am 
cunoscut prima LACRIMĂ a lui, care a picurat pe inima mea înroșind-o. 

Acea clipă, a redeschis rubinul amintirii din sufletul meu... a 
amintirii când eram Lumină, două aripi care contopeau doi coborâtori 
din stele. 

Şi, viață după viață, an după an, clipă după clipă, lacrima din 
colțul ochiului unui înger care și-a pierdut o aripă, mi-a umplut ochii 
sufletului cu amintirea TA! 

Râsul meu de acum sparge clepsidra timpului... 

Am învățat bucuria râsului, cu lacrimile curgând, alunecări de 
curcubeie, spre inima mea. S-au născut linii de Lumină înspre 
adâncurile cotropite de întuneric. DEZICEREA DE DUMNEZEU a fost 
căderea și pierderea pe aici. 

Regăsirea sufletelor se face tot prin EL. 

Dumnezeu se cunoaşte pe El prin noi, ceea ce învăţăm fiind 
ofranda pe care l-o dăruim. Dar... pentru ca această ofrandă să ajungă 
la EL, NOI trebuie să ne înălțăm, ca să stăm față în față când îi oferim 
Darul cunoașterii noastre. 

Cine sunt??? 


Anahata chakra 


Este al patrulea centru de forță, localizat în zona plexului 
cardiac. In acest centru de foc sunt douăsprezece energii subtile legate 
de douăsprezece canale energetice. Este centrul elementului subtil 
AER. 

Simţ: Pipăit 

Organ: Piele 

Element subordonat: Aer 

Subordonare în corp: spatele superior, inima, cavitatea toracică, 
plămâni inferiori, sistemul circulator, piele, mâini 

Glande/hormoni, subordonate: Timus, hormon timian 

Cromoterapie: Verde, roz 

Fonoterapie: - Vocală: „a”. 

— Notă: Fa 

— Acord: Fa major 

— Silabă: YAM 

Meloterapie: Muzică clasică, muzică sacră 

Aromoterapie: trandafiri 

Cristaloterapie: Smarald, jad (verde), cuarț trandafiriu (roz), 
turmalină roz, kunzit 

Naturoterapie: Natura virgină, Pajiște înflorită, cer trandafiriu 

Apocalipsa numește această Chakră: BISERICA DIN TIATIRA. 

„Acestea zice Fiul lui Dumnezeu ai Cărui ochi sunt ca para 
focului și picioarele asemenea aramei strălucitoare: Știu faptele tale şi 
dragostea și credinţa și slujirea şi răbdarea ta şi știu că faptele tale cele 
de pe urmă sunt mai multe decât cele dintâi. 

Și voi da vouă și celorlalți din Tiatira câţi nu au învățăturile 
acestea, ca unii care nu au cunoscut adâncurile satanei, după cum spun 
ei, vă zic: nu pun peste voi altă greutate. 

Însă ceea ce aveţi, ţineţi până voi veni. 

Şi celui ce biruiește şi celui ce păzeşte până la capăt faptele 
Mele, îi voi da lui stăpânire peste neamuri. 

Și le va păstori pe ele cu toiag de fier şi ca pe vasele olarului le 


va sfărâma, precum și eu am luat putere de la Tatăl Meu. 

Şi-i voi da lui steaua de dimineaţă”. 

(BIBLIA. pag 1395 - 1306) 

Nu-i mai trebuie nimănui alte greutăți decât cele din... chakra 
Manipura, unde Satana ne poate stăpâni pentru multe timpuri. Dacă 
avem credință şi dragoste, smerenie și răbdare toate ne vor fi 
răsplătite datorită „toiagului de fier” (energiei puternice) care va 
sparge vasele (va curăța şi disipa dizarmoniile din chakrele 
anterioare). 

Centrul secret al inimii corespunde unui punct focar situat la 
mijlocul distanţei dintre sâni precum şi proiecției acestuia la nivelul 
coloanei vertebrale. Aici sunt integrate unele impulsuri de bază, 
precum şi cele mai elevate aspirații, ANAHATA CHAKRA este 
reprezentată în multe tradiții prin steaua cu șase colțuri, integrarea 
aspectelor superioare şi inferioare ale naturii umane într-o nouă stare 
de unitate. Unind cele de sus cu cele de jos, partea stângă (aspectul 
receptiv, pasiv, feminin) cu partea dreaptă (aspectul emisiv, activ, 
masculin), se formează o cruce cu axul la nivelul lui Anahata, care 
reprezintă centrul de integrare a tuturor acestor polarități. 

Prin acest centru, imaginile, cuvintele şi sunetele se transformă 
în senzații. 

Rolul chakrei inimii este unificarea prin iubire. Acesta este 
nivelul Frumuseţii: soarele strălucitor din fiecare dintre noi, se află 
aici. Aici putem atinge centrul christic din fiecare din noi, locul unde se 
află Hristos. 

Aici vom înţelege misterul sacrificiului, dar vom avea și viziunea 
asupra armoniei lucrurilor, a unui Univers plin de măreţia Creaţiei Lui. 
De abia acum vom începe să lucrăm conștienți pentru evoluția 
sufletelor noastre. Vom vedea frumuseţea aflată în toţi ceilalți, 
indiferent de percepțiile neplăcute sau dezavantajoase date de ochii 
fizici. Percepem frumusețea minunată din noi și din ceilalți, din toate 
lucrurile. În momentele de cumpănă, viziunea interioară a acestui 
centru, ne va lumina spre Calea dreaptă a iubirii divine. 

Aici, locuieşte copilul divin din fiecare dintre noi, acel copil care 
este chemat de lisus, să intre în Împărăţia Cerurilor. 


Vom înţelege că divinitatea lucrează prin intermediul minţii 
noastre dacă i se permite să o facă, dată de puritatea mentalului 
nostru. 

Rafael este Arhanghelul care operează la acest nivel. El este 
îngerul Strălucirii, Frumuseţii, Vindecării şi al Vieţii. El este 
Vindecătorul trimis de Dumnezeu pentru a ne ajuta în canalizarea 
oricărui tip de energie vindecătoare, pe care noi trebuie să fim 
conştienţi că o dorim cu ardoare în viaţa noastră, altminteri ea nu se va 
manifesta. Energia răspunde ordinelor gândirii, aşa că dacă o vom 
imagina şi ne vom concentra asupra ei, energia se va manifesta. Dacă 
vom solicita ajutor, îl vom primi în conformitate cu solicitarea clară. 

Îi spusesem unei Doamne, să se roage la Arhanghelul Rafael 
pentru sănătatea copilului. „Da, da, mă rog! Dar, ceva nu era în regulă. 
„Cum te rogi?” și din aproape în aproape, am aflat că Arhanghelul era... 
ocupat! Merită să fii terapeut! Nu „îndrăznise” să se roage. Începuseră 
gândurile: „Că se roagă multă lume la el, că trebuie să rezolve cazurile 
mai grele, aşa că ea mai poate avea răbdare!”... Parcă se trecuse pe lista 
de așteptare de la Primărie. Avem nevoie de o reprezentare, dar 
Arhanghelul este o energie colosală care cuprinde ceva mai mult spațiu 
decât al Pământului sau al sistemului solar. Are anumite coordonate de 
vibraţie, este adevărat, date de EI, dar are forță vindecătoare pentru 
noi toţi. Doar gândindu-ne la el, ne şi racordăm la energia lui 
vindecătoare. lar cu cât gândul este mai intens și clar și susținut, cu 
atât vom deveni mai racordaţi la acea energie care se va „cobori” în 
noi. Spunem „cobori” dar ea ESTE prezentă deja, noi trebuind să fim 
pregătiți să o primim. Ei, aceste energii celeste, ne dau nouă multă 
bătaie de cap. Dar, dacă ne dezbrăcăm de haina fizică, celelalte corpuri 
energetice, („omul este făcut din fragmente de cosmos, iar prin moarte 
(inițiatică-n.a.) asemănătorul se întoarce la asemănător” - Heraclit) ce 
rămâne? Strălucirea divină a unei steluțe de lumină, care este sufletul 
nostru. Nu spun că nu există sfinți sau entităţi înalte de lumină. Există, 
dar nu neapărat cu platoșă şi cizme sau robe multicolore, având paloșe 
ca pe timpul lui Ştefan cel Mare. Mai modern sunt acele lasere din 
Războiul Lumilor, cu gendai. 

Când KUNDALINI ascensionează în centrul de forță ANAHATA, 
vor apare diferite viziuni de natură spirituală. Se pot vedea diferite 


imagini luminoase în timpul meditaţiilor sau chiar spontan, fiind într-o 
stare mentală obișnuită. 

Apar diferite lumini strălucitoare asemeni fulgerelor, sau sclipiri 
ale pietrelor prețioase, sau lumină argintie ca a lunii, sau mingi de foc 
care par a se plimba prin raza vizuală. Unii văd /percep, entități divine 
aşa cum au fost ele create în fiecare cultură, cu care ei rezonează cel 
mai mult. 

De asemenea pot fi auzite anumite sunete subtile care sunt 
emise dintr-un plan Macrocosmic divin și a căror rezonator este numai 
chakra ANAHATA: murmurul îndepărtat al oceanului, revărsarea unui 
râu de munte, sunetul unei tobe, clinchetul unor clopoței, dangătul 
molcom și prelung al unui clopot sau pot fi asemeni sunetului unui 
flaut, lăută, zumzăitul unui roi de albine. 

Prin auzirea sunetelor primordiale sau prin vederea imaginilor 
nu am realizat ceva în mod special, aşa cum sunt mulți tentaţi să o facă. 
Să zicem că sunt doar încurajări care ni se oferă pe calea pe care 
suntem. Putem deveni mai încrezători în noi, asta da, și așa, putem 
persevera cu mai multă ardoare pentru a ajunge la scopul dorit. Dar 
dacă mintea noastră slabă ne domină, rămânem cantonațţi în aceste 
percepții, făcându-ne nu numai nouă un deserviciu dar și celor din jur. 

lar în inimă avem sufletul, Sinele Suprem Individual, JIVATMA. 

Este extrem de interesant modul original în care Valentina 
Gârlea, celebra clarvăzătoare de la lași, vede sufletul omului: în dreptul 
inimii - dar lateral ei - ea percepe o floare (de la crin, trandafir, până la 
ciumăfaie şi ciulin) a cărei specie, formă, culoare este un fel de unicat, 
strâns legat de caracterul şi de nivelul de evoluţie spirituală al fiecărei 
persoane în parte. „Floarea” şi „tulpina” percepute curent de Valentina, 
sunt niște imagini simbolice, așa cum îi apar ei toate informațiile. 

În legătură cu această stranie „problemă a florii”, foarte ciudată 
este şi o anumită menţiune pe care ea a făcut-o în unele discuții: în 
diverse situaţii, „floarea se ascunde în spatele inimii” pentru a nu mai fi 
văzută şi investigată... „Florile” atât de diferite pe care Valentina le 
vede în zona inimii, deşi sunt imagini simbolice, reprezintă totuși o 
realitate fundamentală, atât de puţin cunoscută și neînțeleasă în 
profunda ei importanţă dar a căror cărei cunoaştere ne-ar descifra 


Taina după care tânjim cu ardoare. 

Iniţiaţii și clarvăzătorii cunosc existența, în zona respectivă a 
pieptului, a celei mai importante părți a ființei umane, din cele mai 
străvechi timpuri. Iniţiatul indian Swami Nărâyanananda scrie despre 
această cunoaștere din vechime: 

„JIVATMA (Sinele Suprem Individual) se regăseşte în toate 
creaturile animate. Sediul său este centrul inimii. Dar această inimă nu 
este inima trupului fizic, ci este cea spirituală, care se află în partea 
dreaptă a pieptului, plasată la cinci centimetri deasupra cavităţii inimii 
şi puţin sub sânul drept. Acesta este sediul inimii spirituale. Nu se 
poate preciza nicio mărime sau formă a inimii spirituale sau a lui 
JIVATMA. El poate fi perceput doar sub forma unei lumini 
atotcuprinzătoare, împrăştiindu-se brusc și iradiind dintr-un singur 
punct. Acest punct este inima spirituală și sediul lui JIVATMA. Când 
puritatea minţii este obținută, când mintea este calmată și liniştită, 
liberă de orice dorinţe, se poate percepe JIVATMA în inima spirituală. 
Este tot astfel cum lumina soarelui cade pe un lac, dar cineva observă 
doar reflexia soarelui într-un punct particular. Tot astfel JIVATMA 
(Sinele Suprem individual) este perceput ca o reflexie a Sinelui Suprem 
Absolut (ATMAN), ce se oglindește în inima spirituală. JIVATMA poate 
fi perceput în cursul meditaţiei profunde, în inima spirituală”. (Swami 
Nărâyanananda - „KUNDALINI SHAKTI - Energia primordială din 
interiorul ființei umane” Ed. Anandakali - 1994, pag. 25) 

Deci, așa cum mai spun în altă parte, avem ceva de foarte mare 
preţ: sufletul. Mare sau mic, negru sau alb, vrem sau nu vrem, el există. 

Prin Reiki, am înţeles/ am simţit, ce înseamnă să nu-l ai, să-l 
pierzi sau să-l dai de pomană. 

Șamanii au tehnici speciale de recuperare a sufletului. lar, mai 
aproape de noi, pe piaţa spirituală de oferte, au apărut: recuperatorii 
de suflete. Ce te faci când preoții şi călugării te încredinţează că nimeni 
nu te mai poate salva? Pentru că sunt din ce în ce mai puţini care au 
cunoaştere și curaj să se ducă după sufletul oilor păstorite de ei, prin 
străfundurile iadurilor. Rugăciunile și slujbele întăresc sufletele 
slăbite, le vindecă pe cele rănite, salvează, cu un cuvânt, dar pe cele 
„plecate”, furate prin diverse metode nu mai știu cum sau nu vor să o 
facă. 


„Pentru că o dată ce te lupţi cu diavolul și-l învingi, acesta nu te 
mai slăbeşte şi te atacă mereu. Şi mai ales îi atacă pe cei dragi ție. De 
aceea, recuperatorii de suflete nu trebuie să aibă familie, altfel vor fi 
slabi în fața duşmanului cel veşnic”, spune un recuperator de suflete. 

„Cei care au încălcat această regulă nescrisă au fost pedepsiţi să- 
i vadă distruși pe cei dragi lor, fără ca ei să-i poată apăra”. 

Ajungem după Iniţierile în Reiki Usui și Karuna să știm cum să 
salvăm suflete. Măcar de am face-o constant pentru noi înșine, cu al 
nostru. Marea majoritate nu o fac. Sau... doar ocazional. Las că și eu am 
făcut la fel, aşa că, să nu se înţeleagă că nu ştiu despre ce este vorba. 
„Uităm” foarte repede, asta e. Că suntem „ajutaţi” să uităm, este la fel 
de adevărat. Fără suflet nu mai știm cine suntem, nu mai avem vlagă și 
încredere în noi. lar toate merg de parcă noi nu am fi prin preajmă; ne 
depăşeşte orice situație. 

La un moment dat, văzând că încă nu am atâta discernământ de 
a nu-l pierde pe te miri ce, după ce sigilam procesul de aducere, 
puneam fâșii de lumină deasupra. M-am simțit mai în siguranță. Cu 
timpul, învăţăm să nu-l mai dăm oricui şi oricum. 

În toate Scrierile Sacre vom găsi indicaţii despre suflet sau 
despre o „Cameră secretă a inimii” (Tora). Dar şi știința începe 
„cercetarea” asupra acestei cunoașteri. La „Institutul Heart Math” din 
Boulder Creek, California, asociat cu Universitatea Stanford, s-au pus 
în evidenţă informaţii mai mult decât uluitoare. 

Acest centru al inimii radiază puternic în exterior. Și s-a 
descoperit că inima are un creier propriu. Unul adevărat cu neuroni la 
fel de reali că ai creierului atât de cunoscut din cutia craniană. Acesta 
este mult mai mic, are doar patruzeci de mii de celule, dar, este tot 
ceea ce are nevoie inima pentru a funcționa. Oare? Oare numai pentru 
atât? Oricum, uite o validare a ceea ce tot s-a numit: „inteligența 
inimii”. S-a demonstrat așa că inima umană generează un câmp 
energetic cu mult mai mare și puternic decât al oricărui alt organ din 
propriul corp, inclusiv al creierului din craniu. Acest câmp 
electromagnetic are cu un diametru de doi-trei metri, cu axa centrată 
în inimă. Forma sa seamănă cu a unei gogoşi, dintr-un tor, care este 
considerat forma principală a universului. 


Deci, din Spaţiul Sacru al inimii se formează un câmp 
electromagnetic toroidal care conţine în interior un alt câmp toroidal 
mai mic, ambele având aceeași axă. 

Ambele toruri au mare importanţă în cunoașterea proprie, prin 
meditaţie. 

Cine a citit cartea „Spaţiul sacru al inimii” a lui Drunvalo 
Melchizedek știe despre ce vorbesc. (Editura For you - 2005). 

Aşa cum sunt create cele două toruri, la fel în Spaţiul Sacru mare 
al inimii, mai există unul, mult mai mic. În chirurgia cardiovasculară se 
ştie că există un punct al inimii care nu trebuie atins niciodată, altfel 
decesul este instantaneu, fără nicio şansă ca persoana să fie 
resuscitată, în vreun fel. 

Locul sufletului, a Sinelui Suprem Individual? Cine va intra în 
acest loc, va şti cu siguranţă. Prin acest centru, noi putem intra în 
legătură cu partea universală a sufletului nostru, cu scânteia divină din 
noi, cum ne-am obişnuit să îi spunem. Ea realmente există. 

ANAHATA CHAKRA are un rol important în acuitatea 
percepţiilor care se vor manifesta odată cu deschiderea celui de al 
treilea ochi. Pentru că numai odată cu dezvoltarea chakrei inimii se vor 
dezvolta și capacităţile superioare ale chakrei frontale. 

Numai atunci când chakra inimii este armonioasă făcând 
legătura între chakrele de deasupra și cele de dedesubt, noi devenim 
canale ale iubirii divine. Energia (electromagnetică, care am văzut că 
realmente există) inimii va transforma lumea, unind oamenii din jur, 
vindecându-i. Aşa vom radia o imensă căldură naturală spre cei din jur, 
în inimile lor. Așa „cuanta de iubire” din noi va influența energetic și 
inimile semenilor. Sentimentele ne vor fi eliberate de orice tumult 
interior, de conflicte, de îndoieli, de bănuieli... Vom trăi o stare de 
plenitudine. Pe care o vom pierde din când în când, dar avem un ajutor 
nepreţuit în a ști să lucrăm cu noi înșine. 

Iubirea inimii dă o mare acuitate percepţiilor, astfel că toate 
fenomenele, de la toate nivelurile creației vor fi percepute drept ceea 
ce sunt, jocul separării în care suntem angrenațţi de la începuturi, jocul 
cosmic al despărțirii şi re-întâlnirii, dar în care vom vedea armonia 
divină de reîntregire. Toţi am trăit separarea de divin ca pe o imensă 


durere, aşa apărând dorul de reunire cu divinitatea. De fapt, tocmai 
datorită acestei separări, am cunoscut conștient, pe deplin, iubirea 
pentru Dumnezeu ca pe o bucurie nemărginită a întregii fiinţe. Așa 
descoperim că întreaga creaţie trăiește în inima noastră. Începi să 
celebrezi acest lucru. 


Funcționarea redusă a chakrei inimii ne face vulnerabili, 
dependenţi de simpatia şi dragostea altora. Noi spunem că ne „doare 
sufletul”. Sufletul nu doare, ci doar un sentiment pe care ni-l asumăm 
ca fiind dureros. Dacă suntem respinși, gata, suntem răniți, ne 
retragem tocmai ceea ce am trebui să dăruim: iubirea. lar persoana 
cealaltă devine dintr-odată, extrem de importantă. lar tu devii trist şi 
de-primat, te retragi în singurătate autoimpusă, nu mai ai curaj de 
teama unei noi decepții. Tristețe, dezechilibru, depresie. Unii încearcă 
să se transforme în persoane joviale, cordi-ale, mimează. Atenţie! 
Inima „emite”, „radiază” nu veţi minţi pe nimeni, doar pe voi înşivă. 

Unii îşi propun să fie mereu în slujba celorlalți, pentru a scăpa 
de ei înșiși. De unde să dai, dacă tu nu ai nici pentru tine?! Dacă tu de 
abia întrezăreşti o undă de iubire, insuficientă și pentru tine. Dar, 
aşteaptă laude de la ceilalți, sau încep singuri să se laude. Alţii, nu sunt 
capabili să primească iubire. Gesturi, cuvinte de tandreţe, pentru ei 
sunt corvoadă. Puţini, dar sunt şi din aceştia. Pentru ei totul este 
mental, catalogat, pus la punct. 

Trebuie să avem grijă de Sufletul din noi, să conştientizăm că îl 
avem. Să îl privim ca pe o minune şi ca pe o Taină. Atunci, ni se va 
dezvălui. 


În ortodoxie am găsit multe răspunsuri, care au devenit 
lămuritoare pentru ceea ce înțelesesem până atunci. 

„Nefiind din natura generală, sufletul nu poate dispărea în ea, 
odată cu dizolvarea trupului individual. Sufletul este produsul 
Spiritului conștient etern, Care, gândind principiile raţionale ale 
materiei şi plasticizându-le, aduce la existență în fața acestor principii 
plasticizate, dar legat de ele, un suflet conştient, după chipul Lui, suflet 
care să gândească aceste principii şi să spiritualizeze realitatea 
materială în care ele sunt întipărite prin unirea cu Spiritul conștient 
etern. 


El este făcut să ridice principiile raționale ale lucrurilor la 
unirea lor cu principiile eterne ale lumii gândite de Dumnezeu, într-un 
dialog, de cunoaștere și de conlucrare cu EI”. („Teologia Dogmatică 
Ortodoxă”, - Preot Profesor Dumitru Stăniloaie, Ed. Institutului Biblic 
şi de Misiune al Bisericii Ortodoxe Române, pag. 393). 

„Acest chip creat al Spiritului conştient etern nu mai e adus la 
existență ca o raționalitate plasticizată generală, gândită, ci ca un 
factor care el însuși se gândește pe sine și toate celelalte, asemenea 
Logosului. Se produce aici o întrerupere în acțiunea creatoare a 
Spiritului conștient etern. Sufletul conştient nu mai e adus la existență 
prin simpla gândire şi poruncă a Spiritului creator, ci, având de la 
început caracter de subiect, e chemat la existenţă, printr-un fel de 
reduplicare a spiritului creator pe plan creat. 

Spiritul conştient suprem vorbește cu spiritul conștient 
creat ca şi cu un fel de alter ego, dar creat”. (idem pag 393) 

A trebuit să caut definiții pentru a înțelege ceea ce este în mine, 
în inima mea, pentru că doar așa partea spirituală a ei a devenit 
relevată puterii mele de înțelegere. 

Tot în ortodoxie am găsit ceea ce am căutat cu atâta ardoare. 
„Teologia Dogmatică Ortodoxă” a părintelui Stăni-loaie a devenit una 
dintre cărțile de căpătâi! 

„Creaţia ajunge astfel la starea de organizare comple-xă, 
apropiată celei a trupului adecvat sufletului conștient adus la existență 
de Spiritul conștient suprem. Atunci, sufletul conștient e adus la 
existență prin actul special creator şi inițiator al dialogului Logosului 
cu el. 

Scopul creaţiei se împlineşte astfel prin aducerea la existență a 
persoanei conștiente create, pentru că și Creatorul este Persoană şi 
pentru că creația are ca scop realizarea unui dialog între Persoana 
supremă şi persoanele create” (idem. Pag 394). 

Deci, mari Taine ne aşteaptă să descoperim atunci când 
ajungem să lucrăm cu acest centru de forță, ANAHATA CHAKRA. 


Vishuddha chakra 


Al cincilea centru de forță este localizat în regiunea gâtului, la 
baza acestuia. Reprezintă conștiința pură, creativitatea, este sălașul 
sunetului, al viselor, simbolul purității. La nivel psihic guvernează 
exprimarea, inspiraţia în vorbire, elocvenţa, sesizarea modelelor 
arhetipale, trezirea intuiției. Acest centru subtil este foarte strâns legat 
de sentimentul de acceptare, de receptivitate superioară, de protecție 
subtilă. 

Are şaisprezece petale, deci acționează şaisprezece energii prin 
cele șaisprezece nadisuri care fac legătura cu corpul. 

Simţ: auz 

Organ: ureche 

Element subordonat: eter (Akasha) 

Subordonare în corp: Tiroidă, paratiroidă 

Glande/hormin subordonate: Tiroxina 

Cromoterapie: Azuriu 

Fonoterapie: - vocală „e”. 

— Notă: Sol 

— Acord: Sol major 

— Silabă: HAM 

Meloterapie: Muzică cu tonuri înalte, dansuri sacre şi meditative 

Aromoterapie: Salvie, eucalipt 

Cristaloterapie: Acvamarin, turcoaz, calcedonie 

Naturoterapie: cer albastru reflectat într-o apă, valuri-le mării. 

În chakra gâtului se află centrul capacității de comunicare, de 
expresivitate, de inspirație umană. Ea corespunde unei alte mici 
chakre aflată la ceafă, care are deschiderea conului spe spate, ca de 
altfel toate celelalte chakre, în afară de Muladhara și Sahasrara. 

Toate „posibilitățile” miraculoase, harurile, „puterile” numite de 
orientali siddhi sunt legate de activarea chakrei gâtului, mai exact de 
domeniul celui de al cincilea element subtil, Akasha (eterul subtil). 

Efectele meditaţiei asupra lui Vishuddha Chakra sunt: calmul, 
seninătatea, puritatea, o voce melodioasă, trezirea inspiraţiei artistice, 
capacitatea de a interpreta scrierile să-cre, scripturile, de a înţelege 
mesajul ascuns al viselor. 


Persoana la care cea de a cincea chakră este activată armonios, 
nu mai consideră importante distracţiile şi plăcerile provocate de 
simţuri şi intelect. O astfel de ființă va căuta cunoașterea reală dincolo 
de limitele timpului, de condiționările culturale și ereditare, în care a 
trăit până atunci. A fi stabili în câmpul sau de energie înseamnă a ne 
elibera de vârtejurile lumii şi a ne putea controla ieșirile egotice. Ideea 
de conştiinţă cosmică este legată de acest centru psihic. 

Atât din punct de vedere fiziologic, cât şi psihologic, centrul 
subtil de forță 

Vishuddha Chakra corespunde procesului de hrănire, atât fizic, 
deoarece zona sa de proiecţie în planul fizic este zona gâtului, cât mai 
ales subtil, referindu-se la o hrănire energetică, la o îmbogăţire 
sufletească prin accesul în lumile superioare ale universului. 

Starea de receptivitate față de lumile superioare, ele-vate, 
sublime din univers face posibilă deschiderea unor porți de acces spre 
aceste lumi. Astfel de trăiri pot fi atinse atât în meditații, cât şi spontan, 
datorită Graţiei Divine. Experienţa poate fi și numai o senzaţie de 
ieşire din timp care pare ca stă pe loc; apare sentimentul 
atemporalității. 

Prin chakra gâtului exprimăm tot ceea ce ne animă, râsul, 
plânsul, sentimentele de bucurie sau tristeţe, iubirea sau ura, teama și 
furia, intențiile şi dorințele noastre, dar și părerile şi observările care 
vin din lumea interioară. 

Elementul eter, aferent acestei chakre, element suport al 
sunetului, al cuvântului rostit dar și al verbului creator, este 
mijlocitorul informaţiilor pe toate planurile. 

Creativitatea din Muladhara, se uneşte aici cu energiile 
celorlalte chakre, unde forța formativă a eterului îi va da o anumită 
configuraţie, pe care noi o vom comunica lumii exterioare, dar 
exprimând numai ceea ce este în noi. 

Devenim tot mai conştienţi de corpul nostru mental și aşa 
începem să facem distincţii clare între acesta și funcţiile corpului 
emoțional, ale celui eteric și ale corpului fizic. Gândurile noastre nu vor 
mai fi acaparate de emoţii, sentimente şi senzații trupești, ceea ce va 
duce spre o percepere obiectivă a vieții. 


Ca funcție senzorială chakra a cincea este aferentă auzului. Așa 
vom asculta și descifra sunetele și vocile șoptite sau puternice ale 
Creaţiei. Vom începe să auzim propria noastră voce interioară, intrând 
într-un contact din ce în ce mai clar cu sufletul nostru, auzind ceea ce 
noi spunem că sunt „inspiraţii”. Intuiția reprezintă cunoașterea 
directă, imediată, datorată Legii Rezonanţei, a Adevărului, fără ajutorul 
gândirii. C.G. Jung definea intuiţia drept una dintre cele patru funcţii 
psihologice fundamentale ale omului, celelalte trei fiind: gândirea, 
sentimentele și simţurile. 

Intuițţia nu este un act de voinţă, ci o stare de atenţie și de 
receptare inspirată. 

Aşa se va dezvoltă încrederea în partea divină care se află în noi. 
Începem să înţelegem mai clar menirea noastră personală pe acest 
pământ, că lumile interioare proprii și cele subtile sunt la fel de reale 
ca și lumea exterioară. Informaţiile primite vor constitui elementele de 
bază ale autoexi-stenţei noastre. 

Buna funcționare acestei chakre ne va ajuta să exteriorizăm fără 
teamă sentimentele, senzațiile, gândurile și descoperirile lăuntrice. Ne 
vom putea exterioriza slăbiciunile, recunoscându-le ca atare, ne vom 
cunoaşte și propria putere, fiind sinceri și corecți față de noi înșine, dar 
şi față de cei din jur. 

Aici vom învăţa că tăcerea este de aur. Pentru că vom asculta cu 
inima problemele noastre şi ale altora iar expresia verbală va avea altă 
nuanțare, mult mai plăcută, mai inteligibilă. 

Vom avea discernământul necesar față de viaţa noastră și a 
celor din jur, nemaifiind influențați de păreri diferite, uneori 
antagonice, începând să înțelegem ce înseamnă asumarea pentru a ne 
păstra independenţa, libertatea proprie, autopreţuirea. Această 
distanțare lăuntrică va fi poarta prin care vom păşi spre lumile subtile, 
înțelegându-le mesa-jul. 

Dacă energiile din chakra gâtului nu sunt armonioase, atunci 
legătura dintre mental și corp este dereglată, iar emoţiile vor fi 
manifestate fără discernământ, verbal sau prin acțiuni negândite sau 
are loc o ancorare în intelectualism, raționalism, ceea ce va rupe 
dreptul la manifestare sentimentelor. În acest caz, numai anumite 


stări /sentimente vor trece spre semeni, în conformitate cu ceea ce 
„gândim” sau vom ţine cont excesiv de ceea ce semenii noștri vor să 
audă, să nu contravenim cu părerile lor. Aceasta poate să însemne un 
profund sentiment de vinovăție, mascat de cuvinte și gesturi, pe care 
persoana nu le conștientizează. Atunci vorbele pot fi spuse rece și 
distant, sau pot fi necio-plite și brutale și chiar se poate încerca 
manipularea celor din jur printr-un flux neîntrrupt de cuvinte, pentru 
a-i capta. 

Fiinţele la care această chakră funcţionează defectuos nu au 
acces la energiile subtile deoarece nu pot primi hrana spirituală și nu 
au detașarea necesară față de manifestările umane. 

Energiile spirituale por rămâne „închise” în cap, energiile 
chakrelor inferioare, ale lui KUNDALINI, neputând să le hrănească, să 
le dea suficientă forță de manifestare. Adevărul nostru nu vine din 
afară, ci din noi înşine. 

Exteriorul ne ajută doar să conștientizăm, însă prin manifestări 
atât de diverse, încât expresia lor sensibilă ne scapă de cele mai multe 
ori. Situaţia ființei în mediul în care se află este determinată de natura 
sa proprie, elementele pe care le împrumută din ambianță 
corespunzând în mod necesar cu această natură, altfel nici nu ar putea 
să le asimileze efectiv, făcând din ele modificări secundare ale sinelui. 

Printre reacțiile specifice în cazul perturbării energetice sunt și 
activarea dizarmonioasă a glandelor corespondente care duce la 
declanșarea spasmofiliei. Se consideră că factorii emoţionali contribuie 
într-o mare măsură la declanșarea acestei boli. Aceștia se traduc 
simptomatic prin crize de insomnie, anxietate și accese de depresie. 

Blocarea chakrei gâtului determină dificultăţi în exprimare, 
neputința de a fi tu însuţi față de ceilalți. Acești oameni se retrag în ei, 
devin tăcuți, liniștiți dar vorbind numai despre lucruri superficiale. 
Ceea ce am observat de multe ori la cursuri sau în convorbirile cu 
elevii mei. Eu le explicam despre simboluri, iar ei după câteva minute... 
începeau să-mi povesteacă despre ce face vecinul sau pisica. Da. La 
unele persoane, energia unui simbol declanșează instantaneu 
conştientizarea energiilor blocate, așa că mare atenţie în cazul acestor 
persoane persoane. 


Accesul la mesajele propriului suflet sunt sporadice, persoana 
tinzând spre o emotivitate „care o strânge” de gât, la propriu, uneori 
bâlbâială. Dacă chakra rămâne închisă o perioadă mai mare, apare 
rigiditate în manifestare. 

Atunci când KUNDALINI se ridică prin SUSHUMNA în 
VISHUDDHA făcând din acesta centrul său permanent de acțiune, 
atunci se poate spune că ființa este „complet trezită”, KUNDALINI 
nemaicoborând. O asemenea persoană nu va mai avea căderi, eşecuri, 
sau oscilaţii în manifestare. Intervine detașarea față de propriul corp, 
de simțuri și de obiectele acestora, de tot ceea ce înseamnă lume 
materială ca necesitate unică, stringentă, satisfăcătoare pentru 
supravieţuire. 

Instinctele omului obișnuit, atașamentele față de mâncare, 
somn, sex, se diminuează treptat până la disiparea lor, rămânând doar 
ceea ce este strict necesar pentru o existență decentă. Dar acea ființă 
trăieşte plenar iubirea față de Dumnezeu, simpla rostire a numelui Lui 
îi poate aduce linişte deplină în toată ființa. Nu va mai avea nicio grijă 
sau temere pentru viață în această lume, înțelegând aspectul iluzoriu 
al existenţei. 

Dacă KUNDALINI  ascensionează prin canalul energetic 
SARASWATI (aflat pe partea anterioară) atunci ea poate reveni în 
MULADHARA. Persoana poate trăi străfulgerări ale divinității, mintea 
poate avea stări de puritate, se pot auzi sunete spirituale sau pot 
apărea viziuni divine, dar acestea nu reprezintă o realizare definitivă. 
Aceasta, deoare-ce KUNDALINI nu poate sta permanent în canalul 
SARA-SWATI, dar ea poate staționa în oricare din chakrele canalului 
Sushumna. 

Dacă în ascensionarea ei KUNDALINI este determinată să intre 
în AJNA CHAKRA prin SUSHUMNA, atunci ea nu mai coboară, 
altminteri centrul în care va cobori este Swadhisthana, ceea ce poate 
duce la trăiri intense legate de această chakră, mult mai perturbatoare 
pentru persoana parțial trezită. 

Laringele nostru creator este considerată manifestarea chakrei 
VISHUDDHA, meditaţia la această chakră ducând la cunoașterea 
trecutului, prezentului și viitorului. Auzul ocult și simţul claraudiţiei 
sunt cele care se vor manifesta, dar așa cum spune o maximă ocultă: 


„Există împrejurări în care a vorbi este un delict și există împrejurări 
în care a tăcea este un alt delict”, deoarece prin chakra VISHUDDHA 
este relevat VERBUL CREATOR. 

Focul sacru devine creator în gât. El înflorește pe buzele 
fecunde, devenit VERB. Fiinţa ajunsă la acest nivel poate crea cu 
gândul orice lucru şi apoi să-l materializeze prin cuvânt. 

În APOCALIPSĂ se spune: 

„Acestea zice Cel ce are cele şapte duhuri ale lui Dumnezeu și 
cele şapte stele: Știu faptele tale, că ai nume, că trăiești, dar eşti mort. 

Priveghează şi întăreşte ce a mai rămas şi era să moară. Căci n-a 
găsit faptele tale depline înaintea Dumnezeului Meu. 

Drept aceea, adu-ți aminte cum ai primit şi ai auzit şi păstrează 
şi te pocăieşte. lar de nu vei priveghea, voi veni ca un fur și nu vei ști în 
care ceas voi veni asupra ta. 

Dar ai câțiva oameni din Sardes, care nu și-au mânjit hainele lor, 
ci ei se vor umbla cu Mine îmbrăcaţi în veşminte albe, fiindcă sunt 
vrednici. 

Cel ce biruiește va fi astfel îmbrăcat în veșminte albe și nu voi 
şterge deloc numele lui din cartea vieţii şi voi mărturisi numele lui 
înaintea părintelui Meu și înaintea îngerilor Lui”. (Biblia-Ed. 
Institutului biblic și de misiune al B.0.R-2002, pag. 1396). 


Ajna chakra 


Al șaselea centru de forță este chakra Ajna, situată în zona 
frunţii, central. Este centrul mental de comandă, sediul minţii. Numită 
şi „al treilea ochi”, ochiul lăuntric sau chakra-comandă. 

Simţ: toate simţurile 

Subordonare în corp: Creier mic, urechi, sistem nervos central, 
frunte, față 

Glande subordonate/hormoni: Hipofiza, vasopresina, Pituitrina 

Cromoterapie: Indigo, albastru-indigo, galben sau violet 

Fonoterapie: - Vocală: ,i”. 

— Notă: La 


— Acord: la major 

— Silabă: KSHAM sau bija eternă: THAM 

Meloterapie: Muzică clasică, sunete cosmice 

Aromoterapie: Mentă, iasomie 

Cristaloterapie: Lapislazuli, safir indigo, socialită 

Naturoterapie: Cer de noapte 

Simbolul acestei chakre este lotusul cu nouăzeci și șase de 
petale, reprezentat de obicei doar cu două, ținând cont de cele două 
canale principale care se unesc aici. Hipofiza este numită și „glanda - 
maestru” deoarece ei îi este subordonată funcţionarea tuturor 
celorlalte glande, de ea depinzând funcționarea lor armonioasă. 

Culoarea de bază este albastru-indigo curat, dar mai pot fi 
percepute şi alte culori, care indică diferite niveluri /funcţii, spirituale: 
radiația galbenă denotă gândirea rațională sau intelectuală, albastrul 
clar, de o nuanţă mai închisă, indică intuiţia și procesele de cunoaștere 
cuprinzătoare iar tonalitatea violet este datorată percepțţiilor supra- 
naturale, divine. 

Reprezintă conștiința mentală superioară, prin care avem 
percepţia directă a lumilor invizibile și face posibilă sesizarea directă a 
aspectelor subtile ale creației. 

La nivel fizic coordonează activitatea glandei pituitare 
(hipofiza) şi a creierului mic, având un rol vital, pentru că împreună cu 
hipotalamusul alcătuieşte sistemul de comandă al tuturor celorlalte 
glande endocrine. 

La nivel psihic controlează intuiţia superioară, clar-vederea, 
capacitatea de anticipare a unor evenimente, perceperea instantanee a 
calităților oricărei ființe umane, percepţia extrasenzorială. 

Activarea armonioasă a acestui centru conferă capacitați 
telepatice, stăpânire de sine, inteligenţă creatoare. 

Ajna Chakra este un centru de emisie și recepţie al energiilor 
gând, al ideilor, al structurării mentale prin intermediul căruia putem 
concepe şi înțelege în mod coerent universul subtil mental exterior 
fiinţei noastre. Energiile sale specifice, ne ajută astfel să guvernăm 
„universul nostru lăuntric”. 

Cel care învaţă să se concentreze în spaţiul din mijlocul frunții, 


între sprâncene, la nivelul lui Ajna Chakra, dobândeşte o nouă 
perspectivă asupra principiilor şi conceptelor legate de timp, spaţiu şi 
cauzalitate. Starea superioară ideală care caracterizează acest centru 
de forță este o trezire a conștiinței la un nivel de profunda intuiţie... 
„şoapta îngerilor”. 

Deschiderea reală a „celui de al treilea ochi” înseamnă 
îmbinarea echilibrată a analizei și discriminării, ce caracterizează 
emisfera cerebrală dreaptă, cu deschiderea și accesul direct la lumea 
intuitivă ce caracterizează emisfera cerebrală stângă. Aceasta duce la 
înlăturarea atât a intelectualizării sterile, seci, cât şi a superstițiilor sau 
„presimțţirilor” fanteziste, care au devenit un laitmotiv pentru unii... 

În noi sunt prezente toate treptele creaţiei, prin coborârea lui 
KUNDALINI, prin manifestări de vibrații diferențiate. Astfel prin noi şi 
în noi se desfăşoară întregul proces al creaţiei divine. Cel de al treilea 
ochi fiind sediul tuturor proceselor de conștientizare, prin el se 
manifestă capacităţi care duc la procese de materializare dar și 
dematerializare, creând sau anulând realităţi, care sunt continuare ale 
celor din domeniul psihic. Aceste procese au loc automat, la marea 
majoritate a ființelor, fără ca noi să mai fim conștienți de ele. Procesele 
se derulează ca niște tipare de răspuns la stimulii exteriori, mai ales 
datorate unor modele emoționale, spiritul nostru fiind „ascuns” de 
aceste stări care copleşesc ființa de cele mai multe ori, creând o 
realitate subiectivă. 

Imaginaţia ne furnizează energia pentru împlinirea unei idei sau 
a unei dorinţe. Ca în fizica cuantică: concentrarea noastră va decide în 
ce transformăm energia: în undă sau corpuscul. Dacă şi chakra inimii 
este deschisă, putem emite energii vindecătoare şi putem efectua 
vindecări la distanţă. 

REIKI este de un real ajutor prin lucrul cu Simbolurile. De la 
acest nivel trebuie să privim şi să asimilăm cunoașterea simbolurilor 
date, prin care Cerul se face înţeles, pe care să le poată cuprinde și 
mintea noastră destul de limitată până acum. 

Energii care cuprind în ele frânturi din cunoaşterea cea mare a 
cerului! Energii cu care noi lucrăm, energii necreate cu care a fost 
creată lumea, energii a căror semnificație divină trebuie să ne-o 
asumăm. Mi se pare o imensă binecuvântare din partea LUI. 


Fiecare Simbol este asociat unei părți divine din noi, 
concentrând energia unui arhetip care se va manifestă prin accesul dat 
de Iniţiere. 

Structurile subtile ale ființei noastre nu comunică prin cuvinte ci 
prin energii corespunzând centrilor energetici. Aceste energii pot 
cumula semnificații complexe fără să fie necesar un singur cuvânt, 
manifestarea lor fiind doar percepută parţial, în conformitate cu 
nivelul nostru de înțelegere. Nu ne-au fost date pentru minte ci pentru 
a le lăsa pe ele însele să lucreze, noi fiind doar observatori dar și 
beneficiari, întotdeauna. Mă uit la elevii mei. „Vor” ei să lucreze. Cu ce? 
Cu aceste energii atomice, nucleare (o expresie pur pământeană, care 
nu reflectă nici pe departe forța cuprinsă într-un simbol). Că nu se 
poate manifesta în întregime puterea unui simbol, este la fel de 
adevărat, pentru că manifestarea lui depinde de cel care manifestă. 

Privit din acest punct de vedere, REIKI nu poate fi înțeles decât 
după ce ființa umană se lasă pătrunsă de energia simbolurilor, ea 
însăși, în totalitatea structurilor ei. 

Meditaţia asupra simbolurilor, vizualizarea lor perfectă, corecta 
înţelegere și chakra inimii este deschisă, putem emite energii 
vindecătoare și putem efectua vindecări la distanţă. 

Pentru fiecare structură energetică avem unul sau mai multe 
simboluri, care sunt „recunoscute” de către acestea atunci când noi le 
accesăm. Învățăm alfabetul cosmic al energiei creatoare. Dacă i se pare 
cuiva că este puţin... sau că nu poate, nimeni nu îl poate obliga... 
Oricum, energia se autoprotejează, din diverse motive și cu diverse 
motivații nu vom putea „lucra” cu unul sau mai multe simboluri. Nu ar 
fi cazul, să ne întrebăm de ce?! Pentru că lucrul cu noi înșine, 
autotratamentul, încă nu este suficient. Pentru că fizic şi psihic, mental, 
trebuie să fim noi înșine într-o stare de vibrație corespunzătoare ca 
acea forță să se manifeste prin noi. Ca să înțelegem și să reținem 
alfabetul şcolar, câtă muncă din partea noastră dar și a celorlalți! De 
data aceasta, suntem mai mult noi, singuri, dar... având totuși o altă 
vârstă, nu? 

Chiar dacă provin din scrierea japoneză, ele conţin elemente ce 
pot fi găsite în toate scrierile antice și chiar mai vechi, (vezi 
tăblițele/plăcile, Nacaal) căci umanitatea chiar dacă a ajuns la 


civilizații din ce în ce mai complexe, simbolurile au rămas aceleaşi. În 
orice cultură exista linia, punctul, cercul, crucea, semiluna. Acestea 
sunt elementele care pot fi găsite şi în formele simbolice la care avem 
acces. 

Simbolurile folosite pot să pară la prima vedere simple 
convenții, cu semnificaţii profane, doar că nu este așa. Până și alfabetul 
pe care îl folosim cu atâta neglijență, conține simboluri şi semnificaţii 
cunoscute și folosite de inițiați, dar ignorate complet de marea masă a 
oamenilor. 

Sacerdoţii egipteni (şi nu numai) foloseau pentru transmiterea 
învățăturilor lor două feluri de scriere: una hieratică, preoțească 
(hieratikos - preoţesc) şi alta care era predată în școlile destinate celor 
mulți: demotica (demotica-populară). Scrierea hieratică venea ca o 
continuare și păstrare a Limbii lui Adam, a primilor oameni de pe 
planetă. Fiecare CUVÂNT rostit devenea realitate concretă în lumea 
fizică. În Biblie se menționează că Dumnezeu l-a pus pe Adam să dea 
nume Creaţiei lui, așa făcându-l să o stăpânească, cunoscându-i 
vibraţiile numirii, prin ceea ce s-a numit Limba Naturală. 

Simbolurile sunt simple și conţin codificat toată informația 
necesară pentru a înţelege energia respectivă. Încet, încet, veţi ajunge 
să înțelegeţi și să folosiți puterea simbolurilor prin care cerul se 
reflectă pe pământ prin fiecare din noi! 

Poate că acel CUVÂNT iniţial, de la începuturile veșniciei 
noastre, este tot un simbol, încărcat de semnificații de puterea 
creatoare a lui Dumnezeu. 

Am scris din nou despre simboluri, pentru că ele devin uneltele 
cu care noi transmitem, energii canalizate prin noi. 

Din ce în ce mai mulți oameni dispun de capacități de 
vizualizare și încep să înţeleagă intuitiv, spiritul lor fiind deschis spre 
adevăruri care păreau cel puțin mistice sau magie curată, până acum. 
Realizează că forma de manifestare exterioară nu este decât un simbol, 
o oglindă a celei interioare, mult mai vaste și cuprinzătoare decât 
bănuiau mulţi. Deschiderea celui de al treilea ochi se face spre 
înăuntru, nu spre afară. Aici este şi lumea de culori şi sunete și alte 
percepții și înțelesuri. Lumea materială este doar un dans al energiilor 


care există la niveluri subtile, iar noi le atragem transformându-le în 
conformitate cu ceea ce suntem. 


Funcționarea defectuoasă a acestei chakre va duce la 
manipulare, la încercarea de a influenţa cu forța gândului. În acest caz 
însă, chakra plexului solar este și ea dereglată iar chakra inimii poate fi 
fie închisă, fie ca anti-chakră. Așa se face legătura cu astralul inferior 
ale căror energii ne vor fi puse la dispoziție. Dar şi „plata” va fi pe 
măsură. 

O altă fațetă deficitară, ar fi când chakra Muladhara 
funcționează şi ea defectuos. Prin deschiderea parțială a celui de al 
treilea ochi, prin accesul la domenii subtile ale realităţii, neavând 
„împământarea” necesară, discernământ, persoana nu poate 
recunoaște adevărata însemnătate a imaginilor și informaţiilor 
receptate. Acestea se transformă, amestecându-se cu fanteziile şi 
imaginațţiile proprii, în adevărate coşmaruri uneori. Sau ele pot deveni 
unica realitate, proiectându-le asupra lumii înconjurătoare, a 
persoanelor de cele mai multe ori, ceea ce duce la pierderea legăturii 
cu realitatea. 

Dacă cea de a şasea chakră este „închisă”, sau energiile circulă 
foarte încet, persoana are ca unică realitate lumea materială, vizibilă, 
exterioară. Viața unei asemenea persoane va avea ca și coordonate 
satisfacerea dorințelor materiale, ale celor trupești, emoțiile rămânând 
nedigerate ceea ce va duce la pierderea controlului atunci când ele ies 
la suprafață, gândirea fiind cu uşurinţă dominată de modelele 
emoționale  nesoluționate. Asemenea persoane vor nega orice 
existenţă a realității spirituale până când Viaţa le va arăta calea. 

Când KUNDALINI părăsește VISHUDDHA Chakra, energiile 
subtile ale acestei chakre sunt înglobate în corpul ei de lumină. 
Atingând centrul AJNA totalitatea energiilor pe care KUNDALINI le-a 
înglobat din centrii energetici, în ascensionarea ei de-a lungul 
canalului SUSHUMNA, vor activa acest centru. 

Pentru o ființă la care se trezeşte aşa acest centru de forță, 
lumea exterioară (lume creată de el însuși), nu mai există ca atare. 
Percepe mental lumile de formă şi energie divine, poate avea viziune a 
Sinelui Suprem Divin, dar fără integrare în el. Este ca şi cum am privi 
printr-o vitrină ceva ce ne uluieşte cu atâta frumusețe, dar nu putem 


atinge acea minunăţie. Sticla, geamul protejează încă, desparte cele 
două stări/lumi, una încă umană, cealaltă divină. 

„Lotusul care este situat în Muladhara are patru petale. În 
spaţiul dintre ele locuiește soarele. 

Din această zonă a soarelui otrava exsudă continuu. Acel venin 
excesiv încălzit curge în sus prin Pingala. 

Veninul (mortalitatea, nocivitatea și radioactivitatea fluidului 
solar) care se varsă acolo continuu (curge) în curent, merge către nara 
dreaptă, în timp ce fluidul lunar al imortalităţii, se varsă în stânga. 

Cel care contemplă continuu lotusul ascuns Ajna, distruge dintr- 
odată toate karmele vieților sale trecute, fără nicio opoziţie (nu apar 
reacțiuni, reveniri). 

Toate rezultatele (fructele), care au fost descrise anterior ca 
izvorând din contemplarea celorlalți cinci lotuși pot fi obținute numai 
din cunoaşterea lotusului Ajna. 

Înțeleptul, care practică continuu contemplarea Ajna Chakra, 
este eliberat de înlănţuirea dorințelor și se bucură de fericire”. 
(„SHIVA-SHAMHITA” - Dan Mirahorian, Florin Brătilă, ed. Dragon, 
1993, pag. 87). 

În acest centru magnetic își are sălaşul Tatăl care stă pe tronul 
minţii. Energia electrică a lui KUNDALINI va duce la împliniri ale 
fiinţei, prin Cununa sfinților când va ajunge în glanda pineală. 

În Apocalipsă acest centru de forță este Biserica din Filadelfia, 
care primeşte și el îndrumare: 

„lar îngerului Bisericii din Filadelfia, scrie-i: Acestea zice Cel 
Sfânt, Cel Adevărat, Cel că are cheia lui David, Cel ce deschide și nimeni 
nu va închide și închide și nimeni nu va deschide; 

Ştiu faptele tale; iată am lăsat înaintea ta o ușă deschisă, pe care 
nimeni nu poate să o închidă, fiindcă deşi ai putere mică, tu ai păzit 
cuvântul Meu și nu ai tăgăduit numele Meu. 

lată, îți dau din sinagoga satanei, dintre cei care se zic pe sine că 
sunt iudei şi nu sunt, ci mint; iată, îi voi face să vină şi să se închine 
înaintea picioarelor tale şi vor cunoaşte că te-am iubit. 

Pentru că ai păzit cuvântul răbdării Mele, şi Eu te voi păzi pe 
tine de ceasul ispitei ce va să vină peste toată lumea, ca să încerce pe 


cei ce locuiesc pe pământ. 

Vin curând; ţine ce ai, ca nimeni să nu ia cununa ta. 

Pe cel ce biruieşte, îl voi face stâlp în templul Dumnezeului Meu 
şi afară nu va mai ieşi și voi scrie pe el numele Dumnezeului Meu şi 
numele cetății Dumnezeului Meu, - al noului Ierusalim, care se 
pogoară din cer, de la Dumnezeul Meu - şi numele Meu cel nou”. 
(Biblia - Ed. Institutului biblic de misiune al B.O.R. 2002, pag. 1396). 


Sahasrara chakra 

Chakra Coroană, numită și Zenitul sau Lotusul cu o mie de 
petale. 

Numărul de petale este doar un simbol pentru toate sunetele și 
energiile aflate în stare cauzală și în diferite forme. 

Elemente subordonate în corp: Creierul mare, calota craniană 

Glande/hormoni subordonte: Epifiza, serotonina 

Cromoterapie: Violet, alb, aur 

Fonoterapie: - Vocală: „m”. 

— Notă: Şi 

— Acord: Și major 

— Silabă: AOM 

Meloterapie: Linişte 

Aromoterapie: Olibanum, lotus 

Cristaloterapie: Ametist, cristal de stâncă 

Naturoterapie: Pisc de munte înzăpezit 

Sediul celei mai înalte realizări și evoluţii a omului, este chakra 
SAHASRARA. 

Culoarea dominantă este violetul, dar strălucirea ei este ca a 
celui mai minunat diamant, în toate culorile. În unele scrieri, apare 
menționat un centru în mijlocul lotusului mare, format din 12 petale 
(raze guvernatoare), care strălucesc în ceea ce noi am spune că este 
lumină albă, străbătută de auriu. 

În chakra coroanei se reunesc toate energiile chakrelor. Aici este 
Puterea Creatoare a Spiritului Suprem împreună cu El însuși, fiind o 
unică forţă, nediferenţiată. 


De aici, coboară KUNDALINI SHAKTI și se divide, prin 
manifestare creată în lumea fenomenală, devenind tot mai grosieră, 
până ajunge în Muladhara, unde rămâne ca potențţialitate dinamică. 
Atunci când KUNDALINI începe să ascensioneze, din chakră în chakră, 
ea absoarbe toate elementele și energiile specifice centrilor respectivi, 
aceștia fiind eliberaţi de energiile acumulate şi revenind la starea lor 
conformă celei originare. Aici sunt lecţiile noastre, care vor apărea în 
cursul ascensionării, fiind necesar a fi învăţate, ele fiind stocate la unii, 
de foarte mult timp (vieţi). Să nu se înţeleagă că Kundalini urcă și 
aspiră tot ceea ce este ca manifestare a noastră înșine în fiecare 
chakră; acolo sunt energiile care ne vor direcționa spre lecții de viață 
adecvate cu structura energo-informaţională acumulată. Cu cât suntem 
mai deschişi în a recunoaște aspectele perturbatoare cu atât mai 
repede se va produce învăţarea, respectiv ascensionarea lui Kundalini. 

„Atenţie la ceea ce-ţi doreşti, că s-ar putea să se împlinească”. 
Auzim, citim despre ridicarea /ascensionarea lui Kundalini, cum simt 
unii furnicături pe spate... gata! se ridică Kundalini. Da! Și în Reiki, ca şi 
în celelalte sisteme, prin practică, rugăciuni, post, autotratament, 
simboluri, se ridică Kundalini, uneori până în Sahasrara. Dar, nefiind 
stabilizată acolo, neavând acumulată forța celorlalte chakre, ea 
coboară... la prima dizarmonie în gând sau faptă. 

Există ceea ce se numește Calea umedă și Calea uscată. Calea 
care străbate încet fiecare centru de forță, cu conștientizările 
respective, în timp relativ lung, este calea umedă. Calea uscată este cea 
a misticilor, care în decurs de câteva ore sau zile, ard tot, KUNDALINI 
străbătând, împreună cu ființa respectivă toate etapele înălțării. Puţini 
au rezistat. 

Atunci când atinge Sahasrara, toate energiile și elementele se 
unifică aici, împreună cu însăși Kundalini. 

Este necesar ca întreg sistemul nervos să fie pregătit prin 
meditații, exerciţii, antrenamente, pentru a suporta vibrații mai înalte. 
Altfel energia care se manifestă va fi „nuanţată”, în funcție de ceea ce 
întâlnește în zonele unde ajunge. Suficient pentru a nu şti foarte bine 
ce este cu noi. Poate, datorită educației, școlilor prin care am trecut, 
ştim că nu ar trebui să reacționăm așa, în anumite momente și totuși... 
se întâmplă. Atunci când nu lucrăm consecvent energetic cu noi, când 


nu ne facem autotratament, este și normal ca manifestările noastre 
(tot energii) să încerce să ne „părăsească” cumva. Cum vom fi atunci, 
nu trebuie o imaginaţie prea bogată. 

Emoţiile ne vor duce într-o parte, mentalul va pleca în alta şi, 
sigur că nu ne vom simți teribil de bine. Din când în când ne vom mai 
reveni... dar pentru o perioadă scurtă de timp. 

Nervii trebuie să aibă o anumită elasticitate pentru a suporta 
vibrația normală, a fiecărui nivel pe care îl parcurge KUNDALINI. De 
aici, vibrația va trece în întreg corpul. Noi avem încă de la naştere un 
anumit tip de vibraţie și în conformitate cu el ni se va derula întreaga 
viață. Dar, acum în aceste timpuri, marea majoritate am venit, ca 
schimbările, prin care înainte treceam, în mai multe vieţi, să le 
derulăm mult mai rapid. Doare ceva mai mult, dar și conştientizarea 
realizării va fi o bucurie pe măsură. Fluctuaţiile elasticității nervilor, 
pot crea traume grave, îmbolnăviri sau chiar moartea. La nivelul 
măduvei spinării este transformată energia vitală în conformitate cu 
puterea noastră de a manifesta energia, astfel încât consecinţele să nu 
fie dezastruoase. 

Observând detaşaţi ce se întâmplă cu noi, care sunt schimbările 
prin care trecem, în timpul practicării auto-tratamentului sau făcând 
terapie la alte persoane, vom învăţa să percepem orice schimbare de 
energie în corpul nostru. Vom observa schimbările pe care le produce 
un simplu zâmbet. Atunci când suntem supăraţi şi ne dăm seama că 
această stare ne papă din energie (şi aşa este), trebuie să zâmbim 
„conştient”. lar acest lucru... se învaţă. De multe ori mi-am schimbat 
starea de spirit, doar zâmbind. Observ ce se întâmplă în mine atunci, 
ascult interiorul meu. lar zâmbetul destinde tot. Energia trece pe o altă 
frecvență. Aceasta presupune că noi avem control asupra a tot ceea ce 
ne alcătuieşte. Să ştim, să fim conştienţi de această putere este o 
problemă a multora. 

Dar este necesar, pentru că altfel ascensionarea lui Kundalini va 
fi dureroasă. Nu numai din punct de vedere fizic, cât mai ales 
emoțional. Vom trece prin stări și întâmplări, care dacă nu suntem 
atenți, ne vor domina viața noastră și a celor dragi. „Impecabilitatea 
luptătorului”, aşa denumeşte Carlos Casteneda, starea la care trebuie 
să ajungem. Evenimentele exterioare nu au o influență reală asupra 


noastră, pentru că ele sunt stări de conștiință care provin din 
interiorul nostru, proiecţii ale atitudinilor noastre. Le declanșăm şi ne 
ajută să le percepem pe cele interioare, ele fiind doar un pretext 
pentru acestea. 

Dar, atunci când eşti în plină manifestare „emoțională”, este 
greu să accepți că doar tu eşti autorul. Totul se învață cu timpul. Și eu 
am trecut prin asemenea stări, unele duse spre extreme. De ce? Pentru 
că trebuia să le trăiesc pe propria mea piele. Din spusele nimănui, nu 
înveţi. Dar, informația primită rămâne şi ne va ajuta să înţelegem și să 
avem atitudinea corectă. Este dificil, dar cu cerere de ajutor divin totul 
se poate. 

La un moment dat, am primit un mesaj scris de la o persoană 
dragă, iar în timp ce îl citeam simțeam cum mă transform într-un 
imens bloc de gheaţă. Mesajul în sine era frumos, dar încărcătura lui 
energetică m-a lovit ca un... meteorit. Erau condensate energii ale 
multor persoane, de diferite „nuanţe și sunete”, spre care același 
mesaj, mai fusese trimis. Gestul în sine poate părea nevinovat: trimiţi 
aceleași felicitări, de-a lungul unei perioade de timp, la mai multe 
persoane, dar dacă, să spunem, este vorba de o încărcătură erotică, 
care a plecat spre celelalte, așa va ajunge și la tine, încă... cumulat. 

Am înghețat de nu mai puteam nici să clipesc. lar în următoarele 
secunde, am explodat şi un foc imens m-a ars efectiv. Am avut senzaţia 
că nu a mai rămas nimic din mine. lar acest lucru se întâmplă când te 
aştepţi cel mai puţin, de la cine nu ai fi crezut niciodată (sau nu ai fi 
dorit). Aşa se poate schimba cursul unei vieți. 

Atunci nu am înțeles. Trăisem starea de impecabilitate. Neştiinţa 
mea m-a „readus” ulterior, în lumea emoţiilor. Am trecut ușor peste 
acel episod, adică am iertat, în loc să am discernământ. Așa că avea să 
mă mai coste multe... zile de autotratament. Dar acea stare mi-a fost ca 
jalon în trecerile ulterioare. Drumul de a reajunge la ea este lung și 
dificil. Trebuie să ai puterea de a te observa în permanenţă, ceea ce, 
este dificil, în mai mult decât trepidanta lume în care trăim acum. Dar 
nu imposibil. Și, cum noi cerem de obicei, cunoaștere, suntem serviţi, 
aşa că nu avem a ne plânge. Tocmai aceasta este calea oamenilor, plină 
de suferințe, lacrimi şi dureri până învață să nu și le mai provoace 
singuri. Până învăţăm că Dumnezeu, Tatăl Ceresc este cel care, 


dăruindu-se pe Sine însuşi, prin Fiul Său, este unica realitate. Mulţi 
sunt doar de acord cu aceasta, mulți spun și cred, dar a FI în această 
stare înseamnă totul, înălțarea. Nu înțelegem pe deplin această 
abandonare. Ne este chiar teamă de ea. Egoului nostru îi este teamă, nu 
Sinelui, aspect al lui Dumnezeu, care coboară în materie pentru a o 
spiritualiza, pentru mântuire. 

lar în noi înşine această manifestare este Kundalini. Ea va reface 
drumul căderii, coborârii în materie, ascendent, de data aceasta. lar 
acest drum doar unei singure creații a lui Dumnezeu îi este dat să îl 
refacă: ființa umană. Care trebuie să redevină conștientă de energiile şi 
forţele pe care le are și cu care poate acționa asupra sa, în primul rând. 
Îmi fac autotratament, mă echilibrez energetic, îmi ridic vibraţiile 
începând să caut și să apoi să percep lumea din jur. Dar, uităm de 
lumea interioară, să ne întoarcem percepțiile asupra ei, pentru că acolo 
este El, Sinele divin. Acum, scriind această carte, am trecut prin 
experiențe cât în mulți ani de pregătire spirituală sau de terapeut. 
Scriam despre o chakră, iar la nivel uman aveam demonstrațiile de 
rigoare. Unele atribute sau nearmonizări se manifestau ca şi 
conștientizări atât de intens, încât am hotărât să scriu despre câte o 
chakră pe săptămână, ca să mai pot respira. Și cum nimic nu este 
întâmplător, de Florii, tocmai când ajunsesem la Sahasrara, a „venit 
şoapta îngerului”: urmează săptămâna Patimilor așa că voi medita în 
fiecare zi pe câte o chakră. Ceea ce am şi făcut. Corelarea zilelor din 
această săptămână, nu a fost tocmai ușoară, dar, merită orice efort. 
Cine îl va face, va înţelege. 

La fel, se poate medita pe fiecare Chakra și în săptămâna 
Luminată. Doar, în fiecare zi, intrăm în câte una din cele şapte Biserici, 
nu?! 

De-a lungul canalului central (Sushumna), există șapte centri de 
energie subtilă. Dar mai sunt și alţi centri secundari care, împreună cu 
cei principali, au fost creaţi în interiorul nostru pe parcursul 
procesului evolutiv; centrii de pe partea stângă întreţin latura 
emoțională, iar cei de pe dreapta se ocupa de latura fizică şi mentală a 
fiinţei noastre. Centrii de pe partea stângă sunt emisivi iar cei de pe 
partea dreaptă receptivi. 


Atunci când energia Kundalini se ridică și trece prin cei şase 


centri destinați aspectelor de ordin fizic, mental, emoţional şi spiritual, 
ea îi hrăneşte pe fiecare în parte. Odată ce e străpuns ultimul centru 
situat la nivelul fontanelei (osul moale din copilărie), ne unim cu 
puterea universală a iubirii Divine. 

O altă experiență este că, în ascensiunea ei, Kundalini creează o 
stare de conștiință lipsită de gânduri. Noi ne gândim, fără întrerupere 
fie la viitor, fie la trecut. Un gând care vine asemenea unui val, după 
care se ridică un altul și, tot așa, gândurile se ridică și coboară, iar 
sursa lor este exclusiv trecutul sau viitorul nostru sau al omenirii. 

Atunci când Kundalini se ridică, gândurile se distanțează. Între 
gânduri există un interval foarte mic care în timp se dilată şi atunci se 
creează o stare de liniște totală. 

Atunci ne aflăm în prezent, dar lipsiți de gânduri, de griji sau de 
mânie, căci prezentul este realitatea lui ACUM ȘI AICI, trecutul a 
încetat să mai existe, iar viitorul încă nu l-am format. Când suntem în 
această stare a prezentului, resimțim un calm și o pace absolută. lată 
modul în care atingem pacea interioară, putând simplu să ne centrăm 
noi înșine (monitorizare proprie, atenţia fiind doar în clipa prezentă). 
Este o stare care se exersează, ca orice pe lumea aceasta. Nu suntem 
noi obișnuiți cu ea, atâta tot. 

Liniştea interioară ne deschide inima, iar ego-ul și 
condiționările încep să se disipeze în oceanul liniştii absolute, pentru 
că maimuța beată, mintea, încetează trăncăneala. Ea este obișnuită să 
sară de un gând la altul, să... maimuțărească totul. Un pic de odihnă, îi 
este şi ei necesară. Cine va încerca, se va trezi măcar cu un surplus de 
energie, care a fost consumat de dumneaei, până acum... 

Atunci când energia Kundalini se ridică, ea străpunge zona 
fontanelei și ne conectează cu puterea atotcuprinzătoare a lubirii 
Divine care îndeplineşte întreaga lucrare vie, de refacere a ființei 
noastre pe toate palierele. 

Prin inițierea primită în Reiki, Sahasrara este deschisă, 
redeschisă la unii, după foarte mult timp. Aceasta se va simţi /trăi și la 
nivel fizic, prin senzaţii clare: ai „ceva” pe cap, (uneori, când este soare 
puternic, simţi că razele ating direct creierul, așa că trebuie să ne 
protejăm). Zona fontanelei, moale la copilul mic, este „ușa deschisă” 


prin care se comunică cu Creatorul până la întărirea gradată, aşa cum 
cred indienii Hopi. Ea este deschisă din nou prin inițiere. Canalul 
Sushumna este „curățat” după cât îi este dat elevului și după accesul 
maestrului respectiv la Lumină. Doar prin autotratament vom putea 
conștientiza şi păstra starea energetică la care ajungem prin inițiere. 
Este adevărat că vom trezi, dar gradat, energiile pe care suntem 
capabili să le controlăm. Prin deschiderea chakrei Sahasrara suntem 
conectaţi cu Spiritul Suprem, dar de noi va depinde cât vom 
conștientiza și ajunge la a-L cunoaște în deplinătatea ființei noastre. 
Deoarece armonizarea începe prin iubirea desăvârşită din inimă, unde 
sunt cele douăsprezece roți ale destinului, reprezentate de cele 12 
zodii, de cele 12 Kali etc., tot ceea ce vom parcurge de aici înainte, va 
trebui să fie darul iubirii depline pe care vom învăţa să o manifestăm, 
cunoscându-ne pe noi înşine, mai întâi. 

Dintre toate experienţele pe care le trăim atunci când cu 
ajutorul lui Sahasrara se deschide poarta sufletului, cea mai 
cuprinzătoare este că am existat dintotdeauna și vom continua să 
existăm pentru totdeauna. Conștientizăm astfel într-o altă 
dimensiune, divină, în care avem revelaţia că suntem bătrâni precum 
Universul şi totodată veșnic tineri. Tot atunci realizăm că această viață 
umană este doar o experienţă, o verigă într-o succesiune neîntreruptă 
de experienţe care se întinde în spatele nostru și se continuă în viitor. 
Dar acestea trebuie trăite AICI ȘI ACUM, în timpul prezent, pe care va 
trebui să învăţăm să-l percepem ca stare. Cel mai simplu este de a 
activa starea de Alfa. Sunt suficient de multe tehnici pentru aceasta. 
Una din ele este de a învăța să privim stereogramele, destul de 
cunoscute în ultima vreme. 

Treptat, în persoana care continuă această cale spirituală, apare 
un nou mod de cunoaștere, prin identificarea perfectă - cunoaştem un 
lucru sau o ființă deoarece suntem /devenim, acel lucru sau acea ființă. 
lar exerciţiile din „Cercul interior” ne vor ajuta la această percepție. 
Conştiința se poate deplasa fulgerător în orice punct al realității sale 
universale, în orice ființă sau eveniment pe care le pot cunoaște 
imediat, deoarece atunci totul se petrece în interior, fiindcă nimic nu 
mai este în afară şi separat. Dar, când Sahasrara nu este perfect 
activată, posibilitățile de eroare nu dispar, atât timp cât mentalul mai 


„vede” lumea, el fiind instrumentul traducător al cunoașterii, în baza 
căruia ne lăsăm cei mai mulți. 

În cazul activării perfecte a lui Sahasrara realizăm că adevărata 
cunoaştere nu se obține doar prin gândire ci doar prin rezonanță. Vom 
ști”, Cunoaşterea fără cunoaștere”. 

Dacă în alte sisteme, se începe cu activarea lui Kundalini, care 
prin ascensionare va deschide Sahasrara, prin inițierea din Reiki, 
aceasta chakră este deschisă, ceea ce înseamnă că legătura noastră cu 
Divinitatea este refăcută, transformările ulterioare ducând la curăţarea 
canalului central prin care va ascensiona Kundalini. Acesta reprezintă 
un mare dar, pentru omenirea de acum. Forţa vieţii care dormitează, 
este mai ușor trezită, având prin practicarea autotratamentului, un 
real și mare ajutor. Lecţiile, asumarea lor, pot fi mai blânde dacă 
învăţăm smerenia și recunoştinţa față de lisus, de Maica, de 
Dumnezeu. Trebuie să învăţăm a cunoaște ce forțe trezim, pentru a nu 
dominați de mentalul propriu, sau de alte forțe din afară, destul de 
prezente şi interesate în a ne domina. 

Sahasrara reprezintă capătul călătoriei interioare a conştiinţei 
individuale. lisus a numit această împlinire „Împărăţia Cerurilor”, Sf. 
Pavel - „pacea paradiziacă aflată dincolo de înţelegere”, Richard Bucke 
- „conştiinţa cosmică”. În învățătura școlii medievale budiste Zen este 
Satori sau Kensho, iar în Yoga ea se numeşte Samădhi sau Moksha. 

În Apocalipsă acest centru de forță este Biserica din Laodiceea, 
care primeşte îndrumare: 

„Acestea zice Cel ce este Amin, martorul cel credincios și 
adevărat, începutul zidirii lui Dumnezeu: 

Ştiu faptele tale; că nu eşti nici rece, nici fierbinte. O, de-ai fi rece 
sau fierbinte! 

Astfel, fiindcă ești căldicel - nici fierbinte, nici rece - am să te 
vărs din gura Mea. 

Te sfătuiesc să cumperi de la Mine aur lămurit în foc, ca să te 
îmbogățeşti și veşminte albe ca să te îmbraci şi să nu dea pe față 
rușinea goliciunii tale și alifie de ochi, ca să-ți ungi ochii şi să vezi. 

lată, stau la ușa ta şi bat; de va auzi cineva glasul Meu și va 
deschide ușa, voi intra la el şi voi cina cu el și el cu Mine. 


Cine are urechi să audă ceea ce Duhul zice Bisericilor”. 

Să nu uităm că apariţia sistemului Reiki, s-a datorat căutărilor 
dr. Usui, ca urmare a întrebării: „Cum a vindecat lisus cu palmele?” 
puse de un student creştin. 

De ce nu a apărut această întrebare și relevarea răspunsului în 
ortodoxie sau catolicism, sau... sau?! Am fi avut şansa, mulți, foarte 
mulți din cei pe care îi cunosc, de ne reface legătura cu Dumnezeu, de a 
ajunge mult mai repede și profund la înțelegerea și apropierea de ceea 
ce suntem cu adevărat?! Să încerce fiecare să îşi răspundă. 


Nosce te ipsum 


Facem parte din octava cosmică prin care s-a manifestat 
Creatorul însuși. 

Lumea noastră este însumată în cea a sistemului solar, apoi 
galactic, a Universului vizibil, cunoscut până la dimensiune de 
corpuscul care călătoreşte pe o undă. În stadiu actual al științei, 
cunoaşterea structurii umane a dus spre descifrarea tainelor din 
univers. Acelaşi Nosce te ipsum. 

„Totul este analog: A cunoaște secretul celulei înseamnă a 
cunoaşte secretul lui Dumnezeu. Absolutul se află pretutindeni. Totul 
se află în tot. Metoda analogică strălucește aici, în toată splendoarea 
sa”. (Papus: „KABBALA, Tradiţia secretă a Occidentului”). Cartea a fost 
editată în 1892, la Paris. lar acceptarea acestei idei, era departe de a fi 
asumată nu numai de către oamenii obișnuiți ci și de către cei de 
ştiinţă. După 1900 a descoperit Max Planck CUANTELE: sau SECRETUL 
CELULEI de care spune Papus în 1892. 

Vechile scrieri erau basme, acum sunt studiate... la microscopul 
cunoaşterii. Că există şi o altă forță, în afară de cea gravitațională și 
anti, că orice are și oponentul ei, a cărei cunoaștere este necesară, 
altfel Legea nu este completă, începem să înțelegem şi să acceptăm cu 
mai multă claritate. 

Dar, totul face parte dintr-o structură imensă de potențţialitate, 
primă și ultimă, căreia nu putem decât să-i spunem, cu smerenie: 
Dumnezeu. Cred că, la orice nivel de manifestare a Sa, El și-a însemnat 


creația. Şi acesta este un ajutor imens, mai ales pentru lumile cele mai 
îndepărtate de EI în clipa când îl descoperă, în neantul uitării lor. 

Aceasta este iubirea totală, în care ne lăsăm cuprinși şi așa 
începem să o manifestăm și noi, înțelegând cât de măreț şi strălucitor 
şi total este EI şi are grijă de tot, într-o ordonare perfectă. 

Când percepi asta, apare şi ne cuprinde, mai mult decât visam 
noi vreodată că este posibil, fiorul unei unde de iubire, îmbinată cu o 
recunoştinţă fără margini. 

Primeşti totul și nu dai decât ceea ce poți tu, dar din aproape în 
aproape, gândul la El, face ca unda dinspre tine să capete tot mai multă 
vigoare. Tot datorită Constanţei Lui, ne lasă să credem că și noi facem 
ceva. Noi, numai primim de fapt, lăsăm lubirea să se manifeste, atât. Ea 
există, potenţial, în noi iar Cerul se regăsește într-o formă care îl 
oglindeşte conștient. Acest potenţial trebuie trezit. Și asta este voia 
omului. 

„Ştiri” despre ceea ce cuprindem avem din când în când prin 
acele intuiţii, doruri sau, șoapta îngerilor, cum spuneam cândva. 

Asta se întâmplă şi prin Reiki, care a fost o undă de ajutor. Dar, 
nu este suficient, mai ales în stadiul în care s-a ajuns acum. 

Venind spre tine, tu trebuie să fii capabil să o primeşti. Să fii la o 
stare vibrațională fără „interferenţe”, altfel, transmisia se întrerupe şi 
nu mai știi cine eşti, unde eşti, pentru că vechea structură a fost 
înlăturată, chiar dacă nu în totalitate. Unii, se agaţă de ceea ce le-a mai 
rămas, pentru că aşa cred ei că se recunosc. Eroare. 

Făcându-ne autotratament, zilnic, la început, normal că 
rămânem pe „recepţie”, că ne transformăm fizic, psihic şi apar 
percepții sau potențţialităţi, despre care citeam în cărțile de Basme sau 
vedem că le au „cei aleşi”. Ni se tot spune, și repetă că toți le avem. Da, 
le avem, această afirmaţie este necesar să fie acceptată fără umbră de 
îndoială. (este un pas imens). 

Că le manifestăm diferit, este doar din necunoașterea noastră, 
atâta tot. Nu este o vină, până când, conştientizând ceea ce avem, nu 
folosim. 

Aici, intervine consecvența. Lucrând mereu, meditând, ajutând 
pe alții, care vin spre noi, devenim din ce în ce mai conștienți de ceea 


ce suntem, aici se produce o schismă: Unii zic că au ajuns la capăt, alții 
sunt zăpăciți de noua stare şi nici nu fac vreun efort de 
autocunoaștere, la urma urmei. Aceste schimbări sunt din ce în ce mai 
dure, provoacă suferințe, chiar schimbarea mediului exterior. Nu mai 
rezonezi cu colegii de serviciu (clar, ei nu au nicio vină, dar unii, cu 
ocazia noilor percepții, încep să vadă şi să judece, de parcă ar fi la 
Haga), nu mai rezonăm cu omul de lângă noi, care ni se pare că s-a 
transformat și spunem, senini, că nu-l mai recunoaștem, începând și cu 
enumerarea motivelor. 

La un moment dat, aceasta aduce Reiki în viața noastră, 
inevitabil. Nu am cuprins toate aspectele, pentru că, ele sunt atâtea 
câte persoane caută să se cunoască. Dacă la început pare uşor şi 
frumos, extaziant chiar, ei bine, pe parcurs, NU mai este. Am să repet 
mereu asta. 

Sau, se ajunge într-o stare din care crezi, organic, psihic, că nu 
mai poți face nimic, totul nu mai are niciun sens sau valoare, că tu te 
miști cu încetinitorul său, cumva, dezlânat sau... în reluare... Ce mai, o 
nouă formă de boală, care are ceva din toate cele vechi dar încă nu este 
în nomenclatorul medicinii tradiționale, dar care pe tine te termină. 

Ei, bine, este o stare pe care am întâlnit-o citind Vieţile Sfinţilor 
Părinţi, trăind-o şi eu din plin, și pe care o văd din ce în ce mai „acută” 
la cei din jur, fie ei reikiști sau nu. Este primul pas, spre ceea ce se 
numeşte: deznădejde. 

Ştiţi punctul final: dezicerea de Dumnezeu, de Creaţie, de Tine 
însăți, pentru că nu te mai recunoști. 


Anyma... 


Uneori zicem că ne doare, alteori reproşăm celuilalt că el nu 
îl are... sau nu-l prețuiește pe al nostru: SUFLETUL!!! marea căutare și 
enigmă umană, cel puțin de când coborârăm în Materie. 

Citeam mai demult într-o carte, („Suflete la preţ redus” E.O. 
Chirovici) că reprezentantul - de voie, de nevoie - al satanei, a apărut 
într-un orășel, de provincie, cu Misiune clară: STRÂNGEREA DE 
SUFLETE UMANE. 


Credeţi că nu a avut succes? mai ales că și plătea „omul'?! 
Dimpotrivă, îngrămădeală mare, de era cazul să chemi şi poliţia - adică 
miliția, (că pe vremea aceea se petrece acțiunea) al cărei reprezentant 
de vârf îşi dăduse deja sufletul satanei... de bunăvoie! 

Deci, enumăr din memorie, câteva dintre motivele pentru care 
oamenii stăteau la coadă ca să primească bani pentru SUFLET. 

În primul rând, nu credeau că au suflet. Nu credeau pur şi 
simplu, ba socoteau că „ăla” e fraier că vrea să cumpere ceva ce nu 
există. 

Aşa că veneau pregătiți cu sacoşele sau lista de cumpărături. 
Unul pentru a cumpăra o rochie, parcă roşie, nevesti-sii, pentru a o mai 
îmbuna... unul pentru bicicleta lui fiu-su. Fiecare cu necesităţile și 
visele lui pentru măcar o secundă de viitor mai bun, datorită banilor 
luați pentru propriul suflet. „Că... tot NU SE VEDE!!!" 

Ba chiar din dorința de a face bine, din a cumpăra nişte 
medicamente pentru cineva bolnav! 

Niciun medicament nu te face bine, dacă... sufletul este bolnav. 
Dar, asta este altă poveste. Ideea este că negrutzii, cum îmi place să le 
spun, pentru a avea sufletul unui om, găsesc tertipuri de acest gen: 
„Hai să fac un bine, că sufletul meu... şi aşa nu mai are nimeni nevoie 
de el, mai bine”... Și Satana... atât așteaptă. Mare, imensă ignoranță 
umană!!! 

Până și reprezentantul luciferienilor a fost dezgustat de atâta 
ignoranță (el ȘTIA cât costă un suflet, sau mai bine zis ce este un suflet. 
Este hrana lor, ei nemaiavând acces la Divinitate, nu au Lumină, nu au 
energie și atunci o iau de la umanii ignoranți, sau avari de putere sau 
orgolioși sau deprimaţi). 

Aşa că a făcut... o listă cu prețuri (ca la aprozar). Cele mai 
scumpe erau SUFLETELE CREDINCIOȘILOR!!! Cu cât credința era mai 
mare, cu atât creștea prețul sufletului!!! Interesant, nu-i așa?! 

Și un bun subiect de MEDITAȚIE. 

Mai sunt și alte aspecte din viaţa de zi cu zi: când părinții își 
drăcuie copii!!! Pur și simplu dau gratis acele suflete satanei. Vor plăti 
şi ei, pentru că nu au drept asupra a ceva ce nu le aparține, decât ca 
îngrijire și ocrotire. lar... puterea unei MAME zguduie cerurile... sus, cu 


puterea RUGĂCIUNII şi pe cele de jos, prin blesteme. 
File de jurnal: 
Cristalele 


Efectele subtile ale cristalelor sunt date şi de structura lor 
fizico-chimică. lar în acest caz, chimia mineralelor ne relevă alchimia 
ființei umane. 

Mesajul terapeutic și cel divinator se bazează pe cunoaşterea 
elementelor care intră în structura pietrelor şi a mineralelor. Dintre 
acestea, Oxigenul este cel mai răspândit, apoi Siliciul și Aluminiul. 

Un fir de nisip are aceeaşi formula ca și cuarțul: Și 02. Ce le 
diferențiază? Structura din ce în ce mai ordonata data de 
înmagazinarea informaţiei în medii diferite şi ca timp diferit. Acestea 
se petrec în Marele Athanor, care este Natura însăși, în care orice 
creştere sau transformare, este conştientizată, prin acest act 
formându-se structuri noi, din ce în ce mai ordonate. 

Deci, unul din marile procese ale devenirii este cel de 
conştientizare, prin care starea amorf (nisipul) devine stare cristalină 
(cuarț). 

Sistemul periodic al elementelor poate fi privit ca o GRILĂ 
EVOLUTIVĂ A FIINȚEI UMANE. Cele șapte perioade (rânduri) 
reprezintă nivelele de integrare iar grupele (coloanele) reprezintă 
etapele evolutive parcurse de ființa umană pe fiecare din cele şapte 
niveluri (care... nu în totalitate corespund cu cele șapte chakre). 
Legăturile chimice sunt un simbol al condiţionărilor care înlănțuie 
ființa în manifestare. 

Studierea acestor aspecte este importantă, deoarece stările 
noastre determină schimbări chimice în organism. lar dacă o stare 
persistă (manie, tristețe, furie...) ele duc la schimbări în structură 
chimică a organismului. La fel și râsul, zâmbetul sau iubirea. 

A fost un moment amuzant când am încercat să caut în tabelul 
lui Mendeleev elementele care sunt determinante... în iubire. 

Nu asta are importanță acum... joaca este pentru fiecare. lubirea 


alimentează diferit ființa umană, şi măcar acest lucru vă rog să mă 
credeți... până veţi verifica, desigur. 

Oricum, ştim toţi că iubirea schimbă toate structurile create, 
diferențierea stărilor fiind în funcție de cele cinci etape ale 
elementelor. 

În anumite conjuncturi, intervine blocarea într-una din stări 
care poate duce la boală. Terapeutic, se acționează pentru deblocare 
prin utilizarea unui cristal care să conțină elementele chimice 
deficitare sau în exces. 

Atitudinea cea mai preponderentă a ființei umane este dată de 
Oxigen; el simbolizează individul blocat în amăgirile superficiale 
(exterioare, aparențele...) ale trecutului propriu. 

Oxigenul este un simbol al egoului manifestat din plin pe 
planetă, care duce la acțiuni distructive, separatoare atât între ființe 
dar... şi în interiorul fiinţei uluitoare, care este cea umană. 

Greu de acceptat ca un element ne determină?! 

Suntem o planetă în care ori trăim împotmoliţi în trecut ori 
refugiați în viitor, prin amintirile idealizate ale trecutului pe care le 
catapultăm în iluzii la a căror materializare nu avem șanse să 
participăm, deoarece clipa când putem da starea de împlinire, este cea 
prezentă. Întotdeauna. 

Despre asta, am mai scris... 

Deocamdată, scriu despre cuarțuri, revenite în viața noastră 
acum. 

Şi ele au apărut ca o alternativă terapeutică, necesară trecerii de 
la starea involutivă (descendentă) la cea evolutivă (ascendentă). 

De ce am adăugat descendentă și ascendentă? Pentru că, 
datorită Ego-ului „alunecarea” în neanturi este mai profundă acum. 
Neanturile au devenit mai copleșitoare pentru ființa umană, macină pe 
mai multe structuri energetice care s-au conturat mai clar în ființa 
umană ca până acum. 

Dar... orice monedă are două fețe. Revin la nisip, la starea lui 
amorfă. Potenţialul există în el, poate deveni o lacrimă a lunii, o Perlă. 
Natura, în Athanorul ei face ca misterul să devină vizibil doar ca formă. 
Nu şi ca devenire. Calea este transmutarea, cum spuneau alchimiștii, 


sublimarea cum spunem acum, legi pe care trebuie să le descoperim 
fiecare. Fiecare are Calea lui, cine crede că exista o rețetă universală... 
este pierdut. Va experimenta fără să asimileze, fără să conștientizeze, 
trecând din stări în stări care, îl pot zăpăci... în cel mai bun caz. 

Tocmai Ego-ul ne poate ajută prin încăpățânarea de a vrea mai 
mult, de a înțelege mai mult, să ne deschidă căi și porți spre calea 
ascendentă, spre mântuire, înțeleasă cu toată ființa noastră, urmând 
etapele inițiatice nebănuite până acum. 

Egoul, care creează sentimentul că suntem deosebiți, sub 
diferite aspecte față de ce este ÎN EXTERIOR (Şi... aici este cea mai 
teribilă glumă), tocmai el ne dă impulsul de a ieși din această stare 
(ignorantă) şi a căuta în altă parte, în INTERIORUL nostru, 
conştientizând că în noroiul materiei se află cea mai strălucitoare 
esență: Spiritul reflectat prin sufletul nostru. 

Materiale pentru studiul cuarțurilor se găsesc în reviste, în cărți, 
pe net... Discernământul, evident că este necesar. 

Am scris această introducere pentru a vă da o mică idee celor 
care nu ştiţi, despre... lumea cristalelor, poate un pic altfel decât în 
marea majoritate a cărţilor, în care se prezintă „efectele” terapeutice, 
după zodii, culoare, dar mai observăm în dreptul Malahitului: CuCO3, 
sau Cuarţ roz: Mn 3+. Acestea sunt elementele preponderente în 
cuarțul respectiv şi care au o mare importanţă în terapie, rolul lor fiind 
de a adăuga ceea ce lipseşte sau a înlătura ceea ce este în exces, în 
unele cazuri. 


Un apel telefonic... o goană prin oraș cu mâinile împreunate în 
rugăciune... taximetristul care gonea, făcând slalom printre mașini fără 
să-l fi rugat... un chip pe care nu se mai vedea nici umbră unui gând 
sau simţiri... doar undeva, în adâncuri o luminiţă care se topea... 

Prietenul meu care iubea totul, care dăruia și colțul lui de cer, 
acum era înaintea mea nemaiputând să articuleze niciun sunet de bun 
venit sau să facă un gest oricât de vag. 

Cândva îi dăruisem un granat, piatra care asigură trăinicia unei 
prietenii și certitudinea revederii. Avea piatra în mână şi... ne privea 
pe amândouă... ca și cum nu ne vedea... Sau poate vedea legătura 


subtilă dintre noi două. Cred că da. 


l-o dăruisem după o discuţie mai „aprinsă” când spusese că nu 
crede în... CRISTALE. 

„Fantezii născute de minţi care au prea multă imaginație” (scriu 
eu frumos acum, ca să nu vă oripilez, pentru că are/ avea, de fapt, un 
limbaj... mai colorat). A fost atât de vehement, încât ceilalți au preferat 
să tacă. l-am luat mâna și i-am pus în palmă un granat. Avea o nuanță 
superbă și... știu că a fost clipa când tot ceea ce au însemnat cristale în 
viețile lui, s-a activat ca unda de cunoaștere. A strălucit în palma lui dar 
l-a aruncat într-un buzunar, nepăsător. Însă... în privirea lui, sclipise 
acea recunoaştere, re-amintire pe care o ştiam prea bine. 

„Cândva... va fi... telefonul fără fir! Las că ai să vezi tu!”, i-am 
spus mai în glumă... aşa cum sunt toate adevărurile care ne depășesc 
ca înțelegere a momentului când sunt rostite. La mulţi ni se întâmplă 
asta. 

O perioadă aducea „întâmplător” discuția despre cristale, apoi 
am început meditații în grup. El a făcut cursuri şi cu Dael. Îmi povestea 
ce descoperiri mai făcuse în tratamentele cu cristale. Era prea 
entuziasmat... și nu mai voia să ştie de nimic altceva. Începusem la un 
moment dat să am mustrări că i-am deschis această poartă! Eronat! nu 
am fost decât un pion, atâta tot. 

lar acum, stătea cu granatul în mână iar eu mă uitam mică și 
neajutorată la ființa din faţa mea. Femeia iubită plecase... printre 
îngeri iar de luni bune, știam că vrea și el să plece cât mai repede. 

Îmi spusese că își amenajase o cameră de meditaţie. Spre acea 
încăpere priveau ochii lui stinși. 

Am ieșit în hol şi parcă străpungeam falii de timp și spațiu. Era o 
senzație fizică că intru în dimensiuni din ce în ce mai puternice, a căror 
energie te absoarbe... Greu de explicat... teribil de trăit!!! Dar, acolo era 
răspunsul la starea prietenului meu. 

M-am gândit să mai chem pe altcineva... să fim mai mulți... Am 
revenit la prietenul meu, am pus mâna pe telefon. care se descărcase, 
cu toate că... de abia îl încărcasem, știam prea bine asta. Bun! Nu 
trebuie, nu trebuie, nu am să chem pe nimeni. Ca pe un copil l-am 
aşezat pe canapea. 


„Ce-ai făcut, nătărăule!” (scuze... dar asta este „alintătura” mea 
când sunt supărată foc). lar nătărăul s-a uitat la mine și a încercat să 
zâmbească. „Doamne, încă mai simte, mai gândeşte cât de cât” aşa că 
am început să-i scanez câmpurile. În întâlnirile noastre, mai exersam 
unii cu alții, știam că are câmpuri bine structurate, armonioase, pe care 
le simțeam rând pe rând. Acum mâinile au trecut prin aer şi m-am 
oprit... în interiorul lui... asta a fost senzaţia. Suficient de șocant ca să 
mă gândesc în următoarea clipă „DOAMNE, TU ȘTII MAI BINE!!! TE 
ROG FRUMOS, AJUTĂ-L”. Stăteam cu mâinile pe pieptul lui şi simțeam 
frigul, gheaţa din interior. Minute, zeci de minute am stat așa. La un 
moment dat a început să tremure... de parcă avea convulsii... Pur şi 
simplu devenisem statuie care ţinea mâinile pe el... și mulțumeam 
Tatălui. Niciun gând, niciun sentiment... eram doar o stare de energie. 

A adormit. Un somn profund din care a ieșit spunând „Mi-e 
sete”. 

În sfârşit, am avut cu cine discuta. 

Citise vechi cărți, vechi manuscrise ajunseseră la el. Începuse să 
adune cristale de prin toate colțurile lumii. Ele și veneau spre el, de 
ajunsese să aibă o colecție pentru care și cele mai mari muzee l-ar fi 
invidiat. Ştia deja care fusese contribuţia lui în Atlantida, în alte vieţi 
la... manipularea prin cunoașterea dată şi de cristale. Și, trecuse, sau 
aşa credeam peste aceasta. Nu tu, cel de atunci, ci tu, cel de acum, ce 
faci, asta este important. 

Nu este ușor de dus o asemenea re-amintire. Mulţi își doresc 
asta... dar nu ştiu ce-i așteaptă în acele clipe când e ca și cum ești TU 
cel de acum, pentru că mentalul nu poate face deosebirea între 
timpuri, trecut-prezent... acea vibrație te poate domina, se poate 
infiltra atât de puternic încât devine „reală”, este ca o autohipnoză din 
care s-ar putea să ieşi, niţel aiurit (măcar). 

„Zii, până nu te arunc pe geam... că tot ai vrut să zbori!!!” A 
început să râdă ușor uitându-se amuzat la mine. Sigur... la diferența 
de... constituţie dintre noi, când ar fi putut să mă ia sub un braţ. 

„— Cristalele... du-te să le vezi... s-au prăbuşit!” 

„— Măi... tu nu ţi-ai revenit cu toți neuronii sau ai sinapsele 
aiurea? Unde să se prăbușească?” 


De fapt, știam că are dreptate... mă întorsesem de pe hol, 
plecând din acele energii care creaseră un baraj, suficient de... aiurea. 

Aşa că am ascultat o poveste pe care am s-o redau succint. 

Cumpărase geode de cristal/ametist de o culoare ameţitoare 
(aveam să mă conving că așa este. O culoare indigo... totală, cum nu 
credeam că există). Baghete de turmalină de la verdele cel mai intens 
şi pur, la un roz diafan, albastre și indigo. Cu acestea, în primul rând 
dar şi cu altele specifice... voia să facă arc de trecere. 

Să-şi  sublimeze propria energie, să transmute starea 
elementelor chimice din organism... Se pregătise prin post și 
rugăciune, meditații... 

„— Bilet... ai avut?”. Nu era vorba de aprobarea nimănui... peste 
liberul arbitru nu trece nimeni dar... trecem noi înșine când nu 
ascultăm, iar el ştia de ascultarea Tatălui Ceresc. 

„— Nu. Am... A fost mai puternică „dorinţa”... 

Deci, un sentiment, o dorință umană a materiei, îl făcuse să 
ajungă aici... concluzia a fost că nu mai reuşise să se desprindă de 
energia degajată din cristalele pe care le activa prin prezenţa lui. 
Evident ca informațiile cu care rezona el erau... biblioteci întregi de 
cunoaștere. 

Asta facem toţi, când rezonam cu un cristal: rezonăm cu 
informaţia elementelor stocate în el sub formă de informaţii. Un cristal 
de 5 cm crește în 10 mii de ani. Uneori am avut senzaţia că rezonez 
doar cu o... moleculă dintr-un cristal... cu ceea ce este stocat doar în 
ea... nu cu totalitatea cristalului. Bun... este percepţia mea... nu o luați 
de bună, verificaţi și iar verificaţi. 

Și, ca idee, că universul ne pregătește pentru tot ce vine, de 
câteva zile bune... reîncepusem studiul chimiei și fizicii (primisem și 
un mesaj în care cerusem un răspuns și... am fost îndrumată spre fizica 
din clasele de gimnaziu. Știu că dacă o informaţie este mai „aspră', păi 
tocmai aceea îţi trebuie în cel mai scurt timp. Sau, voiam să știu cum se 
mişcă electronii, dacă formează figuri geometrice clare... mă rog, 
întrebări absurde aparent, cărora nu le mai dădeam de capăt şi nici eu 
nu mai ştiam ce caut, ce vreau (oricum, așa cum mi-a spus cineva: tu 
nu te plictiseşti niciodată! Asta este... sigur!!!), până m-am apucat să 


curăţ și să reașez... cristalele! Fiat lux! Și atât. 

Dar... informaţiile din ele m-au ajutat în clipele care au venit 
peste prietenul meu. 

Acum sunt doar gânduri... disparate... Poate prin ceea ce voi 
scrie, ca un jurnal al acestei întâmplări, am să pot să atenționez că nu 
este de glumit, că nu este doar o toană. 

„Vai, ce Fruuumoooase sunt!!!” și le atârnăm pe noi. Sau le 
purtăm în poșete... dormim cu ele, pentru ca ni le/a dăruit o persoană 
dragă. 

După... aventura prietenului meu, mi-a venit o idee. De fapt, 
vorbind la telefon cu un prieten, l-am întrebat dacă are cristale. „Da, 
am unul și îl țin la capătul patului”. „Mă bucur!” l-am spus să-l spele cu 
apă rece, cu săpun, să-l pună la încărcat pe lună plină, la soare, pe 
pământ... Mă rog, informaţiile strict necesare, de început. 

Trebuie să îl armonizăm cu noi!!! Tot așa auzim, citim... sau noi 
cu el? „Conșştientizarea” acestei armonizări este importantă. 

Când luăm un cristal în mână... gata exclamațiile: „simt căldură, 
înțepături” parcă este psihoză în masă. E ca şi cum i-am spune 
iubitului: „Simt cum mă... strângi de mână” Dar nu conștientizăm 
dincolo de fiorul atingerii, de căldura care ne cutremură, DE CE se 
întâmplă... Ce să-i faci dacă atât simte omul?! Și se mulțumește cu atât. 

Aşa şi cu cristalele. ÎNĂUNTRUL nostru... SIMŢIM ŞI DE CE?! 

Și... mi-a venit o idee. Am dăruit multe cristale. Așa că am luat 
cristalul meu între palme... şi am trimis gânduri de reactivare a iubirii 
şi luminii către toate cristalele dăruite vreodată, în toate timpurile şi 
dimensiunile. De ce am făcut asta? Pentru că, la un moment dat, 
cristalele încep să activeze energia negativă din jur, amplificând-o. La 
fel ca şi piramidele pe care le-am văzut la unii prieteni. Rar când 
lucrurile nu scapă de sub control... și nici nu bănuim de ce. 

Cine a primit telefoane și mesaje de la prieteni cu care nu a 
vorbit de mult? 

Nu am realizat de prima dată ce se întâmplă. Tot... şoapta 
îngerilor m-a îndrumat. Cineva mi-a spus că a găsit cristalul pe care i-l 
dăruisem şi pe care credea că l-a pierdut. Așa că... mi-a sunat!!! şi mie... 
clopoţelul. A fost simplu să-i întreb pe ceilalți dacă mai au cristalul 


dăruit. „Sigur că da”. 

Sigur voi face această reactivare din când în când. Este o 
obligaţie. Dacă ţi s-a dat o conştientizare, trebuie să ţi-o asumi și să 
procedezi în consecinţă. Și... este minunat!!! 


Cunoașterea, spartă în mii de vase, s-a adunat în Tainele 
Ortodoxiei. 


Am scris fraza asta pe o coală de hârtie şi... mă uitam la ea 
nedumerită, am recitit-o ca să înţeleg și eu, pentru că venise din 
adâncurile memoriei mele, încă necunoscute mie. Băiatul meu, căruia 
i-am dat s-o citească, urmărindu-l foarte atentă ca să-i văd reacţia, a 
spus: „E frumos mama, este adevărat, dar nu ştiu cum”. Clar, nici eu nu 
realizam dar știam că este un mare adevăr cuprins acolo, o esenţă, 
redată în 12 cuvinte (veche meteahnă!). 

Da, recunosc că mi se poate reproşa că nu numai în ortodoxie 
sunt aceste Taine, ci ele se regăsesc în sisteme mult mai vechi. Și pe 
bună dreptate, deoarece practic Reiki, ceea ce nu prea este agreat de 
religia ortodoxă (parcă s-au mai schimbat lucrurile în ultima vreme, 
dar acest aspect nu are nicio relevanță). Nu mă refer însă la 
cunoaşterea teoretică ci la încercarea de a-mi răspunde la întrebarea: 
„De ce sunt ortodoxă, acum, aici?”. Întrebare pe care mi-o pun mereu, 
pe care o adresez şi celor care vor să practice Reiki. Răspunsurile sunt 
cele de la: „Aşa am fost botezat/ă” la „Nu a fost alegerea mea” etc. Nu 
acest aspect este important, ci cel spiritual. Suntem creștini în aceste 
timpuri pentru că de aici va veni lecţia noastră în actuala întrupare. Nu 
spun că celelalte credințe sunt satanice, sunt depășite sau alte 
asemenea bazaconii. Nu, categoric nu. Sunt fațete ale aceluiași întreg, 
paliere diferite de cunoaștere a lui Dumnezeu, de manifestare a SA. Așa 
ajungem să îl cunoaștem, fiecare prin drum propriu. Realitatea 
exterioară este conformă cu necesitatea noastră interioară. Bine ar fi 
să ne-o înțelegem. 

În toate religiile există o unitate esenţială, aceea că admit același 
țel suprem pentru om: Dumnezeu, în orice formă i-am spune. 


Aşa am înţeles cel mai bine un singur simbol, dominant în 


omenire: simbolul Crucii. Şi am să mă întorc la Reiki. La gradul III se 
predă simbolul Crucii tridimensionale, aşa citisem în unele cărți, 
manuale. 

Ei, imaginaţi-vă ce frustrată am fost că mie nu mi s-a predat 
acest simbol! Voiam să mi-l predea cineva. Ştiu că unora le vine să 
zâmbească, un pic superior. Eu zic să nu o faceţi, pentru că suntem 
marea majoritate, în situația mea de atunci. Așa că nefiind „inițiată” pe 
el, nici eu nu l-am dat mai departe. 

Oricum, sesizând „lipsa” m-am hotărât să caut singură. Am 
„citit” că un cub desfăşurat ia forma crucii. Matematic şi atât. Că fețele 
cubului sunt pătrate, simbolul materiei, că în interiorul pătratului este 
cuprinsă crucea pe care o formăm atunci când unim mijlocul laturilor 
opuse. Geometria nu mai era cea din şcoală, ci devenise o cale vie şi 
plină de înţelesuri. Solidele platonice reprezentau istoria formării, a 
sensurilor ascendent şi descendent a Creaţiei. Nu trebuie să vă luaţi 
după mine, sunt percepțiile şi învățăturile mele, dar dacă veți căuta și 
voi, le veți avea pe ale voastre. Vreau să înțelegețţi, să fiți convinși, că... 
se poate”. Atât. 

Am parcurs un întreg ciclu existenţial, ca un joc, când sus, când 
jos, ba la stânga, ba la dreapta. De fapt, era trăirea în semnul Crucii, 
care aşa mi se revela. Treceam din înţelegeri în înțelesuri, din foame și 
sete la anestezie totală, stări contradictorii şi de neînțeles pentru cei 
din jur, de neînțeles şi pentru mine la început. 

Credeam că ştiu prea puţin, credeam că nu am capacitatea de a 
dărui pe deplin celor din jur, credeam, la un moment dat că nu mai 
sunt om. 

Făceam tratamente și eram uluită cum se schimbă ceilalţi, cum 
ajung ei să se ducă la biserică, să se bucure, să meargă în concedii cu 
familia sau să-și caute noi preocupări, iar eu... nimic din toate acestea! 
Vedeam cum scot şerpi în terapie, cum omul simte starea de sănătate 
şi înțelege că asta este starea noastră dată de Dumnezeu, dar unii 
aşteptau mai mult de la mine iar eu le spuneam că dacă nu recunosc că 
sunt făcuţi perfecţi, că această perfecțiune este în ei, dar trebuie s-o 
dorească recunoscând Creatorul, nu este şi nu va fi vindecare. 


Li se părea greu să recunoască că ei au uitat de creația Lui și 


cred că le era teamă, de asta nu se rugau pentru ajutor; vechea poveste, 
nici Adam și Eva nu au făcut-o, au preferat să se ascundă. Repetăm 
greşelile lor, din viață în viață și, tot pe El dau vina unii, că nu are grijă 
de Creaţia Lui. 

Începuse o nouă etapă, de tămăduire a sufletului. Din fericire, nu 
am mai alergat la cărțile de psihologie ci la cele creștine. Citeam despre 
Francisc din Assisi, citeam Philon din Alexandria, Părinţii Athoniţi, 
părintele Cleopa și părintele Argatu, (de la care bunicu' mi-a dat un 
Ceaslov, dăruit de părinte pentru prietenia dintre ei. După mult timp, 
am aflat că părintele mă lua în braţele lui, cât vorbea el cu bunicu' 
despre „diferitele trebi ale lui Dumnezeu”, cum mi-a răspuns, când l- 
am întrebat odată despre ce discută atâta. Adormeam de cele mai 
multe ori, încă nu mi-era dat să stau trează. Şi acum ridic ochii spre cer 
şi caut: „Priveşte Tăriile, copchilă, priveşte Tăriile!”. De multe ori mi-a 
spus asta şi eu mă uitam fericită în sus, inundată de o bucurie fără 
nume, dar care venea întotdeauna. De abia acum am regăsit acea stare, 
a Tăriilor privite prin ochii curaţi ai copilului. Nu l-am mai revăzut pe 
părinte niciodată în viața de aici, mult timp nici nu am știut în brațele 
cui stătusem și cine îmi dăruise cea mai frumoasă meditaţie de pe 
planetă: „Priveşte tăriile”). 

Metoda de vindecare spirituală practicată sub numele de Reiki, 
am descoperit-o în ortodoxie sub denumirea de „Metoda tămăduirii 
ortodoxe” sau „Nevoinţa ortodoxă”. 

Am înțeles că uimirile mele când descopeream manifestarea 
iubirii dumnezeiești în durerea nașterii ei în om, era o autentică trăire 
duhovnicească ortodoxă. 

Căutam motivații pentru boală în trecutul omului, în greșelile 
făcute atunci, pe care pacientul trebuia, de fapt, să le conștientizeze şi 
să şi le îndrepte în prezent... prin fapte bune și părere sinceră de rău şi 
să nu le mai repete. 

Terapia oferea această posibilitate prin faptul că omul se 
îndrepta spre biserică, după 3 - 5 - 7 ședințe de tratament sau după 
inițiere, nici eu nu ştiam de ce sau ce găsea acolo. larăși, de asta nu am 
să mă dezic de Reiki, care este ca o trambulină spre credinţa curată și 
totală, așa cum omenirea nu a mai cunoscut demult. A fost calea mea, 
așa cum este a multora acum și care caută aceeași finalitate, 


apropierea de Dumnezeu, dar pe care nu ştiu să o manifeste în 
deplinătatea ei. 

Referitor la aspectele bolii, Tămăduirea ortodoxă spune că ea 
este o energie a sufletului bolnavă din cauza minții omeneşti, a 
ochiului sufletului pe care l-am privat de altă vedere, adică a celor 
divine. 

Privind răul și neavând sprijin divin, noi nu ne putem opune lui 
şi cădem sub puterea întunericului. 

Echilibrezi omul din punct de vedere energetic dar din punct de 
vedere spiritual, al relației lui cu Dumnezeu, o va face singur. Și eu 
consider că acesta este un mare dar de care era nevoie în arealul 
ortodox și nu numai. Să comentez de ce, nu este nevoie. 

Trebuie să vezi trecerile prin care persoana încearcă această 
apropiere; mie mi se par extraordinare. Văd cum spun rugăciuni, cuiva, 
suuus de tot, aproape prea nevăzut ca să fie convinși că și există. Dar, 
EI, tot le răspunde ceea ce pe mulți îi face să se mulțumească cu atât. 
Numai că acea stare doar de primire, dispare treptat. Dispare contactul 
cu „Satelitul Doamne!” cum spune părintele Rafael Noica, or este 
nevoie de doi în orice transmisie, altfel e vorbărie între patru pereți. 
Este nevoie de mai mult. 

Îmi spunea cineva că se roagă întruna, dar... a visat că eu o ajut 
în clipele grele. Am rămas siderată pe moment, nu că nu aveam ce-i 
spune, dar, e greu omeneşte să vezi că tu ai spus de 100 de ori 
„vorbeşte” cu Dumnezeu şi ea a rămas tot cu acea viziune de: El - 
acolo, eu - aici. 

Am întrebat-o dacă după ce îmi pune o întrebare așteaptă 
răspunsul meu. 

„— Da, sigur că-l aștept, sunt atentă, foarte atentă să nu-mi 
scape ceva”. 

„— Bun, şi atunci, la Dumnezeu de ce nu eşti atentă? Sau El nu 
ţi-a răspuns niciodată?” 

Mare meteahnă și asta, a omului modern, grăbit, de a nu asculta 
decât în cazuri excepționale. 

Dumnezeu este VIU, REAL cât noi toţi la un loc, ne cuprinde pe 
toţi, ne ascultă pe toți. 


Am întrebat-o pe doamna respectivă dacă vorbeşte vreodată cu 
dulapul și, mai ales dacă așteaptă și răspuns de la el. A înțeles unde 
vreau să ajung, a înţeles că trebuie să vorbească cu EI, direct, din suflet, 
avându-L în suflet, sau, mai bine la început, avându-L în față, aşezat nu 
pe Tronul Lui de Slavă, ci pe scaunul din sufragerie. Nu este o 
impietate ceea ce spun acum, ci este o relaționare pe care trebuie să o 
învăţăm, că Dumnezeu nu este aşa departe, la un ştiu câte ceruri 
distanță și că, mai ales ESTE prezent mereu când îl chemăm, când îi 
spunem ceva. Ne adresăm Lui, nu dulapului și așteptăm răspuns, 
rămânând atenţi mereu la El. 

Am citit că la Arh. Sofronie, ucenicul Sfântului Siluan, a venit o 
femeie care alergase pe la ceva mănăstiri, pentru că nu-și putea găsi 
acea relaţie apropiată cu Dumnezeu, pe care o simțea, dar nu știa cum 
să o dobândească. Ajunsese în pragul disperării, (un mare păcat, foarte 
perfid care te poate face să-ţi pierzi definitiv mântuirea prin gesturi 
ultime). 

„— Ce să fac, părinte?” 

„— Spune-l tot, dă tot din tine, fără nicio jenă”, a povăţuit-o 
marele duhovnic. Așa a și făcut şi acum este călugăriţă, relaţia ei cu 
Dumnezeu fiind deplină. 

Nu o să ne călugărim marea majoritate, dar relația noastră cu 
Dumnezeu, va sosi timpul să o descoperim, pentru că ea există, pentru 
că noi existăm, pentru că El există. 

Aşa înțeleg acum învăţătura pe care am primit-o în ortodoxie 
unde şi-a găsit finalitate ființa mea. Nu mă dezic de nimic din ceea ce 
am făcut şi trăit până acum. Timpul cât am citit, timpul cât am învățat, 
timpul cât am practicat Reiki şi timpul de acum sunt una. Toate aceste 
timpuri mă cuprind şi eu, cea de acum, sunt suma lor, născută în acest 
timp creştin, cu toate ale lui treceri. 

Sunt cele şapte Taine ale ortodoxiei. Fiecare trebuie înțeleasă nu 
literal ci în structura ei energetică și apoi spirituală. Pentru că, până la 
urmă, ăsta este răspunsul la ceea ce căutăm: cum să facem să ne 
apropiem de Dumnezeu, să îl cuprindem în tot ceea ce suntem, să-L 
regăsim în noi şi apoi să-L privim şi să-L vedem în fiecare ființă, ca 
existență, nu ca potenţialitate. 


Nu se poate. Dar, „ceea ce la om nu se poate, la Dumnezeu se 
poate. TOTUL se poate la El, pentru că El are ştiinţa care a creat 
totalitatea, nu noi” (părintele Rafael Noica). De ce a trebuit să fac Reiki, 
să trec, mai mult sau mai puțin, prin cunoașterea unor şcoli esoterice? 
Pentru că ortodoxia nu mai are Ştiinţa Tămăduirii, aşa cum a lăsat-o 
lisus, întâi apostolilor, apoi şi celor care credeau cu toată ființa lor, 
murind pentru această credință. 

Un principiu general spune: „tămăduirea nu înseamnă lupta cu 
patimile ci preschimbarea lor”. Patimile sunt considerate „mișcarea 
energiilor sufletului împotriva firii” ele trebuind să fie făcute să se 
mişte conform firii noastre inițial create, adică la dragostea de 
Dumnezeu, la dorirea și vederea Lui în toată creaţia. Numai așa nu vom 
fi subjugați de patimi care devin ele stăpâne. Citeam în una din cărțile 
lui Lazarev, cum și-a lecuit copila de „patima” (pofta) de ciocolată. A 
îndemnat-o să stea o secundă cu ciocolata în mână şi să spună: 
„Mulţumesc Doamne, pentru ceea ce mi-ai dat”. Sufletul unui copil este 
pur, mulțumirea lui adresată Tatălui Ceresc este făcută cu 
credință /încredere totală în El. Nu a mai mâncat cu poftă ciocolata, nu 
a mai dorit-o cu poftă, ci moderat, i-a fost suficientă mult mai puțină 
decât de obicei, așa cum a remarcat chiar copila. 

După mulţi ani, am întâlnit în yoga „Consacrarea” fructelor 
acțiunilor noastre, care ne poate ajuta să atingem starea de eliberare 
de orice acțiune pe care o facem, de „roadele” ei. Noi așteptăm să fim 
recompensați, măcar lăudați pentru ceea ce întreprindem. Uneori 
pentru că ne și îndoim că am făcut bine şi vrem o confirmare. 
Consacrând fructele acţiunilor noastre lui Dumnezeu, alta va fi starea 
sufletului nostru, alta legătura care se va crea cu El. 

„Doamne, Dumnezeul meu sau Tată Ceresc, îţi dăruiesc ȚIE 
fructele acţiunii pe care o fac acum. Te rog cu smerenie, cu 
umilinţă, să mă faci să înţeleg, să realizez, dacă TU le accepți, dacă 
accepți acest lucru sau nu”. 

Acţiunile pot fi cele ale zilei care tocmai începe, sau de a face 
cele mai bune și necesare cumpărături, sau când ne ducem la medic, 
etc. Toate împrejurările vieţii noastre sunt acţiuni, iar EL știe mai bine 
să le rezolve. Aceasta seamănă cu „abandonarea”, „tăierea” voii proprii 
din ortodoxie. Noi revenim, în nenumărate vieți, pentru a „culege” 


roadele acțiunilor noastre. Unele mai bune sau altele care ne fac să 
credem că am nimerit în iad. Celebra Karmă. Dar, dacă le Consacrăm 
Lui, aceste roade, fructe, NU vor mai fi nici ca o recompensă ulterioară 
dar nici ca plată pentru cele mai neortodoxe acțiuni ale noastre, pentru 
care să revenim, uneori în nenumărate, repetate încarnări. Subiectul 
este vast, fiecare poate medita asupra acestor aspecte. Merită. 

Atunci când facem această consacrare nu numai o spunem și 
gata! Aşteptăm să primim și răspuns, care vine printr-o senzaţie de 
bine sau pur şi simplu ştim. AŞTEPTĂM câteva minute. Sunt cele mai 
prețioase. Pentru că atunci se creează... „legătura” cu Satelitul Doamne. 
Atunci Dumnezeu ne vorbește, ne comunică. 99% din oameni nu o fac, 
nu aşteaptă, se grăbesc. Nu vor auzi, atâta tot. 

„Doamne, nu pot face aceasta decât dacă TU mă ajuţi”, înseamnă 
a ne face un obicei din a dialoga cu Dumnezeu dar şi a relaționa cu El 
continuu. Nu eu sunt legată de ceea ce fac, bucuria este a primitorului 
fructelor acțiunilor mele, prin mine doar primeşte un impuls, un 
răspuns la ceea ce îi este necesar. 

Aceasta ar semăna cu o stăpânire de sine extraordinară, care ar 
cere un imens efort din partea noastră. Vreau să înțelegeţi că lucrurile 
sunt mai simple. Numai să „vrem” să-i dăruim Lui fructele - adică 
POSIBILITATEA DE A SE MANIFESTA. DUMNEZEU SE MANIFESTĂ 
doar când noi acceptăm și cerem acest lucru. Deci... deci este 
extraordinar și înfricoşător de minunat în același timp. EL așteaptă și 
iar aşteaptă ca noi să devenim „vasul” LUI de manifestare. Nu ne cere 
nimic, doar să - L lăsăm să existe. Dar starea pe care o vom trăi va fi de 
deplină împlinire. Cuvintele sunt sărace. 

În timp ce scriu aceste rânduri, vin spre mine acei oameni care 
au nevoie tocmai de această informaţie. Explicam acum unei viitoare 
reikiste, că ar trebui să aprindă lumânări pentru cei cărora a putut să 
le facă un bine când funcția socială i-a permis. Mă asigura că nu aștepta 
„nimic” material de la ei, că nu a făcut-o pentru asta. O cred. Dar, un 
zâmbet, un sărut mâna... tot voia. Aceasta este forma cea mai perfidă, 
aş numi-o, prin care pierdem fructele acțiunilor noastre. 

Pierdem, în sensul că dacă pretindem chiar și acel zâmbet, 
însemnă că tot cerem răsplată și, evident că ni se va da. Dar „aici”. Şi 
uite aşa lanţul cauzalităților, sau karmic, continuă. Or noi ne dorim 


eliberarea de el, fie + fie - Și, nu este cazul să așteptăm mulțumiri, de 
orice natură ar fi ele, de la cei cărora le-am făcut un serviciu. 


Dacă noi am putut să facem acest lucru, înseamnă că din orice 
punct de vedere am privi, uman sau energetic, ei nu au cum să ne 
mulțumească fiind pe o treaptă mai jos decât noi, cel puţin în acele 
momente. Dar, vom primi răsplata de la cineva care este „el” pe o 
treaptă mai sus decât noi, aceea persoană având disponibilitatea 
necesară, umană și energetică de a ne ajuta, când vom avea nevoie. 
Oare noi, am spus întotdeauna mulțumesc? Da, ştiu, retorică întrebare 
şi în ceea ce mă priveşte. Uneori, nici nu ne dăm seama că trebuie să 
spunem: mulțumesc! 

Mai există un aspect: contul propriu din... ceruri. Nimic nu se 
pierde. Dumnezeu - Tatăl, ca orice părinte iubitor, ne deschide un cont 
sus, în care sunt trecute energiile faptelor bune. Dar, a acelor fapte la 
care nu am solicitat nimic în schimb. Ele rămân ca energii pure care ne 
vor fi puse la dispoziţie „atunci când parcă nimic nu mai părea că ne 
poate salva”. Şi, tot i-am explicat doamnei, că mai este un aspect și mai 
subtil: dorința de a face fapte bune pentru a aduna bani cerești în cont. 
Subtilă formă de... manipulare a LUI. Adică... EL nu vede gândul 
nostru?! Poate, nu trebuie să fiu prea intransigentă cu acest aspect. 
Este bine să conştientizăm că ne trebuie fapte bune, iar dacă facem 
Consacrarea fructelor acțiunilor noastre LUI şi așteptăm răspuns și 
acționăm în consecință, atunci sigur contul se formează, creşte. 

Dacă facem Consacrarea fructelor acțiunilor noastre, așteptăm 
să percepem răspunsul și simțim că nu vine sau că ne cam strânge în 
spate, cum se spune, atunci, e de la sine înţeles: renunțăm. Nu este 
momentul, nu este benefic pentru noi sau pentru cei implicaţi, etc. Asta 
nu înseamnă neapărat că acțiunea în sine este „rea”, ci că nu este 
timpul şi cazul. 

A trebuit să trec prin numeroase, încercări”, a trebuit să privesc 
la cei din jur şi apoi în mine însămi. Mărturisesc că mi-am asumat, de 
multe ori, lecţia predată de mine însămi. Așa cum spune, cu umor, Dr. 
Len „Nu-i nimic în neregulă cu erorile de judecată. Te pot omori, asta-i 
tot”. 

Dar nu am încetat niciodată să CAUT, să-L caut, chiar când nu 
avea un nume bine definit pentru mine, chiar când era doar o noţiune, 


chiar când doar vedeam că acționează asupra altora. Vedem aceasta 
tocmai pentru a deveni conștienți şi noi de EL. Dacă nu-L vedem în noi, 
măcar să-L vedem în ceilalți. Este tot o îndurare de a LUI. 

Aşa am înţeles mai bine ce dar imens este Reiki pentru oameni. 
Că lucrând cu corpurile lor energetice se eliberează ceea ce era 
încătușat: sufletul. 

Ulterior am găsit această consacrare, în toate credinţele lumii. 
„Pentru ajunge la starea de renunțare sau abandon, necesară 
comuniunii cu Dumnezeu, ar trebui să analizăm cu atenţie tot ceea ce 
percepem, simțim sau gândim, atât în ceea ce priveşte fenomenele de 
natură superioară, spiritual, cât şi cele de natură mai grosieră, iar EL 
va oferi lumina discernământului spiritual între ceea ce este bine şi 
ceea ce este rău pentru cei care doresc sincer să îl urmeze” („Taina 
comuniunii intime cu Dumnezeu” - Fratele Lawrence, Editura Sophia, 
pag. 13) 

Am scris aceste informaţii pentru că și în Reiki, cu cât ajungi mai 
aproape de împlinire, lucrurile se întâmplă la fel. lar mulţi, deja au 
simţit /trăit acest lucru. 

Dacă vrea să mă contrazică cineva, nu este cu supărare. 

Dar și în Reiki se face recuperarea sufletului. PRIN SIMBOLURI. 

Acestea au apărut scrise (date) de maeștri dinaintea mea așa că 
vi le repet şi eu: SHK, SKSK, Hart, sigilat cu CKR. Mai mult nici nu are 
sens. Aviditatea după informaţie știu că există, o dau și eu, dar așa cum 
sunt convinsă că energia se auto-protejează și nu va ajunge la cel 
nepregătit așa mai ştiu că simbolurile nu funcționează fără Iniţiere. lar 
cei care au primit Iniţiere şi o folosesc aleatoriu, ca să fiu blânduţă, 
cred că tot ceea ce am scris despre recuperatorii de suflete este 
suficient pentru a avea subiect de meditaţie propriu. Oricum, nu este o 
ştire nouă. Că mai sunt și inconștienţi?! Sunt. Că mai sunt și din cei care 
uită că iadul este „pavat cu intenţii bune”?! Sunt și din aceștia. 

Dar nici omul nu se va însănătoşi dacă nu are sufletul propriu, 
întreg-întreguţ. 

Pentru că nu mintea va pricepe că starea de sănătate se poate 
restabili dacă nu mai „gândeşti” greșit, adică să lași paiul din ochiul 
altuia deoparte, în cele mai multe cazuri, ci partea divină din noi care 


vrea să îl vadă pe EL. 

Vechii kahuna considerau că noi creăm lumea prin gândurile 
noastre. Tot ceea ce suntem, tot ceea ce se întâmplă în viața noastră 
reprezintă o consecință a gândurilor noastre. lar fizica cuantică doar 
întărește, în sfârșit aceste adevăruri. Atâta tot. Ne este mai ușor să 
acceptăm partea ştiinţifică, ne simțim mai bine așa, este ok! Important 
este să înțelegem că trebuie să ne asumăm rezultatele propriilor 
gânduri. Nu să ne gândim „că nu se văd”. 

Mi se întâmplă să „știu”, să simt ceea ce gândeşte cealaltă 
persoană. Cel care vine la terapie „spune” durerea pe care o are, dar că 
el a provocat-o, nici gând de așa ceva. Încep să-i aduc „aminte”, de una 
de alta. Uneori mărturisirile se dezlănțuie ca un torent. E bine. Este o 
eliberare şi ai unde planta ceea ce este necesar persoanei respective. 

Mare adevăr. Lumea este o reflectare a tot ceea ce se întâmplă în 
interiorul nostru şi cum zilnic se întâmplă câte ceva, avem serios de 
lucru în a ne auto-observa. Dacă ne îmbolnăvim, ar trebui să 
conștientizăm că trupul este „o casă pentru gânduri”: cauza 
îmbolnăvirii rezidă din negativitatea unui gând, dintr-o eroare de 
judecată, pe care trebuie să o observăm și să o îndreptăm. 

Dacă o persoană ne agresează, este bine să ne amintim că 
ceilalți sunt o oglindă pentru noi și că agresivitatea persoanei nu este 
decât proiecția în exterior a propriei noastre agresivități refulate. Şi că 
atragem ca magnetul pe nivelul de vibraţie pe care îl avem. Atâta tot. 
Noi comandăm, noi avem, noi suportăm. 

„Reiki, este unul dintre cele mai frumoase daruri ale lui 
Dumnezeu făcute omenirii”, ACUM când creștinismul nu este ceea cea 
lăsat lisus prin Apostolii LUI. 

Reikiștii nu profețesc, Reikiștii nu fac vindecări miraculoase și 
pe bani de să-şi cumpere limuzine, Reikiștii nu cer sindicate. 
Dimpotrivă, nu numai gândesc Binele ci îl și fac, nu îndepărtând omul 
de Biserică ci TRIMIȚÂNDU-L la Biserică. Căci simpla gândire a binelui 
şi simpla voinţă de a face binele, fără aplicare practică - și consecventă 
- nu numai că este departe de a realiza această tămăduire ci, 
dimpotrivă, trezeşte opoziția tendinţelor contrare în evoluţie şi a celor 
cu care interacționează. 


Sufletul acestor oameni, trezindu-se în el dorul de Dumnezeu, 
este supus la multe încercări... despre care nu prea au habar. Până 
acum o sută de ani a crede era destul de... simplu, oamenii neavând în 
marea majoritate acces la cunoaştere intelectuală, deci netrecând prin 
intelect ceea ce simțeau. Acum, treptat s-a căzut în pervertirea 
simţurilor prin această multitudine informaţională, la care nu se opune 
niciun discernământ. 

„Cine sunt eu să mă îndoiesc? Doamne, spune-mi TU. Arată-mi 
TU. În TINE este nădejdea mea şi a sufletului mew”. 

Atunci am înțeles frumuseţea Reikiului, rezistența fizică şi 
psihică pe care o dădeau sufletelor nepregătite de a primi Lumina 
spiritului, care devenise LUMINA lui IISUS, Lumina DUHULUI SFÂNT, 
Lumina Celestă. 

Dar societatea occidentală pune accentul pe partea rațională - 
pe emisfera stângă. Datorită multor cauze, printre care încercarea de 
dominare a omenirii, apare „lipsa de timp” pentru introspecţie - 
momente în care să fim singuri cu gândurile, emoțiile și senzațiile 
noastre. Aceasta nu face decât să ne izoleze de emisfera dreaptă 
responsabilă cu intuiţia, spiritualitatea - ceea ce numim al șaselea 
simţ. 

Emisfera stângă, (stânga în latină se traduce prin sinistra, 
cuvânt din familia „sinistru”) este bazată pe rațiune - iar dreapta, 
dreptate (în engleză cuvântul right înseamnă și direcția dreaptă), 
bazată pe intuiţie. 

De ce stânga primește această încărcătură negativă supusă 
erorii, iar dreapta este asemuită dreptății dar şi corectitudinii, prin 
intuiție? 

Emisfera dreaptă, bazată pe ceea ce nu credem mulți: intuiţia, 
zbiară, ne alarmează, generează insomnii și coşmaruri - semnale că nu 
suntem pe drumul bun - dar oamenii se încăpățânează să o ignore şi o 
intoxică cu medicamente - o lobotomie acceptată din ce în ce mai mult, 
pentru a nu avea prea multă bătaie de cap cu alte înţelesuri pe care să 
ni le asumăm. 

Oricum, SUNTEM creatori de universuri, pe care trebuie să le 
suportăm, că doar noi le crearăm, nu? Uite aşa învață până la urmă 


Omul, prin durere şi suferință. Noi o provocarăm datorită setei de 
putere, de acaparare, de A AVEA. Ce? Că doar ni se tot spune că nu 
luăm nimic cu noi. Ştiu că este o anumită stare ceea ce spun eu acum, 
ştiu că mulți o vor pricepe dar... vor rămâne cu dorul de ceva până va 
veni poştașul cu facturile. Gata, avem credite, avem nevoie de mașină, 
de bani, în ultimă instanţă. Şi este greu, CUMPLIT de greu să spui: 
acum citesc ca să învăţ ceva necesar sufletului meu. 

Spuneam, de multe ori, că mi-e un pic ruşine de spectacolul 
cosmic oferit vecinilor galactici. Îşi mai spun din când în când: „la să 
vedem ce mai fac cei de pe Planeta Albastră!” Şi, mai urmăresc un 
episod din telenovelă. Nu trebuie să ne urmărească zilnic, că am 
devenit destul de previzibili, ci din 500 în 500 ani pământeni. S-au 
hotărât seminţiile stelare, cu acord divin, să ne ajute tocmai pentru că 
se apropie un termen totuși, iar noi ne jucăm mai abitir ca niciodată, cu 
puţina cunoaștere, manifestată public, pe care o avem. 

Trezirea și trecerea pământenilor pe un alt nivel de înţelegere, 
se face și prin Reiki. Simbolurile folosite au rămas mii de ani în istorie, 
ocultate. Era necesar. Ce s-a făcut cu ele, când şi cum și cât, de către 
unii, ştim prea bine. 

Întâi învăţăm că există și o altă stare sufletească, psihică, decât 
cea de până în acel moment. Stare în care nevoia de a dărui este mare, 
copleşitoare la unii, care devin terapeuţi. Unora li se dezvoltă 
percepțiile subtile, din prima treaptă a astralului, din lumea culorilor. 

Este ameţitor, dar nu avem de ce să rămânem aici. Este şi 
periculos. Energia la care avem acces prin Reiki aparține unei lerarhii 
Divine superioare. Nu putem avea acces la ea dacă nu depunem efort, 
noi, aici, jos, în materie, de a o cunoaște. Și asta se face din treaptă în 
treaptă, învățând singurei cum este pe acolo. Vrei să rămâi într-un loc? 
E alegerea ta, dar datorită ignoranței, suficienței umane de care nu ne- 
am debarasat încă, rămânând în lumile inferioare ale astralului, 
dorințele ne vor domina, transformând în orgolii, patimi ceea ce 
trebuia să fie doar un imbold de a merge mai departe. 

Dar, noi suntem acum într-o societate profund intelectuală, 
citim, experimentăm, zburăm şi în spaţiu, vedem cât de complex este 
un segment de ADN şi tocmai acolo, se descoperă că ni s-a lăsat un 
mesaj: Dumnezeu. Dumnezeu este manifestat în materie. Principiul 


UNIC ţi se arată în toată măreţia LUI, îţi arată că a existat mereu cu 
tine, în interiorul tău. Te laşi cuprins în această iubire, pe care tu nici 
nu poţi s-o trăieşti, pentru că nu ştii cum, pentru că nu ai parcurs 
drumul cunoașterii. Calea focului și a dăruirii totale se petrecea în 
pustiu, în adâncurile pădurilor, așa cum spuneau şi marii noștri 
duhovnici, părinţii Cleopa şi Papacioc sau în întunericul temnițelor, ca 
părinţii Daniil Sandu (Tudor) și cei care au făcut parte din Rugul 
Aprins, de la Mănăstirea Antim, mai aproape de zilele noastre. 

Dar, și acum sunt unii care consideră că OZN-urile sunt „iluzii 
optice” sau născociri ale unor minți traumatizate, că nu există 
extratereștri, nu vor să se informeze, să facă un efort măcar de a vedea 
lumea din timpul lor, realitatea de aici, darmite cea a spiritului, care nu 
se vede. Se ştie că folosim doar 5 - 10 - 15% din capacitatea creierului 
propriu, cum trecem un pic limita, unii, gata! Se înspăimântă şi rămân 
legați de ceea ce au fost, mai puternic decât înainte. 

Nu mă pot duce eu la vecină şi să-i spun: „Hai să-ți provoc niște 
legături neuronale, să-ți activez câteva sinapse!”. Cred că ar fi cazul să 
o ocolesc mult timp de acum încolo. Da, se va ajunge și la aceasta, 
pentru că, pe un alt nivel al existenţei cerești, când două spirite pot 
face schimb de energie sau când undele Spiritului ajung să fie 
manifestate în materie ca lumină condensată, să treacă prin 
transformări asupra cărora lucrează entități specializate, grade în 
lerarhiile Cerești. 

Visul uman, gândul uman este răsfrângerea, captarea unui fapt 
deja existent în ceruri. Noi, aici, învăţăm să îl manifestăm. 

Undele transmise din înalturi, pot fi percepute parţial, ele ajung 
în mii de tonalități, în funcție de percepția fiecăruia. A învăța mereu, a 
te cunoaște pe tine însuți și a lucra la desăvârșirea ta spirituală, este 
calea de a auzi tot mai clar muzica cerească, care cuprinde în 
tonalităţile ei, în vibraţiile ei, în culorile ei, istoria creării universurilor. 

„Gloria lui Dumnezeu constă în a-și ascunde misterele iar a 
omului în a le descoperi!” (Solomon). 

Toate legile naturii, există dintotdeauna, înăuntrul nostru și 
dacă nu vom conştientiza asta, nu le vom descoperi nici pe cele din 
exterior cu adevărata lor formare. Real este ceea ce experimentează 


omul în interiorul lui, acolo este realitatea. 


Limbajul prin care vom înţelege această realitate proprie este 
cel al simbolurilor, tradus de conștiința celui care se trezește. 

Simbol este o floare, o stea, o gaură neagră, un câine sau o pisică, 
o casă (noi înșine) sau o biserică (sufletul nostru); absolut tot ceea ce 
este în jurul nostru are înţeles spiritual, revelat nu numai oniric ci și 
prin repetabilitate. 

Ne apare în gând o biserică, să spunem. Știm că trebuie să 
ajungem acolo, că... nu degeaba ne-a apărut. Dar, dacă am privi doar o 
secundă mai atenţi în noi, am vedea că sufletul, care vede în toate 
dimensiunile, mai ales în pragul unei noi suferințe, geme, plânge se 
roagă de noi. Dacă am vedea asta, cred că nu există mijloc de transport 
suficient de rapid față de dorința noastră de a ajunge la Biserică. Știm, 
înțelegem, ca oameni raționali ce suntem (cei care știu fac și 
măsurători), că trebuie, pentru binele nostru să facem bine să ajungem 
la biserică. Dar... şi mâine este o zi. Și peste două zile, zicem că nu 
avem noroc! 


De aceasta spun că Reiki este un sistem esoteric, în care intrăm 
într-o zi sau două și după o perioadă, ne întrebăm ce e cu noi, cine 
suntem şi de ce nu ne mai recunosc ceilalți și chiar noi înşine. Energiile 
pe care le declanșăm, noi nefiind pe deplin edificați (un mod impropriu 
de a spune) de acțiunea lor, unora le este fatală. Și pentru cei din jur, 
evident. 

Adevărul nu poate fi niciodată revelat unei minţi care este 
îngustă, intolerantă, condiţionată de credințe și cunoaștere care leagă 
şi orbeşte. 

Reiki este un sistem esoteric frumos, minunat care aduce liniște, 
împlinire, sănătate pentru noi şi ceilalți, armonizează relațiile cu 
ceilalți și cu noi înşine. 

Câţi din cei care aţi citit cele de mai sus, în afară de beneficiile 
Reikiului, aţi fost impresionați măcar, că este un sistem esoteric? Și, mai 
ales de: ce ar presupune asta. Câţi s-au gândit ce presupune acea 
armonizare cu tine însuţi?! Şi, mai ales, cine este acest tu? Cam pe unde 
îl găsim? 

Aşadar, nu acumularea tehnicilor ne va face liberi, pentru că 


acestea la un moment dat devin obstacole pentru ceea ce căutăm: 
Calea Adevărului. 

lar marea treaptă a fost și este și acum, ORTODOXIA, cu a mea 
întrebare veşnică: de ce sunt ortodoxă? Acum, aici. 


AMINTIRI... din poveştile copilăriei 


Nu există om a cărui viaţă să fie lipsită total de durere, de 
suferință, iar acestea împărțite pe o mare gamă de sentimente, emoții, 
trăiri, senzații. (Poveștile auzite în copilărie au mare impact asupra 
noastră, la fel și cea pe care am să o rescriu acum). 

De ce le avem, de ce trăim, de ce le consumăm (sau ne consumă 
ele pe noi...)? 

Sigur, toate acestea au un scop. 

Dar care, Cerule înstelat și mare? 

De ce existăm... de ce exist? 

A fost destul de greu să-mi pun întrebările acestea. Nu am găsit 
un răspuns. 

Am întrebat peste tot în jur. Nimeni nu știa și unii chiar păreau 
deranjaţi de întrebări. Am înţeles că nu și le puseseră niciodată, că nu 
prea voiseră să se gândească la aceste lucruri... sau nu voiau să mi le 
spună. 

La mine pe planetă, ca pe multe, multe altele, nu avem corpuri, 
aşa ca ale oamenilor, deci noi nu avem „senzaţii”, care se transformă în 
emoţii de diferite culori și chiar sunete şi care leagă oamenii unii de 
alții. Ba, chiar am observat că acestea se duc mai departe, când se 
adună mai multe şi pot călători prin cosmos. 

Mare minune dar pe care oamenii nu prea o văd când sunt aici 
pentru că ei nu văd gândurile (aici am învăţat că dacă nu le transformi 
în „vorbe” nimeni nu te aude), iar a „simţi” câteodată poate fi un 
dezavantaj care „doare”, provoacă „emoţii” ori tocmai aceasta face cât 
toate dezavantajele la un loc, aveam să învăţ. 

Am venit aici atrasă de unda a doua gânduri care a provocat un 
asemenea semnal că m-am hotărât să plec de pe steaua mea pe acea 
undă de lumină. 


A fost plăcută călătoria pentru că am văzut Marele Cosmos, un 
pic cam rece, dar minunat. Apoi, am dormit o perioadă. 

M-am trezit AICI și am învăţat ce este „căldura” oamenilor, care 
nu ajunge până la mine acasă și noi o cunoaștem doar din povești sau 
când ni se dă voie să privim, pe ecrane, la pământeni. Dar tot nu o 
înţelegem, e doar o „noţiune”, aşa cum se învață toate. 

Aşa am învăţat ce înseamnă „să ai nevoie de cineva” care te 
învață, cel puţin la început, ce înseamnă acea căldură și căreia ei îi 
spun „iubire”. Privind la ceilalți sosiți aici, mi-am dat seama că nici pe 
planetele lor nu este această vibraţie căreia oamenii îi spun IUBIRE iar 
noi, cei din Cosmos a trebuit să-i spunem la fel, neştiind ce este și ce alt 
nume să-i dăm. 

Acasă, mi s-a explicat că este „ca și căldura” pe care noi o luam 
din Marele Soare care nu apune niciodată. Aici el se mai culcă... din 
când în când (i se spune „timp” acestui „când”). Noi folosim razele lui 
pentru a ne alimenta (hrăni) și a exista mult, muuult „timp” (după 
noțiunea asta a oamenilor). Aici, „înveţi” să iubești. 

Parcă faci mereu şi mereu experiențe, iar unii tot nu sunt 
mulțumiți, adică nu se simt „hrăniţi” de această energie, care ba îi 
încălzește, ba îi răceşte... de nu mai ştiam ce se întâmplă. Asta până am 
ajuns să experimentez şi eu. 

Ba, se mai şi plâng uneori și au o stare care se numește 
„supărare” (atunci când se răcesc” de ţi-e şi ție rău dacă stai prea mult 
pe lângă ei). 

Pe planeta mea nu există flori şi copaci, munți și mare, apă și 
vânt. Acolo sunt doar „esenţe” frumos ambalate în recipiente pe care 
avem voie să le studiem după perioade în care învăţăm „istoria” 
Planetei Albastre, care mie mi s-a părut uimitoare întotdeauna, de asta 
am şi trecut în fișa mea în dreptul rubricii: „Unde vreţi să vă continuaţi 
studiile”, această planetă. 

Aici, fiecare floare „colorează” aerul din jurul ei şi provoacă 
vibrații cărora înveţi să le spui „miresme”. Sunt tare plăcute. Dar 
oamenii „le simt” şi, dau ochii peste cap. Ei nu le „văd” că sunt reale. 

Valurile mării m-au înspăimântat pentru că se uneau cu cerul şi 
nu înțelegeam unde zboară păsările: în apă sau pe cer. La început tot 


priveam și tot priveam și toţi s-au grăbit să-mi explice că apa și cerul 
sunt două „elemente” diferite. 

Aşa am învăţat că fiecare floare are culoarea ei şi mirosul ei 
(„parfum”), care nu călătoresc prin aer şi nu strălucesc așa cum 
crezusem eu. 

Că păsările zboară doar pe cer nu şi prin apă, acolo „stau”, 
plutesc. 

Ciudate explicaţii mai au oamenii pentru toate. 


Dar, le-am învăţat în „timp”, noţiune care a devenit foarte 
importantă dintr-odată. 

Era ceva care a plecat... dar trebuia să fie. Și ceva care va fi. 
Adică ieri” şi „mâine”. 

Trebuia să știu ce am făcut „ieri”, uneori să și dau socoteală. 
Adică acest „ieri”, era când am spart o cană şi mă certa mama pentru 
acest „ieri”. Adică ceva care trecuse deja, aşa că... ce rost mai avea? 
Ştiam că nu voi mai repeta „operaţiunea” în „viitor”. 

Tare încurcată am fost şi cu „măsurarea” timpului. Noroc că 
oamenii aveau ceva care „spunea” mereu cât este timpul lor... sau chiar 
al altora. 

„leri” mai era şi altceva, era „undă de energie” pe care trebuia să 
o port cu mine (destul de neplăcut uneori, greu întotdeauna) și care se 
numea „amintiri”. 

Aici, este o altă ciudăţenie. Nu trebuie să uiţi ceea ce citeşti într- 
o carte - asta e de la sine înţeles, dar... să nu uiţi cuvinte sau acele 
semne pe care le fac oamenii şi spun că sunt „gesturi”, ce rost are? 

La început răspundeam după cum vedeam cuvintele lor că vin 
spre mine, mai repede sau mai lent, mai calde sau mai reci. Uneori 
chiar amestecate de deveneam „confuză”. Oricum răspundeam la fel. 
Mi s-a spus, de cam multe ori, că nu așa se „comunică”, că mai trebuie 
să taci sau să „uiți”, adică... să trimiţi la „ieri” acele cuvinte sau gesturi. 

lar cuvintele, nu sunt totdeauna asemănătoare cu „stările” pe 
care le „vedeam”. 

Dar... greu a fost să învăţ „cuvintele”, pentru că ele au sunete 
care se tot repetă și tu înveţi să le „asamblezi” unele după altele, 
trebuie să faci şi pauză, ca să nu se amestece (la noi nu este așa, 


gândurile ni le deschidem spre cine vrem, iar dacă vedem un simbol... 
în acea clipă știm totul despre el). 

Deci, am învăţat să așez sunetele unele lângă altele, să fac 
pauze... ca să le „transmit” mai bine, mai clar (uneori o mai dădeam în 
bară... cum spun tinerii pământeni acum). 

Tot la început, vedeam că sunetele sunt ca și culorile: treceau pe 
lângă mine, unele se loveau de mine... altele se opreau în mine. Dar, am 
fost învățată că trebuie să le opresc pe toate, să „gândesc” și apoi să 
spun şi eu ceva, ca răspuns „bine gândit”. Se învârtea Pământul cu 
mine uneori... aşa de ameţitoare a fost această „lecţie” umană (chiar și 
acum e dificil... ce să spun și ce nu, ce să primesc sau nu). 

Cuvintele, unele, au devenit acele „amintiri”. Ele erau deja „stări” 
care au început să formeze „ceva”. Aveam să învăţ că se numesc 
„sentimente Umane” exact pentru ce venisem pe planetă. Începusem să 
le „simt”, să simt sunetele altei persoane. 

La început, acele sunete-cuvinte erau frumoase, blânde şi calde. 
Cu timpul au devenit tari, tăioase, ascuţite. Și, pentru că a trebuit să le 
„opresc” în mine au apărut o mulțime de gânduri, care atunci când se 
uneau unele cu altele, formau o „durere” sau o „bucurie” sau „teamă”, 
„furie” multe, foarte multe „sentimente”. Pentru că nu aveam ce face cu 
ele... le-am lăsat să se aşeze în mine. 

Am început doar să ascult și răspundeam când sunetele din 
mine se așezau așa cum erau cele care veniseră. Uneori nu reușeam 
foarte repede, așa că le păstram și pe acestea. Parcă „depozitam” 
mereu, realizând adevărate „stocuri”. Mai târziu, tocmai aceste stocuri 
am observat că provoacă ceea ce oamenii numesc iubire, uneori, 
alteori... boală. 

Și, am învăţat și „reacții” pe care a trebuit să le stochez și încă 
destul de repede. Când ţi-e „frică”, adică scânteiezi foarte repede, ca 
nişte fulgere, care te străpung în sus și în jos, apare altă culoare, 
sunetele „țipă” şi ele, începi să tremuri... ce mai, te înmoi tot, energia 
fuge de la tine, tremură mâinile și picioarele. 

A fost interesant la început, pentru că atunci când ești mic, 
înveţi din povești ce este frica, teama şi multe altele... apoi ele tot se 
adună, tu creşti şi nu mai asculți poveşti ci participi tu la ele şi ele 


devin „stări”, care la noi pe planetă sunt etichetate ca „bombe” (şi 
mânia, și furia, şi ura, disprețul) sunt ținute în recipienţi bine închiși şi 
ni se dă explicaţia că sunt stări care „distrug” planete întregi, dar şi pe 
noi. lar oamenii le folosesc „liber” după bunul lor plac sau interes sau, 
uneori, nici ei nu ştiu de ce. 

Dar unora... le place, însă toate acestea dau „în boală” şi trebuie 
scoase de către un „doctor” (o durere care „doare”). Unii aleg special să 
vină aici pentru a „simţi” toate acestea și apoi să poată deveni 
profesori pe planetele lor sau oriunde aleg să se ducă, în funcție de cât 
au învățat pe Pământ să dezamorseze aceste „bombe”. 

Numai că oamenii nu văd ceva: cauza acestor bombe, care le 
distruge frumosul trup, este comandată de computerul de „sus” și nu 
ştiu să folosească computerul principal de la mijlocul corpului lor. 
Acesta este alimentat cu energia din inima lor, unde este adăpostită 
steluța care este a Creatorului nostru, a tuturor. Computerul de sus, 
emite, uneori, energii atât de întunecate, că acoperă strălucirea steluței 
şi oamenii „uită” că o au. 

Unii, pleacă cu gândul în căutarea ei. Numai cu gândul și se 
întâmplă dacă „gândesc” destul de mult și de tare să creeze o rază de 
lumină care ajunge la steluța din inimă. 

Atunci ei IUBESC, devin pentru o perioadă mai mare sau mică 
„iubire”. Este tare frumos să-i vezi cum încep să strălucească!!! 
Uneori... rar de tot, strălucesc atât de tare că luminează multe lumi, 
devin ca niște sori iar în acele lumi începe Viaţa. Aici, pe planetă fiecare 
învață după cum dorește, să aprindă şi să menţină această steluță 
strălucitoare. 

Prima mea iubire a fost simplă și nu îmi cerea nimic. Era a celor 
care m-au chemat și m-au iubit ca nimeni altcineva de atunci: mă 
iubeau că am venit la ei, îmi erau recunoscători pentru asta. Așa am 
învăţat să-i iubesc şi eu... și a fost tare frumos, toate erau lumină în 
jurul nostru. 

Apoi, am învățat că sunt mai multe „feluri” de iubire. Pe unele 
chiar le-am ascuns în adâncul inimii și nici nu am știut unde s-au dus. 
Ocupată cu celelalte „învățături” umane, am uitat de ele. 

Aşa că am început să învăţ „umbra” iubirii, care tot venea şi 


pleca de nu reuşeam să înțeleg mare lucru. Ba, vedeam oameni care 
vorbind cu mine „mă iubeau” dar dacă se întorceau imediat spre 
altcineva „scăpărau scântei”, adică erau furioși. Sau... invers!!! 

Greu de priceput cum se poate ca cineva să fie aşa, dar 
oamenilor le reușește de minune. Am încercat şi eu... Cerule mare!!! 
Tare greu este!!! 

De multe ori chiar râdeam de „jocul” acesta, dar am văzut că la 
cei care îl iau în serios, poate deveni grav, se pot îmbolnăvi, îi „doare” 
ceva şi atunci... iar la doctor să le scoată durerea. 

Privirile oamenilor sunt foarte expresive. Cred că ele au legătură 
cu inima lor. Poţi să citeşti în privirile lor... ca într-o carte, tot ceea ce 
sunt ei. Dar, pentru asta trebuie să înveţi să le deslușești, pentru că 
oamenii sunt tare ciudaţi și aici. Ei știu să mintă, să înșele, să fure, să se 
ascundă, să ucidă. lar atunci privirea lor este „grea” sau alunecoasă 
(alunecă aşa... într-o parte). 

Dar, când este o privire de prietenie, de iubire, atunci ştii că ai 
venit pe cea mai frumoasă planetă. Atunci, și tu și ei știm că suntem pe 
fire de undă cu Creatorul și facem să lumineze multe universuri, așa de 
mare este iubirea oamenilor!!! 

Cel mai frumos este când oamenii emană din tot ceea ce sunt 
formaţi, acea căldură a cărei totalitate i se spune IUBIRE. Numai că şi 
aici, sunt mari, mari deosebiri de stare, de manifestare, de 
transmitere... 

Când unii oameni emană iubire către o floare, ea răspunde. 
Aerul se încălzește și strălucește. Ştii este molipsitor... florile din 
apropiere strălucesc şi ele şi copacii şi iarba... auzi şi sunete care 
reverberează în tine. lar când ating cu mâna o floare și o „mângâi” este 
şi mai frumos... explodează totul de atâta iubire. Numai pe Pământ se 
întâmplă asta pentru că aici există flori, şi copaci şi multe animăluţe și 
multe, multe frumuseți... pe care unii nu prea le văd, totuși. 

Cu oamenii, nu este la fel. Ei „uită” mereu de „căldura iubirii”. 
Când, cică, sunt „supărațţi” pe tine, nu poţi să le dai iubire, să-i „atingi”, 
pentru că atunci ei sunt „ocupaţi” cu supărarea lor, pe care vor ca și tu 
s-o „simţi”, să nu îi laşi singuri și dacă o faci... se „supără” şi mai rău. 
Uf!!! Asta nu prea înțeleg eu pe pământ: nu ar fi mai bine să uite 


supărarea şi să-și amintească de iubire, ca să creeze o undă cu 
inimioara lor??? Tare greu se mai întâmplă asta... pentru că oamenii te 
„uită” de tot, sau spun că nu „te iartă”. Supărarea, tot la ei rămâne şi 
„suferă” în continuare, de iar ajunge să-i doară și... iar la doctor să 
scoată durerea, prin altă durere, evident (se numește „operaţie”). 

Oamenii mari, trebuie să învețe mereu, pentru că sunt „zăpăciţi”, 
uită cea ce au învăţat ieri şi mâine nu mai știu. 

Și se tot uită în jurul lor, cică... vor să găsească „ceva” și tot caută 
şi caută. 

Au uitat demult că au înăuntrul lor ceea ce caută: steluța din 
inimioară. Acolo sunt stocate gândurile lor frumoase, de iubire, 
gânduri care nu se pot vedea până când oamenii nu emit un „bip”, aşa 
cum ai apăsa pe butonul unei telecomenzi. Toţi pământenii suntem 
„călători” şi avem o steluță ascunsă în piept și am venit cu „invitație” 
atraşi de undele gândurilor, „numai de iubire”, chiar dacă unii nu mai 
găsesc când ajung aici, câteodată niciuna. Atunci... e „nașpa” rău de 
tot... nu înveţi de la început ce este iubirea. 

Și, dacă gândul lor se aude străbătând spațiile, de ce nu-l 
folosesc şi aici, între ei? Unii se „sperie” de-a binelea şi spun că „nu se 
poate” şi se ascund în niște nori tari întunecaţi, de care mi-a fost 
„teamă” uneori. 

Oamenii se mai plâng de ceva și încă foarte tare. Se plâng de 
TIMP. Ori spun că au „timp liber” ori „timp ocupat, uneori îl 
transformă în „timp psihologic” sau „timp cronologic”. Primul este 
pentru ceea ce simți tot adunând datorită computerului de „sus”, iar 
timpul cronologic este atunci când te uiţi mereu la ceasul de la mână 
şi-ţi creezi o stare care se numește „grabă” și mai spun că „nu mai au 
timp deloc”. 

Aşa că m-am întrebat de multe ori: unde își pun/lasă oamenii 
timpul de nu-l mai au?! uneori spunând că nici nu-l găsesc. Tare 
„Suciţi” sunt oamenii. 

Dacă la început toți au fost extrem de amabili cu mine, cu timpul 
m-au abandonat spunând că „am crescut”. Crescuse doar corpul meu 
eu tot nu învățasem să „simt', că doar pentru asta venisem, nu? 
Abandonarea asta m-a derutat... nu știam să „simt” acel „mă doare”, 


aşa cum auzeam mereu în jur. Și... am „spus” şi eu „mă doare”. 

Cerule mare!!! Am fost „servită” imediat cu ceva care semăna a 
lovitură numai că nu se vedea pe corp nimic, apăruse o pată în dreptul 
inimii. M-am uitat şi am văzut că era la toți oamenii, mai mare sau mai 
mică, mai întunecată sau nu... Tot repetând din timp în timp... acea 
pată a făcut să uit, să uit şi eu de steluță și chiar am rămas singurică pe 
pământ. Începuse să mă „doară” că plouă sau nu, că pot face ceva sau 
nu, că pot comunica cu cineva sau nu... multe „dureri” și toate 
deveneau prea grele pentru înțelegerea mea așa că trăiam cu ele tot 
încercând să caut şi eu „ceva”, privind, ca şi ceilalți, în jurul meu. 

Până când... lacrima din colţul ochiului unui înger, lacrimă de 
stea, s-a transformat într-o ploaie de aur... 


RUGA CEA TĂCUTĂ, A INIMII 


„Inimă curată zidește întru mine, Dumnezeule și duh drept 
înnoiește întru cele dinlăuntru ale mele” - Psalmul 50 


Mi-am dat seama cât de important este cuvântul, ce forță 
teribilă se ascunde în el, mai ales prin Rugă. Cuvântul este deja faptă şi 
nu o simplă alăturare de litere. Cu o vorbă poți să ucizi un om sau poți 
să-l salvezi de la moarte. Scrisul este o mare încercare. Tot timpul eşti 
în primejdie. Mergi pe un fir între două prăpăstii, prăpăstii în care îi 
poţi arunca și pe alții. 

Am spus mereu, am scris şi în carte că finalitatea ființei mele mi- 
am găsit-o în ortodoxie. lar acum știu. 

Mintea şi inima nu pot fi unite decât în Duh şi în Adevăr. Și nu 
pentru că vream noi, că învăţăm o tehnică - două de manipulare a 
gândurilor, emoțiilor ştii... gata! Da! Se poate! Asigur pe oricine că se 
poate... să ajungă aşa în iadul propriu. Dar să nu aștepte careva să 
găsească acolo dulceața inimii pe care simțim/știm că este 
dumnezeirea din noi, Hristosul pe care l-am tot răstignit. Ci vom da de 
patimi, îndoieli şi alte „virtuţi”. 

Nu mă dezic de nimic din ceea ce am învățat până acum. Mi-e de 
folos în a observa /ști prin ce trec eu și ceilalți. Am „descoperit” în 


scrierile sfinților părinţi despre Spaţiul Sacru al Inimii?! Da! Dovadă că 
ei ştiau. Cum?! Nu prin intelect şi rațiune cum facem noi azi ci prin 
Duh. Subtilitatea Tainelor ortodoxiei există şi au fost păstrate dincolo 
de atingerea profanului care... Cred că își imaginează fiecare cu 
ușurință, ce ar fi însemnat să ajungă Tainele în mâinile oricui. Și încă 
nu suntem pregătiți în a le primi darămite în a le înțelege, cuprinde de 
fapt, în fapt, în ființa noastră. 

Ce a fost ascuns...?! La acea vreme era necesar. lar acum ies la 
iveală biblioteci întregi. Suntem mai demni?! Mulţi spun că ar vrea să 
audă de la preoţi îndrumările necesare, nelămuririle intelectuale, 
emoționale să le fie explicate... iar apoi să fie tămăduiţi. Părintele 
Arsenie Boca spune că avem preoţii pe care îi pregătim noi, părinții, 
îndeosebi mamele. Prin hirotonie primesc Darul de a dezlega de 
păcate. Însă Darul Tămăduirii îl au cei care se nevoiesc în a urca Scara. 

Mintea umană, intelectul, raţiunea nu sunt tot una cu mintea 
divină. Fără a înţelege, percepe acest lucru nu vom trăi în Adevăr. Vom 
fi frumoși, buni, înţelegători sufletește pentru că vrem nu pentru că 
suntem. 

Și Rugăciunea inimii în prima ei fază este tot un exercițiu aşa 
cum ne învaţă Sfinţii Părinți. Am promis elevilor mei că voi scrie 
despre ceea ce se întâmplă în noi în timpul rugăciunii. Dar... nu numai. 
Orice meditaţie dacă nu este urmărită atent, energia ei va „alimenta” 
partea inferioară (asta à-propos de... „Terapia iertării, care este, este 
extraordinară dar trebuie ținut cont de aceste mari adevăruri primite 
de sfinţii părinţi în duh, nu prin explicații filosofice sau raționale). 

Nu numai că vom fi mai nemulțumiți ca înainte dar vom agresa 
şi pe cei din jur cu „bunele” noastre intenţii. Este mult, enorm de 
cunoscut, dar, a atenționa măcar asupra pericolului la care se expun 
majoritate, mi s-a părut necesar. 


Aşa cum reiese și din fragmentul pe care îl veţi citi, am citat din 
scrierile Părintelui Paisie de la Neamţ, ale fericitului patriarh Calist. 

Sper să vă fie de folos în orice „tehnică” aţi aplica. Dar, mai ales, 
în Rugă. 

„Mai întâi de toate, după cuvintele fericitului patriarh Calist, 


căldura (în timpul rugăciunii) vine din rărunchi, ca şi cum i-ar încinge 
şi pare ispită, dar nu este așa: căldura aceasta nu-i din ispită, ci de la 
fire (și de la firea omului. na.) şi este urmare a nevoinţei în rugăciune. 
Dacă însă socoate această căldură ca din har, iar nu din fire, apoi 
aceasta negreșşit e ispită. Dar oricum ar fi această căldură, nevoitorul 
nu trebuie să o primească, ci să o alunge. 

Vine şi altă căldură de la inimă și dacă în vremea asta mintea 
cade în cugete desfrânate, apoi aceasta-i ispită adevărată; dacă însă tot 
trupul se aprinde de la inimă, iar mintea rămâne curată și necuprinsă 
de patimă, oarecum întărită în cea mai lăuntrică adâncime a inimii, 
apoi aceasta-i fără îndoială din har, iar nu de la ispită. 

Știind toate acestea, e de neapărată trebuință să deprindem 
mintea noastră chiar de la început să stea în ceasul rugăciunii 
deasupra inimii şi să privească înăuntrul ei, iar nu numai până la 
jumătate, într-o coastă, nici numai în partea de jos. 

Aceasta se cade să se facă, pentru că atunci când mintea stă 
deasupra inimii și înăuntrul ei săvârşeşte rugăciunea, atunci ea ca un 
rege, șezând sus la loc slobod, vede cugetele rele ce joacă dedesubt și le 
loveşte, ca pe niște copii ai Babilonului, de piatra numelui lui Hristos. 

Afară de aceasta, fiind destul de depărtată de coapsă, ea poate 
ocoli cu ușurință dorințele pătimașe, care au devenit inerente firii 
noastre prin păcatul lui Adam. 

Dacă însă cineva își strânge atenția pentru rugăciune la 
jumătatea inimii, atunci sau din neîndestulata căldură a inimii, sau din 
pricina slăbirii minţii și a întunecatei atenţii (datorită desei repetări a 
rugăciunii), sau sub influenţa luptei stârnite de diavolul, mintea sigură 
de sine cade spre coapse și împotriva voinței se amestecă cu căldura 
cea din pofte. 

Unii, din pricina marii lor nedumeriri sau din neștiință, încep să 
facă rugăciunea jos, în capătul inimii, lângă coapse, şi astfel, atingând 
cu mintea lor atât o parte de inimă, cât şi o parte de coapse, singuri 
cheamă ispita la ei, ca descântătorul pe şarpe. 

lar alţii, suferind cu totul de nepricepere, nu știu nici măcar 
locul inimii şi, socotind că el se află în mijlocul pântecelui, îndrăznesc 
să facă acolo rugăciunea minții. Vai amăgirii lor! 


De asemenea, trebuie a deosebi căldura în rugăciune, care este 
dar firesc, revărsat în inimă, ca o mireasmă bine mirositoare, prin 
sfântul botez, de căldura care ne vine de la păcatul strămoșesc şi care e 
stârnită de diavolul. 

Cea dintâi numai în inimă începe rugăciunea şi tot în inimă o 
sfârşeşte, dând sufletului liniște și roade duhovnicești. 

A doua își are începutul în rărunchi și tot acolo își termină 
rugăciunea, pricinuind sufletului tiranie, răceală și tulburare. 

A treia, rezultând din amestecarea cu aprinderea poftelor, 
aprinde mădularele și inima cu dulceața poftelor desfrâului, robeşte 
mintea cu cugete rele și târăşte spre împreunări trupești”. 

Puterea sufletului este mintea; ea este nematerială. Rațiunea nu 
este același lucru cu mintea. Mintea nu gândeşte după normele umane, 
ci ea ştie cele divine. 

La fel puterea contemplativă a omului, cu toate că este 
nematerială își are şi ea reședința ei. Ea este situată în partea 
superioară a inimii, în partea stângă a pieptului, aproape de sân, puţin 
deasupra lui. 

Unirea minţii cu inima înseamnă unirea gândurilor duhovniceşti 
ale minţii cu simțămintele duhovnicești ale inimii. 

„Când mintea şi inima vor fi tămăduite, vor fi în același timp 
unite în Domnul, în partea inimii unde se află puterea contemplativă, 
se va forma încet, încet, un minunat templu a lui Dumnezeu „nefăcut de 
mână”, ci duhovnicesc, o „sfântă a sfintelor”: acolo mintea, hirotonită 
întru preot și sfințită întru episcop, se coboară pentru a-L adora pe 
Dumnezeu în Duh și în Adevăr”. 


Cred cu tărie că IUBIREA este singura forţă din univers pentru 
că ea este DUMNEZEU. 

Noi nu putem să iubim aşa cum ne iubeşte EL dar, ne putem lăsa 
copleșiți, învăluiţi, cuprinși în iubirea Lui. Și atunci, vom ȘTI. Vom şti că 
toate celelalte: frica sau spaima sau teroarea sunt doar iluzii, nu sunt 
forțe reale, noi le crem, am fost obișnuiți așa. Noi le alimentăm. Tare 
greu este să ne dezvățăm de aceasta... dar se poate. Am repetat de 
câteva ori... pentru mine, în primul rând. 


Nu am trăit în iubire ci în umbre care m-au dominat. Am învăţat 
că ochii fizici nu pot vedea realitatea, ci numai umbre bazate pe 
durere, pe frică, pe neajunsuri şi pe toate cele. 

Ochii luminoşi din interior, ochii spiritului, ochii sufletului mi-au 
dezvăluit într-o clipă de grație și sfinţenie ceea ce ESTE real. Realitatea 
iubirii 

Nu ştiu dacă este un miracol sau acesta este un nume adecvat, 
ştiu însă că acum... după toate tornadele, sufletul meu este liniștit şi 
calm, că o unică forţă îl susține: IUBIREA. 

lubirea LUI primită ca o ploaie de aur care a inundat totul și 
odată cu acest tot şi pe mine. 

Vă doresc tuturor: PLOAIA DE AUR A IUBIRII DIVINE!!! 

